Religigst medborgerskap 


Funksjonshemming, likeverd og menneskesyn 


Inger Marie Lid og Anna Rebecca Solevåg (red.) 


Religiøst medborgerskap 


Inger Marie Lid og Anna Rebecca Solevag (red.) 


Religiøst 
medborgerskap 


FUNKSJONSHEMMING, LIKEVERD OG 
MENNESKESYN 


GAPPELEN DAMM AKADEMISK 


© Inger Marie Lid, Anna Rebecca Solevag, Knut Alfsvag, Leonora Onarheim Bergsjo, 
Therese M. I. Bjornaas, Anita Gjermestad, Gyrid Gunnes, Hans Morten Haugen, Gunnar 
Heiene, Kari Jordheim, Dmitry Lukash, Terese Bue Kessel og Nora Simonhjell 2020. 


Dette verket omfattes av bestemmelsene i Lov om opphavsretten til åndsverk m.v. av 
1961. Verket utgis Open Access under betingelsene i Creative Commons-lisensen CC 
BY-NC-ND 4.0. Denne lisensen lar andre kopiere, distribuere og spre verket i hvilket 
som helst medium eller format, under forutsetning av at det oppgis korrekt kreditering 
og lenke til lisens. Dette kan gjøres på enhver rimelig måte, men uten at det kan forstås 
slik at lisensgiver bifaller deg eller din bruk av verket. Materialet kan ikke benyttes til 
kommersielle formål. Dersom du remixer, bearbeider eller bygger på materialet, kan 
du ikke distribuere det endrede materialet. Lisensvilkår: https://creativecommons.org/ 
licenses/by-nc-nd/4.0/deed.no 


Boka er utviklet med støtte fra Størst av alt - trosopplæring i Den norske kirke. 


ISBN Trykt bok: 978-82-02-68108-1 
ISBN PDF: 978-82-02-63053-9 

ISBN EPUB: 978-82-02-68105-0 

ISBN HTML: 978-82-02-68106-7 

ISBN XML: 978-82-02-68107-4 

DOI: https://doi.org/10.23865/noasp.100 


Dette er en fagfellevurdert antologi. 


Omslagsdesign: Cappelen Damm AS 
Omslagsillustrasjon: Gry Segerblad 
Cappelen Damm Akademisk/NOASP 
noasp@cappelendamm.no 


Innhold 


Innledning: Religiøst medborgerskap..»»rsrrunanennnnennnennnvennnnennnnnnnnennnnennnevnnnennnvennnnnn 7 

Kapittel 1 Utviklingshemmedes rett til religionsutøvelse i Norge „usss... 29 
Dmitry Lukash 

Kapittel 2 Inkludering og tilrettelegging i Den norske kirkes 


Kapittel 3 


Kapittel 4 


Kapittel 5 


Kapittel 6 


Kapittel 7 


Kapittel 8 


Kapittel 9 


trosopplæring «.uaserssseasssnnsssnannnådssnknennn ccateavencsanssveacessacscneaseacesceesesece 49 
Inger Marie Lid 


Når det å være til er nok: Et profesjonsetisk blikk 
på menneskeverd og sårbarhet ..rrrssrnsrsavnnvnnvnnvnnvnnvnnvnnvnnvsnvnnvnnvnevnenn 69 
Anita Gjermestad 


Taktil teologi: Om kirkerom og mangfoldige estetiske uttrykk .....89 
Leonora Onarheim Bergsjø 


Diakoni i et funksjonshemmingsperspektiv: Tilværelsens 
gave og Liv i mangfoldig fellesskap .r.»nernnvnnvvnnvnnnnnnvennennnnnnvnnnvnnennnn 107 
Kari Jordheim 


Sårbarhet, mangfold og menneskerettigheter ....srrasrrsvrnnvsnvenarsnnnn 129 
Hans Morten Haugen 


Funksjonshemming, bioteknologi og menneskesyn: 
Utfordringer for kristen etikk.......rsrrssrravrnnvnnvrnnvnnnvnnennnvennvnnvnnnvnnennn 153 
Gunnar Heiene 


Å fortelje eller bli fortalt: Ein analyse av 
Olaug Nilssens Tung tids tale (2017) ...nrrnnvnnvvnnvnnnvnnnvnnvvnnennvvnnvennnn 175 
Nora Simonhjell 


Infertilitet som sosial og kulturell funksjonshemming: 
Et perspektiv fra Kamerun ..russvrnnnnnnnnnnnnnnnnnnnnvnnnnnnnnnnnnnennnnnnnnnnnnnenn 193 
Terese Bue Kessel 


INNHOLD 


Kapittel 10 Dove, blinde og lamme i Guds rike? Helse og frelse i 
Det nye testamentet ..nnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnnn 213 
Anna Rebecca Solevag 


Kapittel 11 Helbredelsesforkynnelse og kristen tro ....rrsrrssrnnnrnnvunnennvnnnvnnnennenn 231 
Knut Alfsvåg 

Kapittel 12 Den desentrerte kirke: Et bidrag til disability-ekklesiologien .....249 
Gyrid Gunnes 


Kapittel 13 /mago Dei og kroppsliggjort væren: 
En funksjonshemmingsteologi i lys av Thomas Aquinas .........+ 269 
Therese Marie Ignacio Bjørnaas 


Om forfatterne einstein canuiisndectcssssnnonetascessncunvesnesdunnasacecdechsntncessedunntasuestansnscatrnnssass 287 


Innledning: Religiøst medborgerskap 


Inger Marie Lid og Anna Rebecca Solevåg 
VID vitenskapelige høgskole 


Abstract: The introductory chapter gives an introduction to various aspects of reli- 
gious citizenship. Drawing on an understanding of citizenship based on human rights, 
we present the UN documents and conventions that promote rights for persons with 
disabilities. We also present the most basic models of disability theorized within Dis- 
ability Studies. Turning to the religious aspects of citizenship, we discuss important 
contributions from disability theology such as diversity as a gift given by God in cre- 
ation, and images of God as a vulnerable, even disabled God through Christ's incar- 
nation. The World Council of Churches has contributed to a rights-based theological 
understanding of disability through the documents A Church of All and for All and The 
Gift of Being. These documents are introduced. The chapter also discusses diaconal 
perspectives on disability. We argue that the former diaconal practice of segregation, 
and the distinction between ‘able-bodied helper and disabled recipients of diakonia is 
gradually being replaced. Instead we see the emergence of a disability diakonia where 
vulnerability is reconfigured as something that affects all of humanity, and where com- 
munities of mutual support and generosity become the norm. Finally we discuss the 
ethical aspects of religious citizenship, arguing that the various professions involved 
in securing religious citizenship for all (e.g. health workers, social workers, ministers, 
deacons and religious educators), need to reflect on their professional praxis in order 
to have a human rights based approach that secures equality. 


Keywords: religious citizenship, CRPD, models of disability, World Council of 
Churches, disability theology, diakonia, professional praxis 


Innledning 


Denne antologien tar som utgangspunkt at funksjonsnedsettelse og funk- 
sjonshemming er meningsfulle menneskelige erfaringer som det er viktig 
å tenke kritisk gjennom også i en norsk kontekst. Medborgerskap - det at 
alle borgere skal ha like vilkår og muligheter for deltakelse i et samfunn - 
er relevant også for religion, teologi og diakoni. Religiøst medborgerskap 

innbefatter blant annet muligheter til å kunne velge religiøs deltakelse og 
være religiøst aktiv, for eksempel gjennom tilknytning og sosial delta- 
kelse, yrkesutøvelse og frivillig aktivitet. 

Siden 2014 har VID vitenskapelige høgskole hatt søkelys på tverrfaglig 
utvikling av feltet funksjonshemming og religion, blant annet gjennom 
å etablere et nettverk for teologi og funksjonshemming som arrangerer 
årlige seminarer med bidrag fra både forskning og praksis. Som et resul- 
tat av denne faglige og strategiske satsingen kommer de fleste kapitlene i 
denne antologien fra forskere ved VID vitenskapelige høgskole. Artikkel- 
forfatterne representerer ulike fagtradisjoner, som teologi, diakoni, verne- 
pleie, religionssosiologi, litteraturvitenskap og statsvitenskap. I tillegg 
har antologien kapitler skrevet av forfattere fra Universitetet i Agder, MF 
vitenskapelig høyskole, Dronning Mauds Minne Høgskole og Universite- 
tet i Oslo. Bidragene belyser sammenhenger mellom menneskesyn, etikk, 
deltakelse og rettigheter. 

Temaet er relevant for både forskning, undervisning og praksis. Mål- 
grupper for antologien er derfor studenter, forskere og ansatte som arbei- 
der i helse- og velferd og i religiøse, kirkelige eller diakonale kontekster. 
Vi tenker at den faglige samtalen om religiøst medborgerskap ikke bare 
må gå på tvers av de ulike fagdisiplinene, men også minske gapet mellom 
akademia og praksisfeltet. 


Menneskerettigheter og medborgerskap 


Bokens ulike kapitler fortolker variasjoner i funksjonsevne og funksjons- 
hemming i lys av et menneskerettsperspektiv. Menneskerettighetsper- 
spektivet handler om at den enkelte skal kunne delta på like vilkår som 
borger i et samfunn. Dette kan også kalles «å være medborger» og «å 
praktisere medborgerskap». Det å kunne ha likeverdige muligheter til å 
delta som borger på ulike samfunnsarenaer er relatert til de sosiale, sam- 
funnsmessige og relasjonelle aspektene ved variasjoner i funksjonsevne. 
Medborgerskap handler derfor om å være og kunne bidra som en borger i 
et samfunn. Det er med andre ord en praktisk handlingsorientert dimen- 
sjon ved medborgerskapet (Isin & Nielsen, 2008). 

I denne boken er vi særlig opptatt av å skape bevissthet om religiøst 
medborgerskap og dermed av muligheten til å ha et trosliv og kunne 
delta i trosopplæring og religiøse fellesskap. Det å kunne være et religi- 
øst subjekt og delta i religiøse fellesskap har å gjøre med tilrettelegging 
for deltakelse, både på konkret nivå og på et overordnet politisk nivå. På 
dette området er det, som vi skal se i bokens kapitler, noen ganger et gap 
mellom de intensjoner og handlingsplaner som finnes, og det som foregår 
i praksis. 

FN har i lang tid behandlet variasjoner i funksjonsevne og funksjons- 
hemming som et menneskerettighetstema. 1981 var FNs år for funksjons- 
hemmede. Dette året ble etterfulgt av FNs tiår for funksjonshemmede. 
FNs standardregler for like muligheter for mennesker med funksjons- 
hemming har religiøs deltakelse med i regel nummer 12 (Sosial- og helse- 
departementet, 2001). Standardreglene er blitt brukt i Norge for å utforme 
et grunnlag for en inkluderende praksis. Imidlertid står disse standardre- 
glene svakere politisk enn en konvensjon. I 2008 trådte FNs Konvensjon 
om rettighetene til personer med nedsatt funksjonsevne (CRPD) i kraft 
(Barne-, likestillings- og inkluderingsdepartementet, 2013). I 2020 har 
177 land ratifisert konvensjonen. Norge signerte konvensjonen i 2007 og 
ratifiserte den i 2013. Gjennom ratifikasjonen er Norge part til konven- 
sjonen og forpliktet på å følge de regler og retningslinjer konvensjonen 
gir. I denne antologien vil vi bruke den engelske forkortelsen CRPD eller 
omtale den som «(FN-)konvensjonen». 

Religiøs deltakelse er ikke nevnt i konvensjonen, men innbefattes i 
FNs konvensjon om sivile og politiske rettigheter. Artikkel 18 i denne 
konvensjonen fastslår retten til religionsfrihet (Justis- og beredskaps- 
departementet, 2014). Retten til religiøs deltakelse dekkes også implisitt 
av artikler i CRPD. Artikkel 24, som handler om opplæring, og artikkel 
30, som handler om kultur og fritid, er begge relevante for å sikre det vi 
omtaler som religiøst medborgerskap. Trosopplæring er for eksempel en 
form for opplæring, og religiøse deltakelse faller inn under kultur- og 
fritidsaktiviteter. CRPD er også relevant for kirkelige og andre religiøse 
fellesskap som aktører i offentligheten. 

De statene som har ratifisert konvensjonen, plikter å sikre at perso- 
ner med funksjonsnedsettelse har samme muligheter som alle landets 

borgere. Likeverd, likestilling og tilgjengelighet er gjennomgående temaer. 
FN-konvensjonen gir ikke nye rettigheter, men slår fast at de menneske- 
rettighetene som gjelder, også gjelder for personer med funksjonsnedset- 
telse. Likeverdig tilgjengelighet er konvensjonens nøkkelbegrep. Det er 
for eksempel ikke tilstrekkelig å ha rett til skolegang, en har også rett 
til å komme til, og til å kunne bruke skolen, både som elev, som lærer 
og som foresatt. Tilgjengelighet blir dermed en forutsetning for at den 
enkelte skal kunne benytte seg av sine rettigheter (Lid, 2020; Barne-, like- 
stillings- og inkluderingsdepartementet, 2013, art. 3 og 9). Konvensjonen 
er et omfattende dokument som berører alle viktige samfunnsarenaer 
som utdanning, kultur, arbeid, helse, familie og lokalsamfunn. Den er 
en milepæl for anerkjennelsen av funksjonshemming som et menneske- 
rettslig tema. 

CRPD setter diskriminering på grunnlag av funksjonsevne tydelig 
inn i et menneskerettighetsperspektiv og klargjør at funksjonshemming 
handler om menneskerettigheter. Konvensjonens formål er å fremme 
respekten for personer med funksjonsnedsettelse og å fremme likeverd 
i praksis. Ifølge konvensjonen oppstår funksjonshemming i konkrete 
situasjoner i samspill mellom menneske og miljø. Funksjonsnedsettelse 
tilhører det menneskelig mangfold og omfatter fysiske, mentale, intellek- 
tuelle og sansemessige forhold. Konvensjonen fremmer dermed et aner- 
kjennende syn på variasjoner i funksjonsevne som del av menneskelig 
mangfold, og den etablerer en internasjonal diskurs som anerkjenner 
funksjonsevne som diskrimineringsgrunnlag på linje med for eksempel 
kjønn, kultur, etnisitet og seksuell orientering (Barne-, likestillings- og 
inkluderingsdepartementet, 2013; Bickenbach, 2012; Lid, 2014). Denne 
forståelsen vil også prege bokens kapitler. 


Tverrfaglig funksjonshemmingsforskning 


Det er flere måter å forstå funksjonshemming på, og vi vil her gi en 
kortfattet redegjørelse for de viktigste teoretiske forståelsesmodellene. 
Variasjoner i funksjonsevne og funksjonsnedsettelse settes ofte i for- 
bindelse med sykdom. Dette stemmer i noen sammenhenger; en person 
kan fa en sykdomsdiagnose som fører til funksjonsnedsettelse — og til 

funksjonshemming - i en konkret sammenheng. Funksjonshemming og 
kronisk sykdom er derfor et aspekt ved funksjonsevnevariasjoner, men 
begrepene tilhører ulike faglige tradisjoner (Thomas, 2007). Man tren- 
ger ikke å være syk for å ha en funksjonsnedsettelse eller for å bruke et 
hjelpemiddel, som for eksempel rullestol, og man er heller ikke nødven- 
digvis syk dersom man har en kronisk sykdomsdiagnose, som for eksem- 
pel multippel sklerose. Et «sykdomsblikk» på funksjonshemming er et 
perspektiv som retter søkelyset mer mot den personlige og individuelle 
situasjonen enn på samfunnsperspektivet. 

Sentralt for det tverrfaglige feltet «disability studies», altså funksjons- 
hemmingsforskning, er det man kan kalle en «vending mot omgivel- 
sene». Et funksjonshemmingsperspektiv retter søkelyset mot sosiale 
og relasjonelle aspekter og har oppmerksomheten på samfunnsnivået, 
altså på det politiske og på diskriminering. Dette innebærer en kritikk 
av sykdomsblikket - eller den medisinske modellen - der man tenker på 
funksjonshemming som et «problem» som ligger hos den enkelte, og der 
søkelyset er på diagnose og behandling (Shakespeare, 2014, s. 15). 

Tverrfaglig funksjonshemmingsforskning vender blikket mot sam- 
funnet og spør hvordan samfunnet kan legge til rette for et mangfold 
av kropper gjennom å fjerne sosiale, kulturelle og fysiske barrierer og 
ved å gjøre offentlige rom tilgjengelige for alle. Hvordan kan vi bli kvitt 
ekskluderende og diskriminerende praksiser som hindrer personer med 
funksjonsnedsettelse i å ta utdanning, få jobb eller delta i samfunnsli- 
vet på andre måter? Vendingen mot omgivelsene kan vektlegge ulike 
aspekter. I britisk tradisjon oppsto det som kalles for den sosiale modellen 
(Shakespeare, 2014, s. 19-22). I denne modellen forstås funksjonshem- 
ming som noe samfunnet påfører enkeltpersoner gjennom utilgjengelige 
bygg og offentlige rom og gjennom segregerende praksiser, som spesi- 
alskoler og institusjoner. Søkelyset har i forskningen vært rettet mot de 
sosiale, økonomiske, politiske, kulturelle og psykologiske grunnene for 
utestengingen av funksjonshemmede - og mot systemisk endring. 

Personer med funksjonsnedsettelse kan også forstås som en minoritet 
som blir diskriminert, og som har rettigheter som må beskyttes. Det er 
særlig innen en amerikansk kontekst en slik minoritetsmodell har utviklet 
seg. Her har en knyttet an til den afroamerikanske borgerrettsbevegelsen 

fra 60-tallet og pekt på likhetstrekk mellom marginalisering på grunn 
av etnisitet og funksjonsevne. Forskere innen denne retningen har 
utviklet begrepet «ableism», som vi i mangel på et norsk uttrykk kaller 
for «ableisme» i denne boken. Med ableisme/ableistisk menes fordommer 
mot mennesker med kropper som anses å avvike fra normalen, noe som 
resulterer i diskriminering (Goodley, 2011, s. 12). 

Vendingen mot omgivelsene kan også handle om å utforske kulturen og 
se på hvordan ulike kulturer og samfunn konstruerer «det normale», og 
om hvordan funksjonshemming inkorporeres i eller ekskluderes fra for- 
ståelser av kroppslig normalitet og normativitet. Innenfor den kulturelle 
modellen har man utforsket litteratur, film og andre kulturelle uttrykk i 
ulike historiske epoker (Mitchell & Snyder, 2001; Thomson, 1997). For- 
skere innen denne retningen drar veksler på feministisk teori, skeiv teori 
og kritisk kulturteori, og de viser hvordan synet på funksjonshemming 
gjennomsyrer alle aspekter ved kulturen, blant annet gjennom metafor- 
bruk og resirkulering av klisjeer om annerledes kropper (Thomson, 1996). 

I nordisk kontekst har forskere vært særlig opptatt av det relasjonelle 
aspektet, der samspillet mellom det enkelte individet og samfunnet står 
sentralt. En relasjonell modell forstår funksjonshemming som noe situ- 
asjonsbestemt, heller enn som tilhørende en persons essens (Tøssebro, 
2004; Lid, 2020). I den norske velferdsstaten bidrar relasjonelle forståelser 
til å tydeliggjøre hvordan funksjonshemming, forstått som deltakelsesbe- 
grensning, kan motvirkes. 

Variasjoner i funksjonsevne tilhører menneskelivets grunnvilkår og 
menneskelig mangfold. Funksjonsnedsettelse som gir funksjonshem- 
ming er vanskelig å måle, fordi dette er kontekstuelt og avhenger av 
både personens omgivelser, tilgang til ressurser og individuelle forhold. 
Basert på landenes rapportering regner en med at omtrent 15 prosent av 
verdens befolkning lever med en form for funksjonsnedsettelse (World 
Health Organization [WHO], 2011, s. 29). Dette betyr at de fleste familier 
er berørt av temaet, enten direkte eller indirekte. Med tanke på religi- 
øst medborgerskap betyr denne statistikken også at alle menigheter har 
ansatte og medlemmer i alle aldre som har variasjoner i funksjonsevne. 
Dermed er dette et allment og ikke et marginalt tema som handler om 
både enkeltpersoner og religiøse, kulturelle og sosiale fellesskap. 


12 


INNLEDNING: RELIGIØST MEDBORGERSKAP 


Variasjoner i funksjonsevne som utgangspunkt 
for teologisk refleksjon 


Funksjonshemming og variasjoner i funksjonsevne tilhører altså 
menneskelivets erfaringsmangfold. Dermed er det også av teologisk 
interesse. Funksjonshemmingsteologi har etter hvert blitt etablert som 
et fagfelt der en er opptatt av å forsøke å forstå kristen tro og praksis på 
bakgrunn av historiske og samtidige erfaringer til personer med funk- 
sjonsnedsettelse (Swinton, 2016, s. 172). Likevel har dette temaet ofte vært 
resultat av enkeltforskeres personlige engasjement eller interesse, og det 
har i liten grad vært gjort til gjenstand for bred teologisk refleksjon og 
samtale. De senere års teologisk fagkritiske arbeid knyttet til temaene 
kjønn, seksuell orientering, klasse og kultur har i skandinavisk kontekst i 
liten grad inkludert funksjonshemming. Samtidig møter vi eksplisitte og 
implisitte forestillinger om funksjonsevne og funksjonshemming, både i 
bibelske tekster og i kirkens tradisjon og praksis. 

Funksjonshemming og funksjonsnedsettelse er et tema som kom- 
mer til uttrykk i ulike tekster i Bibelen. Fordi det i mindre grad har vært 
arbeidet tekstfortolkende og tradisjonskritisk med disse tekstene og de 
teologiske tradisjonene, har forestillinger til en viss grad blitt videreført 
i dagens kontekst, for eksempel i form av ureflekterte ideer om religiøs 
helbredelse og verdsetting av noen kropper mer enn andre, i forståelser 
av normativitet og annerledeshet samt i utformingen av kirkerom og i 
planer og strategier. Disse forestillingene trenger å gjennomtenkes teolo- 
gisk med utgangspunkt i de nye menneskerettslige og samfunnsmessige 
perspektivene på funksjonshemming, som vi har skissert over. 

Kirkenes Verdensråd (KV) har vært en pådriver for å styrke kirken 
som et inkluderende fellesskap. Fra det fjerde møtet i KV i 1968 - og i 
tiden etter - har alle generalforsamlinger i KV hatt hensynet til personer 
med funksjonsnedsettelse på agendaen. I 1998 ble Ecumenical Disability 
Advocates Network (EDAN) etablert på generalforsamlingen i Harare, 
med norske Toril Edøy som et av medlemmene. Den teologiske gjennom- 
tenkingen av temaet ble formulert samlet i dokumentet A Church of All 
and for All i 2003 (KV, 2003). Deretter ble The Gift of Being vedtatt på 
generalforsamlingen til KV i Trondheim i 2016 (KV, 2016). Begge disse 

dokumentene er skrevet av EDAN og kan leses som teologiske og ekkle- 
siologiske (det som handler om kirkens lære og praksis) fortolkninger av 
variasjoner i funksjonsevne som menneskelig vilkår. 

A Church of All and for All ble vedtatt mindre enn ti år etter FNs stan- 
dardregler. I 2016 ble så dokumentet The Gift of Being vedtatt, mindre enn 
ti år etter at FN-konvensjonen trådte i kraft. Gjennom disse to dokumen- 
tene følger Kirkenes Verdensråd opp FNs arbeid med funksjonshemming 
som menneskerettslig tema. 

A Church of All and for All er uttrykk for en økumenisk (det vil si felles- 
kirkelig) utforsking av temaet funksjonshemming i et menneskerettsper- 
spektiv. Teksten tar et oppgjør med kirkelige barrierer og ekskluderende 
teologi og kaller kirken til å være et inkluderende fellesskap. Funksjons- 
hemming forstås som alle menneskers grunnvilkår, heller enn som straff, 
tap eller mangel (KV, 2003, $ 1-21). Flere av denne bokens kapitler trek- 
ker inn og diskuterer The Gift of Being, eller Tilværelsens gave som den 
heter på norsk. Dokumentet, som er oversatt og utgitt på norsk av Nor- 
ges Kristne Råd, består av fem deler og omhandler temaene «verdsetting 
av menneskelig mangfold», «skapelse som uttrykk for kjærlighet», «livet 
som gave», «sårbarhet, grenser og helbredelse» og «kallet til å være en 
kirke for alle og med alle» (Norges Kristne Råd [NKR], 2017). Også dette 
dokumentet er, i likhet med CRPD, preget av en verdsetting av variasjo- 
ner i funksjonsevne som en del av menneskelig mangfold - og dermed 
av en viss skepsis til religiøs helbredelse. Teksten løfter frem alle men- 
neskers gudbilledlikhet og bruker Paulus sitt bilde av menigheten som 
Kristi kropp for å fremheve alle medlemmenes betydning. På spørsmålet 
om helbredelse tar teksten et oppgjør med ableistiske antakelser om at 
alle som har en funksjonsnedsettelse, ønsker å bli helbredet: 


Når vi vitner om mennesker med funksjonsnedsettelser som gaver til Kristi 
kropp, hvorfor er da helbredelse et tema? Hvordan skal vi forholde oss til det 
faktum at mange av disse menneskene selv sier at de hverken vil eller trenger å 


helbredes fra sin funksjonsnedsettelse? (NKR, 2017, $ 107) 


De internasjonale dokumentene CRPD og Tilværelsens gave er uttrykk 
for at funksjonshemming er et komplekst tema som det er viktig å ha 

kunnskap om, innen både teologi, pedagogikk og helse- og velferdsfag. 
I norsk sammenheng har den lutherske kirken vektlagt troens kognitive 
sider. Historisk har dette ført til at den som ikke kunne lære seg tro- 
ens læreinnhold (katekismen) og dermed gjøre rede for innholdet i den 
kristne tro, ikke kunne bli konfirmert. Frem til 1912 var konfirmasjon 
obligatorisk i Norge, og den som ikke var konfirmert, kunne ikke gå til 
nattverd og heller ikke gifte seg eller få arbeid. Både døve og utviklings- 
hemmede var blant dem som ble utestengt fra konfirmasjonen av denne 
grunn. Bruk av tegnspråk og prester som kunne kommunisere med døve 
på tegnspråk, ble utover i det 20. århundre avgjørende for at døve kunne 
få trosopplæring og bli konfirmert (Lid, 2018). Personer med kognitiv 
funksjonsnedsettelse har opplevd ekskludering fra religiøse fellesskap 
helt opp til vår tid. 

Nettopp på denne bakgrunnen er dokumentene fra Kirkenes Verdens- 
råd så viktige. Det første, A Church of All and for All fra 2003, ble aldri 
oversatt til norsk, og det er ikke brukt i særlig omfang ved de teologiske 
utdanningene (Lid, 2017). Det nyeste dokumentet, Tilværelsens gave 
(NKR, 2017) bør derfor gjøres bedre kjent, slik at det kan bli brukt både i 
utdanningene, i forskning og i kirkelig praksis. 


Funksjonshemmingsteologi 


Som nevnt over har noen teologer trukket veksler pa den tverrfaglige funk- 
sjonshemmingsforskningen og teoriutviklingen innen feltet for å utvikle 
en funksjonshemmingsteologi. Arbeidet innen funksjonshemmingsteo- 
logi trekker på innsikter fra andre disipliner, som for eksempel samfunns- 
fag, kjønnsforskning og filosofi. USA var tidlig ute, og Nancy Eieslands 
bok The Disabled God fra 1994 regnes som banebrytende. Denne boken 
står i en frigjøringsteologisk tradisjon og bidrar til nytenkning, både teo- 
retisk og praktisk. Eiesland kritiserer den langvarige kristne tradisjonen 
som knytter funksjonshemming til synd ved blant annet å bruke evange- 
lienes helbredelsesfortellinger som bilder på moralsk imperfeksjon eller 
guddommelig straff. Hun er opptatt av at funksjonshemmedes erfaringer 
må rommes i teologien. Dette viser hun blant annet ved å peke på Kristi 
kropp som en kropp som rommer erfaringen av funksjonsnedsettelse. 

Hvem er det vi minnes i nattverden, spør hun. Det er den korsfestede 
og oppstandne Kristus, som hun kaller den «funksjonshemmede Gud» 
(«the disabled God»). Om oppstandelsen sier hun at den slett ikke er en 
utvisking av levd liv eller perfeksjonering av kropper. Kristi oppstandelse 
gir håp om at også ukonvensjonelle kropper deltar fullt i imago Dei, gud- 
billedlikheten, og at Gud har latt seg berøre av erfaringen med å være en 
funksjonshemmet kropp (Eiesland, 1994, s. 107). 

Deborah Creamer har en litt annen innfallsvinkel. Hun forsøker å 
ta et oppgjør med en «dem og oss»-tenkning som skiller skarpt mellom 
«ikke-funksjonshemmede» og «funksjonshemmede» (Creamer, 2009). 
Denne dikotomien har ifølge Creamer ikke rot i virkeligheten, den er 
altså empirisk feil. Kategoriene er mer flytende. For eksempel får mange 
en kronisk sykdom eller funksjonsnedsettelse i løpet av livet. Noen men- 
nesker har dager der form og funksjonsevne er bedre enn andre dager. 
Dessuten handler det også om grader av funksjonsnedsettelse, for eksem- 
pel fra det å trenge briller for å kunne lese til å være blind. Creamers 
poeng er at det å være kroppslig er en begrensning i seg selv, og at dette er 
et utgangspunkt alle mennesker har. Hun har derfor utviklet en modell 
for å forstå funksjonshemming som hun kaller «begrensningsmodellen» 
(«the limits model»). Om denne modellen som teoretisk innramming 


sier hun: 


[Modellen] understreker det faktum at vi alle erfarer begrensninger, at disse 
begrensningene varierer, og at disse begrensningene blir akseptert, avvist, frem- 
hevet, vanskeliggjort, fornedret og levd på mange forskjellige måter. [Begrens- 
ningsmodellen] gir oss muligheten til å tenke på begrensning som en naturlig 
og god del av det å være menneske, som samtidig er grunnleggende vanskelig 


og utfordrende. (Creamer, 2009, s. 33, vår oversettelse) 


Creamers modell kan bryte opp det fiktive skillet mellom et «oss» og et 
«dem». Vi er alle begrenset av den kroppen vi er gitt, og som livet kon- 
tinuerlig gir oss, og ingen kan projisere «begrensning» til å være noe 
bare «de funksjonshemmede» har. Gjennom livsløpet erfarer vi alle også 
endringer i kroppens begrensninger og muligheter. 

Det å tenke fellesskap fra et mangfoldsperspektiv er etter hvert blitt 
utforsket av flere innenfor religionsfaget og teologien. Dette gjelder ikke 

minst for fellesskap med personer med kognitiv funksjonsnedsettelse 
(Young, 2007, 2011; Reynolds, 2008; Reinders, 2008; Hauerwas, 2005; 
Swinton, 2016; Dahle & Torgauten, 2015). Bioetiske utfordringer knyttet 
til diagnostisering av potensiell funksjonsnedsettelse på fosterstadiet, 
såkalt prenatal diagnostisering, er også et tema som er belyst og disku- 
tert teologisk (Swinton & Brock, 2007; Lid, 2012b). Både menneskesyn og 
forståelser av helse og det gode liv samt den teologiske innrammingen 
av funksjonsnedsettelse er viktig. En entydig negativ forståelse av funk- 
sjonsnedsettelse, hvor for eksempel dette menneskelige vilkåret forstås 
som en konsekvens av synd, kan gjøre personer med funksjonsnedset- 
telse mer sårbare i religiøse fellesskap. Derfor er det viktig å synliggjøre at 
funksjonsevnevariasjoner ikke er til hinder for å leve et liv med god livs- 
kvalitet og mulighet for livsutfoldelse (Reinders, 2010; Bickenbach, Felder 
& Schmitz, 2013; Nussbaum, 2007). 

Samtidig er det slik at funksjonsnedsettelse og sykdom kan gjøre 
den enkelte ekstra sårbar og utsatt. Covid-19, som spredde seg som en 
global pandemi i 2019 og 2020, synliggjør denne sårbarheten. Personer 
med funksjonsnedsettelse trenger kanskje helse- og omsorgstjenester 
for å kunne leve et godt liv, og kan ha smerter og medisinske tilstander 
som krever behandling også under en pandemi. Det er derfor en opp- 
gave for en ansvarlig velferdsstat både å forsøke å begrense negative 
konsekvenser av funksjonsnedsettelse og samtidig legge til rette for at 
det er mulig å leve et godt og meningsfullt liv med funksjonsnedset- 
telse og kronisk sykdom. Et funksjonshemmingsperspektiv betyr der- 
for ikke at en ikke er klar over at et liv med funksjonsnedsettelse kan 
være vanskelig og annerledes, også når det gjelder smerter og behov 
for omsorg. 

For religiøs praksis og teologisk teori kan variasjoner i funksjonsevne 
og helse være en utfordring innen sjelesorg, med tanke på eksistensielle 
spørsmål knyttet til livets mening og i forhold til gudsforståelse. I sjele- 
sørgeriske samtaler skal det være rom for det som er vanskelig, og som 
kjennes ekstra sårbart og smertefullt. Samtidig skal sjelesørgere unngå å 
representere stigmatiserende holdninger til hva et liv med funksjonsned- 
settelse innebærer. Det kalles noen ganger et paradoks at funksjonsned- 
settelse ikke er til hinder for å kunne leve et godt liv (Bickenbach et al., 

2013; Hanisch, 2013). I en velferdsstat som den norske bør ikke dette være 
et paradoks, fordi vi må kunne forvente at tilretteleggingen er god nok til 
at alle kan leve gode liv. Derfor er det også viktig at sjelesørgere unngår å 
entydiggjøre de vanskelige aspektene ved dette livsvilkåret. De tidligere 
nevnte omforente dokumentene fra Kirkenes Verdensråd er, sammen 
med CRPD, kilder til å forstå og motvirke forhold i samfunnet som gjør 
livet med funksjonsnedsettelse entydig negativt og vanskelig. 


Den nordiske teologiske konteksten 


Nordisk teologi har, med få unntak, ikke viet mye oppmerksomhet til 
temaet variasjoner i funksjonsevne og funksjonshemming. Det som 
kjennetegner en norsk kontekst innen systematisk teologi, er vekten på 
skapelsesteologi med viktige bidrag fra Knud E. Løgstrup og Gustav 
Wingren (Wingren, 2004; Løgstrup, 1995). Skapelsesteologien er en frukt- 
bar innramming for forståelse av funksjonsevnevariasjoner fordi den gir 
mulighet for å se skapelsen som en mangfoldig helhet og mennesket som 
en del av denne helheten (Lid, 2012b; NKR, 2017). 

Den teologiske refleksjonen har i særlig grad en kritisk brodd mot et 
kapitalistisk menneskesyn som forstår mennesket som aktivt produse- 
rende, ytende og forbrukende gjennom hele livet. Mot dette fremholdes et 
menneskesyn som ser mennesket primært som mottakende og deltakende 
i mottakende fellesskap. Teologisk er gudbilledlikheten en kilde til å for- 
stå mennesket som skapt, mottakende og i relasjon til Gud. Livet er gitt, 
i et mangfold, og dette mangfoldet er både en gave og en oppgave for det 
borgerlige samfunnet (Lid, 2017). I dette ser vi også et grunnlag for kritikk 
av begrepet «funksjonshemmet» og «funksjonsnedsettelse», fordi det ikke 
er menneskets evner til å fungere og prestere som definerer mennesket, 
men de relasjonelle dimensjoner i mennesket som gjør at mennesket alltid, 
direkte eller indirekte, står i relasjon til andre. 

Funksjonshemmingsteologi handler også om menneskesyn. For 
eksempel er spørsmålet om hvem som skal kunne være prest og inneha 
lederposisjoner i kirken, relevant. Slik sett er det her også likhetstrekk med 
temaene kjønn og seksuell orientering. Forestillingen om at prestene skal 
være «lytefrie», med røtter i Det gamle testamentets renhetsforskrifter, 

kan forstås både moralsk og kroppslig, og har fått konsekvenser for hvem 
som anses som egnet til å virke som prest og religiøs leder. 

At Gud også er en sårbar Gud, er i denne sammenhengen mindre 
artikulert, men desto viktigere å løfte frem. Sårbarhet og variasjoner i 
funksjonsevne som grunnleggende vilkår for menneskelivet har imid- 
lertid teologiske konsekvenser også når det gjelder gudsbilde, noe Eie- 
sland poengterte nettopp gjennom tittelen på sin bok The Disabled God 
(Eiesland, 1994). Dette pedagogiske og teologiske poenget er blitt verdsatt 
og brukt av mange for å understreke at en funksjonshemmet Gud er alles 
Gud (Young, 2016). Et gudsbilde som inkluderer funksjonshemming, 
oppleves slik som et inkluderende gudsbilde. Gud deler menneskers 
vilkår (Lid, 2012b, s. 16). 

Variasjoner i funksjonsevne, funksjonsnedsettelse og kronisk sykdom 
forbindes ofte, både teologisk og allment, med lidelse og vansker. Dette er 
ikke urimelig, siden det for mange er lidelse knyttet til å leve med enten 
funksjonsnedsettelse eller kronisk sykdom. På denne bakgrunnen har 
det vært relativt sterke teologiske tradisjoner som har forstått sykdom 
og funksjonsnedsettelse som konsekvens av syndefallet og derfor ikke i 
samsvar med Guds plan eller vilje. Dette er et utfordrende tema, fordi 
det på den ene siden kan oppleves problematisk å hevde at det er Guds 
vilje at en person skal ha denne type livsvilkår. På den andre siden er det 
også teologisk problematisk å si til en person at vedkommendes liv ikke 
er i samsvar med Guds vilje, men en konsekvens av syndefallet. Mange 
funksjonshemmingsteologer har tatt et oppgjør med denne typen teolo- 
giske tradisjoner. En måte å forsøke å komme til rette med dette på er å 
unngå å sette likhetstegn mellom funksjonsnedsettelse og lidelse. Det er 
ikke i strid med muligheter for et godt liv å ha funksjonsnedsettelse og 
kronisk sykdom (Bickenbach et al., 2013; Hanisch, 2013). Vi vet også at 
forhold i omgivelsene, som diskriminering og mangel på muligheter til å 
ta utdanning, få jobb, finne bolig og så videre, ofte er medvirkende til at 
dette livsvilkåret oppleves vanskelig. 

Et annet viktig perspektiv handler om å utforske mangfold i skaper- 
verket og blant mennesker som en kilde til innsikt om både Gud og 
det skapte. Skaperverket er preget av mangfold på alle måter og for alle 
arter. Ikke to snøfnugg er like, heller ikke to mennesker. Variasjon og 

mangfold er derfor en innebygd kvalitet i det skapte. Dette er et godt 
teologisk grunnlag for å si noe om likeverd og likestilling, og dermed 
også om religiøst medborgerskap. Skaperverkets gudgitte mangfold 
gir en teologisk begrunnet verdsetting av variasjoner i funksjons- 
evne som noe som tilhører menneskelig mangfold. Innenfor tverrfag- 
lig funksjonshemmingsforskning kalles dette for en anerkjennende 
fortolkning av funksjonsevnevariasjoner («affirmativ model of disa- 
bility») (Swain & French, 2000; Solvang, 2019). En slik fortolkning 
innebærer en verdsetting av ulike former for annerledeshet som pre- 
ger menneskelivet. I stedet for å betrakte visse former for menneskelig 
mangfold som feil som skal korrigeres, kan vi si at intet menneskelig 
er teologien fremmed, og at nettopp mangfoldet skal verdsettes. Dette 
er en fortolkning som knytter an til en skandinavisk skapelses- og sår- 
barhetsteologi. 


Perspektiver fra diakoni 


Finnes det et diakonalt perspektiv på funksjonsnedsettelse og funksjons- 
hemming? I den norske kirke er diakoni tradisjonelt forstått som kirkens 
omsorgstjeneste (Kirkerådet, u.å.). I en slik begrepsforståelse ligger det 
implisitt en antakelse om at noen gjør en omsorgstjeneste for noen andre. 
Dermed har diakonien bidratt til å fastholde et skille mellom dem som 
trenger hjelp, og dem som gir hjelp (Lid, 2018). Men denne tradisjonelle 
måten å tenke diakoni på er blitt utfordret av internasjonale strømnin- 
ger innen det diakonale fagfeltet som er orientert mot menneskerettig- 
heter og rettferdighet. Vi ser muligheter for at nye teologiske og politiske 
dokumenter som Tilværelsens gave og CRPD kan være rike kilder til å 
utvikle en funksjonshemmingsdiakoni som preges av likeverd og med- 
borgerskap. Diakoni i denne nye forståelsen handler om å ha og gi rom 
for sårbarhet. Funksjonshemmingsperspektivet kan hjelpe oss å forstå 
at sårbarheten er universell og noe vi alle er berørt av, om enn på ulike 
måter. En diakoni som gir rom for sårbarhet i fellesskap, kan bidra til å 
fjerne dikotomier mellom dem som gir og dem som får, og til å tydelig- 
gjøre at alle fellesskap er preget av mottakelse og sjenerøsitet, men også 
av begrensninger. Noen av bokens kapitler er diakonifaglige bidrag som 

utforsker variasjoner i funksjonsevne og funksjonshemming i diakonale 
kontekster. 


Etikk og profesjonell praksis 


Forståelser av funksjonshemming er også etisk relevant. Dersom funk- 
sjonsnedsettelse forstås som entydig negativt, blir det vanskelig for en 
person med funksjonsnedsettelse å finne en plass som likeverdig deltaker 
og medarbeider i et religiøst fellesskap. Det har i lengre tid vært oppmerk- 
somhet på hva slags kunnskap menigheter og religiøse fellesskap må ha for 
å kunne tilrettelegge godt for mangfold innen kjønn og seksuell oriente- 
ring. I denne antologien ønsker vi å bidra til å øke kunnskapen om mang- 
fold i funksjonsevne. Slik kunnskap er viktig for å kunne legge til rette for 
både deltakelse, medvirkning og dermed religiøst medborgerskap. 

For noen personer vil likeverdig mulighet for religiøs deltakelse avhenge 
av individuell tilrettelegging og tjenester. Derfor er det også profesjonse- 
tisk relevant for helse- og velferdsprofesjonene å ha kunnskap om religiøst 
medborgerskap. Profesjonsetikken omfatter også prester, diakoner, kateke- 
ter, kirkemusikere og trosopplærere, som alle er viktige for at religiøs del- 
takelse skal være mulig for alle som ønsker det. Profesjonell praksis bygger 
på menneskerettighetene og skal fremme likeverd og likestilling. CRPD er 
den nyeste av menneskerettighetskonvensjonene og derfor også den som er 
minst kjent. Samtidig er ikke rettighetene til religiøs deltakelse for personer 
med funksjonsnedsettelse godt nok ivaretatt i dag. Dette er en utfordring til 
både teologi og diakoni som er nødvendig å ta på alvor. 


Bokens kapitler 


Kapitlene i denne boken er delt i tre deler. Første del tar for seg ulike 
aspekter ved religiøst medborgerskap i en norsk kontekst. I bokens før- 
ste kapittel drøfter Dmitry Lukash hvordan det legges til rette for religi- 
øst medborgerskap for mennesker med utviklingshemming i normative 
dokumenter fra den norske stat og Den norske kirke. Han påpeker at selv 
om lovgivningen og også profesjonsutdanningene er blitt stadig mer ret- 
tighetsbasert, er retten til religionsutøvelse ofte glemt eller underordnet 

«fritidssysler.» Her har Den norske kirke en viktig rolle som korrektiv, 
fordi den omtaler mennesker med utviklingshemming som handlende 
subjekter også på det religiøse plan. 

Kapittelet som følger, skrevet av Inger Marie Lid, presenterer en studie 
av inkludering og tilrettelegging i Den norske kirkes konfirmasjonsun- 
dervisning. Dette er den delen av Den norske kirke sin trosopplæring 
som flest barn og unge deltar i, og studien undersøker i hvilken grad tro- 
sopplæringen er tilrettelagt slik at barn og unge med nedsatt funksjons- 
evne har likeverdig mulighet for deltakelse. Studien diskuteres i lys av 
teoretiske perspektiver på sårbarhet, mangfold og medborgerskap. 

Det økumeniske dokumentet Tilværelsens gave er utgangspunkt for 
Anita Gjermestads profesjonsetiske drøfting av hvordan profesjonelle 
omsorgsutøvere møter barn, unge og voksne med alvorlig utviklings- 
hemming. Hun presenterer to tenåringsjenter, Nora og Maria, og drøfter 
deres aktørskap og medborgerskap. I kapittelet viser hun hvordan doku- 
mentet fra Kirkenes Verdensråd kan bidra til å utvikle et profesjonsetisk 
språk som synliggjør menneskeverdet og aktørskapet til denne gruppen. 
Hun fremholder at de sentrale verdiene i Tilværelsens gave åpner for nye 
forståelser av menneskesyn og medborgerskap for mennesker med alvor- 
lig utviklingshemming. 

Det siste kapittelet i denne delen er en casestudie av Tomaskirken i 
Andebu, som er en «sansekirke» spesielt tilrettelagt for døve, hørselshem- 
mede og døvblinde. Leonora Onarheim Bergsjø analyserer kirkens este- 
tikk og peker på betydningen det taktile har i denne kirken. Hun bruker 
perspektiver fra funksjonshemmingskunst («disability art») for å belyse 
den taktile estetikken i Tomaskirken. 

I del to drøfter kapitlene ulike aspekter ved sårbarhet som menneske- 
lig grunnvilkår. Kari Jordheims kapittel gir et diakonifaglig perspektiv 
på sårbarhet og religiøst medborgerskap. Hun analyserer dokumentene 
Tilværelsens gave og Liv i mangfoldig fellesskap fra Det lutherske ver- 
densforbund, og hun drøfter hvordan kirken kan etablere felleskap hvor 
bidragene fra mennesker som lever med funksjonsnedsettelse, settes pris 
på og inkluderes. Det å leve sammen i slike mangfoldige fellesskap forut- 
setter at man er nødt til å krysse grenser og lære seg å overkomme redsel 
og usikkerhet i møte med forskjeller og annerledeshet. 

Hans Morten Haugen går i sitt kapittel gjennom de endringene som 
har skjedd i Den norske kirke de seneste årene når det gjelder forståel- 
sen av menneskelig mangfold og inkludering. Han tar utgangspunkt i 
menneskerettighetene og presenter først en oversikt over viktige FN- 
dokumenter som har hatt innflytelse på norsk lovgivning og politikk, 
deriblant CRPD. Han drøfter så hvorvidt denne menneskerettstenknin- 
gen har kommet til utrykk i sentrale dokumenter fra Den norske kirke 
siden 1990-tallet. Resultatet av undersøkelsen er tvetydig. Mens det er 
tydelig at religiøst medborgerskap vektlegges mer nå enn før, blant annet 
gjennom oppmerksomhet på inkludering og mangfold, er spørsmålet om 
dette ennå er blitt synlig i lokale praksiser. 

Utviklingen innenfor bioteknologi de senere årene reiser nye etiske 
problemstillinger. For eksempel kan man nå få detaljert informasjon 
om fosteret tidlig i svangerskapet gjennom ikke-invasive tester (NIPT). 
Gunnar Heiene drøfter i sitt kapittel hvordan denne utviklingen utfor- 
drer kristen etikk. Han peker på at feministisk etikk kan gi et viktig 
bidrag til nytenkning. Feministisk etisk teori bryter nemlig med en tra- 
disjonell oppfatning av det fullstendig autonome subjektet og vektlegger 
«connectivity», altså det at mennesker er forbundet med hverandre. 

Det neste kapitlet drøfter hvordan en samtidsroman kan bidra til 
refleksjon rund temaer som sårbarhet, funksjonsvariasjoner og likeverd. 
Nora Simonhjell løfter frem de sårbare situasjonene som karakterene i 
Olaug Nilsens kritikerroste roman Tung tids tale befinner seg i. En sli- 
ten mor forteller om sin kamp for sin autistiske sønn, og begge to er på 
ulikt vis sårbare. Slik kan en roman vise at sårbarhet er fundamentalt 
menneskelig, ikke noe som kan knyttes til enkeltmennesker eller grup- 
per. Simonhjell beskriver boken som et laboratorium som gjennom este- 
tiske virkemidler forstørrer og tydeliggjør menneskelige erfaringer og 
dermed ansporer til etisk refleksjon. 

I Terese Bue Kessels kapittel som er det siste bidraget i denne delen, 
blir vi kjent med den sårbare situasjonen til infertile kvinner i Kame- 
run. Globalt opplever mange kvinner negative holdninger fra samfunnet 
dersom de ikke kan få barn, og infertilitet kan dermed forstås som en 
sosial eller kulturell funksjonsnedsettelse. Kessels studie av kvinner som 
er engasjert i den kristne kvinnebevegelsen «Kvinner for Kristus» viser at 

dette diakonale fellesskapet fungerer som en motsats til de patriarkalske 
ekskluderingspraksisene de ellers møter, både i kirken og i samfunnet 
generelt. Dette kvinnefellesskapet bidrar til religiøst medborgerskap for 
kvinner som er svært sårbare, ikke bare på grunn av infertilitet, men også 
på grunn av andre faktorer som kjønn, fattigdom og lav utdanning. 

Den tredje delen av boken er viet teologiske refleksjoner. Som nevnt 
tidligere i denne innledningen har bibelfortellinger om helbredelse preget 
den vestlige kulturs forståelser av funksjonshemming, blant annet ved å 
knytte sammen sykdom og synd på den ene siden og helse og frelse på 
den andre. Anna Rebecca Solevåg viser i sitt kapittel at Det nye testa- 
mentet gir et mer mangfoldig bilde enn den tradisjonelle teologien skulle 
tilsi. Hun viser også hvordan perspektiver fra tverrfaglige funksjonshem- 
mingsstudier kan brukes som en ressurs for bibeltolkning. 

Knut Alfsvågs kapittel drøfter en teologisk retning som har vært 
spesielt orientert mot helbredelse fra sykdom, nemlig den helbredelses- 
forkynnelse som blant annet fins innen den pinsekarismatiske vekkel- 
sen. Alfsvåg viser hvordan denne forkynnelsespraksisen vokste frem fra 
andre halvdel av 1800-tallet, og han vurderer den i lys av funksjonshem- 
mingsteologi. Han påpeker at menneskesynet innenfor denne tradisjonen 
har ableistiske trekk — det er det kompetente, sterke og friske mennesket 
som er ideal. 

Hva vil det si å være kirke? Og hvilke livserfaringer skal danne 
grunnlag for vår forståelse av hva kirken er? Dette er utgangspunktet 
for Gyrid Gunnes sitt kapittel, som drøfter nettopp ekklesiologi, læren 
om kirken. Hun bruker skuespiller Marte Wexelsen Goksøyr sin sce- 
nekunst til å utforske hvordan et funksjonshemmingsperspektiv kan 
bidra til å integrere andre livserfaringer i kirkeforståelsen. Gunnes sitt 
kapittel er et konstruktivt teologisk bidrag til tenkningen rundt reli- 
giøst medborgerskap. Som hun påpeker, handler det ikke bare om å 
integrere mennesker med nedsatte funksjonsevner i kirken. Vi må også 
tenke nytt om hvilke livserfaringer og praksiser som regnes som rele- 
vante for det «kirkelige». 

Bokens siste bidrag tar opp igjen en tematikk som har gått som en 
rød tråd gjennom mange av kapitlene nemlig den tradisjonelle vestlige 
vekten på autonomi og rasjonalitet når menneskeverd og normalitet 

skal vurderes. Therese Marie Ignacio Bjørnaas viser hvordan tenkerne 
Augustin, Tomas Aquinas og Immanuel Kant har formet den moderne 
forståelsen av mennesket. Gjennom en nylesning av Thomas Aquinas 
argumenterer hun for at hans kroppsliggjorte teologi og forståelse av 
gudbilledlikheten (imago Dei) kan danne grunnlag for et menneskesyn 
som utfordrer den rasjonalistiske tradisjonen og heller retter søkelyset 
mot det relasjonelle aspektet ved menneskets gudsrelasjon. 

Utviklingshemmedes rett til 
religionsutøvelse i Norge 


Dmitry Lukash 
VID vitenskapelige høgskole 


Abstract: This chapter attempts to give a brief overview of how the key legal acts 
and policies of the Norwegian state and the Church of Norway address religiosity 
and religious needs of people with intellectual disabilities. The main focus is on 
how those issues are connected to universal human rights and civil and political 
freedoms, as well as to national policy for combating all forms of discrimination, 
and on the extent to which people with intellectual disabilities are represented in 
such policy as religious subjects, and not merely objects of welfare. In discussing 
Norwegian public policy, I review international conventions such as the Con- 
vention on the Rights of Persons with Disabilities (CRPD), Norwegian laws and 
regulations such as the Human Rights Act (1999) and Norwegian Official Report 
NOU 2016: 17 "På lik linje”, relevant regulations and curricula for professional 
education and training. I also show how main policy documents of the Church of 
Norway address these issues. In this chapter I attempt to show that in contrast 
to the rather modest attention paid to the religiosity of people with intellec- 
tual disabilities by the official policy texts, the Church of Norway's official pol- 
icy appears to be one of significant engagement in advocacy for these peoples 
religious rights. 


Keywords: people with intellectual disabilities, religious subjects, human rights, 
Church of Norway, normative documents 


Innledning 


I dette kapitlet gir jeg en oversikt over i hvilken grad religiøsitet, religiøse 
behov og praksis hos mennesker med utviklingshemming blir behandlet 


Sitering av denne artikkelen: Lukash, D. (2020). Utviklingshemmedes rett til religionsutøvelse i Norge. 
II. M. Lid & A. R. Solevåg (Red.), Religiøst medborgerskap: Funksjonshemming, likeverd og menneskesyn 
(Kap. 1, s. 29-47). Oslo: Cappelen Damm Akademisk. https://doi.org/10.23865/noasp.100.ch1 

i normative dokumenter fra den norske stat og Den norske kirke, og i 
hvilken grad disse kan fremme utviklingshemmedes aktive rolle som 
religiøse subjekter. Psykisk utviklingshemming er pa den ene siden en 
diagnose i henhold til ICD-10 som betegner en betydelig svekkelse av 
evneniva, sosial modenhet og evner til 4 klare seg i det daglige liv, og som 
ikke har oppstatt i voksen alder (Ellingsen & Sandvin, 2014, s. 22). 

På den andre siden er det åpenbart at denne definisjonen rommer et 
mangfold av ikke bare funksjonsnivåer, men også av mennesker med høyst 
ulike psykiske, mentale, verbale og sosiale evner samt et mangfold av ulike 
kulturelle, etniske, religiøse og sosiale bakgrunner. Det som kjennetegner 
dem alle, er at de blir definert og kategorisert som utviklingshemmede 
av stats-, velferds- og omsorgsinstitusjoner. Utviklingshemming repre- 
senterer derfor en institusjonell identitet, en identitet som er etablert og 
opprettholdt av varige handlingsmønstre, normer og tenkemåter rundt 
hva det er å være utviklingshemmet (Jårvinen & Mik-Meyer, 2003; Sand- 
vin 2014, s. 98). Denne kategoriseringen av en gruppe mennesker som 
utviklingshemmede har tradisjonelt vært tett knyttet til definisjonen av 
dem som annerledes, «de andre», og den har vært forbundet med behovet 
for omsorg, enten omsorgen gis gjennom fysisk plassering på institusjo- 
ner, slik det var tilfellet i Norge før HVPU-reformen, eller på andre måter 
(Sandvin, 2016, s. 101; Gustavsson & Nyberg, 2014, s. 120). 

Det er riktignok ingenting spesielt med dette. Mekanismer for identi- 
tetsdannelse og kategorisering av mennesker med utviklingshemming 
bygger på generelle metoder for dannelse av sosiale identiteter, og de er 
ikke helt ulike for eksempel kategorisering av mennesker på grunnlag av 
etnisitet eller tilhørighet til minoritetsgrupper (Jenkins, 2008; Gustavsson 
& Nyberg, 2016, s. 120). Disse mekanismene bidrar også til forståelsen av 
utviklingshemmede som religiøse subjekter, det vil si som mennesker som 
ikke bare har visse religiøse eller åndelige behov som «er der» for å tilfreds- 
stilles av velferdstjenester, men som gjennom aktiv praksis definerer seg 
selv og sin identitet." 


1 Det er viktig å legge merke til at jeg ikke mener at alle mennesker nødvendigvis er religiø- 
se. Man skal ikke tilskrive religiøsitet til dem som ikke ønsker å bli kategorisert som religiøse. 
Det er ikke uproblematisk å gå fra det ene ytterpunktet, der man kategoriserer mennesker med 

Dette kapitlet er skrevet i sammenheng med mitt pågående forsknings- 
prosjekt om helse- og omsorgspersonell som arbeider ved omsorgsboliger 
og dagsentra for mennesker med utviklingshemming, og om deres hold- 
ninger til og oppfatninger om brukernes religiøsitet og religiøse praksis. 
Mens selve prosjektet er en empirisk studie, vil dette kapitlet bidra til å 
sette resultatene inn i en bredere institusjonell og normativ sammenheng. 


Kan mennesker med utviklingshemming være 
religiøse subjekter? 


Selv om det de siste tiårene har vært en betydelig teologisk refleksjon 
rundt utviklingshemming (se Swinton, 2011), har religion, religiøs praksis 
og behovene hos denne gruppen mennesker ikke vært gjenstand for sær- 
lig mye empirisk forskning (Swinton, 2002; Shogren & Rye, 2005). Det har 
i enda mindre grad blitt forsket på dette området i et nordisk perspektiv. 

Det finnes likevel forskning som tydelig viser at mennesker med kog- 
nitive funksjonsnedsettelser har åndelige og religiøse behov, og at disse er 
blant de mest sentrale for dem. I en studie av 41 amerikanere med mild til 
moderat utviklingshemming fant Shogren og Rye (2005) for eksempel at 
deres respondenter skåret høyt på integrert religiøsitet, det vil si religiø- 
sitet som stammer fra egne holdninger og overbevisninger, og som setter 
preg på hele livet. De brukte også religion aktivt som en kilde til trøst og 
støtte. I en britisk studie av 29 mennesker med utviklingshemming fant 
Turner med flere (2004) at mange av dem definerte seg selv som religi- 
øse og hadde en bevisst religiøs tilhørighet (Turner et al., 2004; Sango & 
Forrester-Jones, 2017). I en annen britisk studie viste Swinton (2002) at 
mange av hans informanter hadde en dyp åndelighet og ofte søkte etter 
mening, trygghet og kjærlighet hos Gud eller andre høyere makter (Swin- 
ton, 2002; Sango & Forrester-Jones, 2017). 

Med andre ord bekrefter forskningen det som ofte blir glemt og skjø- 
vet bort, nemlig at den religiøse, åndelige siden ved livet til utviklings- 
hemmede ikke bare finnes, men bør vies oppmerksomhet. Selv om deres 


utviklingshemming som fullstendig irreligiøse, til det motsatte ytterpunktet, der alle blir tilskre- 
vet religiøs subjektivitet. 

menneskerettigheter blir stadig mer stadfestet internasjonalt, og deres 
egen stemme blir stadig mer hort, bor vi ogsa anerkjenne deres subjekti- 
vitet, selvbestemmelse og handlingsevne pa det omradet som handler om 
livets store sporsmal. 


Norge: det sekulære og det religiøse 


For en bedre og mer kontekstuell forståelse av den rollen utviklingshem- 
medes religionsfrihet spiller i norske statlige og kirkelige styringsdoku- 
menter, er det viktig å kaste et blikk på religionens stilling i dagens norske 
samfunn. 

Man tenker gjerne på Norge som et ganske sekulært samfunn. I lys av 
variabler som kirkegang og tro på etablerte religiøse forestillinger kan 
man plassere Norge, sammen med de andre nordiske landene, blant de 
mest sekulariserte regionene i Europa (Davie, 2002; Zuckerman, 2009; 
Schmidt, 2010b). For eksempel var det færre som gikk til gudstjeneste i 
Den norske kirke i 2008 enn i 1991, samtidig som andelen av befolknin- 
gen som ikke regner seg som troende, har vokst i løpet av den samme 
perioden (Botvar, 2010). Samtidig er det viktig å påpeke at selve begrepet 
sekularisering er langt fra entydig og uproblematisk. 

Det har lenge vært vanlig, også blant religionssosiologer, å tro at i takt 
med modernisering, rasjonalisering og livssynsdifferensiering blir reli- 
gionen gradvis svekket og forvist til den private sfæren (se f.eks. Berger, 
1967). Denne forståelsen har imidlertid kommet under kritikk, særlig 
siden slutten av 1990-tallet (Berger, 1999; Gorski & Altinordu, 2008). Sta- 
tistiske data som viser nedgang i organisert religiøsitet, gjelder først og 
fremst Europa, og de er langt fra entydige når det gjelder resten av verden. 
Forskere er heller ikke enige om innholdet i selve sekulariseringsbegrepet 
(Gorski & Altinordu, 2008, s. 59; Davie, 1999). 

Som en løsning kan man betrakte dette fenomenet, slik blant andre 
den belgiske sosiologen Karel Dobbelaere har gjort, som bestående av 
tre nivåer: det samfunnsmessige (religionen mister sin stilling som en 
overordnet ramme for samfunn og stat), det organisatoriske (religiøse 
institusjoner og organisasjoner sekulariseres i sin egen interne struktur 
og virksomhet) og det individuelle (menneskene blir mindre religiøse) 

(Dobbelaere, 1981, 2002). Sekulariseringsprosesser kan dermed arte seg 
ulikt pa forskjellige nivaer. Slike tredimensjonale modeller er nyttige 
fordi de kan skille mellom prosesser pa makro-, meso- og mikroniva, 
og vise at disse prosessene kan forega pa forskjellige mater (jf. Casanova, 
1994). Her skal jeg rette oppmerksomheten mot religionens stilling pa det 
overordnede politiske og samfunnsmessige nivået, noe som kan kaste 
lys over religionens rolle og plass i de overordnede politiske rammene og 
målsettingene som gjelder funksjonshemming. 

På makronivå har Norge tradisjonelt vært dominert av én trosretning, 
nemlig den lutherske kristendommen, og ett trossamfunn, nemlig Den 
norske kirke (DNK), som til helt nylig har hatt offisiell status som statskirke 
(Schmidt, 2010). Selv om denne institusjonens stilling vis-a-vis staten har 
gjennomgått en forandring (basert på en politisk avtale inngått 10. april 
2008 og implementert i en grunnlovsendring i 2012) og per i dag er formelt 
atskilt fra den norske stat, beholder den fortsatt en privilegert stilling som 
folkekirke, og den spiller dermed fortsatt en sentral rolle i majoritetens 
religiøse tilhørighet (Kultur- og kirkedepartementet, 2008; Schmidt 20102; 
Botvar, 2010). Mens Norges grunnlov i paragraf 2 tidligere slo fast at «Den 
evangelisk-lutherske Religion forbliver Statens offentlige Religion», angir 
den nye versjonen at «Den norske kirke, en evangelisk-luthersk kirke, 
forblir Norges folkekirke og understøttes som sådan av staten», mens 
«[nJærmere bestemmelser om Kirkens ordning fastsettes ved Lov». 
(Grunnloven, 2018, $ 16). Slik har det flertydige begrepet «folkekirke» 
blitt en del av den norske Grunnloven. 

Det er hensiktsmessig å rette blikket mot dette begrepet. I dokumentet 
Den norske kirkes identitet og oppdrag, vedtatt av Kirkemøtet i 2004, heter 
det at Kirkens identitet skal forbli «en bekjennende, misjonerende, tje- 
nende og åpen folkekirke» og være et felleskap av alle døpte medlemmer 
(Kirkemøtet, 2004, s. 4, 7). Samtidig presiseres det at Kirken er en åpen 
kirke som «skal gi rom for menneskelivets mangfold i hverdag og fest 
[samt] lytte til menneskers livserfaringer og spørsmål, og tilby fellesskap 
som gir forankring og tilhørighet» (Kirkemøtet 2004, s. 6). I denne sam- 
menheng kan DNKs folkekirkelighet også tolkes som at den ikke stiller 
noen krav til sine medlemmer ut over dåpen, og at dens tjenester er «all- 
ment tilgjengelige og gratis» (Kultur- og kirkedepartementet, 2008, s. 32). 

Selv om kirkens atskillelse fra staten ble fulgt av en nedgang i med- 
lemstallet (fra 81 prosent i 2009 til 75 prosent i 2014), er Den norske kirke 
fortsatt det storste trossamfunnet i Norge. Som jeg videre skal vise, har 
den med sin institusjonelle vekt og fortsatte forankring blant flertallet 
av befolkningen stor betydning nar det gjelder å være en stemme i den 
offentlige samtalen og politikken med tanke på religiøse behov og rett til 
religionsutøvelse blant mennesker med utviklingshemming. 

Når det er sagt, må det ikke glemmes at Norge er og lenge har vært 
et religiøst og livssynsmessig mangfoldig samfunn som omfatter men- 
nesker som tilhører alle verdens store religioner så vel som livssynshu- 
manister (Schmidt, 2010b). Det ligger imidlertid utenfor dette kapitlets 
hensikt å undersøke disse religiøse- og livssynsorganisasjoner sitt offisi- 
elle ståsted eller vedtatte politikk. Som jeg skal gjøre rede for videre, har 
flere tros- og livssynssamfunn samarbeidet med DNK i utarbeidelsen av 
veiledningsmaterialet med sikte på å fremme utviklingshemmedes rett til 
fri religionsutøvelse. 


Norsk politikk om religionsutøvelse blant 
mennesker med utviklingshemming 


Det normative grunnlaget for Norges offentlige politikk når det gjelder 
rett til religionsutøvelse blant mennesker med utviklingshemming, er 
de internasjonale menneskerettighetene og det nasjonale lovverket som 
blant annet sikrer nasjonal implementering av dem. De fleste lover, regler 
og policydokumenter tar ikke spesifikt for seg de utviklingshemmedes 
religionsutøvelse, men er basert på den allmenne retten til fri religionsut- 
øvelse og forbud mot enhver form for diskriminering. Her skal jeg nevne 
de mest sentrale av disse dokumentene. Først vil jeg omtale den nasjo- 
nale menneskerettslovgivningen for deretter å gå over til de viktigste 
policydokumentene. 

Norsk menneskerettslovgivning er bygget på Norges grunnlov og 
menneskerettsloven fra 1999 sammen med en rekke internasjonale 
konvensjoner, som FN-konvensjonen om sivile og politiske rettig- 
heter (SP), FN-konvensjonen om økonomiske, sosiale og kulturelle 
rettigheter (ØSK), FN-konvensjonen om barnets rettigheter (BK), 

FN-konvensjonen om avskaffelse av alle former for diskriminering av 
kvinner (CEDAW) samt Den europeiske menneskerettskonvensjonen 
(EMK), som er inkorporert i menneskerettsloven (menneskerettsloven 
1999). 

Sammen med tanke-, ytrings- og samvittighetsfrihet star retten til fri 
religionsutøvelse sentralt blant menneskerettighetene. For eksempel slår 
EMK i artikkel 9.1 fast at «[e]nhver har rett til tankefrihet, samvittighets- 
frihet og religionsfrihet; denne rett omfatter frihet til å skifte sin religion 
eller overbevisning, og frihet til ... å gi uttrykk for sin religion eller over- 
bevisning, ved tilbedelse, undervisning, praksis og etterlevelse» (mennes- 
kerettsloven 1999, art. 9,1). 

En sentral stilling har også lov om likestilling og forbud mot diskri- 
minering (likestillings- og diskrimineringsloven), som ble vedtatt i 2017 
og erstattet den tidligere diskriminerings- og tilgjengelighetsloven fra 
2009. Mens den tidligere loven var rettet spesifikt mot diskriminering av 
mennesker med funksjonsnedsettelser, omhandler den nåværende loven 
også andre områder, som kjønn, etnisitet, religion, livssyn og funksjons- 
nedsettelse, der diskriminering skal bekjempes (likestillings- og diskri- 
mineringsloven, 2017, $ 1). Loven henviser imidlertid spesifikt til denne 
gruppen mennesker bare i kapittel 3, som handler om universell utfor- 
ming og individuell tilrettelegging. 

Normgivende dokumenter som spesifikt tar for seg mennesker med 
funksjonsnedsettelser, og som gjelder for Norge, er FNs standardregler 
for like muligheter for mennesker med funksjonshemming («standardre- 
glene») og FN-konvensjonen om rettighetene til mennesker med nedsatt 
funksjonsevne (CRPD). 

Standardreglene ble vedtatt av FNs generalforsamling 20. november 
1993 (FN, 2001). Dette ikke er et bindende dokument, men reglene gir 
likevel en moralsk rettesnor og veiledning til retningslinjer for med- 
lemsstater, og de er blitt anerkjent som viktige av flere norske regjerin- 
ger (Torgauten, 2010a, s. 55). Dokumentets regel nummer 12 omhandler 
eksplisitt religion og stadfester at medlemsstater, i samarbeid med reli- 
giøse ledere, bør bekjempe diskriminering og fremme deltakelse av 
mennesker med funksjonsnedsettelser i deres samfunns religiøse liv 
(FN, 2001). 

Neste skritt i kodifiseringsprosessen av rettighetene til mennesker med 
funksjonsnedsettelser pa internasjonalt plan finnes i FN-konvensjonen 
om rettighetene til mennesker med nedsatt funksjonsevne (CRPD), ved- 
tatt av FNs generalforsamling i 2006 (Barne-, likestillings- og inklude- 
ringsdepartementet, 2013). Den ble ratifisert av Norge i 2013 og ble erklært 
som en rettesnor for landets offisielle politikk overfor mennesker med 
utviklingshemming (NOU 2016: 17). 

I motsetning til standardreglene nevner ikke CRPD retten til fri reli- 
gionsutøvelse, heller ikke religion som sådan (Barne-, likestillings- og 
inkluderingsdepartementet, 2013). I artikkel 30 stadfester imidlertid 
konvensjonen retten til både tilgang til kultur og utvikling av eget kre- 
ativt potensial på lik linje med andre (Barne-, likestillings- og inklude- 
ringsdepartementet art.30). I sin fortale bygger dessuten konvensjonen 
eksplisitt på internasjonale menneskerettighetskonvensjoner som ØSK 
og SP (Barne-, likestillings- og inkluderingsdepartementet 2013, fortale 
b, d.), og anerkjenner menneskerettighetenes udelelige karakter (Barne-, 
likestillings- og inkluderingsdepartementet, fortale c.). Selv om konven- 
sjonen ikke nevner religion eksplisitt, gir den dermed likevel rom for å 
fremme rett til religionsutøvelse. 

I stortingsmelding nr. 25, Mestring, muligheter og mening, tar helse- og 
omsorgskomiteen opp fremtidens sentrale omsorgsutfordringer (Helse- 
og omsorgskomiteen, 2007). I denne sammenheng understreker komi- 
teens flertall at: 


[...] mennesker med psykisk utviklingshemning må sikres å kunne utøve sin 
tro eller sitt livssyn. Dette området kan lett bli oversett av personalet som yter 
omsorgstjenester. Mennesker med psykisk utviklingshemning eller som har 
nedsatt kommunikasjonsevne, har ikke samme mulighet til å formidle sine be- 
hov for tros- og livssynsutøvelse eller til å praktisere sin tro/sitt livssyn som 


andre uten bistand fra omsorgspersonell. (s. 46) 


Komiteens flertall har med dette plassert ansvaret for sikring av retten til 
religionsutøvelse («tros- og livssynsutøvelse») hos tjenesteyterne i samar- 
beid med tjenestemottakere og deres pårørende (s. 46), og det er presisert 
at de enkelte tjenestemottakernes religiøse behov skal nedfelles i en indi- 
viduell plan (s. 46). 

I rundskriv I-6/2009 Retten til tros- og livssynsutøvelse fra Helse- og 
omsorgsdepartementet blir landets kommuner pålagt å sikre at alle som 
er avhengig av kommunale helse- og omsorgstjenester, skal få ivaretatt 
sine religiøse og åndelige behov «i tråd med grunnlovfestede bestemmel- 
ser om religionsfrihet og ytringsfrihet» (Helse- og omsorgsdepartementet, 
2009). 

I 2016 avga Barne- og likestillingsdepartementet utredningen På lik 
linje: Åtte løft for å realisere grunnleggende rettigheter for personer med 
utviklingshemming. Dette dokumentet er ment å være det sentrale sty- 
ringsprogrammet for den norske statens politikk overfor mennesker 
med utviklingshemming. Utredningen tar utgangspunkt i de rettighe- 
tene som er nedfelt i CRPD, og den undersøker status for hvordan disse 
rettighetene blir realisert, samt drøfter tiltak for oppfyllelse av konven- 
sjonen. 

På samme måte som i CRPD er ikke religion tatt med i utredningen. 
Dokumentets kapittel 15 heter «Fritid» og omhandler status for og utfor- 
dringer forbundet med fritidstilbud for mennesker med utviklingshem- 
ming samt deres deltakelse i dem (NOU 2016: 17, s. 152). Utredningens 
forfattere definerer fritidsaktiviteter som «alt fra kulturopplevelser, 
idrettsaktiviteter eller hobbyvirksomheter, og kan være organisert elle 
uorganisert» (s. 152). 

Ved å fremme mulighetene for diverse fritidsaktiviteter blant 
utviklingshemmede understreker utredningen disse aktivitetenes poten- 
sial for utvikling av sosiale ferdigheter og tilfredstillelse av sosiale behov 
(s. 152). I denne sammenhengen kan det nevnes at en del forskning om 
utviklingshemmedes religionspraksis kan tyde på at organisert reli- 
giøs aktivitet, slik som kirkebesøk, kan ha stor betydning nettopp som 
dekning av behov for sosialt samvær (se f.eks. Minton & Dodder, 2003). 
Andre aspekter ved utviklingshemmedes religiøse og åndelige behov er 
derimot utelatt fra utredningen. 

Som jeg har vist, tar ikke de sentrale norske normgivende dokumentene 
som legger føringer for politikk overfor mennesker med utviklingshem- 
ming, opp religion som et særskilt område der det utøves et generelt vern 
av retten til religionsutøvelse. Dette er en åpenbar mangel. De behandler 
likevel et bredt og sammensatt spekter av livsområder, inkludert områder 

hvor man i det minste kan plassere religionsutovelse rent funksjonelt, for 
eksempel innenfor kultur og fritid. Det er også viktig å anerkjenne at 
dokumentenes oppmerksomhet på styrking av de utviklingshemmedes 
medborgerskap og selvbestemmelse representerer et viktig skritt i ret- 
ning av å styrke disse menneskenes aktørskap og myndighet, også på det 
religiøse plan. 


Den norske kirkes offisielle ståsted overfor 
utviklingshemmedes religiøse behov 


I senere år har Den norske kirke vedtatt en rekke dokumenter som mar- 
kerer Kirkens offisielle ståsted overfor mennesker med utviklingshem- 
ming og deres religiøsitet. Siden dette trossamfunnet fortsatt beholder 
både en særskilt status i Grunnloven og en bred forankring blant befolk- 
ningen, er det etter min mening viktig å ta opp Kirkens offisielt vedtatt 
politikk overfor utviklingshemmede. 

I møtet med disse menneskene har DNK engasjert også andre tros- 
og livssynssamfunn. Etter initiativ fra Kirkerådet ble det i 2007 ned- 
satt en arbeidsgruppe med representanter fra noen av disse, det vil si 
Norsk Forbund for Utviklingshemmede, Borg bispedømme, Den katol- 
ske kirke og Frikirkelig studieforbund. Gruppen fikk i oppdrag å utar- 
beide veiledningsstoff med sikte på å fremme inkludering og deltakelse 
av utviklingshemmede i tros- og livssynssamfunn. På denne bakgrunn 
utga Kirkerådet, Norges Kristne Råd og Samarbeidsrådet for tros- og livs- 
synssamfunn et veiledningshefte med tittelen Deltakelse og tilhørighet. 
Inkludering av mennesker med utviklingshemning i tros- og livssyns- 
samfunn (Kirkerådet, Norges Kristne Råd & Samarbeidsrådet for tros- 
og livssynssamfunn, 2009). 

Med utgangspunkt i at menneskeretten til fri religionsutøvelse er ned- 
felt i Grunnlovens paragraf 2 og i artikkel 18 i FNs konvensjon om sivile 
og politiske rettigheter, og i at diskriminering på grunn av nedsatt funk- 
sjonsevne er forbudt etter norsk lovgivning? og FNs standardregler, slår 


2 Pa det tidspunktet da brosjyren ble publisert (2009), var lov om forbud mot diskriminering på 
grunn av nedsatt funksjonsevne (diskriminerings- og tilgjengelighetsloven) fortsatt i kraft. 

heftets forfattere fast at alle tros- og livssynssamfunn er forpliktet til å 
sikre deltakelse og tilhorighet for mennesker med utviklingshemming i 
sine rekker (Kirkerådet et al., 2009). Forfatterne understreker at selv om 
det er bred enighet om likt menneskeverd for alle blant forskjellige reli- 
giøse samfunn, «viser erfaringene at det er behov for å se om praksisen 
samsvarer med læren» (Kirkerådet et al., 2009). De understreker at det 
er avgjørende å gi mennesker med utviklingshemming muligheter til å 
realisere sine rettigheter. 

Ved å understreke alle menneskers likeverd uansett funksjonsnivå tar 
heftets forfattere tydelig avstand fra enhver form for paternalisme: «Vi må 
heller ikke bare være ‘snille’ med mennesker med utviklingshemming, 
men også stille krav til dem - som til alle andre. ... Vi er alle medmennes- 
ker. Ingen er et ‘veldedighetsobjekt’ som vi skal gjøre noe for» [min uthe- 
ving] (Kirkerådet et al., 2009). 

Materialet tydeliggjør også at mennesker med utviklingshemming har 
autonomi i religiøse spørsmål på lik linje med alle andre: 


Ikke alle mennesker med utviklingshemning ønsker å være aktive i tros- eller 
livssynssamfunn. ... [De] har ikke bare rett til å bli invitert med i ulike fel- 
lesskap og aktiviteter. De har også rett til selv å velge hvordan de skal delta. 
(Kirkerådet et al., 2009) 


Heftets forfattere understreker at for å sikre tjenestemottakernes rettig- 
heter er det nødvendig med samhandling mellom tjenestemottakerne, 
tjenesteyterne og pårørende. I flere sammenhenger vil pårørende kunne 
være de enkeltes talspersoner. Samtidig stiller forfatterne også en rekke 
krav til dem, blant annet ved å advare mot å overse - eller til og med 
benekte - utviklingshemmedes evner til å være religiøse subjekter: «En 
diskusjon om hvorvidt den enkelte selv er i stand til å ha en oppfatning 
[om sine religiøse behov] og om det i så fall skal tas hensyn til den, bør 
unngås» (Kirkerådet et al., 2009). 

I november samme år kom Kirkerådet med uttalelsen «Likeverd, 
inkludering, tilrettelegging. Den norske kirkes betjening av mennesker 
med utviklingshemning» (Kirkerådet, 2009). På bakgrunn av DNKs 
selvforståelse som «en bekjennende, misjonerende, tjenende og åpen fol- 
kekirke» slår rådet i dette dokumentet fast at siden kirken representerer 

et felleskap av de døpte med Gud og hverandre og er bygget på tanken om 
de døptes likeverd, har «[mJennesker med utviklingshemming ... samme 
mulighet til å delta i kirkens felleskap som alle andre» (Kirkerådet, 2009). 

Dokumentet tar utgangspunkt i at troen er en gave fra Gud, gitt uav- 
hengig av intellektuelle evner eller kommunikasjonsferdigheter. Denne 
påstanden er helt sentral for den kristne trosforståelsen. Ved å vedkjenne 
seg den tar kirken likevel avstand fra den tenkemåten som i lengre tid har 
preget det lutherske religiøse liv, nemlig at det legges vekt på betydningen 
av en forståelse av og kunnskap om troens innhold. Historisk har dette 
gitt seg utslag i blant annet eksklusjon av utviklingshemmede fra konfir- 
masjonen, siden denne har vært knyttet til tilegnelse av grunnleggende 
kristendomskunnskaper (Dahle, 2010, s. 34). 

Et interessant poeng i Kirkerådets uttalelse er den spesielle rollen som 
tilkjennes kirken i forsvaret av ikke bare de egne medlemmenes, men 
alle utviklingshemmede borgeres rett til fri religiøs og livssynsorientert 
tilknytning: 


Den norske kirke har her en dobbel forpliktelse, å forsvare retten til fri religions- 
utøvelse for mennesker med utviklingshemning i andre religioner og trossam- 
funn, og å samtidig sikre at sine egne medlemmer med utviklingshemning får 


reell mulighet til trosutøvelse alene og i fellesskap med andre. (Kirkerådet, 2009) 


Med denne dobbelte rollen som både et inkluderende fellesskap for alle 
døpte og en tydelig stemme som forsvarer retten til religionsutøvelse for 
alle mennesker med utviklingshemming, har kirken tatt tydelig stilling 
til dem som aktører, også på området religion og livssyn. 

I et vedtak som fulgte i 2012, tok Kirkemøtet utgangspunkt i tesene 
i Kirkerådets uttalelse fra 2009, men spesifiserte dem i mer praktisk 
retning. Ved å ta utgangspunkt i premisset at det er kirkens oppgave å 
«inkludere mennesker med utviklingshemming ut fra deres egne forut- 
setninger og på en likeverdig måte», pålegger Kirkemøtet kirkens orga- 
ner å sikre denne muligheten (vedtak 4) (Kirkjemøtet, 2012, s. 2). Blant 
annet ber Kirkemøtet bispedømmerådene sørge for at menighetene har 
tilgang til personer med nødvendig kompetanse «for å sikre tros- og livs- 
synsutøvelse for mennesker med utviklingshemming» (vedtak 5) (s. 2). 
Kirkemøtet presiserer også at dette må skje i samarbeid med kommunene 

og involvere parorende, verger og alle andre som er med pa a fremme 
utviklingshemmedes interesser (vedtak 5) (s. 2). Kirkemøtet fremhe- 
ver også viktigheten av å heve kunnskaps- og kompetansenivået på alle 
områder i kirken (vedtak 4) (s. 2) samt legger ansvar på menighetene for 
å gjennomføre holdningsskapende arbeid (vedtak 7) (8. 2). 

Som jeg har forsøkt å vise, har Den norske kirke i sine policydokumen- 
ter tatt et klart standpunkt for å anerkjenne ikke bare religiøse behov hos 
mennesker med utviklingshemming, men også deres aktørskap som reli- 
giøse subjekter, deres menneskeverd og likeverd som medborgere. Med 
dette har kirken foretatt et klart brudd med den paternalistiske velde- 
dighetstankegangen som betrakter mennesker med utviklingshemming 
som omsorgsobjekter. Kirkens offisielle standpunkt utgjør med dette et 
viktig supplement til den juridiske og politiske diskursen om mennes- 
ker med utviklingshemming, der den religiøse siden til en viss grad blir 
neglisjert. 

Samtidig er det viktig å understreke at jeg her kun har drøftet kirkens 
stilling slik den gjenspeiles i offisielt vedtatte dokumenter. Det at disse 
policydokumentene er vedtatt, betyr ikke at selve politikken er implemen- 
tert. Selv om kirkens aktuelle praksis overfor mennesker med utviklings- 
hemming er lite utforsket, er det tydelig at en del utfordringer består. For 
eksempel stiller kirken fortsatt krav til kandidater til prestetjeneste som 
kan ekskludere personer med fysiske og psykiske funksjonsnedsettelser 
(Lid, 2017, s. 34). 


Religionens plass i retningslinjene 
for utdanning av tjenesteytere 


Som det fremgår av de retningslinjene som er drøftet ovenfor, er en stor 
del av ansvaret for tilretteleggingen av religions- og livssynsutøvelse for 
mennesker med utviklingshemming plassert på tjenesteytere, inkludert 
faglærte utøvere av omsorgsyrker. Deres kompetanse om religion, livssyn 
og rettigheten til religionsutøvelse samt kunnskap om utviklingshemme- 
des religiøse behov blir dermed sentral. 

Det er derfor viktig å kaste et blikk på de retningsgivende dokumen- 
tene som fastsetter utdanningsstandarder for helse- og omsorgsyrker 

rettet mot arbeid med mennesker med utviklingshemming, for å se 
hvilken plass de nevnte kompetanseområdene har. Dette gjelder først 
og fremst rammeplanen for vernepleierutdanning, fordi dette yrket står 
sentralt innenfor nettopp denne formen for omsorgsarbeid. 

Rammeplanen for vernepleierutdanning, fastsatt av Utdannings- og 
forskningsdepartementet i 2005, inneholder en del som er felles for alle 
utdanningene innen helse- og sosialfag, samt en spesifikk del for verne- 
pleierutdanning (Utdannings- og forskningsdepartementet, 2005, s. 3). 

Religion er ikke nevnt, verken i fellesdelen eller i den delen som er 
spesifikk for vernepleierutdanningen. Ett av utdanningsmålene i fel- 
lesdelen sier imidlertid at studentene skal kunne vise «et helhetlig syn 
på mennesket, vise respekt for menneskets integritet og rettigheter og 
ivareta brukernes autonomi og rett til selvbestemmelse» (Utdannings- 
og forskningsdepartementet 2005, s. 3). Studentene skal også «kunne 
kommunisere med mennesker med ulik etnisk, religiøs og kulturell 
bakgrunn» (s. 4). I den utdanningsspesifikke delen presiseres det at «ver- 
nepleiere skal ... møte brukere med empati og respekt ut fra perspektivet 
om likeverd, uavhengig av alder, kjønn, kultur, livssyn og virkelighets- 
oppfatning» (s. 5). 

Når det gjelder rammeplanens faglige innhold, forekommer det heller 
ingen fag som tilbyr fordypning i religions-, livssyns- eller åndelighets- 
problematikk. Det angis imidlertid at vernepleierstudenter skal gjen- 
nomgå studier i sosiologi og sosialantropologi, noe som er ment å gi 
kunnskap om blant annet «kulturelle verdier, normer, levevilkår og men- 
neskerettigheter» (8. 7). 

Fra og med studieåret 2020-2021 avløses imidlertid denne ram- 
meplanen av et nytt system av retningslinjer for helse- og sosialfaglige 
utdanninger, styrt av forskrift om felles rammeplan for helse- og sosi- 
alfagutdanninger, kunngjort av Kunnskapsdepartementet 6. september 
2017 (forskrift om felles rammeplan for helse- og sosialfagutdanninger, 
2017; Kunnskapsdepartementet, 2017). 


3 Ifølge forskriftens paragraf 1 og 5 kan utdanningsinstitusjoner følge denne fra høsten 2019. Fra 
studieåret 2020-2021 blir forskriften obligatorisk for alle institusjoner. Den gamle rammeplanen 
oppheves fullstendig i 2026. 

Sammenliknet med rammeplanen for vernepleierutdanning fra 
2005 er de nye sakalte retningslinjer i det nye systemet for styring i 
helse- og sosialfagutdanninger - vernepleierutdanningen («retnings- 
linjer») (Kunnskapsdepartementet, 2017) tydeligere når det gjelder 
kompetanse i religions-, tros- og livssynstematikk. Ifølge dem skal den 
fremtidige yrkesutøveren ha 


bred kunnskap om inkludering, likestilling og ikke-diskriminering, uavhen- 
gig av kjønn, etnisitet, religion og livssyn, funksjonsnedsettelse, seksuell ori- 
entering, kjønnsidentitet, kjønnsuttrykk og alder, slik at kandidaten bidrar til 
å sikre likeverdige tjenester for alle grupper i samfunnet ... [samt] har bred 
kunnskap om konvensjoner, lover, regler og for å sikre funksjonshemmedes 


rettigheter. (s. 3) 


I tillegg til dette understreker retningslinjenes kapittel VI («Verne- 
pleiefaglig arbeid og profesjonens arbeidsprosesser») at en yrkesutøver 
av vernepleiefaget skal ha god kommunikasjons-, relasjons- og kultur- 
kompetanse og kunne bruke den ved planlegging og gjennomføring av 
samhandling med blant annet brukere og pårørende (s. 7). Dokumentet 
fremhever også tydelig at målet med profesjonsutdanningen er å fremme 
«selvbestemmelse, deltakelse, mestring, helse og livskvalitet» (8. 1). 

Selv om retningslinjene inkluderer religion, skiller de ikke ut denne 
tematikken som et eget kunnskapsområde, men knytter den til like- 
stilling og ikke-diskriminering på den ene siden (kapittel III) og kul- 
turkompetanse på den andre (kapittel VI). Det fremgår også klart at 
sammenlignet med rammeplanen legger dette dokumentet mer vekt på 
likestilling og integrering. 

Både rammeplanen og retningslinjene er tydelige i sin vektlegging 
av et helhetlig menneskesyn og fremheving av brukernes autonomi 
og medbestemmelse. De legger også opp til at fremtidige yrkesutøvere 
skal kunne vise kulturkompetanse og etiske holdninger når det gjelder 
inkludering, ikke-diskriminering og deltakelse. Ved å unnlate å presi- 
sere spesielle kompetanser innen denne tematikken er styringsdoku- 
mentene samtidig ganske fleksible når det gjelder hvor stor vekt det skal 
legges på den. Slik blir dette tydeligvis opp til de enkelte utdannings- 
institusjonene. 

Oppsummering 


Rettighetene til mennesker med utviklingshemming har de senere arene 
blitt bade anerkjent og nedfelt i konvensjoner og lovgivning, bade pa interna- 
sjonalt og nasjonalt plan. Det sentrale styrende dokumentet pa dette planet 
internasjonalt, CRPD, ble ratifisert av Norge i 2013 og har dermed blitt tatt i 
norsk lovgiving. Selv om denne konvensjonen ikke tar opp religion per se, er 
den godt forankret i en menneskerettslig kontekst, hvor retten til fri religi- 
onsutøvelse og forbud mot alle former for diskriminering star helt sentralt. 

I de av statens mer underordnede policydokumenter som er vedtatt for 
å realisere utviklingshemmedes rettigheter, blir dette området viet rela- 
tivt ubetydelig oppmerksomhet. Spesielt gjelder dette det mest sentrale 
av disse dokumentene, NOU 2016: 17 På lik linje. I tillegg til at verken 
religion, tro eller livssyn er nevnt i utredningen, er det mest nærliggende 
begrepet - kulturlivet - omtalt tilnærmet i forbifarten i tilknytning til 
temaområdet «fritid». Til tross for sitt progressive preg kan utredningen 
dermed kritiseres for å neglisjere et viktig aspekt ved menneskets tilvæ- 
relse som ikke kan reduseres til fritidssysler. 

Denne mangelen gjelder på flere måter også de offisielle retningslinjene 
for profesjonsutdanningen, men på grunn av deres vektlegging av et holis- 
tisk menneskesyn og kulturell og menneskerettslig kompetanse kan man 
ikke si at de overser det religiøse og livssynsrelaterte aspektet fullstendig. 

Til tross for denne unnlatelsen ser imidlertid den offisielt vedtatte nor- 
ske politikken, som er basert på et solid grunnlag av internasjonale men- 
neskerettigheter og de uttalte forpliktelse til rett til fri religionsutøvelse 
og ikke-diskriminering, ut til å ha gjort betydelige fremskritt også når 
det gjelder utviklingshemmedes religiøsitet. 

På bakgrunn av dette representerer DNKs vedtatte politikk, i det minste 
slik den er uttrykt i offisielle dokumenter, et viktig supplement og korrek- 
tiv til denne mangelen. Selv om den ikke lenger er Norges statskirke, har 
dette trossamfunnet, som de fleste nordmenn fortsatt føler tilhørighet til, 
på mange måter gått i spissen for å fremme ikke bare formelle rettighe- 
ter, men også reelle muligheter til fri religionsutøvelse for mennesker med 
utviklingshemming. I dette baserer kirken seg på et syn der personer i 
denne gruppen ikke betraktes som passive objekter for veldedighet, men 
som aktivt handlende subjekter - også på det religiøse planet. 

Inkludering og tilrettelegging i Den 
norske kirkes trosopplæring 


Inger Marie Lid 
VID vitenskapelige høgskole 


Abstract: This article presents results from a project that studies inclusion and 
accommodation in Norwegian faith education as organized under the Plan for Faith 
Education by the Church of Norway. Norwegian faith education aims at educating 
children and young persons from 0 to 18 years. All children and young persons 
who wish to take part in this should be included and accommodated. However, 
there are barriers experienced by persons with disabilities hampering participa- 
tion on an equal basis. Based on qualitative interviews in four congregations, the 
article discusses how inclusion and accommodation is practiced in the confirma- 
tion program, and what barriers hamper participation. The results indicate that 
the congregations wish to include all, but need more knowledge on how to reach 
the aim of inclusion and accommodation. The barriers are conceptual, attitudinal 
and material. The practice in faith education thus is to some extent segregational. 


Keywords: inclusion, accommodation, confirmation, disability, Martha Nussbaum 


Innledning 


Plan for trosopplæring, Gud gir - vi deler ble vedtatt pa Kirkemøtet i 
2009. Selve planen ble publisert i januar 2010 og vektlegger inkludering 
og tilrettelegging (Kirkerådet, 2010). Forarbeidet startet allerede i 2003, 
da reformen av kirkens trosopplæring ble vedtatt av Stortinget. I perio- 
den 2004-2008 ble det gjort forsøk lokalt med å etablere en systematisk 
opplæring i kirkens tro for døpte mellom o og 18 år. Barn og unge med 


Sitering av denne artikkelen: Lid, I. M. (2020). Inkludering og tilrettelegging i Den norske kirkes tro- 
sopplæring. I I. M. Lid & A. R. Solevåg (Red.), Religiøst medborgerskap: Funksjonshemming, like- 
verd og menneskesyn (Kap. 2, s. 49-68). Oslo: Cappelen Damm Akademisk. https://doi.org/10.23865/ 
noasp.100.ch2 

nedsatt funksjonsevne skal kunne oppleve tilhørighet og ha mulighet til 
deltakelse i fellesskapet (Kirkerådet, 2010, s. 18). 

Dette kapitlet, som handler om likeverd og tilgjengelighet, undersø- 
ker i hvilken grad trosopplæringen er tilrettelagt slik at barn og unge 
med nedsatt funksjonsevne har likeverdig mulighet for deltakelse. Jeg 
vil trekke inn teoretiske perspektiver på sårbarhet og medborgerskap, 
representert ved Martha Nussbaum. Nussbaum tar som utgangspunkt 
at variasjoner i funksjonsevne er en del av menneskelig mangfold, som 
samfunnet må tilrettelegge for slik at alle får mulighet til å leve i samsvar 
med den verdigheten mennesket har (Nussbaum, 2007; Lid, 2012). 

Dette kapitlet bygger på et prosjekt finansiert av trosopplæringsre- 
formen, med tittelen «Inkludering og tilrettelegging i trosopplæringen, 
hva er praksis?» og ble gjennomført i 2014-2017. Hensikten med pro- 
sjektet var å undersøke hvordan inkludering og tilrettelegging ivaretas i 
den delen av trosopplæringen som flest deltar i, nemlig konfirmasjonen. 
Konfirmasjonsundervisningen gjennomføres når konfirmanten går i 
niende klasse. 

Kapitlet begynner med en kort presentasjon av prosjektet. Deretter 
utdypes barrierer, som hindrer deltakelse, medborgerskap og teoretiske 
perspektiver på likeverd og tilrettelegging. Studiens materiale presente- 
res, og i siste del diskuterer jeg tre temaer som fremsto som viktige, og 
drøfter disse i lys av målsettingen om at Den norske kirke skal være en 
raus og inkluderende folkekirke. 


Presentasjon av trosopplæringsprosjektet 


Inkludering og tilrettelegging er blant trosopplæringsplanens sentrale 
dimensjoner (Kirkerådet, 2010, s. 28). Det å ivareta inkludering og tilret- 
telegging på en slik måte at barn og unge opplever likeverdige mulighe- 
ter for deltakelse, krever kunnskap. I dette prosjektet har jeg undersøkt 
hvor kirken henter kunnskap om inkludering og tilrettelegging fra, og 
i hvilken grad konfirmanter og ansatte ivaretar, erfarer og praktiserer 
inkludering og tilrettelegging. Prosjektet er kvalitativt, og materialet er 
intervjusamtaler med ansatte som har ansvar for inkludering og tilret- 
telegging i trosopplæringen i fire menigheter. Menighetene er ulike men 

tilhorer alle Den norske kirke. Tre av menighetene er bymenigheter, 
mens en av menighetene ligger i distriktet. Jeg har intervjuet de i menig- 
heten med lederansvar (som oftest sogneprest og daglig leder) og ansatte 
i menigheten med ansvar for konfirmantundervisningen (i to av menig- 
hetene var dette en prest, og i to av menighetene var det en trosopplærer). 
Disse intervjuene er en form for ekspertintervjuer fordi intervjuperso- 
nene ble valgt ut fra en strategisk inkludering basert på deres ansvarsopp- 
gaver (Bogner, Littig & Menz, 2009). 

Det ble gjort intervjuer med elleve ansatte fordelt på fire menigheter 
i og utenfor Oslo. Intervjuene ble tatt opp på diktafon og transkribert 
i etterkant. Alle intervjuene ble gjennomført som individuelle kvalita- 
tive intervjuer (Kvale, 2007). I tillegg gjennomførte jeg et gruppeintervju 
med konfirmanter i to av menighetene. Ett av disse intervjuene er trans- 
kribert. Barn og unge regnes som sårbare i forskningssammenheng, og 
jeg registrerte derfor ingen personopplysninger (Lund, 2011). Trosopp- 
læringsplanen og enkelte lokale planer ble analysert som tilleggsdata. 
Resultatene fra intervjusamtalene og planene ble analysert basert på en 
tematisk analyse av innholdet (Tjora, 2017). Temaene inkludering og til- 
rettelegging har vært styrende og har også vært ledemotiv for lesing av 
plandokumentene. 


Deltakelseshemmende barrierer 


Mange av konfirmantene konfirmeres i sin lokale kirke og kjenner der- 
for hverandre fra skole og nabolag. Alle de fire menighetene hadde kon- 
firmasjonsundervisning som omfattet ettermiddagsmøter og leir. Noen 
hadde møtene i hjemmene, mens de fleste møttes i kirkerommet eller i et 
annet av kirkens rom. 

Barrierene som hindrer deltakelse kan handle om holdninger, om sosi- 
ale og materielle forhold og om teologi. Jeg vil rette søkelyset mot den 
materielle og romlige dimensjonen fordi personer med funksjonsned- 
settelse ofte opplever fysiske og materielle barrierer for deltakelse, som 
beskrevet tidligere. I dette prosjektet ble derfor romlige forhold som for 
eksempel kirkerom og steder for sosiale møter og leir vektlagt på linje 
med teologiske temaer knyttet til for eksempel språk og gudsbilder. 

Romlige forhold omfatter sosiale praksiser, mens sted er fysiske arenaer 
der praksisene foregar. Som kroppslige individer er mennesker alltid et 
sted. Det er selve kroppsligheten som gjør at vi er pa steder — vi kan ikke 
være på et sted uten å være kroppslige (Casey, 1997). 

Universell utforming vektlegges i trosopplæringen. Ifølge Plan for tro- 
sopplæring (Kirkerådet, 2010, s. 29) er universell utforming kirkens gene- 
relle ansvar. Det enkelte kirkelige fellesrådet har ansvar for at kirkebygg 
og lokaler kan benyttes av flest mulig. Slik situasjonen er i dag, er svært 
mange kirkebygg og bygg som brukes til leir, ikke universelt utformet. 
Det betyr at de kan mangle tilgang til toalett, soverom og fellesrom og 
rom for uteaktiviteter. Jo dårligere tilgjengeligheten er, desto større er 
behovet for oppfølging og individuell tilrettelegging. 

Både leirsteder og kirkebygg er fysiske og arkitektoniske steder som 
gir rom for noen menneskers kropper, og som ekskluderer andre. Disse 
stedene kan representere hindringer for noen av konfirmantene. Kirke- 
byggene er bygd under andre plan- og byggeforskrifter enn dagens, og 
de har ofte både en utforming og en innredning som danner barrierer. 
Leirstedene er gjerne mindre arkitektonisk gjennomarbeidet, og de kan 
også representere barrierer i form av utilgjengelig plassering i terrenget 
eller utilgjengelige rom. Leirstedene som brukes, er ofte bygd ut fra tid- 
ligere tiders byggeforskrifter og i en tid da samfunnet var mer segregert 
enn i dag. 


Betydningen av deltakelse 


Plan for trosopplæring regulerer menighetenes trosopplæring som tilbys 
barn og unge i alderen 0-18 år. Opplæringen i kristen tro knyttes til barns 
og unges livserfaring og livstolking og skal slik være gjenkjennelig for 
barna og ungdommene (Kirkerådet, 2010, s. 5). 

Det å kunne være til stede sammen med andre og delta i en offent- 
lig aktivitet som for eksempel trosopplæring, har i seg selv en politisk 
dimensjon. Når menneskers kropper samles, utøver de som samles, en 
pluralistisk performativ rett til å tre frem som mennesker og personer i 
nettopp denne konkrete sammenhengen (Butler, 2015, s. 11). Dette betyr 
at rommene som brukes til samlinger, må ta høyde for at de personene 

som samles, er kroppslige og forskjellige; vi mennesker skal kunne tre 
frem i fellesskap som kroppslig forskjellige personer. Overfort til tros- 
oppleringen kan vi si at hvis det ikke legges til rette for at alle barn og 
unge - med ulike sanse- og funksjonsevner — kan ta del i aktivitetene, 
ekskluderes noen fra disse sammenhengene. Dersom det ikke er mulig- 
het for at for eksempel en konfirmant med syns- eller bevegelseshemming 
deltar i konfirmantundervisningen, blir vedkommende ekskludert. 

Jan Grue, professor og forfatter, utga i 2018 en bok som omhandler 
hans eget liv som rullestolbruker fra han var barn. Boken er en intellek- 
tuell levnetsbeskrivelse. I boken gjennomtenker han de sosiale aspektene 
ved barrierer som hindret ham som barn i å delta på lik linje med sine 
venner. Ekskluderingen han beskriver, er sosiomateriell. Det følgende 
sitatet er fra en situasjon hvor Grue og vennene er ute og leker på en plass 
som er omkranset av en gressbakke: 


Nede på den flate støvete midten av Eventyrplassen kjører jeg rundt, mens de 
andre guttene er oppe på de grønne gresskantene. ... De er der oppe og kan 
komme ned til meg, men de vil ikke, og jeg kan ikke komme opp til dem, uan- 


sett hvor sterkt jeg vil det. (Grue, 2018, s. 64) 


Grue viser i denne barndomserindringen hvordan han opplevde eksklu- 
dering på mikronivå, ved at han helt konkret ikke hadde tilgang til høyden 
med «de grønne gresskantene» der vennene var. Opplevelsen uttrykker 
en form for sårbarhet som kan være vanskelig å dele med andre. Slike 
erfaringer er det flere som har, og derfor er det viktig å sette ord på erfa- 
ringen og slik gjøre dem språklige og mulig å dele med andre. Gjennom 
boken bidrar Grue til at sårbarheten som erfares, kan skrives inn i en 
felles sårbarhet som vi deler, og som samtidig er individuelt erfart. 

I skildringen beskriver Grue erfaringen gjennom klangfarger av «skam 
og raseri og forurettelse» (Grue, 2018, s. 64). Slik viser han kompleksiteten 
i inkludering og ekskludering. Sitatet er produktivt for å forstå hvordan 
det kan oppleves for en ungdom som ser vennene gå til konfirmantun- 
dervisning i den lokale menigheten, men som selv må bli hjemme eller gå 
til en annen kirke fordi den lokale menigheten ikke er tilrettelagt. Ung- 
dommen som ikke kan delta i aktiviteter som ikke er tilrettelagt, hin- 
dres i å tre frem som en av fellesskapet innenfor rammen av for eksempel 

konfirmantoppleringen. At erfaringen av et slikt hinder kan bidra til 
skamfolelse, raseri og forurettelse, indikerer at inkludering og eksklude- 
ring ogsa har en etisk dimensjon. 

I sin teori om rettferdighet fremhever Nussbaum to forhold som er av 
betydning. Det forste er at selvrespekt har en sosial dimensjon, og det 
andre er at den enkelte skal ha mulighet til 4 pavirke sine omgivelser 
materielt (Nussbaum, 2007). Dette er to av flere muligheter et samfunn 
som ønsker å være rettferdig, skylder å yte for borgerne. Begge er viktige i 
en analyse av inkludering og tilrettelegging i trosopplæringen. 


Plan for trosopplæring lest i lys av inkludering 
og tilgjengelighet 

I dette prosjektet ble deltakelse forstått i et flerdimensjonalt perspektiv. 
Et flerdimensjonalt perspektiv omfatter både sosiale, romlige, etiske og 
teologiske forhold. Den norske kirke skal være en kirke for alle. Trosopp- 
læringsplanen viser i kapittel fire til betydningen av at barn og unge skal 
kunne finne rollemodeller de kan identifisere seg med, og til at lederne i 
kirkens trosopplæring derfor må tilhøre begge kjønn. I planen mangler 
det en liknende refleksjon over ansettelse av personer med funksjons- 
nedsettelse. Kirken har få ansatte med funksjonsnedsettelse og har ikke 
arbeidet strategisk for å rekruttere søkere med nedsatt funksjonsevne 
(Lid, 2017). 

Plan for trosopplæring ble vedtatt i 2010. Ny gudstjenesteordning for 
Den norske kirke ble vedtatt på Kirkemøtet i 2011.’ Det betyr at planen for 
trosopplæring forholder seg til ordningen for gudstjenesten i Den norske 
kirke som var gjeldende i 2010. Planen vektlegger i sitt formål at den skal 
bidra til «kristen livstolkning og livsmestring», og at den skal «utfordre til 
engasjement og deltakelse i kirke og samfunnsliv» (Kirkerådet, 2010, s. 4). 
Imidlertid er det i trosopplæringsplanens innhold og oppbygging mange 
aktiviteter som kommer i tillegg til gudstjenestedeltakelse, slik at planen 
står i fare for å etablere en forventning til aktivitet som i seg selv kan være 


1 — https://kirken.no/nb-NO/om-kirken/slik-styres-kirken/kirkemotet/dokumenter vedtak/kirke- 
motet-05.04.2011---10.04.2011-tonsberg/ 

ekskluderende pa grunn av omfanget. Planen legger opp til timebasert 
aktivitet på de ulike alderstrinnene, med 50 timer i aldersgruppen o-5 år, 
145 timer i barndomsårene (6-12 år) og 120 timer i ungdomsårene (13-18 
år). 60 av disse 120 timene er knyttet til konfirmasjonstiden (Kirkerådet, 
2010, 8. 19-21). I alle disse periodene er det foreslått kjerneaktiviteter, som 
kan være for eksempel bibelkurs, overnatting i kirken og leir (Kirkerådet, 
2010, s. 21). Trosopplæringsplanen er blitt evaluert uten at menighete- 
nes oppfølging av inkludering er studert spesifikt (Botvar, Haakedal & 
Kinserdal, 2013). 

Planens høye aktivitetsnivå legger opp til en forståelse av deltakelse som 
aktiv deltakelse. En slik forståelse av deltakelse innebærer at man risikerer 
å legge listen for hvem som kan delta, så høyt at det enten blir behov for 
mange ledere, eller at flere av barna kan oppleve at deltakelsen ikke passer 
for dem. Et eksempel her er overnatting i kirken, som for noen barn er 
veldig spennende, men som andre barn kan oppleve som krevende. I kon- 
firmasjonsopplegget er det særlig leiren som kan være utfordrende. Dette 
gjelder både for menighetene, dersom de vektlegger å finne et leirsted med 
universell utforming, og for konfirmantene, som ofte må reise et stykke og 
være i fremmede og svært sosiale omgivelser over flere dager. 

Siden trosopplæringsplanen ble tatt i bruk, har det skjedd politiske og 
juridiske endringer innen likestilling og diskriminering (Likestillings- og 
diskrimineringsloven, 2018). Likestillings- og diskrimineringsloven fra 
2018 trådte i kraft i 2009 under navnet diskriminerings- og tilgjengelig- 
hetsloven og er inkludert i planen (Kirkerådet, 2010, s. 29). FNs konven- 
sjon om rettighetene til personer med nedsatt funksjonsevne ble signert 
i 2007 og ratifisert av Norge i 2013 (Barne- og likestillingsdepartementet, 
2013). Kirkenes Verdensråd har vedtatt to dokumenter om inkludering 
og likeverd. Disse er A Church of All and for All (Kirkenes Verdensråd, 
2004) og The Gift of Being / Tilværelsens gave (Kirkenes verdensråd, 2016 / 
Norges Kristne Råd [NKR], 2017). Ingen av disse internasjonale politiske 
og teologiske dokumentene er nevnt i planen for trosopplæring. Planen er 
tydelig på at universell utforming er kirkens generelle ansvar. Imidlertid 
følges ikke dette opp med en konkretisering av hvordan ansvaret skal 
tolkes. Betyr det for eksempel at menigheten ikke skal bruke arenaer som 
har dårlig tilgjengelighet? 

Det presiseres i planen for trosopplering at menigheten skal innhente 
kunnskap om barn og unge i lokalmiljøet med behov for individuell til- 
rettelegging (Kirkerådet, 2010, s. 29). Imidlertid fremhever ikke planen at 
menighetene bør kartlegge de fysiske rommene som brukes i trosopplæ- 
ringen for eksempel kirkebygg, klubblokaler og leirsteder, med henblikk 
på universell utforming. Sett i lys av en relasjonell forståelse av funk- 
sjonshemming, hvor funksjonshemming oppstår i menneskers interak- 
sjon med de sosiomaterielle omgivelsene, blir registrering av barns og 
unges behov for tilrettelegging feil. Når trosopplæringsplanen oppfordrer 
menighetene til å samle inn kunnskap om barn og unge med behov for 
tilrettelegging, uttrykker planen en medisinsk og individualisert forstå- 
else av funksjonshemming. Det kan også være juridisk problematisk og i 
strid med personvernet å oppfordre menigheter til å samle inn kunnskap 
om enkeltpersoner i lokalmiljøet. 


Kan alle delta i kirkens tilbud 
om konfirmasjon? 


I dette avsnittet presenterer jeg funn fra intervju- og dokumentstudiene. 
Fordi konfirmasjonen er det største breddetiltaket i trosopplæringen, 
var jeg interessert i å undersøke hvordan inkludering og tilrettelegging 
ble ivaretatt her. Flere deltar i konfirmasjonsundervisningen enn i andre 
av trosopplæringens aktiviteter, og derfor vil unge som ellers ikke har 
hatt et forhold til kirken, komme til kirken for å få trosopplæring og bli 
konfirmert. 

Alle barn og unge skal ha et reelt tilbud om trosopplæring (Kirkerådet, 
2010, s. 28). Dette er å forstå som en forpliktelse for kirken som er foran- 
kret i likestillings- og diskrimineringsloven (likestillings- og diskrimine- 
ringsloven, 2018; Engedal, Fagermoen & Sandsmark, 2015, s. 6). Frem til 
1912 var det tvungen konfirmasjon i Norge (Lid, 2018). Fremdeles er det 
vanlig blant lutherske kristne ungdommer i Norge å gjennomføre kon- 
firmasjonen, og dette forbindes med en form for normalitet (Engerdal 
et al., 2015). Unge deltar i konfirmasjonsopplegget sammen med sine 
jevnaldrende, og 57, 9 prosent av femtenåringene ble konfirmert i 2017 
(Statistisk Sentralbyrå, 2017). 

Som vi har sett, er det satt av 60 timer til konfirmasjonstiden i planen 
for trosopplæring. Disse timene skal brukes til opplæring og sosiale akti- 
viteter. Hvis konfirmanten ikke tidligere har vært engasjert i trosopplæ- 
ringen, gir de 60 timene svært liten tid til å bli kjent med konfirmanten 
og få innsikt i vedkommendes behov for tilrettelegging. Ikke minst gjel- 
der dette med tanke på den tilliten som er nødvendig å etablere mellom 
konfirmanten, dennes familie og kirkens ansatte (Lid, 2015). Menighetene 
har et relativt likt opplegg for konfirmasjon, som omfatter undervisning, 
aktiviteter i kirkerommet og leir. Ordet «aktivitet» omfatter både mer 
kontemplative aktiviteter, som bønn og meditasjon, og aktive aktiviteter 
som for eksempel lek og konkurranse på leir. Jeg kommer her ikke til å gå 
spesifikt inn på deler av opplegget, bortsett fra der det er direkte relevant 
for kapitlets tematikk. 

Menighetene gikk bredt ut og inviterte ungdommene i soknene til å bli 
konfirmert. Det var imidlertid mindre kunnskap og bevissthet om hva som 
kreves for at alle skulle kunne delta i konfirmantopplegget. Dette gjaldt 
både romlige og bygningsmessige forhold og personlig oppfølging i form av 
støttekontakt og behov for individuell assistanse. De ansatte i menighetene 
ga uttrykk for en avklart forståelse av at noen hadde ansvar for inklude- 
ring og tilrettelegging i trosopplæringen og i konfirmasjonsopplegget, men 
det kunne være mindre klart hvor omfattende dette ansvaret var. Det var 
for eksempel ikke tydelig hvor ansvaret lå for at arenaer som ble brukt til 
aktiviteter, var universelt utformet. Det var også uklart om det var menig- 
hetens eller konfirmantens ansvar å sørge for oppfølging på aktivitetene i 
de tilfellene der dette var nødvendig. 

Fordi konfirmantopplegget ikke varer lenger enn et knapt år, er det 
ofte ikke nok tid til å avklare behov på forhånd. Dermed hender det at 
konfirmant og menighet får overraskelser underveis fordi den individu- 
elle og universelle tilretteleggingen ikke er god nok. Menigheten på sin 
side er ofte inviterende og understreker at alle er velkomne til å delta i 
konfirmantopplegget, men kanskje uten å vite sikkert at opplegget det 
inviteres inn til, er kvalitetssikret med tanke på universell utforming og 
individuell tilrettelegging. 

For eksempel var det uavklart hvem som skulle dekke utgifter til støt- 
tekontakt der dette var nødvendig for deltakelse. Kommunene mente, 

ifølge intervjupersoner, at menigheten matte dekke utgifter til støttekon- 
takt, mens menigheten anså dette for å være et kommunalt ansvar. For 
den enkelte konfirmant blir det uforutsigbart og vanskelig dersom en 
relativt kortvarig aktivitet som konfirmasjonsopplæringen skal begrense 
muligheten til å delta på andre aktiviteter, som for eksempel idrett. Dette 
vil være konsekvensen dersom tildelte støttekontakttimer skal gå til kon- 
firmasjonsopplæring. Et mulig løsning kunne være å øke timer til støtte- 
kontakt i konfirmasjonstiden. 

Ifølge Verdens helseorganisasjon lever omkring 15 prosent av befolk- 
ningen med funksjonsnedsettelse (WHO og Verdensbanken, 2011). 
Derfor vil det i de fleste konfirmantkull være konfirmanter med kogni- 
tiv, fysisk, psykisk, sensorisk eller sosial funksjonsnedsettelse. Noen av 
konfirmantene vil kunne ha behov for generell eller individuell tilret- 
telegging for å kunne delta i konfirmasjonsopplegget. Et eksempel på 
generell tilrettelegging er at man ivaretar at byggene som brukes til kon- 
firmantopplæringens aktiviteter, så som kirkerom og leirsted, er univer- 
selt utformet. Det betyr at det må være toalettfasiliteter tilgjengelig for 
rullestolbrukere, og at de lett kan komme seg til og fra og bruke hele 
bygningene som brukes til leir. Alle menighetene i mitt materiale hadde 
opplevd problemer på disse områdene, uten at det var gjort noen strate- 
giske valg for å sikre at universell utforming ble tatt med i vurderingen 
da leirsteder ble valgt. 

Det var stor variasjon mellom kirkebyggene til de fire menighetene. 
Noen var relativt nye eller nyrenovert og hadde prioritert universell 
utforming, mens andre kirkebygg hadde svært dårlig tilgjengelighet. Det 
var overraskende å se at flere år etter at CRPD ble ratifisert og likestil- 
lings- og diskrimineringsloven trådte i kraft, var det likevel forholdsvis 
lite oppmerksomhet på disse temaene. Det var akseptert at leirstedene 
som ble brukt, ikke var universelt utformet. 

Ingen av intervjupersonene uttrykte uenighet med målsettingen om 
inkludering og tilrettelegging for deltakelse. Flere hadde imidlertid erfa- 
ring med ikke å få dette til i praksis. Når man ikke lykkes helt med å 
skape inkludering og tilrettelegging, erfares dette som en form for kon- 
flikt mellom ideal og virkelighet. De fleste jeg intervjuet, hadde erfaring 
med prosesser hvor man ikke hadde lyktes. Men det var også flere som 

hadde opplevd å fa til gode mellomløsninger. Dette kunne for eksempel 
være en kombinasjon av individuell og universell tilrettelegging hvor en 
konfirmant deltok på deler av opplegget, men ikke på alt. 

Jeg har fortolket intervjupersonene i lys av det menigheten ønsket å 
oppnå, og jeg har forsøkt å forstå hva de har erfart som inkludering og hva 
som hindret inkludering og tilrettelegging. Jeg vil i det følgende presen- 
tere tre temaer som trådte fram som viktige. Disse er forståelsesmodeller 
for funksjonshemming, betydningen av strukturelle og organisatoriske 
forhold og inkludering som sosiomateriell praksis. 


Medisinske forståelsesmodeller har forrang 


De ansatte i menighetene beskrev i hovedsak en forståelse av funksjons- 
hemming som var i tråd med medisinske modeller, og brukte medisinske 
ord og begreper. Unntaket var ansatte i Døvekirken, som primært for- 
holdt seg til døve og hørselshemmede. Enkelte var opptatt av bruk av og 
muligheten til å kunne administrere medisiner, mens andre var opptatt 
av problemer knyttet til samhandling med andre aktører, for eksempel 
offentlig forvaltning. 

Flere utrykte en følelse av maktesløshet fordi det var vanskelig å vite 
hvordan man best mulig, innenfor gitte rammer og ressurser, faktisk 
hadde mulighet til å legge til rette for likeverdig deltakelse. Dette handlet 
også om at de hadde kort tid til å bli kjent og bygge tillit. Både konfir- 
manter med funksjonsnedsettelse og deres foreldre har kanskje også gjort 
seg dårlige erfaringer i andre sammenhenger, noe som får betydning for 
deres åpenhet og tillit i møte med kirken. 

Et eksempel på at medisinske forståelser av funksjonshemming har 
forrang, er at menighetene oppfordres til å innhente informasjon om 
barn og unge i nærmiljøet som har behov for tilrettelegging. Når tros- 
opplæringsplanen oppfordrer menighetene til en slik registrering, indi- 
kerer det at det er personens medisinske og helsemessige tilstand som er 
viktigst å ha informasjon om for å kunne praktisere en inkluderende tro- 
sopplæring. En slik informasjonsinnhenting er imidlertid mindre nød- 
vendig dersom man tar som utgangspunkt at det alltid er personer med 
ulike former for funksjonsnedsettelser blant menighetens barn og unge 

og deres familier og venner. På en slik bakgrunn - og med utgangspunkt i 
offisielle juridiske og politiske forståelser av funksjonshemming som noe 
som oppstår i en relasjon mellom mennesker og deres omgivelser - kan 
menighetene nøye seg med å be konfirmanter, foreldre og foresatte om 
å ta kontakt dersom det er behov for individuell tilrettelegging ut over 
universell utforming. 

Norsk politikk og offentlighet har siden tidlig på 2000-tallet vært pre- 
get av det som kalles relasjonelle forståelser av funksjonshemming. Funk- 
sjonshemming oppstår da som resultat av et komplekst samspill mellom 
mennesket og de sosiale, kulturelle og materielle omgivelsene (Lid, 2020). 
Slike relasjonelle forståelser fant jeg få spor av i materialet. Det var også i 
mindre grad laget systematiske oversikter over tilgjengelighet og barrie- 
rer i de rom og bygg som menighetene brukte til konfirmasjonsopplegget 
og til trosopplæring generelt. Det virker som om dette området ikke er 
høyt prioritert. 

Medisinsk forståelse av funksjonshemming innebærer en individua- 
lisering på bekostning av samfunnsperspektivet. Det er riktig at funk- 
sjonsnedsettelse kan henge sammen med personens helsetilstand. Men 
for å kunne redusere barrierer som skaper funksjonshemming i konkrete 
situasjoner, er det nødvendig å ha kunnskap om mangfoldet blant perso- 
ners funksjonsevner, både generelt og konkret. Menighetene bør også i 
større grad prioritere å etablere systematisk kunnskap om tilgjengelighet 
og universell utforming i de byggene som brukes, og om det pedagogiske 
opplegget. Da er det mulig å gi konfirmanter og deres foresatte en presis 
beskrivelse av tilbudet og dermed blir det også lettere for konfirmanter 
og foresatte å vurdere hvorvidt det er mulig å delta i det opplegget menig- 
heten tilbyr. 


Strukturelle og organisatoriske forhold 


Hvem som inkluderes i trosopplæringen, sier noe om hvem som hører 
til. Både kjønn og seksuell orientering er temaer som har fått gjennom- 
slag som allment viktige temaer i trosopplæringen. Funksjonsevne og 
funksjonsnedsettelse ser ut til å være regnet som noe mer marginalt. 
Alle har funksjonsevne, og det er svært mange ulike måter å ha nedsatt 

funksjonsevne pa. I CRPD artikkel 1 konkretiseres kognitiv, fysisk, 
sensorisk og mental funksjonsevne. Menighetene sa pa inkludering som 
sitt ansvar, men flere pekte på at de ønsket et bedre samarbeid med kom- 
munen. Dette kunne være om både økonomiske og pedagogiske forhold. 

I trosopplæringsplanen gis det en struktur og organisering av oppleg- 
get (Kirkerådet, 2010). Hver enkelt menighet organiserer sitt opplegg med 
utgangspunkt i de føringene på tidsbruk og innhold som ligger i planen. 
Det innebærer samarbeid internt i staben og med frivillige om å gjen- 
nomføre opplegget og eksternt med konfirmanten og hans eller hennes 
foreldre eller foresatte. Tidsrammen er anslått til 60 timer, og søkelyset 
er rettet mot troens innhold, praksis- og fellesskapsdimensjoner i dia- 
log med konfirmantens livsspørsmål. Konfirmantens livsspørsmål kan 
handle om temaer som er av eksistensiell betydning. Erfaringer med 
funksjonsnedsettelse og funksjonshemming på egne vegne eller blant 
familie og venner hører inn under slike livsspørsmål som er av betydning 
for konfirmanter. Slike temaer er imidlertid sårbare og kan være vanske- 
lige å komme inn på hvis man ikke kjenner hverandre fra før. 

Trosopplæringen er preget av et læringssyn som vektlegger barns og 
unges aktørskap (Reite, 2015, s. 26). Planen verdsetter ungdoms med- 
virkning i den grad at «[a]lle aktiviteter som er rettet mot ungdom, bør 
involvere ungdom i planleggingen» (Kirkerådet, 2010, s. 22). Ungdom- 
mene jeg fikk intervjue, opplevde at de i liten grad hadde innflytelse på 
konfirmantopplegget, og på spørsmålet svarte de «ingenting» (intervju 4, 
2016). 

Samarbeid er viktig både internt blant menighetens ansatte og med 
konfirmanten og dennes foreldre eller foresatte. Et aspekt ved samar- 
beidet er kunnskap om hvilke velferdsstatlige ordninger som finnes, for 
eksempel finansiell støtte til å sikre universell utforming i bygg og uteom- 
råder samt til støttekontakt. Flere menigheter pekte på at det var en risiko 
for å love for mye i møtet med konfirmanten og dennes foreldre eller fore- 
satte. Menigheten går ut og sier at alle skal være velkomne, og så viser 
det seg konkret at det ikke er økonomiske eller menneskelige ressurser til 
å gi konfirmantene god nok oppfølging gjennom konfirmantopplegget, 
og det er uklart hvem som har ansvar for å dekke de utgiftene som kan 
komme til å oppstå, for eksempel i tilknytning til personressurser. 

Ingen av menighetene fortalte om samarbeid med kommunene om 
dette. Dette er kanskje heller ikke naturlig pa et mikroniva knyttet til 
enkeltpersoner, men pa et system- og organisatorisk niva ville kanskje et 
samarbeid med kommunene om ressurser kunne vere nyttig. 


Inkludering og medborgerskap som praksis 


Konfirmantopplering og konfirmasjon foregar pa steder som sjelden er 
bygd for formalet. Tilgjengeligheten til kirkebygg og leirsteder er i liten 
grad kartlagt. Dette kan utgjore barrierer som hindrer deltakelse for kon- 
firmanter, ledere og familiemedlemmer. Leirstedene ligger ofte usentralt 
til, er bygd for ny plan- og bygningslov tradte i kraft i 2010 og ofte av 
ideelle aktorer med begrensede midler. Konfirmantene og lederne for- 
ventes å kunne delta på leir i flere dager. Konfirmantleiren er en del av det 
pedagogiske og sosiale opplegget. Konfirmanter som hindres fra å delta 
på leir, går dermed glipp av en viktig del av konfirmasjonstiden. Flere av 
konfirmantene trakk frem samholdet på leiren som viktig. Dette betyr at 
når konfirmantene møtes igjen etter leiren, vil de som ikke har vært med 
på leir, til en viss grad også stå utenfor fellesskapet. 

Menighetene hadde begrenset kunnskap om hvordan funksjonshem- 
ming oppstår i konkrete situasjoner. Det var også mindre kunnskap om 
hvilke behov personer med fysiske, psykiske, kognitive og sosiale funk- 
sjonsnedsettelser har for å kunne delta i konfirmasjonsopplegget. Flere 
hadde bibelutgaver tilpasset bruk av konfirmanter med kognitiv funk- 
sjonsnedsettelse, men færre hadde innsikt i kompleksiteten i person- 
omgivelse interaksjonen. Dermed var sjelden de beste forutsetningene 
til stede for å kunne ivareta likeverdige muligheter for deltakelse. Flere 
menigheter erkjente at de stedene som ble brukt, ikke hadde god tilgjen- 
gelighet eller universell utforming. 

En del hadde erfaringer med individuell tilrettelegging, gjerne i form 
av individuelle opplegg for enkeltkonfirmanter. Noen nevnte også et 
ønske om å kunne samle konfirmanter med funksjonsnedsettelse i egne 
grupper. Men, hvis for eksempel menighetene i en by samarbeidet om 
et opplegg for konfirmanter med Downs syndrom, ville dette være en 
segregerende praksis og ikke inkludering. Ideologien som ligger til grunn 

for inkludering og medborgerskap, er at mangfoldet blant oss mennesker 
verdsettes og skal ha rom. Vi lærer og erfarer verden sammen. Hvis barn 
og unge erfarer at de som er sammen på skolen, ikke kan være en del av 
samme fellesskap i konfirmantopplæringen, har kirken, som en åpen og 
inkluderende folkekirke, et problem. 


Etiske dimensjoner ved inkludering 
og tilrettelegging 


Både konfirmasjonsopplegget og trosopplæringsplanen gir lite rom for 
fleksibilitet. Aktivitetene som forventes gjennomført, beskrives på kon- 
krete måter, og den som ikke kan delta på aktivitetene, tilbys gjerne et 
individuelt tilrettelagt opplegg segregert fra resten av konfirmantgruppen. 

Når en menighet velger å bruke steder og rom og gjennomføre akti- 
viteter som ikke er tilgjengelige for konfirmanter med funksjonsned- 
settelse, signaliserer man at denne formen for diskriminering ikke er så 
alvorlig. Konfirmantene i studien tok det for gitt at alle ikke kunne delta 
på alt, og at det for eksempel var vanskelig for en konfirmant med funk- 
sjonsnedsettelse å delta på konfirmantleir. Denne etiske dimensjonen ved 
tilgjengelighet og utilgjengelighet er viktig å være klar over, fordi konfir- 
mantene som er deltakere i konfirmantundervisningen, til daglig lever 
i et samfunn og går på en skole som vektlegger inkludering og medbe- 
stemmelse. 

Variasjoner i funksjonsevne handler om kroppslig sårbarhet. Kirken 
har på helt grunnleggende vis et forhold til menneskers sårbarhet, først 
ved at den møter mennesker i sårbare livssituasjoner som fødsel, død og 
kjærlighet, og dernest gjennom gudsrelasjonen, Gud som skaper, som 
menneske og som fellesskap. Menighetspraksis rommer rike kilder til 
refleksjon over sårbarhet og til å praktisere fellesskap som gir rom for 
sårbarhet. Trosopplæringen er ikke en isolert del av menighetens praksis, 
men inngår i menighetens arbeid og kan bidra til utvikling i menigheten 
(Leganger-Krogstad, 2017; Birkedal & Austnaberg, 2017). I trosopplærin- 
gen og konfirmasjonen er det et ubrukt potensial for å utvikle det som 
gjerne kalles anerkjennende forståelser av variasjoner i funksjonsevne. 
I Bibelens tekster og i kirkens historie finnes det kildemateriale som 

utfordrer samtidens medisinske fortolkninger av funksjonsevnevariasjo- 
ner (Solevag, 2018; Reynolds, 2008). Slike ressurser brukes i liten grad 
eksplisitt i trosopplæringen. 

Konfirmasjonens teologiske betydning ligger blant annet i at unge 
mennesker, ved å delta i konfirmasjonsopplegget og la seg konfirmere i 
kirken de er døpt i, får en erfaring av hva det kan bety å være skapt i Guds 
bilde. Nettopp av denne grunn er det viktig at alle skal kunne ta del i tro- 
sopplæring og konfirmasjon, noe også menighetene la vekt på. Samtidig 
har konfirmantopplegget en avgrenset tidsramme — det varer i mindre 
enn ett år. For en person som ikke har deltatt i trosopplæringen tidligere, 
er dette kort tid å bli kjent og trygg nok til å dele sin erfaring med funk- 
sjonshemming for å få universell eller individuell tilrettelegging. Denne 
tilliten må bygges opp og forvaltes over en kort periode. Det kan se ut til 
at dette kan være vanskelig for både ansatte og konfirmanten og dennes 
familie. 

Det var i varierende grad kunnskap om tilgjengelighet og tilretteleg- 
ging i menighetene. En av menighetene skilte seg ut ved at den hadde et 
nyere kirkebygg med god universell utforming, men denne menigheten 
brukte i stor grad også andre arenaer for samlinger. 

Den amerikanske filosofen Martha Nussbaum hevder at det er nød- 
vendig å ta utgangspunkt i et menneskesyn som rommer forståelser av 
mennesker som kroppslig sårbare og med ulike funksjonsevner. På dette 
grunnlaget må man da også ta utgangspunkt i at kognitive, fysiske og 
sosiale funksjonsevner varierer. Det å forvente et mangfold innen funk- 
sjonsevner blir da en normalitet som bør prege institusjonenes praksis, 
for eksempel kirkens trosopplæring, tydeligere. 

Når inkludering og tilrettelegging er sentrale dimensjoner i trosopp- 
læringsplanen, kunne man kanskje forvente at arenaer som ikke har god 
tilgjengelighet, for eksempel for hørselshemmede, bevegelseshemmede 
eller synshemmede, ikke ville bli brukt. Slik er det ikke, og det er grunn 
til å undre seg over at menighetene ikke ser ut til å ha endret praksis på 
dette området, til tross for endringer i politikk og lovgivning. 

Tilgjengelighet handler om de sosiomaterielle omgivelsene (Garland- 
Thomson, 2016). For trosopplæringen betyr dette at både de fysiske for- 
holdene som er knyttet til stedene som brukes - og deres materielle og 

tekniske tilgjengelighet - og det sosiale samspillet mellom konfirman- 
ter og ansatte eller frivillige samt det teologiske innholdet er viktig. Som 
vi har sett, er det ifølge Plan for trosopplæring forventet at unge deltar i 
planlegging og gjennomføring av aktiviteter som de skal delta i (Kirke- 
rådet, 2010, s. 22). I denne studiens materiale var det relativt liten grad av 
involvering av unge i konfirmantopplegget. Her er det imidlertid også et 
potensial for å styrke inkluderingen ved at konfirmantene deltar i plan- 
legging. Det kan tenkes at konfirmantene selv ville ha unngått å bruke 
arenaer som ville være utilgjengelige for noen av dem. 

Som det er nå, signaliseres det til konfirmantene at diskriminering på 
grunnlag av funksjonsevne kanskje ikke er så alvorlig. Dermed minskes 
muligheten for å praktisere mestring i åpne og inkluderende fellesskap 
samt for å vise kirken som en åpen og inkluderende folkekirke forankret 
i folket som et mangfoldig fellesskap. 

Ved å involvere konfirmanter i planlegging og gjennomføring av kon- 
firmantopplegget er det også muligheter for sammen å utvikle og bruke 
et språk som fremmer deltakelse (Gustavsson, 2004). En faktor som kan 
vanskeliggjøre dette, er igjen tidsfaktoren. Her er det imidlertid også gode 
muligheter for å tenke integrerende med utgangspunkt i læring gjennom 
deltakelse (Reite, 2015). Da er det mulig å se på samhandling med kon- 
firmantene som en del av det totale konfirmantopplegget, noe som kan 
styrke konfirmantenes mulighet for å kunne påvirke opplegget. 


Oppsummering 


Trosopplæringen slik den organiseres av kirkens trosopplæringsplan, 
har mange og krevende aktiviteter. De forventes for eksempel at alle 
elleveåringer skal opp i kirketårnet, og at alle niåringer skal overnatte 
i kirken. Denne konkrete måten å forstå aktivitet på ekskluderer elleve- 
åringer som ikke klatrer opp i et tårn, og niåringer som ikke ønsker å 
overnatte i kirken. 

Studien som her er presentert, indikerer at det kan være behov for 
revisjon av trosopplæringsplanen i lys av inkludering og tilrettelegging, 
som er blant planens sentrale dimensjoner. Inkludering og tilrettelegging 


krever større grad av åpenhet i møte med mangfoldet av barn og unge 

og deres familier. Menighetenes kunnskap om inkludering og tilretteleg- 
ging bor styrkes, og det gjelder også menighetenes kunnskap om barrie- 
rer i bygningsmassen som brukes i trosopplæringen. 

Den forståelsen av tilgjengelighet og funksjonshemming som preger 
planen, ser ut til å være tettere på medisinske forståelsesmodeller enn 
sosialrelasjonelle. På bakgrunn av en analyse av funksjonshemming som 
relasjonell, har jeg etterlyst en kartlegging av arenaer som brukes til tro- 
sopplæringens aktiviteter, og en tydeligere verdibevisst holdning til ikke 
å legge aktiviteter til arenaer som er utilgjengelige for konfirmanter med 
funksjonsnedsettelse. En slik tydelig holdning fra menighetenes side ville 
kunne legge opp til at konfirmantene får erfaringer av deltakelse og mest- 
ring i fellesskap som preges av at alle barn og unge er forskjellige, også når 
det gjelder funksjonsevner. 

Det er behov for mer forskning på hvordan trosopplæringsplanen gir 
rom for deltakelse og inkludering i praksis. Kanskje er det slik at bruken 
av begrepet «tilrettelegging» fører til at man for raskt legger opp til et 
individuelt tilrettelagt opplegg for barn og unge med funksjonsnedsettel- 
ser, i stedet for å arbeide for å få til bedre universelle løsninger. I tillegg 
er det nødvendig å evaluere trosopplæringens innhold i et sårbarhets- og 
funksjonshemmingsperspektiv. 

Nar det a vere til er nok: 
Et profesjonsetisk blikk pa 
menneskeverd og sarbarhet 


Anita Gjermestad 
VID vitenskapelige høgskole 


Abstract: Questions regarding dignity and moral worth of children and adults with 
profound intellectual disability are hugely contested and discussed. An implicit 
dimension in these discussions is whether a life with disability is worth as much as 
a life without. Healthcare and social care workers need to reflect upon fundamental 
values, which can inform good care practises, enhance dignity, and secure the wel- 
fare of all citizens. In this chapter, the theological text Gift of Being is used as a step- 
ping stone together with relevant theoretical perspectives related to care, philosophy 
agency and rationality to shed light on professional ethics and care practices with 
persons with profound intellectual disability. A language of care that emphasizes 
relational understandings of disability, common human vulnerability and human 
diversity regarding persons with profound intellectual disability is advocated. Fur- 
thermore, the language of care needs to bring forward understandings of agency 
and citizenship as embodied phenomena rather than rational ones. 


Keywords: profound intellectual disability, vulnerability, agency, citizenship, 
professional ethics 


Innledning 


Som helse- og sosialarbeider og forsker innen funksjonshemmingsfeltet 
har jeg erfaring fra bade omsorgsarbeid og forskning sammen med barn, 


Sitering av denne artikkelen: Gjermestad, A. (2020). Nar det å være til er nok: Et profesjonsetisk blikk 
på menneskeverd og sårbarhet. I I. M. Lid & A. R. Solevåg (Red.), Religiøst medborgerskap: Funksjons- 
hemming, likeverd og menneskesyn (Kap. 3, s. 69-88). Oslo: Cappelen Damm Akademisk. https://doi. 
org/10.23865/noasp.100.ch3 
Lisens: CC BY-NC-ND 4.0. 

unge og voksne personer med alvorlig utviklingshemming:" I lys av dette 
har jeg vært særlig opptatt av menneskeverd og livsvilkår, og av hvor- 
dan den profesjonelle forstår og møter barn, unge og voksne med alvorlig 
utviklingshemming. Som profesjonell omsorgsutøver er egne forestillin- 
ger og egen forståelse av den som skal motta hjelp, avgjørende for kvalite- 
ten på hjelpen man yter (Rogers, 2017). Slike forestillinger handler dypest 
sett om hvilke kunnskaper og ferdigheter den profesjonelle omsorgs- 
utøverens besitter, i tillegg til hvilke grunnleggende verdier og holdninger 
som preger hennes handlinger og væremåter i møte med dem som mottar 
hjelp. Som profesjonell aktør er bevissthet på egne verdier og holdninger i 
møte med barn, unge og voksne med alvorlig utviklingshemming av stor 
betydning, da denne gruppen borgere er særlig utsatt for devaluerende og 
krenkende holdninger (Mansell, 2010; Vorhaus, 2016). 

Det er nettopp de alvorlig nedsatte kognitive og kommunikative funk- 
sjonene, som kjennetegner personer med alvorlig utviklingshemming, 
som brukes til å stille spørsmål ved deres menneskeverd, rett til liv og 
status som moralske subjekter (Curtis & Vehmas, 2014; Singer, 2010). 
Slike verdimessige spørsmål knyttet til menneskeverd har vært gjenstand 
for diskusjon i ulike fagtradisjoner (Curtis & Vehmas, 2014; Kittay & 
Carlson, 2010). En underliggende dimensjon i disse diskusjonene knyt- 
ter an til generelle spørsmål om hvorvidt et liv med funksjonsnedsettelse 
anerkjennes som like mye verdt som et liv uten (Hanisch, 2014). Videre 
brukes særlig deres nedsatte kognitive funksjoner, evne til rasjonell ten- 
king og resonnering som argument for å stille spørsmål ved deres aktør- 
skap, subjektivitet og rett til selvbestemmelse (Singer, 2010; Watson, 
2016). Kirken har til dels også bidratt til å så tvil om menneskeverdet til 
personer med utviklingshemming. Særlig danner helbredelsesfortellin- 
gene i Det nye testamente grobunn for oppfatninger av at funksjonshem- 
ming og sykdom kan være resultat av synd, straff eller manglende tro 
(Norges Kristne Råd [NKR], 2017, s. 7, 20). Samtidig har kirken også vært 


1  Ikapitlet brukes begrepet «alvorlig utviklingshemming». Det understrekes at alvorlig 
utviklingshemming i denne sammenheng omfatter både alvorlig og dyp utviklings- 
hemming slik det beskrives i ICD-10 (WHO, 2010). Kontinuerlig bistandsbehov og 
alvorlig nedsatte kognitive og kommunikative funksjoner kjennetegner denne grup- 
pen, i tillegg til at IQ beskrives å være under 34 (ICD-10). 

forkjemper for menneskeverdet til alle mennesker. Ecumenical Disabi- 
lity Advocates Network (EDAN) og teksten Tilverelsens gave (Norges 
Kristne Rad [NKR], 2017) har szerlig bidratt til et paradigmeskifte i kir- 
kens tradisjonelle forstaelse av personer med funksjonsnedsettelse gene- 
relt og utviklingshemming spesielt. 

Profesjonsetikk handler om den profesjonelles ansvar for a realisere 
«den andres» velferd og beste (Botnen Eide, 2018; Aadland, 2018). Men 
hva som er den andres beste er ikke gitt, og svaret på dette er uløselig 
knyttet sammen med møtet med den andre, situasjon, kontekst og den 
profesjonelles kunnskaper og verdier (Botnen Eide, 2018; Aadland, 2018). 
Flere tar til orde for at det også er behov for et språk for gode omsorgs- 
praksiser, slik at velferden til dem det gjelder, sikres (Aadland, 2018; 
Aakre, 2016). Verdimessige, etiske og moralske valg foregår ofte uartiku- 
lert og språkløst og inngår som en taus dimensjon ved den profesjonelles 
handlinger (Aakre, 2016). I praksis betyr dette at et profesjonsetisk språk 
alltid er under utvikling i lys av profesjonens eget fagspråk og kultur for å 
gi retning til idealer og gode praksiser (Aadland, 2018). Et profesjonsetisk 
språk er ikke gitt, men er noe som vokser frem i takt med språkliggjøring 
av profesjonenes mandat og verdier. 

Hensikten med dette kapitlet er å bidra til profesjonsetisk bevissthet 
og gi innhold til et språk rettet mot omsorgspraksiser sammen med barn, 
unge og voksne med alvorlig utviklingshemming - et språk som bidrar til 
å synliggjøre menneskeverdet og aktørskapet til denne gruppen, og som 
gir grunnlag for utvikling av moralske og respektfulle omsorgspraksiser. 
I kapitlet er et slikt profesjonsetisk perspektiv og språk særlig inspirert av 
den teologiske teksten Tilværelsens gave (NKR, 2017). Til tross for at pro- 
fesjonsetikken skal være livssynsnøytral, berører den teologiske teksten 
Tilværelsens gave sentrale verdier som er verdifulle faglige og etiske lede- 
stjerner i det profesjonelle omsorgsarbeidet med denne gruppen mennes- 
ker, og som kan åpne for nye nyanser i vår forståelse av menneskesyn og 
medborgerskap knyttet til alvorlig utviklingshemming. 

Selv om hele teksten åpner for verdifulle profesjonsetiske refleksjo- 
ner, har jeg valgt ut tre berøringspunkter i Tilværelsens gave (NKR, 2017) 
som beriker og kan gi klangbunn til et profesjonsetisk språk og en for- 
ståelse av omsorgspraksiser sammen med barn og unge med alvorlig 

utviklingshemming. Det forste beroringspunktet (a) er verdsetting av 
menneskelig mangfold. Teksten peker pa en feiring av menneskelig mang- 
fold og variasjoner i kropp og funksjon, talenter og begrensninger for alle, 
samt en bevissthet på at alle mennesker lever med begrensinger av for- 
skjellig slag (s. 8-9). Det andre punktet (b) er livets verdi. Alle mennesker 
har lik verdi for Gud. Alle liv har verdi — fordi vi lever og er til, selv om 
alle mennesker er forskjellige og har hver sin unike egenart (s. 9-10). Som 
mennesker er vi alle gaver til hverandre med tilknytning og relasjon til 
andre, uavhengig av funksjonsnedsettelse. Det tredje og siste punktet (c) 
er menneskelig sårbarhet, at alle er mennesker er sårbare i seg selv. Sår- 
barhet er en del av den menneskelige tilstanden og knyttes ikke til funk- 
sjonsnedsettelse. Alle erfarer skrøpelighet og begrensinger (s. 18). Det 
skapes ofte et falskt inntrykk av at personer uten funksjonsnedsettelse er 
sterke og klarer seg selv. De fleste erfarer nedsatte funksjoner i ulik grad 
igjennom livet (s. 18-19). 

I lys av dette vil følgende problemstilling danne utgangspunkt for 
kapitlets diskusjon og refleksjon: Hva kjennetegner et profesjonsetisk per- 
spektiv som bidrar til å fremme medborgerskap i omsorgspraksiser sammen 
med personer med alvorlig utviklingshemming? 

Videre i kapitlet vil jeg vil sette de tre berøringspunktene i sammen- 
heng med menneskerettslige og allmenne teoretiske perspektiver knyt- 
tet til menneskeverd, rasjonalitet, sårbarhet, aktørskap og omsorgsetiske 
perspektiver i lys av fortellingene om Nora og Maria (se neste avsnitt). 
Nora og Maria tjener som eksempler på personer med alvorlig utviklings- 
hemming? og på hvilke kommunikative, kognitive og helsemessige funk- 
sjonsnedsettelser dette innebærer for de barn, unge og voksne det gjelder. 
Til slutt i kapitlet diskuteres de teoretiske elementene i lys av profesjons- 
etikk som kan bidra til å fremme medborgerskap, med vekt på fortellin- 
ger og forståelser av «den andre», og således fremme menneskeverdet og 
aktørskapet til barn, unge og voksne med alvorlig utviklingshemming 
gjennom omsorg og solidaritet. 


2 Det understrekes at Nora og Maria, ut fra beskrivelsene i eksemplene, kan sammenfalle med 
diagnostiske kriterier for alvorlig eller dyp utviklingshemming. 

Barn, unge og voksne med alvorlig 
utviklingshemming 


Nora og Maria 

Nora 17 ar er elev i andre klasse ved en videregaende skole. Hun uttryk- 
ker seg med lyder og kroppssprak, sitter i rullestol og beveger pa hodet 
pa egen hand. Hun gar i en klasse med flere elever som har ulik grad 
av utviklingshemming. Nora smiler mye, og læreren hennes forteller at 
hun stort sett alltid smiler og er blid. Latteren til Nora er smittende, og 
mange ler med henne. Særlig når noen beveger rullestolen hennes raskt 
og uventet, ler hun høyt og lenge. Flere av elevene i klassen hennes kom- 
mer ofte bort til Nora, stryker henne over det lange håret hennes og pra- 
ter med henne eller bare står tett ved siden av henne. Når Nora av og til 
ikke er på skolen, og plassen hennes i klasserommet et tom, er det flere 
av medelevene hennes som peker på plassen hennes, spør etter henne og 
gir uttrykk for at de tenker på henne og savner henne. Læreren til Nora 
forteller følgende: 


Nora sprer så mye glede rundt seg i klassen. Men det er jammen ikke så mye 
Nora kan. Hun kan spise, hun drikker, sover, puster, og så beveger hun på hodet 
sitt. Men vi ser godt når Nora ikke har det bra. Da ser vi rynken i pannen hen- 
nes, at kroppen hennes er urolig. Når Nora er urolig eller har rynker i pannen, 
er det ofte på grunn av smerter, at hun er misfornøyd, eller at hun ser ut til å 


tenke på noe. (upublisert feltnotat, Gjermestad, 2009) 


Maria er 15 år, og vi kan lese om henne i fotoboken Maria - med ustøe 
skritt mot voksenliv (Bøe, 2018)3 Boken er skrevet og fotografert av hennes 
far, Magne Geir Bøe. I boken forteller foreldrene at Maria er yngst av tre 
søsken, og at hun er, som ungdom flest, opptatt med egne interesser. Vi 
får vite at Maria elsker hunder og å leke med vann. Det beste hun vet, er å 
sitte på stuegulvet med favorittingene sine rundt seg. Maria beskrives som 
et lite barn i en voksen kropp - hun trenger hjelp til alt (Frøytlog, 2018, s. 
16). I omtale av boken forteller faren: «Maria er annerledes, og hun lever 


3 — Fortellingen om Maria er brukt i samråd med hennes far. 

et annerledes liv. Men jeg vil vise at det det gar an å leve et godt liv med 
utviklingshemming, bade for den som er det, og for familien» (Froytlog, 
2018, s. 16). Videre forteller foreldrene at de har fatt et annerledes, men 
rikere liv ved å være foreldre til et barn med alvorlig utviklingshemming 
(Bøe, 2018). Selv om livet med Maria ble annerledes enn de hadde tenkt 
seg, legger de ikke skjul på at det også har vært strevsomt å være for- 
eldre til et barn som Maria. Videre i boken beskrives Maria som en jente 
som trenger hjelp til alt, samtidig som hennes ressurser, begrensninger og 
utfordringer beskrives med verdighet og respekt. I introduksjon kan vi 
lese at intensjonen med boken er å synliggjøre med både tekst og bilder at 
jenter som Maria er unike, med egne interesser, ressurser og begrensnin- 
ger, samtidig som de er en del av det menneskelige mangfoldet. 

Fortellingene om Nora og Maria gir små glimt inn i livene til men- 
nesker som er svært lite synlige i vårt samfunn (Mansell, 2010; Vorhaus, 
2016). Selv om unge kvinner som Nora og Maria er lite synlige i samfun- 
net, fremgår det av fortellingene at de inngår i betydningsfulle relasjoner 
til andre mennesker som står dem nær, både i familien og på skolen. Nora 
og Maria snakkes frem av sine nærpersoner som unike aktører og med- 
borgere som både påvirker menneskene rundt dem og er betydningsfulle 
for andre, og som mottar og gir omsorg og kjærlighet og viser sin hen- 
givenhet til andre. Videre i kapitlet tar jeg med meg fortellingene som 
eksempler for å bidra til å holde fast ved hvem det snakkes om, og ved 
hva som står på spill i møte med grunnleggende diskusjoner knyttet til 
menneskesyn, verdighet, aktørskap, avhengighet og menneskelig sårbar- 
het. Men først litt om alvorlig utviklingshemming. 

Personer som Nora og Maria utgjør en svært liten del av verdens 
befolkning. I henhold til gjeldende diagnosesystem, ICD-10 (Verdens 
helseorganisasjon [WHO], 2010) kan barn, unge og voksne med lig- 
nende utfordringer som Nora og Maria, beskrives som personer med 
utviklingshemming av alvorlig eller dyp grad. Felles for mennesker i 
denne gruppen er at de har alvorlig nedsatte kognitive og kommunika- 
tive funksjoner, ofte kombinert med bevegelsesvansker og helsemessige 
og somatiske utfordringer. I henhold til ICD-11 (WHO, 2011) påpekes det 
at alvorlig eller dyp utviklingshemming innebærer en intelligenskvotient 
(IQ) under 34, og at deres mentale alder er under tre år. Barn, unge og 

voksne personer med alvorlig utviklingshemming formidler seg og kom- 
muniserer i hovedsak med forspraklige, kroppslige og emosjonelle ytrin- 
ger (Horgen, Slåtta & Gjermestad, 2010). Disse ytringene er høyst særegne 
og individuelle og beskrives som deres unike språk (Horgen et al., 2010). 
Å bli kjent med og skape mening i den enkeltes særegne språk krever 
tålmodighet og engasjement og er en kjennskap som bygges opp over tid 
(Horgen et al., 2010). 

Barn, unge og voksne med alvorlig utviklingshemming har behov for 
livslang omsorg og støtte fra andre mennesker. Både det livslange hjel- 
pebehovet og nedsatte kognitive og kommunikative funksjoner kan stå i 
veien for å betrakte personer med alvorlig eller dyp utviklingshemming 
som unike personer som er en del av det menneskelige mangfoldet. De 
reduseres som oftest til mottakere av omsorg og pleie (Mansell, 2010; 
Simmons & Watson, 2015). 

I henhold til Vorhaus (2016) undervurderes ofte deres intellektuelle 
kapasitet grunnet uvitenhet, feil, fordommer og konservative og mangel- 
fulle kartleggings- og vurderingsmetoder. Undervurderingen kan føre 
med seg at deres ressurser og potensial forblir lite utforsket. Dette syn- 
liggjør hvordan språket vårt er dominert av medisinske og individuelle 
forklaringsmodeller for funksjonshemming (Simmons & Watson, 2015). 
I den medisinske modellen plasseres vansken(e) utelukkende hos indivi- 
det. Det er i hovedsak de nedsatte kognitive, kommunikative, rasjonelle 
og sosiale funksjonene som løftes frem. I et slikt perspektiv står man i fare 
for å rette oppmerksomheten mer mot utfordringene til personer med 
alvorlig eller dyp utviklingshemming enn mot deres ressurser, potensial 
og muligheter. 


Menneskeverd, rasjonalitet og aktørskap 

I henhold til grunnleggende menneskerettigheter og konvensjonen om 
rettighetene til personer med nedsatt funksjonsevne (CRPD) er alle men- 
nesker født frie samt har en iboende og grunnleggende verdighet og rett 
til liv til tross for nedsatt helse eller funksjon (De forente nasjoner [FN], 
1948, 2006). Anerkjennelse av alle menneskers iboende verdighet og 
menneskelig mangfold understrekes også i Tilværelsens gave (NKR, 2017). 

I teksten tas inkludering av alle mennesker for gitt ved at alle mennesker 
er skapt i Guds bilde, og kirken tar et oppgjør med medisinske forståel- 
ser av funksjonshemming til fordel for relasjonelle forståelser. Oppgjøret 
innebærer også et språk om allmenn sårbarhet som i større grad imøte- 
kommer alle menneskers iboende verdighet og et mangfold av varierende 
helse og funksjonsevne: «Med dette følger et skifte i synet på mennesker 
med nedsatt funksjonsevne, fra å stakkarsliggjøres som noen man skal 
synes synd på, til å respekteres som medborgere med rettigheter» (NKR, 
2017, 8. 7). 

Dette absolutte menneskeverdet er noe alle mennesker har, i kraft av 
at de er født mennesker. Menneskeverdet er uforanderlig, det kan ikke 
mistes eller fratas grunnet nedsatt helse eller funksjon (Barbosa da Silva, 
2009; FN, 1948, 2006). Samtidig innehar menneskeverdet også en relativ 
dimensjon ved at verdighet er noe som realiseres i relasjoner, situasjo- 
ner og kontekster. I lys av dette er det iboende, absolutte og ukrenkelige 
menneskeverdet både vilkårlig og foranderlig og kan fremmes, svekkes 
eller krenkes i relasjoner. Dette anskueliggjør betydningen av det profe- 
sjonelle ansvaret for den andre i omsorgspraksiser sammen med barn, 
unge og voksne med alvorlig utviklingshemming. Ansvaret for den 
andre må handle om å fremme medborgerskap, verdighet og aktørskap. 
Å fremme medborgerskap, verdighet og aktørskap i møte med barn og 
unge med alvorlig utviklingshemming forutsetter at man ser på dem som 
unike aktører og medborgere som på sine unike og særegne måte påvir- 
ker og samhandler i de relasjonene de inngår i. En viktig forutsetning 
for dette er forståelsen av aktørskap som relasjonelt fenomen (Markus & 
Kitayama, 2003; Stefånsdöttir, Björnsdöttir & Stefånsdöttir, 2018). Som 
relasjonelt fenomen må aktørskap betraktes som noe som samskapes 
i relasjoner med våre signifikante andre: «[A]gency is embedded in all 
actions and impelled with others in relationships and interactions with 
others» (Markus & Kitayama, 2003, 8. 2). 

Men hva er det som særlig kjennetegner mennesket og menneskever- 
det? Funksjonshemmingsteologen Hans Reinders (2008, s. 1) har stilt føl- 
gende spørsmål: Hva er et menneske, og hva det er som skiller mennesker 
fra andre levende vesener? Selv om det mest nærliggende og allmenne 
svaret på spørsmålet, i henhold til Reinders, er at mennesker skiller seg 

fra andre levende vesener grunnet deres funksjon og evne til blant annet 
språk, rasjonalitet, vilje og selvforståelse, virker svaret ekskluderende for 
mennesker som Nora og Maria. Det er ekskluderende fordi det bare er 
egenskaper som språk, rasjonalitet, vilje og selvforståelse som legges til 
grunn for det menneskelige. Reinders fortsetter: «... that whatever dis- 
tinguishes them as human beings, it cannot be found in the human facul- 
ties. If it were the human faculties, people with profound disability could 
at best be understood as ‘subnormal’ or ‘subhuman’, but not as human 
beings» (Reinders, 2008, s. 2). I lys av dette vil Noras og Marias nedsatte 
kognitive og kommunikative funksjoner brukes til å stille spørsmål ved 
deres menneskelighet, menneskeverd og aktørskap. Både Hans Reinders 
(2008) og Eva Kittay (2010) understreker derimot at det er helt andre 
aspekter enn rasjonelle ferdigheter og evne til kognisjon og kommuni- 
kasjon som må legges til grunn for og definerer menneskeverdet til Nora 
og Maria, nemlig deres evne til tilknytning og til å skape relasjoner med 
andre mennesker samt deres evne til å berøre andre, og det at de er savnet 
av andre (Reinders, 2008). Evnen til tilknytning og relasjon og til å motta 
omsorg fra andre er også løftet frem i Tilværelsens gave: 


For noen mennesker når ikke potensialet deres noe særlig ut over det å være i 
live, som for mennesker med alvorlig intellektuell funksjonsnedsettelse. Også i 
disse tilfellene kan det finnes gaver som andre mennesker har behov for, som 
gaven det er å være til stede, eller en evne til å svare på oppmerksomhet eller 
vise tegn til tilknytning eller kroppens harmoniske møte med omsorg fra andre 


mennesker. (NKR, 2017, s. 15) 


Vekten på menneskets rasjonelle funksjoner og egenskaper som fornuft, 
kognisjon, språk og vilje har vært dominerende i vestlig tradisjon. Opp- 
merksomheten på rasjonalitet overskygger menneskets kroppslighet og 
mennesket som kroppslige aktører (Lid, 2008; Rogers, 2017). Slik har 
forestillinger om det selvstendige, autonome og uavhengige subjektet blitt 
allmenne «tattforgittheter» som i liten grad er diskutert i lys av alvorlig 
utviklingshemming. Barn og unge som Nora og Maria passer ikke inn i 
bildet av det rasjonelle, autonome og selvstendige mennesket. For å få øye 
på subjektiviteten og aktørskapet til personer med alvorlig utviklings- 
hemming må man blant annet rette søkelyset mot deres kroppslighet 

og væremåter i relasjon til andre mennesker (Kittay, 2010). Særlig den 
feministiske omsorgsfilosofen Eva Kittay fremhever at det ikke er rasjo- 
nelle eller kognitive kapasiteter som definerer et menneskes verdi eller 
moralske status. Derimot løfter hun frem det fellesmenneskelige utgangs- 
punktet ved evnen til emosjonell tilknytning og det å kunne gi og motta 
omsorg og kjærlighet (Kittay, 2010). Også i teksten Tilværelsenes gave 
understrekes menneskets evne til å ha relasjoner med hverandre, og at 
dette er en gave mellom mennesker, men at det fordrer at man lytter til 
hverandres stemmer og til de unike erfaringene som følger med det å leve 
med funksjonshemming. 


Når kirkene lærer seg å lytte til disse stemmene, vil de oppdage at disse men- 
neskene har mange gaver å dele, blant dem gaver som har vokst frem gjennom 
erfaringene med det å leve med funksjonsnedsettelser.... Andre gaver kan også 
deles, som når mennesker med sterkt nedsatt intellektuell eller utviklingsmessig 
funksjonsevne deler gaver som tilknytning og tilstedeværelse til dem rundt seg 


som tilbyr omsorg og støtte. (NKR, 2017, s. 13) 


Fenomenologisk filosofi og dennes vekt på kropp, kroppslig væren og 
intersubjektiv forståelse av andre mennesker representerer en motsats 
til rasjonelle perspektiver på aktørskap (Merleau-Ponty, 1994). I et feno- 
menologisk perspektiv knyttes ikke aktørskap til rasjonalitet og språk- 
lige funksjoner, men det argumenteres for at aktørskap er emosjonelt og 
kroppslig fundert og «embodied» (Merleau-Ponty, 1994). I det kropps- 
lige aktørskapet vektlegges kropp, sanser og emosjoner forut for fornuft, 
kognisjon og rasjonelle funksjoner. Videre innebærer kroppslig aktør- 
skap at hele kroppen formidler seg i møte med andre mennesker. Dette 
innebærer anerkjennelse av at de førspråklige, nonverbale og emosjonelle 
ytringene sammen med lyder, kroppsspråk og bevegelser utgjør et viktig 
fundament i det kroppslige aktørskapet til barn, unge og voksne perso- 
ner med alvorlig utviklingshemming. Når aktørskap er noe som skapes 
i relasjon med nære omsorgspersoner og signifikante andre, synliggjø- 
res også betydningen av intersubjektivitet. Moderne spedbarnsforskning 
har frembrakt kunnskap om alle menneskers medfødte intersubjektive 
og sosiale kompetanse samt vår umiddelbare forståelse og opplevelse av 
den andre (Bråten, 2000; Stern, 1985; Trevarthen, 1979). Intersubjektivitet 


78 


NAR DET A VARE TIL ER NOK 


viser her til et opplevelsesfellesskap mellom to personer, hvor forståelse 
av hverandre skapes gjennom sympatisk medopplevelse som er kropps- 
lig fundert (Bråten, 2000; Stern, 1985; Trevarthen, 1979). Empiriske stu- 
dier viser at dette intersubjektive opplevelsesfellesskapet er en ressurs for 
kommunikasjon og meningsskaping mellom barn, unge og voksne med 
alvorlig utviklingshemming og deres nærpersoner (Gjermestad, 2009; 
Simmons & Watson, 2015). 

Aktørskap er med andre ord så mye mer enn språk, kognisjon og rasjo- 
nelle egenskaper. I eksemplene med Nora og Maria ser vi at de snakkes 
frem som aktører av sine nærpersoner i familien og på skolen. I tillegg 
illustrerer eksemplene deres unike evner til å berøre andre mennesker — 
at de betyr noe for andre, beveger andre, inngår i relasjon til andre og 
vekker følelser som glede, takknemlighet og savn hos mennesker de 
omgås. Samtidig som betydningen av intersubjektivitet og kroppslighet 
er avgjørende for å synliggjøre aktørskapet til Nora og Maria, må også 
aktørskap forstås som grunnleggende relasjonelt, noe som skapes i rela- 
sjoner og interaksjoner mellom mennesker (Stefansdottir, Björnsdöttir & 
Stefansdottir, 2018). Ingen kan være aktør alene, alle menneskers aktor- 
skap forvaltes og realiseres i relasjoner med andre. 


Sårbarhet 


Tankegodset fra feministisk filosofi og omsorgsteori retter et kritisk blikk 
mot og utfordrer forestillinger om den selvstendige, uavhengige, rasjo- 
nelle og autonome og individuelle medborger. I Kittay sitt feministiske 
bidrag pekes det særlig på betydningen av fellesmenneskelig avhengighet 
og sårbarhet ved at alle mennesker er avhengig av omsorg hele livet igjen- 
nom (Kittay, 2010). Alle menneskers omsorgsbehov og avhengighet til 
andre varierer igjennom livet — fra «vugge til grav». Det er imidlertid lett 
å tenke at barn, unge og voksne med alvorlig utviklingshemming er svært 
sårbare grunnet store hjelpebehov, nedsatte funksjoner og helsemessige 
utfordringer. Men hva er sårbarhet? Er sårbarhet noe mennesker er, eller 
er sårbarhet et produkt av bestemte omstendigheter i menneskers liv? 
Intuitivt knyttes som oftest sårbarhet an til marginaliserte og utsatte 
personer eller grupper grunnet sykdom, funksjonshemming, økonomiske 

eller sosiale utfordringer. Vi kan skille mellom sarbarhet forstatt som 
fellesmenneskelig fenomen og som relativt fenomen (Kermit, 2018). Som 
fellesmenneskelig fenomen ligger det til grunn en forståelse av at alle 
mennesker er sårbare og utlevert og lever liv avhengig av hverandre. Som 
relativt fenomen legges det til grunn at «sårbar» ikke er noe man er, men 
at sårbarhet er et produkt av situasjoner, kontekster og omstendigheter i 
menneskelige fellesskap og omgivelsene man inngår i. Sårbarhet som en 
fellesmenneskelig verdi knytter an til at alle har en kropp, helse og funk- 
sjoner som endrer seg gjennom livet. Vi lever alle liv hvor vi er avhengig 
og sårbare overfor funksjonsnedsettelse og sykdom, og alle mennesker 
lever liv i nærhet og gjensidig avhengighet til hverandre (Lid, 2008, 2016; 
Rogers, 2017). Det argumenteres også for en slik fellesmenneskelig for- 
ståelse av sårbarhet i Tilværelsens gave. Det kan imidlertid ligge en fare 
i å knytte sårbarhet til særlige trekk ved mennesker eller grupper, slik 
som eksempelvis sykdom eller funksjonshemming, noe som kan bidra 
til at sårbarhet reduseres til noe en person er: «Når sårbarhet knyttes kun 
til mennesker med funksjonsnedsettelser, skapes et falskt inntrykk av at 
mennesker uten funksjonsnedsettelser er sterke og klarer seg selv» (NKR, 
2017, S. 18). 

Med andre ord er det ikke bare personer som Nora og Maria som er 
avhengig av støtte og hjelp fra andre. Det gjelder oss alle, men i varier- 
ende grad. Det innebærer at vi alle lever sårbare og utsatte liv, og sårbar- 
het er således noe alle mennesker har konkrete erfaringer med og kan 
kjenne seg igjen i: «Vi er alle skapt som forgjengelige vesener, og vi lever 
alle med begrensninger av forskjellige slag (NKR, 2017, s. 8). Om vi ten- 
ker på helseutfordringer, nedsatte funksjoner og sårbarhet som noe fel- 
lesmenneskelig, som noe som alle mennesker har erfaringer med, betyr 
det at sårbarheten til Nora og Marie ikke blir så fremmed, men noe man 
kan kjenne seg igjen i. Ved å søke å forstå sårbarhet som noe allment, 
kan forståelsen være en ressurs som bidrar til å dempe forskjeller, stigma 
og annerledesheten til mennesker som Nora og Maria. 

Den feministiske funksjonshemmingsforskeren Rosemarie Garland- 
Thomson (2010) understreker at vi er alle sårbare og utsatte som men- 
nesker, og at funksjonshemming er en del av menneskelig variasjon 
og mangfold. Ifølge henne er vi alle mennesker som har kropper som 

endres, kroppene våre er «temporarily abled bodies» - midlertidig 
funksjonsdyktige kropper (Garland-Thomson, 2010). I likhet med Gar- 
land-Thompson peker ogsa den norske teologen Sturla Stalsett (2012) pa 
at sarbarheten er en ressurs vi har oss mennesker imellom. Han viser 
ogsa til at sarbarhet er en del av de menneskelige grunnvilkarene og 
verdiene i det menneskelige felleskapet. Vi er alle utlevert til hverandre 
med hverandres sarbarhet, og derfor ma vi betrakte sarbarhet som noe 
vi mennesker deler. 


Et bidrag til et profesjonsetisk sprak som 
fremmer medborgerskap 


Profesjonelle omsorgsutøvere har dypest sett et moralsk samfunnsopp- 
drag om å ta vare på velferden til borgere som har behov for hjelp og 
støtte (Martinsen, 2000; Nortvedt, 2007). Omsorg er å handle til den 
andres beste. Men hva den andres beste innebærer, kan man ikke vite 
på forhånd - det må skapes i hver enkelt situasjon. Helsepersonell skal 
i henhold til helse- og omsorgstjenesteloven og helsepersonelloven yte 
både faglig forsvarlig og omsorgsfull hjelp (helse- og omsorgstjenesteloven, 
2011; helsepersonelloven, 1999), og den omsorgsfulle hjelpen skal ytes på 
måter som viser omtanke og respekt for den enkelte, og som ikke krenker 
dennes personlige integritet. Den norske omsorgsfilosofen Kari Martin- 
sen peker på at god omsorg handler om å være både sanselig og faglig 
orientert mot den andre. I tillegg må man være bevisst på at både den 
profesjonelle omsorgsutøveren og omsorgsmottakeren er medmennesker 
med felles grunnerfaringer av å være nettopp medmenneske (Martinsen, 
2000). Det sanselige handler om solidaritet med den andre samt om å ta 
inn over seg den andres situasjon og smerte, og om å sanse hvordan det 
er å være i den andres sko. 

I et profesjonsetisk lys er det nærliggende å reflektere over hvilke teo- 
retiske perspektiver og grunnleggende verdier som bør ligge til grunn 
for gode omsorgspraksiser, slik at velferden til dem det gjelder, realise- 
res (Aadland, 2018). For at den profesjonelle skal kunne sikre velferd og 
handle til den andres beste, må handlingene, væremåtene og de faglige 
valgene være både teoretisk og verdimessig informert. Jeg har så langt 

i kapitlet pekt pa bade teologiske og allmenne teoretiske perspektiver 
knyttet til menneskeverd, rasjonalitet, aktorskap og sarbarhet, som 
ma ligge til grunn for gode profesjonelle omsorgspraksiser sammen 
med barn, unge og voksne med alvorlig utviklingshemming. Videre 
vil jeg diskutere hvordan disse perspektivene kan gi verdifulle profe- 
sjonsetiske perspektiver og bidra til et profesjonsetisk sprak innenfor 
dette feltet. 


A handle til den andres beste gjennom 

a skape motfortellinger 

Som nevnt innledningsvis er den profesjonelles syn pa og forestillinger 
om den man yter omsorg til, av stor betydning for å kunne anerkjenne 
den det gjelder, og for kvaliteten på omsorgsarbeidet som utøves (Rogers, 
2017). I omsorgspraksiser med personer med alvorlig utviklingshem- 
ming utfordres både vår forståelse av sårbarhet og vårt syn på men- 
nesket og menneskeverdet. Personer med alvorlig utviklingshemming 
er avhengig av omsorg og bistand hele livet igjennom fra både familie 
og profesjonelle omsorgsutøvere (Horgen, Slåtta & Gjermestad, 2010; 
Vorhaus, 2016). Våre indre forestillinger, verdier og menneskesyn inn- 
går som implisitte og tause dimensjoner ved omsorgspraksisene som 
vi er en del av (Barbosa da Silva, 2009; Rogers, 2017). Omsorgsprak- 
siser med personer med alvorlig utviklingshemming er således møter 
hvor medborgerskap og aktørskap overfor enkeltmennesker kan frem- 
mes, men også hemmes. Av den grunn er det særlig betydningsfullt å 
utforske allmenne forestillinger av barn, unge og voksne personer med 
utviklingshemming. 

Språket er sentralt med tanke på hvordan vi forstår og skaper forestil- 
linger om andre mennesker, og det er nært knyttet til hvilke fortellinger 
vi forteller om hverandre, både i profesjonelle og i private sammenhen- 
ger. Alle mennesker omgis av et vell av fortellinger. Vanligvis forteller 
mennesker sine fortellinger selv, og de fleste kan bidra til å korrigere, 
justere eller skape motfortellinger om seg selv og andre (Bamberg & 
Andrews, 2004). Slike motfortellinger kan utfordre forestillinger om 
oss selv som ofte er feilaktige og tatt for gitt. Barn, unge og voksne med 

alvorlig utviklingshemming har imidlertid ikke muligheter til 4 fortelle 
eller konstruere sin egen fortelling i spraklig forstand (Grove, 2012; Swin- 
ton, Mowat & Baines, 2011). De barna og de unge og voksne det her er 
snakk om, står i fare for å bli utsatt for feilaktige fremstillinger og for- 
tellinger hvor deres hjelpeavhengighet, diagnoser og avvik er i søkelyset. 
Likeledes har de få muligheter til å skape språklige motfortellinger som 
utfordrer stigmatiserende og reduksjonistiske forestillinger som skygger 
for deres aktørskap og subjektivitet og for de unike personlighetene de er. 
Men sammen med nærpersoner og signifikante andre blir det imidlertid 
mulig å tolke og skape mening i de kroppslige og emosjonelle ytringene 
til barn, unge og voksne med alvorlig utviklingshemming, slik at deres 
aktørskap kommer til syne (Fjetland & Gjermestad, 2018; Gjermestad, 
2017). Som profesjonelle omsorgspersoner blir man på denne måten vik- 
tige bærere og formidlere av både deres fortellinger og deres motfortel- 
linger. Og det moralske ansvaret i et profesjonsetisk lys handler om å 
frembringe slike fortellinger og skape motfortellinger som fremmer disse 
menneskenes medborgerskap og aktørskap. I lys av Tilværelsens gave 
vil den profesjonelles motfortellinger berikes ved at de funderes i livets 
ukrenkelige verdi, som er gitt i gave til alle, samt i alle menneskers sår- 
barhet og variasjoner i funksjon. Fortellingene som fortelles om Nora og 
Maria, er eksempler på slike motfortellinger. 

For å bevisstgjøre helse- og omsorgspersonell om det profesjonelle 
ansvaret for «den andre» i møte med barn, unge og voksne med alvor- 
lig utviklingshemming trengs et språk for å forstå den andres mennes- 
keverd, aktørskap og medborgerskap - et språk som kan romme og 
fremme dette. Filosofen Inga Bostad (2013), som selv er mor til en ung 
kvinne med multifunksjonshemming, maner til bevissthet om at språ- 
ket vårt og måten vi snakker om barn, unge og voksne med multifunk- 
sjonshemming på, kan bidra både til å muliggjøre, men også til å krenke 
og invalidisere den det gjelder. Hun løfter frem behovet for et språk som 
åpner opp for mulighetsrom, mangfold og ressurser: «Vi kan snakke om 
et språk som både kan muliggjøre og invalidisere (... ), og det barnet 
som er annerledes, trenger å omgis av et språk, og en fortelling om seg 
selv som er åpen for en god fremtid, som har et mulighetsrom, er mang- 
foldig og som ikke lukker og begrenser» (Bostad, 2013, s. 6-8). 

A fremme menneskeverd og aktørskap gjennom 
fortellersamarbeid 


Omsorgsteori fremhever omsorg mellom mennesker som et grunn- 
leggende trekk ved det å være menneske, en del av den menneskelige 
væren, en eksistensform (Martinsen, 2000). I dette ligger en forståelse 
av at omsorg er en del av alle relasjoner, en ressurs og en kilde til støtte, 
solidaritet, beskyttelse og forståelse av både den omsorgstrengende og 
den som yter omsorg. Omsorg som ressurs mellom mennesker blir såle- 
des en mulighetsbetingelse for å realisere andres velferd, aktørskap og 
medborgerskap. Både profesjonelle, familie og nærpersoner er sentrale i 
å muliggjøre aktørskapet til personer med alvorlig utviklingshemming. 
For å realisere dette profesjonsetiske ansvaret må den profesjonelle gjø- 
res bevisst på sin dialogiske og narrative kompetanse (Fjetland & Gjer- 
mestad, 2018). Den dialogiske og narrative kompetansen som Fjetland 
og Gjermestad påpeker at medborgerskap og aktørskap er, er grunn- 
leggende intersubjektiv og dialogisk og fremmes gjennom et forteller- 
samarbeid mellom personer med alvorlig utviklingshemming og den 
profesjonelle. 

For at Nora og Maria skal bli sett, forstått og fremstå som aktører og 
medborgere, er det nødvendig at deres nærpersoner innehar et profe- 
sjonsetisk språk hvor de er seg bevisst betydningen av narrativ og dia- 
logisk kompetanse (Fjetland & Gjermestad, 2018). Den dialogiske og 
narrative kompetansen hos nærpersoner og profesjonelle knytter an til 
å formidle og skape mening i de førspråklige og kroppslige ytringene 
til barn, unge og voksne med alvorlig utviklingshemming. Det å tolke 
og skape mening i de kroppslige ytringene er en dialogisk, kroppslig og 
intersubjektiv prosess som krever tid og engasjement. Fortellersamar- 
beidet må være fundert i en grunnleggende forståelse av menneskeverd, 
funksjonshemming og sårbarhet som ikke reduserer og skaper avstand til 
barn, unge og voksne personer med utviklingshemming, men som heller 
åpner for det allmenne, for likheter og for anerkjennelse av mangfold og 
fellesmenneskelig sårbarhet. 

Det er imidlertid viktig å understreke at til tross for at man etter beste 
evne forsøker å forstå og leve seg inn i den andres situasjon og ta den 
andres perspektiv, må det alltid gjøres med åpenhet for et mangfold av 

tolkninger. I mangfoldet av tolkninger kreves at den profesjonelle har 
en apenhet overfor muligheten for at man kan misforsta og tolke den 
andres nonverbale og kroppslige ytringer feilaktig. I daglig samspill og 
omsorgspraksiser med barn, unge og voksne med alvorlig utviklings- 
hemming vil det alltid veere overhengende fare for at man kan ha forstatt 
og tolket den andre feilaktig, selv om det skjer i den beste mening. Bade 
neerpersoner og profesjonelle star i fare for a la egne preferanser prege 
tolkningen av ytringene til barn, unge og voksne med alvorlig utviklings- 
hemming. Samtidig representerer mangfoldet av tolkninger en ressurs i 
det 4 komme tett pa perspektivet til barn, unge og voksne med alvorlig 
utviklingshemming. 


Oppsummering 


Med inspirasjon fra den teologiske teksten Tilverelsens gave og allmenne 
teoretiske perspektiver pa menneskeverd, sarbarhet og aktorskap har jeg 
i dette kapitlet reflektert over hvordan disse perspektivene kan informere 
og gi innhold til et profesjonsetisk sprak som fremmer medborgerskap i 
møte med barn, unge og voksne personer med alvorlig utviklingshem- 
ming. I kapitlet har jeg tatt til orde for å utfordre allmenne og selvfølgelige 
forestillinger om barn, unge og voksne med alvorlig utviklingshem- 
ming. Dette har jeg gjort med håp om å bidra til et språk som synlig- 
gjør, anerkjenner og yter rettferdighet overfor menneskeverdet til barn, 
unge og voksne personer med alvorlig utviklingshemming. Et språk 
som anerkjenner deres unike aktørskap som medborgere med mulighe- 
ter, potensial og unike væremåter, og som er en del av det menneskelige 
mangfoldet. Et språk som utgjør motfortellinger, og som utfordrer tan- 
ken om at sårbarhet er knyttet til funksjonsnedsettelse. Det er ikke først 
og fremst er de kognitive funksjonene språk, rasjonalitet og vilje som 
definerer menneskelighet, dersom vi forstår aktørskap kroppslig. 

Til tross for at profesjonsetikken skal være livssynsnøytral, kan den 
teologiske teksten Tilværelsens gave tjene som en faglig og etisk ledestjerne 
i det profesjonelle omsorgsarbeidet med denne gruppen mennesker fordi 
den berører sentrale allmenmenneskelige verdier. Jeg har forsøkt å vise 
hvordan disse verdiene kan åpne for en rikere forståelse av menneskesyn 

og medborgerskap overfor denne gruppen. En slik kunnskapsmessig og 
verdimessig forankring er for det forste et bidrag til a stimulere til kunn- 
skapsbaserte og verdimessige diskusjoner knyttet til det profesjonelle 
ansvaret helse- og omsorgspersonell har overfor barn og voksne med 
alvorlig utviklingshemming. For det andre er denne kunnskapen ogsa 
viktig for 4 skape bevissthet om hvordan aktorskap, medborgerskap og 
velferd kan fremmes i profesjonelle omsorgspraksiser. 

Taktil teologi: Om kirkerom og 
mangfoldige estetiske uttrykk 


Leonora Onarheim Bergsjø 
Universitetet i Oslo 


Abstract: Thresholdless churches can improve accessibility, but how can churches 
express that variations in abilities are fundamental to human life? In this article, 
theological aesthetics and disability aesthetics are used to explore this question 
through an investigation of a church designed especially for deaf and deafblind per- 
sons, Tomaskirken in Andebu, Norway. Based on the observation that the interior of 
the church lacks references to disability art and disability aesthetics, it is argued that 
this is problematic. Altough the lack of disability aesthetics and disability art can 
be understood as a sign of inclusion, Tomaskirken remain a missed opportunity to 
explore how the theological acknowledgement of human diversity can be expressed 
through aesthetic expressions in churches. 


Keywords: theology, disability, aesthetics, Tomaskirken, Signo 


Innledning 


Tilverelsens gave (Norges Kristne Rad [NKR], 2017) er uttrykk for et 
internasjonalt, felleskirkelig arbeid for 4 anerkjenne at variasjoner av 
funksjonsevne og -nivå er et grunnleggende vilkår for menneskelivet. 
Den norske kirke har også rettet stadig mer oppmerksomhet mot dette, 
og det påvirker blant annet utformingen av kirkerommene. Kirken 
vil ikke bare gjøre kirkene mer fysisk tilgjengelige, men også vise et 
estetisk mangfold av uttrykk, inkludert taktil kunst. Satsingen til Den 


Sitering av denne artikkelen: Bergsjø, L. O. (2020). Taktil teologi: Om kirkerom og mangfoldige este- 
tiske uttrykk. I I. M. Lid & A. R. Solevåg (Red.), Religiøst medborgerskap: Funksjonshemming, like- 
verd og menneskesyn (Kap. 4, s. 89-105). Oslo: Cappelen Damm Akademisk. https://doi.org/10.23865/ 
noasp.100.ch4 

norske kirke har vært rettet mot fysisk utforming, mer enn teologisk 
innhold. Arbeid med estetisk mangfold er imidlertid en mulighet til å 
videreutvikle teologien, og denne muligheten for teologisk utviklingsar- 
beid knyttet til teologi og berøring er det overordnede temaet for dette 
kapitlet. 

Spørsmålet om hvorvidt estetiske uttrykk kan gi åndelig erfaring og 
bidra til forkynnelsen av evangeliet, står i sentrum i teologisk estetikk 
(«theological aesthetics») (Viladesau, 2000; Thiessen, 2004). Innenfor 
dette fagfeltet undersøkes forholdet mellom teologiske emner og sanse- 
lig erfaring. Gesa Elsbeth Thiessen skriver i boken Theological Aestetics: 
A reader at «teologisk estetikk undersøker spørsmål om Gud og teo- 
logiske temaer i lys av sanselig erfaring [sense knowledge] (sansning, 
følelser og imaginasjon), gjennom skjønnhet og kunstene» (Thiessen, 
2004, S. 1, min oversettelse). Innenfor protestantisk teologi finner vi 
teologisk estetikk i praktisk teologi og religionspedagogikk, men også 
systematisk teologi (Redeker, 2011; Jørgensen, 2014). Kunst og kirkerom 
er ofte objekter i teologisk-estetiske undersøkelser, og det skal de også 
være her i denne systematiske, teologisk-estetiske undersøkelsen av et 
kirkerom. 

Til tross for at erfaring og livsvilkår står sentralt i protestantisk teolo- 
gisk estetikk, er fagfeltet i liten grad informert av funksjonshemmingsstu- 
dier, funksjonshemmingsteologi og funksjonshemmingsestetikk (Bergsjø, 
2016). Her er det en viktig mulighet til samarbeid og fornyelse. Når kirker 
skal tilrettelegges for å gi åndelig erfaring gjennom sansene, er det viktig 
å diskutere variasjon av sanselig erfaring, og hva det betyr i praksis. Hva 
som er «mangfoldige sanselige uttrykk», kan forstås på forskjellige måter, 
og forståelsen kan igjen få konsekvenser for hvilken teologi som reflekteres 
i de konkrete sanselige uttrykkene. 

Materialet i denne undersøkelsen er Tomaskirken i Andebu i Vestfold 
og Telemark, som ble vigslet i 2012. Tomaskirken er spesielt tilrettelagt for 
døve, hørselshemmede og døvblinde og er bygd av stiftelsen Signo, som 
arbeider for og med denne gruppen mennesker. Dette burde gi gode forut- 
setninger for å skape både en kirke som reflekterer gruppen og en teologi 
som er særlig sensitiv overfor deres utfordringer. Det gjør også kirken til 
en spesielt interessant case i diskusjonen om sanselig og åndelig erfaring 

i kirkerommet. Kirken presenteres kort i forste del av dette kapitlet. Noen 
hovedelementer i kirken analyseres i kapitlets andre del, «Et kirkerom 
for sansning». I kapitlets tredje del, «Beroringens teologi» diskuteres de 
mangfoldige estetiske uttrykkene i Tomaskirken nærmere. 


Del 1: Kirke, teologi og kunst 
En sansekirke 


Tomas, en av de tolv, han som ble kalt Tvillingen, var ikke sammen med de andre 
disiplene da Jesus kom. «Vi har sett Herren», sa de til ham. Men han sa: «Dersom 
jeg ikke får se naglemerkene i hendene hans og får legge fingeren i dem og stikke 
hånden i siden hans, kan jeg ikke tro.» Åtte dager senere var disiplene igjen sam- 
let, og Tomas var sammen med dem. Da kom Jesus mens dørene var lukket. Han 
sto midt iblant dem og sa: «Fred være med dere.» Så sier han til Tomas: «Kom med 
fingeren din, se her er hendene mine. Kom med hånden og stikk den i siden min. 
Og vær ikke vantro, men troende!» «Min Herre og min Gud!» sa Tomas. Jesus sier 
til ham: «Fordi du har sett meg, tror du. Salige er de som ikke ser, og likevel tror.» 
(Joh 20, 24-29) 


Tomaskirken er en «sansekirke» bygd spesielt for mennesker med 
funksjonsnedsettelser. Arkitekten er Wenche Hillestad ved arkitektfir- 
maet A-Tre konsult, og kirken er utformet i dialog mellom arkitekten 
og Kirkelig Kulturverksted ved Berit Hunnestad. Noe av inventaret er 
lagd på verksteder for og av mennesker med funksjonsnedsettelser. Kir- 
ken en del av skole- og kompetansesenteret til Signo, tidligere Hjem- 
met for døve, som er en stiftelse som gir tegnspråklige tilbud til døve, 
hørselshemmede og døvblinde på vegne av det offentlige (se signo.no). 
Beboerne på Signos kompetansesenter er mennesker som er døve, hør- 
selshemmet eller døvblinde, og flere har også kognitive funksjonsned- 
settelser. 

Kirken kan forstås som en konkretisering av et av Signos formål, som 
er å tilrettelegge for åndelig praksis (Lid, 2018). Signo kaller kirken verdens 
første sansekirke fordi den ble laget med særlig vekt på å kunne gi en ånde- 
lig opplevelse for døvblinde. Kirkerommet er laget for dem som «bruker 
hendene til å oppleve, lytte, se og bli forstått» (se tomaskirken.no). 

Kirken er oppkalt etter disippelen Tomas, som ifolge Johannesevan- 
geliet ikke ville tro for han fikk legge fingeren i Jesu naglemerkede hen- 
der (Joh 20, 24-31). A legge fingeren i handflaten (peke pa naglemerket) 
betyr «Jesus» pa tegnsprak (Lid, 2018). Tegnet viser til fortellingen om 
Jesu lidelser, men ogsa til Peters konkrete sanselige erfaring av den opp- 
standne. Med fortellingen følger spørsmålet om hva som skal til for å tro 
på forkynnelsen. 

Signo er tilknyttet Den norske kirke og har ansatt en egen prest. I 
Tomaskirken holder presten jevnlig gudstjenester og forretter andre kir- 
kelige handlinger. Gudstjenestene er kortere enn det som ellers er vanlig 
i Den norske kirke (Lid & Bergsjø, 2018). Mange av beboerne på senteret 
er medlemmer av Den norske kirke, men ikke alle. I praksis har derfor 
kirken en økumenisk kristen bruk. 

Til kirken hører det også en kirkestue der det er både sosialt sam- 
vær i forbindelse med gudstjeneste, opplæring av studenter og foredrag. 
Utenom gudstjenestene er kirken åpen for besøk fra beboere på sente- 
ret, pårørende og ansatte. Andre interesserte kan komme etter avtale. I 
tillegg brukes kirken til sansetrening for fagpersonell som skal arbeide 
med døvblinde (Lid & Bergsjø, 2018, s. 241). Studenter får blant annet 
utforske rommet med bind for øynene. Rommet har med andre ord en 
viktig funksjon også utenfor den religiøse rammen som de kirkelige 
handlingene gir. 

Siden kirken ble tatt i bruk, har det kommet flere endringer og oppgra- 
deringer i kirkerommet. Signo prøver stadig ut nye måter å tilrettelegge 
for målgruppen på ved å endre interiøret. Disse endringene er altså ikke 
utvikling av kirkelige handlinger, men utgjør den fysiske rammen for 
handlingene. Dette kan ses som et uttrykk for ideen om at rommet i seg 
selv kan være en kilde og bidra til åndelig erfaring. 


Teologi i utformingen av kirkerommet 

Det er ikke bare i Signo man tenker at kirkerommet i seg selv kan bidra 
til eller gi en åndelig erfaring. Spørsmålet om hvilken erfaring som er av 
betydning for utvikling av troen, er like gammelt som teologien selv og 
er konkretisert i teologisk estetikk, feltet som Urs von Balthasar regnes 

som grunnlegger av (Balthasar, 1961; Bychkow, 2008). Teologisk estetikk 
handler om å undersøke sammenhengen mellom Gud og estetisk erfa- 
ring (Thiessen, 2010, s. 1). Estetisk erfaring er en sanselig erfaring som gir 
erkjennelse (Jørgensen, 2014). Fordi estetisk erfaring gir erkjennelse, er 
den en kilde til forståelse på linje med empirisk erfaring, men den gir en 
annen type erkjennelse (Jørgensen, 2014). 

Hvilken sanselig erfaring som kan gi åndelig erkjennelse, er et 
viktig spørsmål i teologisk estetikk, og her finnes det to hovedskoler 
(Bychkow, 2008). Balthasar tar utgangspunkt i Guds herlighet og det 
som er åpenbart, og hans estetiske teologi er tekstbasert og konseptuell. 
Alternativet er å ta utgangspunkt i det skapte og i livserfaringen. Det er 
denne retningen som har dominert diskursen i protestantisk teologisk 
estetikk i Norge de siste tiårene (Jørgensen, 2014; Bergsjø, 2016). Det vil 
si at estetisk erfaring gjort i naturen, med kunst eller arkitektur, kan 
være kilde til teologi, likesom evangeliene er det. I dette perspektivet 
er kirkerommet av betydning for formidlingen av evangeliet (Sandal, 
2014). 

Tanken er altså at rommets fysiske utforming ikke bare gjenspeiler en 
teologisk forståelse, men også i seg selv er en kilde til teologisk forståelse. 
Da blir det viktig hvordan kirkerommet er utformet. Det skal ikke bare 
gi en god praktisk ramme for de kirkelige handlingene som finner sted, et 
prinsipp som gjenspeiles i mange norske kirker («arbeidskirker») bygget 
i andre halvdel av det tjuende århundre. Rommet skal også ha et aktivt 
forhold til et kristent verdenssyn og menneskebilde. For eksempel kan 
kirkerommet vise at kirken er åpen for alle mennesker når det er univer- 
selt tilrettelagt. Å inkludere et mangfold av estetiske uttrykk er en annen 
måte å vise det på. 

Det er altså et grunnpremiss at rommets utforming og innhold i seg 
selv er av betydning og til teologisk ettertanke. Derfor retter ikke dette 
kapitlet søkelyset mot bruken av rommet, men mot rommet i seg selv 
og mot hvilke signaler som er lagt i rommet. Den klare oppmerksom- 
heten på rommet betyr på ingen måte at menighetens erfaring i rom- 
met og med riter og fellesskap er uviktig. Det betyr kun at det ikke er 
dette vi retter oppmerksomheten mot i akkurat denne undersøkelsen av 
Tomaskirken. 

Mangfold av estetiske uttrykk i kirkerom 

Den norske kirke har valgt å styrke oppmerksomheten på sanselig til- 
rettelegging. Å utvikle et mangfoldig sanselig uttrykk i gudstjenesten 
og i arbeid med kunst og kultur ble satsingsområder fra 2018 (Den 
norske kirke, 2018). Dette ble særlig begrunnet med kommunikasjon: 
«Et mangfold av estetiske uttrykk hører hjemme i kirkens rom. Tak- 
til kunst, ordkunst, tegnspråkpoesi og andre visuelle uttrykksformer 
er eksempler på kunstformer som også kan kommunisere på en særlig 
måte med mennesker med funksjonsnedsettelser» (Den norske kirke, 
2018). 

Retningen som i 2018 ble anlagt for videre arbeid, skulle være en for- 
lengelse av Den norske kirkes kulturmelding (2005). Kulturmeldingen 
var en sammenfatning av kunst- og kulturarbeidet i Den norske kirke og 
det teologiske grunnlaget for å trekke kunst og kultur inn i kirkene. Da 
kulturmeldingen ble skrevet, var funksjonshemmingsstudier og -teologi 
et lite kjent fagfelt i Norge, og dette emnet er ikke behandlet i meldingen. 
Heller ikke døvekirkene eller tegnspråk som estetisk uttrykk eller teolo- 
gisk ressurs er nevnt i meldingen. 

I stedet for å koble arbeid med mangfoldige estetiske uttrykk og praksis 
fra teologisk utviklingsarbeid bør de knyttes tett sammen. Et kirkerom 
som Tomaskirken gir anledning til å diskutere nettopp sammenhengen 
mellom kirkerom og teologi. Er det for eksempel nok at kunsten er til- 
gjengelig for alle, og gir dette den tydeligste anerkjennelsen av at alle 
mennesker er like mye verdt? Eller bør det mangfoldige estetiske uttryk- 
ket også vise mennesket som funksjonshemmet og reflektere erfaringen 
av å leve i samfunn som hemmer og diskriminerer dem med nedsatt 
funksjonsevne? Diskusjoner knyttet til kunst og funksjonshemming kan 
bidra til å reflektere rundt disse spørsmålene. 


Funksjonshemming og kunst 

I litteraturen om kunst og funksjonshemming differensierer vi 
ofte mellom «funksjonshemming i kunst» («disability in art») og 
«funksjonshemmingskunst» («disability art»). Funksjonshemming 
i kunst refererer til kunst som er laget av eller viser mennesker med 


94 


TAKTIL TEOLOGI 


funksjonsnedsettelser (Sandahl, 2016). Det er mange kjente historiske 
eksempler pa verker av kunstnere som er apne om sine egne fysiske eller 
psykiske funksjonsnedsettelser, fra Homer, John Milton og Frida Kahlo 
til den britiske samtidskunstneren Alison Lapper. Også Marc Quinns 
Alison Lapper Pregnant (Quinn, 2005), en skulptur som viser Lapper, 
men som er laget av en kunstner uten (kjente) funksjonsnedsettelser, 
vil etter denne definisjonen regnes som funksjonshemming i kunst. I 
Norge er samlingen pa Trastad Gard ved Sor-Troms Museum et 
eksempel pa kunst hvor kunstnerne er apne om at de har nedsatt 
funksjonsevne. 

Derimot brukes funksjonshemmingskunst om ethvert kreativt arbeid 
som utforsker erfaringer med funksjonsnedsettelse, enten med innhold 
eller form (Sandahl, 2016). Det er ikke nok at funksjonshemming tema- 
tiseres i funksjonshemmingskunst. Kunsten skal vise hva funksjons- 
hemming betyr, personlig, politisk og estetisk. Måten kunsten viser dette 
på, utfordrer stereotypier og forestillinger om hva som er skjønt, og der 
kunsten vises, skal det være tilrettelagt slik at mennesker med funksjons- 
nedsettelser kan delta. 

Funksjonshemmingskunst kan være laget av eller vise mennesker 
med funksjonsnedsettelser. Noen representanter for Disability Arts 
Movement mener at den må være det, men dette kriteriet er omstridt, 
det samme er for eksempel spørsmålet om hvorvidt mennesker med 
funksjonsnedsettelser må være den primære målgruppen for slik kunst 
(Sutherland, u.å.). 

Diskusjonen om funksjonshemming og kunst kan brukes til å spisse 
spørsmålene om hva et mangfoldig estetisk uttrykk i kirkerommet inne- 
bærer. For det første reises spørsmålet om i hvilken grad det er viktig at 
mennesker med nedsatt funksjonsevne selv skaper kunst og/eller por- 
tretteres i kunsten. For det andre påpekes det at kunst kan utforske hva 
det betyr - estetisk, politisk og personlig - å leve med funksjonsned- 
settelse, og derav følger spørsmålet om hvorvidt mangfoldige estetiske 
uttrykk også skal gjøre det. Annerledes sagt: Er et mangfoldig estetisk 
uttrykk i kirkerommet et uttrykk som er tilgjengelig også for mennesker 
med nedsatt funksjonsevne, eller et uttrykk som reflekter livserfaringen 
deres? 

Del 2: Et kirkerom for sansning 


«Hei. Velkommen til kirken. Vær sa snill å ta av skoene», star det pa 
døren til kirkerommet i Tomaskirken. Å ta av sko seg sine før man 
trer inn i et hellig rom er et gammelt ritual, men på dette stedet er 
det praktiske hensyn som gjør det viktig, for det å trå på gulvet og 
kjenne vibrasjoner gjennom føttene er en sentral del av dette kirke- 
rommets sanselige opplevelse. I dette rommet er berøring ikke bare 
noe som skjer via hendene, men med hele kroppen. I tillegg er det 
flere «sansestasjoner», som jeg kaller de objektene som står langs 
kanten av rommet, og som har en særlig sanselig, taktil kvalitet. San- 
sestasjonene appellerer til berøringssansene våre, og her i kirkerom- 
met kan vi undersøke dem taktilt, men også være med på å forme 
uttrykket. 


Et tradisjonelt kirkerom? 


Kirkerommet i Tomaskirken fremstår ved første øyekast som ganske 
ordinært. Det er et firkantet rom med hvitmalte, glatte vegger, og det 
fremstår som åpent og lyst. Det er noen få vinduer bak i kirkerommet. I 
tillegg er det vinduer i taket. Taket er utformet som et lavt tårn, og vindu- 
ene står som en lysrekke rundt tårntaket. 

Rommet er på mange måter utstyrt som et hvilket som helst annet 
klassisk luthersk kirkerom. Ved døren står en nøkternt utformet døpefont 
i tinn på et bord av tre, og midt imot inngangen står alter og prekestol 
utformet i samme stil. Her finner vi også prosesjonskorset og et stativ 
for røkelse. Bak alteret henger altertavlen, et gobeleng av tre hengende 
filleryer. De er i gule og røde toner, fordelt slik at de mørkeste fargene er 
nederst, og så blir de lysere oppover. Fargekombinasjonen kan minne om 
lyset i en soloppgang. 

Mellom døpefont og alter er det en åpen passasje mellom rekker av 
enkle stoler i tre. Det er god plass mellom stolrekkene og alteret. Gulvet 
er et mykt og varmt tregulv som dekker nesten hele den kvadratiske 
flaten, bortsett fra langs veggene, der det er lagt skiferfliser med nedfelte 
ledelys. 

Det er mange elementer som gjor rommet godt a bruke for menig- 
heten. For eksempel er lysinntaket utformet for å unngå motlys, siden 
det brukes mye tegnspråk i rommet, og ledelysene og kontrastene i gulvet 
gjør at svaksynte lettere kan orientere seg. Det er imidlertid mange kirker 
som legger opp til dette, så det gjør ikke rommet ekstraordinært. Det er 
derimot mindre vanlig at musikken reflekteres i gulv og vegger med lys 
og vibrasjoner. 


På skjelvende grunn 


54 store basshøyttalere under gulvet sørger for at lyden fra musikken som 
spilles i rommet, også blir gjengitt som vibrasjoner i gulvet. I taket over 
tregulvet er det festet lys som kan blinke med ulike farger og i takt med 
musikken. Det gjør tregulvet til et sted for intens sansning både gjennom 
kropp og syn. 

Menigheten kan sitte på stolene og kjenne vibrasjonen gjennom føt- 
tene, eller de kan sette seg rett på gulvet. Da blir vibrasjonene sterkere. 
Enda sterkere blir de om man legger seg ned, og alt dette er det plass til. 
Mellom stolene og alteret fremstår tregulvet som så åpent at det også invi- 
terer til bevegelse eller til å legge seg ned og falle til ro. 

Som kontrast til tregulvet virker skifergulvet som omgir det, kaldt og 
hardt, selv om det har varmekabler. Skifergulvet består av upolerte, mør- 
kegrå fliser og en rad med polerte fliser og nedfelte ledelys som skaper 
kontrast og retning i steingulvet. Ledelysene inviterer til å gå rundt tre- 
gulvet og utforske rommets ytterkant. Denne invitasjonen til bevegelse 
gjentas i et gelender som fører fra inngangsdøren og rundt veggene i hele 
rommet. Gelenderet leder til flere objekter som man vanligvis ikke finner 
i et kirkerom, og flere av objektene har en form eller et materiale som gjør 
det særlig fristende å berøre dem. 


Sansestasjoner 

På pilegrimsvandringen rundt i periferien av kirkerommet er det forskjel- 
lige «stasjoner». Fire av dem utmerker seg ved å ha noe spesielt taktilt ved 
seg. Den første av disse sansestasjonene er til venstre for inngangsdøren. 

Her henger et slags veggteppe laget av hengende toyremser knyttet til en 
lang, tynn trestokk. Stoffene har forskjellige monstre, farger og teksturer 
og gir ikke noe helhetlig inntrykk. Til mange av remsene er det festet 
symbolladde objekter. Det er sma kosedyr, papirhjerter, nokler, kors og 
CD-plater med meditasjonstekster av typen «oppdagelsesreise» og «still- 
hetsreise». Ved siden av veggteppet står en stor plakat med påskriften 
«Knytt fellesskap!». Her oppfordres det til å velge et tøystykke, skrive noe 
og knytte seg inn i Signos fellesskapsteppe. Det står også at teppet er til 
Tomaskirken, og kampanjen ser ut til å være fra 2012, året da kirken ble 
vigslet og «fellesskapets år» i Signo. Teppet på veggen er altså resultatet av 
kampanjen - et fellesskapsteppe med individuelle stemmer. 

Når vi går videre rundt kirkerommet i samme retning som solen, 
kommer vi etter altertavlen til den andre stasjonen som skal fremheves 
her. Stasjonen er en kommode i hvitmalt tre. Den er høy, smal og grunn. 
Åpner vi en av de 14 små skuffene, kan vi finne alle slags mulige ting. Det 
kan være leker, tusjer, en lysranke eller en klump plastilin, kort sagt det 
som kirkens besøkende har hatt lyst til å legge igjen. 

Ved siden av kommoden står en tredje sansestasjon. Det er en stein- 
tavle i svart, kald, hard og polert granitt. På steinen er en inskripsjon som 
er både frest inn i steinen og malt i koboltblått, slik at den både kan kjen- 
nes og sees. Der står det et bibelsitat: «Jesus sier: Den som drikker av det 
vannet jeg vil gi, skal aldri mer tørste. Joh 4,14». Over inskripsjonen ren- 
ner det kaldt vann idet man trykker på «vannknappen», en knapp som er 
godt merket med både bokstaver og punktskrift, og som er ved siden av 
steintavlen. Fra vannet kommer en sildrende lyd, og det føres bort via en 
liten renne mellom steintavlen og gulvet. 

En fjerde sansestasjon står rett før vi igjen kommer tilbake til inngangsdø- 
ren, og den er et bord for lystenning. I bordflaten er det nedfelt et kobberbe- 
lagt basseng som er fylt med rødlig, veldig finkornet sand. Sanden inviterer 
til berøring, og den er silkemyk og glir nesten som vann mellom fingrene på 
oss når vi løfter den forsiktig opp. Rundt omkring i sanden står det mange 
telys som er tent eller kan tennes. Sanden gir en sterk sanselig erfaring, men 
også mulighet for å hente frem egne minner om sand og fortellinger om 
sand. I noen historier er sanden ørken og fristelse, i andre er den sted der 
man kan se sine egne livsspor og Guds spor ved siden av hverandre. 

Del 3: Bergringens teologi 


Som vi har sett i gjennomgangen av Tomaskirken og «sansestasjo- 
nene» over, skiller Tomaskirken seg i liten grad fra andre kirkerom 
i norske kirker. Ogsa andre kirker legger opp til vandring rundt i 
rommet slik at menigheten kan komme i berøring med ikke bare 
ordene, men ogsa artefaktene i kirken. Det er forst og fremst vibra- 
sjonsgulvet og noen av sansestasjonene som utmerker kirken. Gul- 
vet og sansestasjonene er imidlertid ikke kun for dem med nedsatte 
sansefunksjoner, men de fungerer for alle. De gjør at Tomaskir- 
ken kan gi en mangfoldig sanselig erfaring til alle som besoker den, 
selv om det er en menighet bestaende av mennesker med varierende 
funksjonsevner. 


Å bli tatt i mot 


I Tomaskirken er det lagt opp til at besøkende kan oppsøke og under- 
søke sansestasjoner med ting som de kjenner fra livet ellers, og som de 
kanskje har lagt der selv. Hva betyr det at hverdagsobjekter som plastilin 
og lysranker får plass i kirkerommet? Er det at disse sansestasjonene er i 
kirkerommet, teologisk betydningsfullt? 

Tingene understreker det allmenne uttrykket som preger kirken. Det 
som er ute i verden, skal få plass i kirken. Skuffene og teppet er ste- 
der som viser noe av det som medlemmer i menigheten bærer med seg, 
og det de legger fra seg. Det mennesker bærer på, kan kirken romme. 
Derfor kan disse sansestasjonene tolkes som tegn på at hvert enkelt 
menneske er velkomment akkurat slik han eller hun er, uavhengig av 
funksjonsevne. 

Vi har alle behov for å føle oss velkommen og verdifulle. Det å 
bli tatt imot som man er, er ikke bare en verdifull livserfaring, men 
også en viktig del av forkynnelsen. Jesus tar imot oss, Gud tar imot 
oss. Budskapet i seg selv er viktig, men blir det for enkelt eller naivt? 
Tomaskirken skal ifølge Signo legge til rette for åndelig erfaring. Er det 
en åndelig erfaring å få ta med seg tingene sine inn, men putte dem i 
en skuff? 

A berøre 


Sansestasjonene fremhever det å berøre som av betydning. Rennende 
vann og sand er lett tilgjengelig for berøring og ettertanke. Det å berøre 
blir viktig når det kan skje igjen og igjen gjennom pilegrimsreisen i 
rommet. Berøring er et gjennomgangstema i Det nye testamente, som 
i historien om kvinnen som vil berøre Jesu kappe (Mark 5, 25-34), og 
historien om disippelen Tomas som berører Jesu oppstandelseslegeme 
(Joh 20, 24-31). I kunsten repeteres fortellinger om berøring knyttet til 
Jesu legeme, både før og etter oppstandelsen. I Tomaskirken gjentas ikke 
disse fortellingene gjennom ord eller bilder, men i form av elementer 
som mennesket kan kjenne igjen fra hverdagslivet. Kan sansestasjo- 
nene forstås som muligheter for berøring av noe hellig, ikke bare noe 
hverdagslig? 

Er for eksempel vannet kilde til åndelig erfaring fordi det er i kirke- 
rommet, eller fordi det er vann, det vil si del av Guds skapelse? På stein- 
tavlen der vannet renner, står det som nevnt bibelteksten «Jesus sier: Den 
som drikker av det vannet jeg vil gi, skal aldri mer tørste» (Joh 4,14). I 
teksten omtales ikke et hvilket som helst vann, men det vannet som Jesus 
gir. Er det dette vannet jeg kommer i berøring med i kirken, eller er det 
med minnet om dette vannet eller minnet om Jesus? Hvilken betydning 
har det å berøre vannet i kirken? 

Sansestasjonene vekker flere spørsmål enn de besvarer. Slik steintavlen 
og bordet er utformet og knyttet til kristne tekster og ritualer, som lys- 
tenning og indirekte også dåp, er flere tolkninger mulig. Det er mulig å se 
tavlen som et sted der det hellige vannet Jesus snakker om, renner, eller 
som en tilrettelegging for erfaring av vann som stiller tørsten, noe som 
igjen gir mulighet til å forstå Jesu budskap om vann som stiller tørsten 
for bestandig. 

Det at berøring får en fremtredende plass i kirkerommet, kan forstås 
som tegn på at berøring i kirken er verdifullt. Dette er en anerkjennelse av 
den døves og døvblindes livsvilkår og av det taktile som en mulig kilde til 
åndelig erfaring, også utenom fellesritualene. Sansestasjonene tematise- 
rer det taktiles betydning for teologien, disippelen Tomas sin fortelling og 
den døvblindes livserfaring. 

Berørt 


Vibrasjonsgulvet gir en litt annen form for berøring. Vi berører gulvet, 
og gulvet sender bølger tilbake til oss og gjennom oss. Vibrasjonene 
berører oss, og sender rytmen gjennom kroppen. Slik blir kirkerommet 
ikke bare et rom vi kan berøre, men et rom som berører oss. Erfarin- 
gen i rommet kan bokstavelig talt være rystende. Vibrasjonsgulvet gir 
erfaring av at noe kan komme oss i møte og berøre oss. Det blir som et 
instrument som kan bære budskapet frem, likesom musikken i et orgel 
kan det. 

«Å bli berørt» er en metafor for noe som skjer i relasjoner mellom men- 
nesker, men også mellom mennesker og Gud. I Bibelen hører vi om hvor- 
dan Jesus igjen og igjen berører menneskene han møter, i både fysisk og 
overført betydning. I kristen praksis er sakramentene steder for berøring. 
Gudstjenesten og andre ritualer kan være slike berøringspunkter, og det 
samme kan hellige steder og kirker. 


Berøringsangst? 

Det er en observasjon at rommet i Tomaskirken ikke inneholder funk- 
sjonshemmingskunst, kunst i funksjonshemming eller funksjonshem- 
mingsestetikk. Her finnes det en rekke muligheter som ikke er benyttet 
i kirkerommet. Deler av inventaret er riktignok laget av mennesker 
med funksjonsnedsettelser på Signos verksteder, men det kan vi ikke 
se på gjenstandene. Funksjonshemmingsestetikk er ikke inkludert 
i gjenstandene. I rommet er det ikke avbildet mennesker med funk- 
sjonsnedsettelser, og gjenstandene har heller ingen elementer av dis- 
figurasjon. Med andre ord vil ikke disse artefaktene oppfylle kravene 
til funksjonshemmingskunst eller kunst i funksjonshemming. Det 
er heller ikke blitt bestilt utsmykking av de av beboerne som skaper 
funksjonshemmingskunst. 

Fraveret av funksjonshemmingskunst i Tomaskirken er tankevek- 
kende, men er det teologisk sett signifikant? Pa den ene siden har det 
allmenne og det allment tilgjengelige en viktig plass i kirkerommet, 
slik det også har innenfor teologisk estetikk. Å inkludere det som også 

har en allmenn bruk, og som er allment tilgjengelig for alle kirkegjen- 
gere uansett funksjonsevne, kan tolkes som en mate a inkludere alle og 
ikke gjøre forskjell pa noen på. Det kan med andre ord være et estetisk 
uttrykk for at variasjoner av funksjonsevne og -nivå er et grunnleg- 
gende vilkår for menneskelivet, og for at alle skal gis tilgang til religiøs 
erfaring. 

På den andre siden kan vi spørre om det ikke hadde vært viktig, teo- 
logisk sett, å gi rom for den spesifikke menneskelige erfaringen av ned- 
satt funksjonsevne, slik funksjonshemmingskunst kan uttrykke den. 
Tomaskirken er laget som en sansekirke for mennesker med funksjons- 
nedsettelser, og den kunne derfor på en særlig måte utforsket det taktile 
på flere måter enn gjennom den allmenne erfaringen. Mangelen på funk- 
sjonshemmingskunst i Tomaskirken kan tolkes som at det legges vekt på 
inkludering, men også som en ubrukt mulighet til å utforske hvordan 
anerkjennelse av menneskets varierende funksjonsevne kan uttrykkes 
estetisk gjennom et mangfold av sanselige uttrykk og taktil kunst. 


Oppsummering 


Tomaskirken har vært case i denne studien av hvordan mangfoldige este- 
tiske og taktile sanselige uttrykk kan inkluderes i et kirkerom, og hvil- 
ken betydning slike uttrykk kan ha for teologien. Hva som menes med 
«mangfoldige sanselige uttrykk», kan forstås på forskjellige måter, og det 
kan igjen få konsekvenser for hvilken teologi som reflekteres i de kon- 
krete sanselige uttrykkene. 

Bakgrunnen for denne undersøkelsen har vært ønsket om å aner- 
kjenne at variasjoner av funksjonsevne og -nivå er et grunnleggende vil- 
kår for menneskelivet. Denne erkjennelsen gjenspeiles i både Tilværelsens 
gave og Den norske kirkes nye satsing på mangfoldige og taktile sanselige 
uttrykk. Tomaskirken er laget spesielt for mennesker med funksjonsned- 
settelser, noe som i seg selv er en slik anerkjennelse. 

Undersøkelsen har vist at de sanselige uttrykkene i Tomaskirken er 
mangfoldige og taktile i betydningen at de er tilgjengelige for berøring 
og gir mange sanselige erfaringer. Sansestasjonene er laget også for 
mennesker med nedsatt hørsels- eller synssans. Det vil si at uttrykkene 

er tilgjengelige for alle mennesker, ogsa dem med nedsatt funksjons- 
evne. Sansestasjoner som kommoden og veggteppet gjenspeiler en teo- 
logi som tar imot og rommer mennesket slik det er, og som gir rom 
for det mennesket bærer pa. Flere av sansestasjonene understreker 
kirkerommets allmenne preg og fremstår som tilgjengelige og ikke 
særpreget. 

Sansestasjonene vekker mange spørsmål av teologisk karakter. Det de 
gjør, er altså å tematisere det taktile som betydningsfullt for teologien. 
Sett i sammenheng får sansestasjonene, inkludert vibrasjonsgulvet, frem 
perspektivet at menneskets åndelige erfaring handler om både å berøre 
og å berøres. 

Samtidig har undersøkelsen vist at de estetiske uttrykkene i liten grad 
reflekterer betydningen av funksjonshemming slik det kan tolkes, este- 
tisk, personlig eller politisk, gjennom funksjonshemmingskunst. Denne 
observasjonen kan ha bakgrunn i at det historisk sett ikke har vært noen 
bro mellom arbeid med de estetiske uttrykkene innenfor teologisk este- 
tikk i Den norske kirke og funksjonshemmingsstudier. 

Det er behov for videre utforsking av forholdet mellom teologi og 
taktilitet, og undersøkelsen av Tomaskirken reiser særlig to spørsmål: 
Hvilken betydning har berøring for teologien, og hva kan en teologi for 
berøring bety? I Tomaskirken ser vi hvordan sansestasjoner anerkjenner 
varierte livsvilkår uten å trekke frem en funksjonshemmet livserfaring i 
seg selv. Skal kirkerommet vise de mangfoldige livsvilkårene vi mennes- 
ker lever under, gjennom allment tilgjengelige uttrykk, eller skal de vise 
mange spesifikke livserfaringer av disfigurasjon og variasjon? Tomas- 
kirken hjelper oss å stille dette spørsmålet fordi mangelen på spesifikke 
funksjonshemmingsperspektiver i rommet er så åpenbar. I stedet for å 
være en demonstrasjon av taktil teologi fremstår Tomaskirken som en 
etterlysning av taktil teologi. 

Til slutt er det verdt å bemerke at i undersøkelsen har rommet i seg selv 
stått sentralt, og resultatene av undersøkelsene sier derfor også kun noe 
om hvilke perspektiver som gjenspeiles i selve rommet. Dette er inter- 
essant ut fra et teologisk-estetisk perspektiv, som vektlegger at rommets 
utforming og innhold i seg selv er av betydning for teologien. Rommet gir 
en ramme for den teologien som vises gjennom riter og bruk av rommet. 

Det kan være store spenninger - eller samklang - mellom teologien i 
selve rommet og i bruken av rommet. Teologisk-estetisk diskusjon av 
rommet i seg selv gir et godt utgangspunkt for videre empiriske undersø- 
kelser av rommet mens det er i bruk. Det gir også et godt utgangspunkt 
for normative diskusjoner om hvordan rommet bør utformes og brukes 
for å gjenspeile bade berøringens betydning for teologien — og for berø- 
ringens teologi. 

Diakoni i et 
funksjonshemmingsperspektiv: 
Tilværelsens gave og 

Liv i mangfoldig fellesskap 


Kari Jordheim 
VID vitenskapelige høgskole 


Abstract: In this chapter, the documents The Gift of Being from WCC (2016) and 
Seeking Conviviality from the Lutheran World Federation (2014) are presented and 
discussed from a diaconal perspective. Conviviality is described as “the art and 
practice of living together in solidarity’, and the document underlines that this is a 
learning process. Diakonia is understood as the gospel in action that recognizes and 
demonstrates the dignity and equality of all human beings. Inclusive communities 
demonstrate that the contributions of persons living with impairments are valued, 
that they are respected as participants and co-workers. Conviviality presupposes 
that all people need to cross borders and overcome their own anxiety when they are 
confronted with inequalities. 

The church should be in the forefront to acknowledge and practice the equality 
and dignity of all human beings as the central task of living the gospel and give wit- 
ness of its message in all her work. 


Keywords: The Gift of Being, Seeking Conviviality, the church of all and for all, 
diakonia, justice, solidarity 


Innledning 


Flere av kapitlene i denne boken trekker frem Tilverelsens gave fra 
2016, et dokument skrevet av Ecumenical Disability Advocates Network 
(EDAN), et nettverk innenfor Kirkenes Verdensrad (KV). Dokumentet 
Sitering av denne artikkelen: Jordheim, K. (2020). Diakoni i et funksjonshemmingsperspektiv: Tilværel- 
sens gave og Liv i mangfoldig fellesskap. I I. M. Lid & A. R. Solevåg (Red.), Religiøst medborgerskap: Funk- 
sjonshemming, likeverd og menneskesyn (Kap. 5, s. 107-127). Oslo: Cappelen Damm Akademisk. https:// 


doi.org/10.23865/noasp.100.chs5 
Lisens: CC BY-NC-ND 4.0. 

handler særlig om mennesker med nedsatt funksjonsevne, men samtidig 
handler det om alle mennesker. Dette understrekes også av dokumentets 
undertittel, Kalt til å være kirke av alle og for alle. Dokumentet er oversatt 
til norsk og utgitt i Norges Kristne Råds skriftserie (Norges Kristne Råd 
[NKR], 2017). 

I dette kapitlet vil jeg se på hvordan de diakonale fellesskapene utfor- 
dres av hovedanliggendet i dette dokumentet, nemlig at «kirken skal være 
av alle og for alle», i lys av et annet dokument som er publisert i samme 
periode. Begrepet «conviviality» er blitt introdusert i norsk diakonidebatt 
de senere årene gjennom et dokument utgitt av Det lutherske verdensfor- 
bund i 2014. Den opprinnelige tittelen er Seeking Conviviality: Re-forming 
Community Diakonia in Europe (Addy, 2014), på norsk oversatt til Liv i 
mangfoldig fellesskap: Om å fornye diakonien i europeiske lokalsamfunn 
(Det lutherske verdensforbund [LVF], 2016). 

Kirken skal, som et vitnesbyrd om Guds kjærlighet, være et åpent og 
inkluderende fellesskap hvor alle er likeverdige. Tilværelsens gave under- 
streker perspektivet fra skapelsesberetningen i 1. Mos 1 om at det å være 
skapt i Guds bilde slik at vi likner Gud, innebærer at det ikke finnes noen 
forskjell i den relasjonen Gud, Skaperen, har med det enkelte mennes- 
ket. Videre uttrykkes det at i Guds øyne finnes ikke mennesker som er 
mindre verdt, «uansett hva slags variasjoner som utspiller seg i kropp og 
sinn» (NKR, 2017, s. 9). 

Diakonien er en grunnleggende dimensjon ved kirkens vesen og gir 
uttrykk for hva det vil si å være kirke (Nordstokke, 2002; Kirkerådet, 
2008; LVF, 2010). Diakonien forutsetter og bekrefter det kristne mennes- 
kesynet som understreker menneskets enestående verdi ved å være 
skapt i Guds bilde. Visjonen for Den norske kirkes diakonale tjeneste 
er «Guds kjærlighet til alle mennesker og alt det skapte, virkeliggjort 
gjennom liv og tjeneste» (Kirkerådet, 2008, s. 6), en visjon som under- 
streker nettopp det at alle mennesker er innlemmet i Guds kjærlighet 


1 Jeg vil referere til den norske oversettelsen av dokumentet og vil derfor bruke referansen NKR, 
2017 videre i kapitlet. 

2 Jeg vil referere til den norske oversettelsen av dette dokumentet og vil derfor bruke referansen 
LVF, 2016. 

og er del av fellesskapet i Gud. Selve begrepet «diakoni» brukes på ulike 
måter, både om personlige oppdrag og om organiserte tiltak, men ifølge 
Kjell Nordstokke er selve grunnlaget for diakonien tilhørighet til et livs- 
fellesskap (Nordstokke, 2002, s. 14). Nordstokke nevner fotvaskingen i 
Johannesevangeliet 13 som en tydelig illustrasjon på hva det vil si å være 
en del av dette fellesskapet. Jesus sier til Peter: «Hvis jeg ikke vasker 
deg, har vi ikke lenger noe sammen» (Joh 13, 8). Tilhørigheten til felles- 
skapet er en gave som Herren selv gir, som i neste omgang utfordrer til 
oppgaver. Den norske kirkes definisjon av diakoni, slik den kommer til 
uttrykk i Plan for diakoni (Kirkerådet, 2008), understreker dette med 
formuleringen «Diakoni er kirkens omsorgstjeneste. Den er evangeliet 
i handling og uttrykkes gjennom nestekjærlighet, inkluderende felles- 
skap, vern om skaperverket og kamp for rettferdighet» (Kirkerådet, 
2008, s. 7). Diakoni beskrives som «evangeliet i handling», og plasseres 
dermed som en del av kirkens samlede oppdrag. Kirken skal være en 
tjenende kirke. Planen beskriver videre: 


Diakonien er en tjeneste for medmennesket og skaperverket og en tjeneste 
for Gud.... Alle utfordres til et hverdagsliv i tjeneste. Det gjelder alle alders- 
grupper. Diakonien er både en grunntone i alle forhold i menigheten, og den 
konkretiseres i egne tiltak. Diakonien har et spesielt ansvar der få eller ingen 
bryr seg. Gjensidighet og respekt for hverandres verdighet er grunnleggende. 
(Kirkerådet, 2008, s. 7) 


Det er ikke bare innenfor den kristne kirke likeverd og inkludering er 
viktige verdier. At dette er universelle verdier som skal favne alle, synlig- 
gjøres blant annet i bærekraftsmålene som FN har definert? «Et av hoved- 
prinsippene i bærekraftsmålene fra FN er at ingen skal utelates (Leaving 
no one behind)» (De forente nasjoner [FN], 2015). Strømmestiftelsen sier 
på sine hjemmesider: «Ekskluderte grupper, som mennesker med ned- 
satt funksjonsevne, flyktninger, etniske og religiøse minoriteter, jenter 
og urfolk, er høyt representert blant de som fortsatt lever i fattigdom» 


3 FNs bærekraftsmål tar over for tusenårsmålene og er verdens felles arbeidsplan for å utrydde 
fattigdom, bekjempe ulikhet og stoppe klimaendringene innen 2030. 


109 


KAPITTEL 5 


(Strømmestiftelsen, 2019). Her understrekes utfordringen med å etablere 
fellesskap som rommer hele det menneskelige mangfoldet. 

Likeverd, deltakelse, medinnflytelse og medborgerskap er begreper 
vi finner innenfor den allmenne samfunnsdebatten, og som det er gitt 
uttrykk for i sentrale dokumenter, både nasjonalt og internasjonalt og i 
både kirkelige og sekulære sammenhenger. Begrepene er med på å under- 
streke at det har skjedd et paradigmeskifte i måten man omtaler såkalte 
marginaliserte grupper på. Slike grupper ble tidligere gjort til objekter 
for handling, og hjelpearbeidet var preget av paternalisme og veldedighet 
fremfor rettferdighet. Stephanie Dietrich har skrevet om dette paradig- 
meskiftet innenfor diakonien i kapitlet «Reflections on core aspects of 
diaconal theory» i boken Diakonia as Christian Social Practice: An Intro- 
duction (Dietrich, 2014), og som et konkret eksempel kan nevnes boken 
Diakoni og velferdsstat (Lid, 2018), der Inger Marie Lid med flere synlig- 
gjør hvordan dette skiftet kommer til uttrykk gjennom den diakonale 
stiftelsen Signos historie. Det er for enkelt å si at veldedighet og objekti- 
vering av hjelpemottakere ikke finnes i dag, men det har uten tvil skjedd 
store endringer. 

I dette kapitlet vil jeg først gi en kort introduksjon av dokumen- 
tet Tilværelsens gave og den grunnleggende forutsetningen som ligger 
i forestillingen om alle menneskers likeverd, før jeg går inn i en nær- 
mere introduksjon av dokumentet fra LVF og reflekterer over hvordan 
begrepet «conviviality»* kan brukes for å vise hvordan diakonien konkret 
utfordres som brobygger i kampen for inkludering og deltakelse for alle 
mennesker. 


Tilværelsens gave og synet på mennesker 

med nedsatt funksjonsevne 

Kirkenes Verdensråd ga allerede i 2003 ut dokumentet «En kirke av alle 
og for alle», som var utarbeidet av Ecumenical Disability Advocates 
Netword (EDAN). Dette dokumentet handlet om inkludering av men- 
nesker med nedsatt funksjonsevne i kirke og samfunn, og «[m]ed denne 


4 — Jeg vil bruke det engelske begrepet videre i teksten, selv om jeg for øvrig skriver på norsk. 

utgivelsen tydeliggjorde Kirkenes Verdensråd at de, på linje med en bred 
global bevegelse, velger et rettighetsbasert innsteg i møte med funksjons- 
hemming» (NKR, 2017, s. 7). 

Dette rettighetsperspektivet kommer særlig til uttrykk i FN-konven- 
sjonen om rettighetene til mennesker med nedsatt funksjonsevne (FN, 
2013)> Konvensjonens hovedformål er å sikre at mennesker med nedsatt 
funksjonsevne får like muligheter til å realisere sine menneskerettig- 
heter. Menneskerettighetene og de grunnleggende friheter er allmenne 
og udelelige, og de skal sikre at alle får mulighet til et selvstendig liv og 
kan delta fullt på alle livets områder. FN-konvensjonen har et relasjonelt 
perspektiv på funksjonshemming og fremhever et tydelig skille mellom 
funksjonsnedsettelse og funksjonshemming, som markerer skillet mel- 
lom ødeleggende fysiske og mentale tilstander på den ene siden og sosiale 
og kulturelle reaksjoner på den andre (NKR, 2017, s. 7). FN-konvensjonen 
er rettet mot at tilgjengelighet til fysiske, sosiale, økonomiske og kultu- 
relle omgivelser, helse, utdanning, informasjon og kommunikasjon er 
sentrale elementer for at mennesker med nedsatt funksjonsevne skal bli i 
stand til å nyte alle menneskerettigheter og grunnleggende friheter fullt 
ut (FN, 2013). 

Funksjonshemming oppstår i et komplekst samspill mellom mennes- 
ker og omgivelser, sier Inger Marie Lid (Lid, 2015). Utgangspunktet for en 
relasjonell forståelse av funksjonshemming er at mennesker er ulike og 
har ulike funksjonsevner og funksjonsnedsettelser. Funksjonshemming 
og nedsatt funksjonsevne har alltid tilhørt menneskelivets erfaringer 
(Lid, 2015). Mens man tidligere har hatt en tendens til å stakkarsliggjøre 
mennesker med nedsatt funksjonsevne, rettes søkelyset i dag mer mot 
denne gruppen som medborgere med samme rettigheter som alle andre 
i samfunnet. Også innenfor kirken og de kristne fellesskapene er men- 
nesker med nedsatt funksjonsevne blitt marginalisert og betraktet som 
objekter for omsorg. Oppmerksomheten på at alle er skapt av Gud med 


5 FNs generalforsamling vedtok FN-konvensjonen om rettighetene til mennesker med nedsatt 
funksjonsevne 13. desember 2006. Norge undertegnet konvensjonen 30. mars 2007 i henhold til 
kongelig resolusjon av samme dato. Konvensjonen trådte i kraft 3. mai 2008, da 20 stater hadde 
ratifisert den. Konvensjonen er utgitt på norsk av Barne-, likestillings- og inkluderingsdeparte- 
mentet. 

samme verdi og verdighet, og på at alle har noe å dele, utfordrer kirkefel- 
lesskapene til å være åpne for mangfoldet blant deltakerne. 

I Tilværelsens gave rettes søkelyset mot at mennesker som lever med 
funksjonsnedsettelser, og familiene deres, fortsatt marginaliseres, men 
at det er et klart ønske om å synliggjøre inkludering mer enn eksklude- 
ring. Inkluderingsperspektivet kommer tydelig til uttrykk også i språ- 
ket som brukes. I dokumentet blir det understreket at begrunnelsen for 
den inkluderende bruken av «vi», «oss» og «vår», er en måte å invitere 
alle kristne kirker inn for «å lytte til og reflektere rundt erfaringene til 
mennesker med nedsatt funksjonsevne som lever blant dem. Vi er alle 
skapt som forgjengelige vesener, og vi lever alle med begrensninger av 
forskjellige slag» (NKR, 2017, s. 8). Mennesker som selv lever med nedsatt 
funksjonsevne, har kritisert ordbruken som kategoriserer de funksjons- 
hemmede i en samlet gruppe, og de har skapt slagordet «ingenting om oss 
uten oss»,* som understreker retten til å få presentere sine historier selv, i 
stedet for at andre skal definere dem og fortelle hva funksjonsnedsettel- 
sene deres betyr. 

Dokumentet utfordrer kirkene nasjonalt og internasjonalt til å kon- 
sentrere seg om hvordan kirkenes små og store fellesskap skal romme 
det mangfoldet som finnes representert. Utgangspunktet for dette ligger 
i synet på menneskelivets verdi, som dokumentet tar opp i første kapittel 
(NKR, 2017, s. 9-10). 


Liv i mangfoldig fellesskap 


Dokumentet med den norske tittelen Liv i mangfoldig fellesskap: om å 
fornye diakonien i europeiske lokalsamfunn fra Det lutherske verdensfor- 
bund (LVF, 2016), ble skrevet ut fra behovet for å reflektere kritisk over 
diakonibegrepet i en tid preget av økt individualisme og fragmentering, 
hvor livet i fellesskap må bekreftes. Et sentralt begrep i dokumentet er 
det engelske «conviviality» (oversatt til «liv i mangfoldig fellesskap»), som 
forklares slik: 


6 The Disability Rights Movement: «Nothing about us without us». 

Det betyr, kort forklart, «kunsten og erfaringen med å leve sammen». Det kom- 
mer fra det spanske ordet «convivencia» og omfatter det å leve sammen i solida- 
ritet, med delte ressurser og i en felles kamp for menneskeverd og bærekraftige 
lokalsamfunn. Det har klangbunn i gamle tradisjoner der nabolag sammen 
opprettholder et felles liv, og i tradisjonene til migrantfellesskap som nører opp 
om liv i nye omstendigheter som noen ganger ikke er så åpne som en skulle 


håpe og tro. (LVF, 2016, s. 4) 


Det er ikke spesifikt mennesker med nedsatt funksjonsevne som utgjør 
bakgrunnen for at conviviality er så sentralt, men oppmerksomheten på 
hvordan mennesker skal leve sammen i fellesskap er et hovedanliggende 
i dokumentet. Usynliggjøring av mennesker blir beskrevet som en stor 
utfordring i Europa i dag, med særlig oppmerksomhet på mennesker hvis 
behov er skjult ved at de ikke kvalifiserer til ett eller flere av de tilbudene 
man normalt forutsetter at velferdsstaten skal ta ansvar for. Migranter i 
randsonen nevnes spesielt som en slik gruppe, men også andre grupper 
møter diskriminering og kan ha vanskeligheter med å få tilgang til de til- 
budene de trenger. Blant disse nevnes mennesker med nedsatt funksjons- 
evne som en marginalisert gruppe som kan oppleve at de ekskluderes 
fra vanlige tilbud på grunn av manglende kapasitet eller ressurser (LVF, 
2016). Mange lokalsamfunn og lokalmenigheter opplever å bli utfordret 
av forskjellighet for første gang ved at migranter kommer flyttende og 
representerer nye kulturer, erfaringer og holdninger. Mennesker med 
nedsatt funksjonsevne bor og lever ofte i lokalmiljøene allerede, men 
representerer et mangfold som mange lokalmenigheter ikke har tatt på 
alvor og lagt til rette for. I møte med mangfoldet har mange lokalmenig- 
heter forblitt passive og tillukket. 

Tony Addy, som er en av hovedforfatterne bak Liv i mangfoldig felles- 
skap har skrevet om conviviality i flere sammenhenger (Addy, 2014, 2017, 
2019). Han er opptatt av at dette er et begrep som ikke avgrenses som 
et diakonalt prosjekt, men som er i utvikling og kan kaste lys over dia- 
konibegrepet i både menighets- og organisasjonssammenhenger (Addy, 
2019). Selve begrepet er ikke nytt, og en av tradisjonene går tilbake til 
den katolske presten Ivan Illich (opprinnelig fra Kroatia) som arbeidet i 
Latin-Amerika og senere i de fattigste boligområdene i New York. I 1973 

ga han ut boken Tools for Conviviality (Illich, 1973), der han understre- 
ket conviviality som en selvstendig og kreativ kommunikasjon mellom 
mennesker og mellom mennesker og deres omgivelser. Han betraktet det 
å leve sammen i mangfoldig fellesskap som å leve i frihet med gjensidig 
ansvar for hverandre (Illich, 1973). I arbeidet med heftet fra LVF var det 
en arbeidsgruppe, kalt Solidaritetsgruppen, som ønsket å arbeide videre 
med dette begrepet, og de beskrev conviviality som «the art and practice 
of living together in solidarity» (Addy, 2014). Kunsten å leve sammen er 
blitt ytterligere utfordret i vår tid, med økende forskjeller mellom men- 
nesker som skal leve sammen i små og større fellesskap. I dokumentet fra 
LVF er det de økende forskjellene i Europa som får særlig oppmerksom- 
het, nevnt under følgende fire overskrifter (Addy, 2014): 


e Finanskrise — sosial krise — politisk krise 

e Unge og gamle betaler prisen 

e Tvunget til å flytte — tvunget til å bli 

e Usynlige mennesker og marginaliserte grupper 


Dokumentet er særlig opptatt av hvordan inkluderende fellesskap på for- 
skjellige nivåer kan bygges. Målet er å øke bevisstheten hos mennesker i 
ulike kirkelige kontekster når det gjelder spørsmålsstillinger knyttet til 
diakoni i lokalsamfunn og politisk påvirkningsarbeid, og å gjøre dem 
bedre i stand til å gå inn i disse spørsmålsstillingene. 


I lys av endringer og økende ulikhet i europeiske samfunn, holder rapporten 
fram en visjon om diakoni i europeiske lokalsamfunn som skaper rom for å 
bygge tillit og leve sammen i mangfoldige lokalsamfunn, med engasjement for 
solidaritet og rettferdighet. ... Den gir stemme til mennesker som tvinges til å 
leve i samfunnets randsoner. Disse menneskene blir til ledende aktører i pro- 
sessen med å analysere deres situasjon og finne langsiktige løsninger. Den stiller 
spørsmål ved «giver og mottaker» bildet, både som en måte å tjene dem som 
trenger det på, og som en måte å dele ressurser mellom kirkene. Visjonen om 
diakoni utvikles derfor i lys av en kontekst og søker å myndiggjøre mennesker 
til å ta ansvar for deres eget lokalsamfunns endringsprosess, og å leve og skape 
nye livshistorier som aktive deltakere i et fellesskap. Denne rapporten bekrefter 
kirkens kall til diakoni: fra Gud og fra var neste. (LVF, 2016, s. 2) 

Mye forskning viser at mennesker tradisjonelt søker sammen med andre 
som likner seg selv. Liv i mangfoldig fellesskap tar denne tankegangen på 
alvor, og sier at det kreves en bevisst ny læringsprosess for å kunne bryte 
ned de grensene som er blitt bygd opp mellom mennesker som tilhører 
ulike grupper. Man utfordrer tankegangen om at mennesker er for for- 
skjellige til å kunne leve sammen, ut fra tanken om at mennesker fra ska- 
pelsen av er kalt til å leve sammen i mangfoldige fellesskap. Derfor vil det 
å leve sammen og gjøre ting sammen være å bekrefte Guds skapertanke. 
Ofte kan dette bety at man må bevege seg utenfor sin egen komfortsone. 
Erfaringer viser også at ved å leve side om side skjer det noe. Made- 
leine Buntling forteller i en artikkel i The Guardian om et interessant 
forskningsarbeid ledet av et team med sosialpsykologer ved Universitetet 
Oxford. Forskningen ble gjennomført i USA, Europa og Sør-Afrika over 
en tiårs periode, hvor funnene helt klart understreker at når mennesker 
lever sammen og angår hverandre i hverdagen vil selv svært fordomsfulle 
mennesker vise en større grad av toleranse over tid, mens de som ikke 
lever i tilsvarende lokalsamfunn, heller ikke utvikler denne toleransen 
(Buntling, 2014). 

Conviviality er å leve sammen i solidaritet. I boken The Diaconal 
Church skriver Addy i et kapittel kalt «Seeking conviviality: a new core 
concept for the diaconal church» (Addy, 2019, s. 158-170) om hvordan 
solidaritet bringer et viktig perspektiv inn i det å leve sammen i mangfol- 
dige fellesskap. Solidaritet betyr å dele og gi opp noe av sitt eget. Solidari- 
tet betyr gjensidige forsøk på å skape et felles liv sammen og på å skape en 
bedre verden. Dette krever at hver enkelt trenger å bli kjent med seg selv 
og sine egne motiver og håp (Addy, 2019). 


Solidaritet og gjestfrihet 


Solidaritet er et begrep som gir gjenklang i diakonien. Det er også et 
annet begrep som ofte blir henvist til, nemlig hospitalitet eller gjestfri- 
het. Gjestfrihet har sterke røtter i den kristne tradisjonen, og som Nord- 
stokke skriver i boken Det dyrebare mennesket, har det helt fra kirkens 
første tid vært en hovedakse i den diakonale praksisen (2002). Aksens 
ene tyngdepunkt er visitasjonen, den oppsøkende tjenesten for å være 

nær den sårbare og utstøtte. Det andre tyngdepunktet er gjestfriheten, 
som innebærer en åpenhet for å ta imot og inkludere mennesker i felles- 
skapet (Nordstokke, 2002, s. 66). I lys av begrepet conviviality kan det 
synes som om dette begrepet går lenger i tanken om fellesskapet. Hospi- 
talitet — gjestfrihet — dreier seg om å ta imot en fremmed, en som kom- 
mer utenfra, men det ligger i begrepet at det er en fremmed, en som vi 
skal ta oss av, og som ikke direkte er deltaker i fellesskapet. Kanskje kan 
gjestfriheten være et skritt på veien til conviviality, for i dette begrepet 
ligger et mer langsiktig tidsperspektiv, siden det ikke bare dreier seg om 
å være gjest i en periode, men om å leve sammen? I en gjest-vert-relasjon 
har verten ofte en ansvarsrolle med å ta seg av gjesten, og naturligvis kan 
det være noe å lære for både gjest og vert i en slik situasjon. Men dersom 
man skal leve sammen, utfordres man på en annen måte av gjensidighet, 
det vil si å finne ut hvordan man skal forstå hverandres ulikheter, og 
hvordan den enkeltes ressurser kan komme til uttrykk i fellesskapet. Å 
leve sammen i fellesskap forutsetter at man er nødt til å krysse grenser 
og lære seg å overkomme redsel og usikkerhet i møte med forskjeller og 
annerledeshet. Dette forutsetter tillit og dialog. 

Dialog kan defineres som «et møte ansikt til ansikt mellom likeverdige 
parter, uten skjulte hensikter. Jeg går inn i en dialog, ikke for å forandre 
den andre, men for å ta del i den gjensidige forandringen som kan skje 
gjennom et møte» (Grung, 2011, s. 561). Det å være åpen for at møtet med 
den andre også kan skape forandring for egen del, er en forutsetning for 
å kunne leve sammen i mangfoldig fellesskap. Respekten for den andre 
og det den andre bringer med seg, ligger under som en grunnholdning, 
men den gjensidigheten fellesskapet søker, kan kreve endring fra begge 
parter. 

Blant Guds skapninger er det stort mangfold. Mangfoldet består av 
ulikheter i både ressurser og begrensninger, hvilket er et uttrykk for at 
alle mennesker er forskjellige og må ses på som unike. Funksjonshem- 
mede må heller ikke betraktes og omtales som en enhetlig gruppe, for 
mennesker med funksjonsnedsettelser er like forskjellige fra hverandre 
som mennesker i resten av samfunnet. Tilværelsens gave retter søkelyset 
mot at livet er Guds gave, og at Guds formal for jordens skapninger ikke 
avhenger av kapasiteten eller evnene deres (NKR, 2017, s. 10). 

Nordstokke nevner tre elementer i det kristne menneskesynet som er 
sentrale ut fra diakonal tenkning og praksis i et fellesskap av alle og for 
alle (2002). Det første er at mennesket er skapt til relasjoner. Gjennom 
hele livet er mennesket henvist til andre mennesker med god vilje og 
omsorg. Det andre er at mennesket er skapt til mangfold, og mangfol- 
det vitner om Guds skaperevne og rikdom. Det er ingen grunn til å 
gradere mennesker etter rase, kjønn, sosial tilhørighet, funksjonsevne 
eller andre sorteringskriterier. Det tredje elementet er knyttet til at 
mennesket er skapt til oppdrag. Enhver er utrustet med kvaliteter og 
evner, og oppdraget den enkelte har fått, skal utføres på ulike måter og 
ut fra ulike forutsetninger. Nordstokke hevder at det gode livet vokser 
frem som frukt av disse tre elementene (Nordstokke, 2002, s. 24). Det 
diakonale fellesskapet bygger på dette menneskesynet som anerkjenner 
ethvert menneskes verdighet med den enkeltes unike gaver og evner. 
Samtidig understrekes relasjonene man står i. Alle mennesker er kalt til 
fellesskap. 


Inkluderende fellesskap eller conviviality? 


Harald Hegstad skriver i boken Den virkelige kirke. Bidrag til ekklesio- 
logien om forholdet mellom den enkelte og fellesskapet, og han hevder 
at kirken må skape et balansert forhold mellom medlemmenes behov 
for individualitet og sosialitet. Det kollektive og det individuelle utfyller 
hverandre, og kirken må under ingen omstendigheter krenke enkeltmen- 
neskers integritet og rettigheter. Derfor er det av stor betydning at man 
retter søkelyset mot fellesskapet som grunnleggende for den kristne kirke 
(Hegstad, 2009). 

I planen for diakoni blir inkluderende fellesskap beskrevet som et 
uttrykk for «evangeliet i handling» og for kirkens medmenneskelige 
omsorg. I et inkluderende fellesskap skal den enkelte både se og bli sett. 
«Der gis gjensidig trøst og hjelp, der frigjøres nye krefter og nytt håp», 
står det i diakoniplanen (Kirkerådet, 2008, s. 10). 

Omvendt kan man si at en kirke uten inkluderende fellesskap ikke er 
en «hel» kirke. Et fellesskap hvor mennesker med nedsatt funksjonsevne 
blir holdt utenfor, blir selv et fellesskap med nedsatt funksjonsevne. Men 

hva betyr det at et fellesskap er inkluderende? Stephanie Dietrich pro- 
blematiserer dette i et kapittel i boken Kirke nå, der hun reflekterer over 
kirken som inkluderende fellesskap: «[H]vem er da kirken, hvis noen 
inkluderer og andre blir inkludert?» (Dietrich, 2011, s. 51). Dette spørs- 
målet innbefatter at noen «innenfor» fellesskapet er subjekter som gjør 
noen andre «utenfor» fellesskapet til objekter. Hvem er de som inklude- 
rer? Er det de som er aktive i menigheten, eller de ansatte? Er det med- 
lemmer av kirken som er innenfor, mens ikke-medlemmer står utenfor? 
Eller krever det å være inkludert eller å bli inkludert noe annet - at man 
tilpasser seg formene i kirken, oppfører seg slik det er akseptabelt, ikke 
skiller seg ut på noen måte? Dietrich konstaterer at begrepet inkludering 
lett kan få en paternalistisk undertone, og hun foreslår derfor at «inklu- 
derende» erstattes med «åpen» for å synliggjøre at kirkens fellesskap 
bygger på gjensidighet og likeverd og representerer et åpent rom der alle 
er velkomne (s. 55). 

Dietrich berører her det tradisjonelle skillet som i stor grad også har 
preget diakonien gjennom historien. Diakoniens utøvere har opptrådt 
som subjekter som har handlet overfor «noen», som dermed blir objekter. 
Denne objektiveringen av mennesker er en trussel mot verdigheten og 
gjensidigheten. I arbeidet med plandokumentet for diakoni fra 2008 var 
dette sentralt, siden det første plandokumentet fra 1988 ga mer uttrykk 
for den tradisjonelle subjekt-objekt-tenkningen (Jordheim, 2009). 

Den kubanske teologen Carlos Ham har skrevet om hvordan man i 
den økumeniske bevegelsen har observert tre ulike faser eller modeller 
når det gjelder diakoniens utvikling, som han kaller «the charity, the 
reciprocity and the transformative models» (Ham, 2014). På norsk kan 
dette oversettes med «veldedighet, gjensidighet og forvandling». 

Den første modellen samsvarer med det som er nevnt ovenfor, om en 
«ovenfra-og-ned», objektiverende modell. Veldedighetsmodellen strek- 
ker seg frem til begynnelsen av 1980-tallet, ifølge Ham. Gjensidighets- 
modellen tilskriver han til perioden fra 1980-årene, hvor man opplever at 
stemmer fra Sør og fra grasrota kommer mer på banen, og man begyn- 
ner å se myndiggjøring i praksis innenfor diakonien. Man snakker mer 
om gjensidig tillit og deltakelse. Likevel ser man ifølge Ham en god del 
«vi og dem»-tenkning også i denne perioden, men oppmerksomheten på 

menneskelige ressurser kommer mer frem, og det legges klare føringer 
for endring. Ham mener at det skjer en radikal endring rundt 2012, da 
det avholdes en stor økumenisk konferanse i regi av Kirkenes Verdensråd 
i Colombo på Sri Lanka, med temaet «Theological Perspectives on Dia- 
konia in the Twenty-First Century». Han beskriver at det på denne kon- 
feransen ble tydeligere oppmerksomhet på den diakonale praksis, særlig 
fra dem som ofte ekskluderes i både samfunn og kirke. Dette utløste i 
neste omgang et arbeid for å inkludere og integrere de marginaliserte, de 
som ofte befinner seg i periferien, som funksjonshemmede, urbefolkning 
og fattige, og han beskriver prosessen som «empowered to change society 
in a bottom-up approach, in an inductive manner, the effect of this model 
is transformation» (Ham, 2014, S. 109-110). 

Ham er tydelig opptatt av at «empowerment» (på norsk ofte oversatt 
til «myndiggjøring») er avgjørende for diakonien, og han ser på dette på 
følgende måte: 


... en dynamisk prosess som muliggjør og inspirerer, som forbedrer menneskers 
ferdigheter og selvtillit; det er en bevegelse som frigjør mennesker til å ta tilbake 
og utvikle sine egne krefter, til å forløse det enorme potensialet deres og for å 
øke ferdighetene, selvtilliten og selvbekreftelsen. Denne prosessen tar sikte på 
å fremme kollektiv motstand, utfordring og mobilisering mot grunnleggende 
maktrelasjoner og systemiske krefter som utarmer og utelukker de sårbare. Det 
er en utvikling fram mot positiv endring i livssituasjonen for mennesker ved 
å skape rettferdighet, inkludering og deltakelse mot transformasjon og livets 


fylde. (Ham, 2014, s. 111, min oversettelse) 


Myndiggjøring er et begrep som står sentralt i diakonien, nettopp fordi 
det vektlegger gjensidighet, endring av maktstrukturer og et ønske om 
å oppmuntre mennesker til å ta ansvar i egne liv og bli subjekter. På den 
måten er myndiggjøring et kraftig motstykke til det å motta veldedighet 
og å være et objekt. 

Deltakelse må også være et kjennetegn ved fellesskap som skal kunne 
inkludere mangfoldet. Det skal være mulig for alle å være i både en giver- 
posisjon og en mottakerposisjon - kanskje til og med samtidig. Den 
enkelte skal få være den han eller hun er, og bidra på sine egne premisser 

med de ressursene han eller hun har. Her er det ikke bare snakk om gjest- 
frihet og vennlighet, men om rettigheter. Alle skal ha like muligheter for 
å være deltakere, og så kan man videre spørre hva det betyr i den konkrete 
situasjonen. Diakonien søker å myndiggjøre mennesker til å ta ansvar for 
egne og fellesskapets endringsprosesser og til å leve og skape nye livshis- 
torier som aktive deltakere i et fellesskap. Den diakonale utfordringen er 
å finne ut hvem den enkelte er, hva han eller hun ønsker å bidra med i fel- 
lesskapet, og å anerkjenne dette og legge til rette for deltakelsen. Bibelen 
beskriver fellesskapet som én kropp med mange ulike lemmer og funk- 
sjoner (1. Kor 12). Å være én kropp kommer best til uttrykk i fellesskap 
der mennesker deler livet med hverandre. 

I plandokumentet for diakoni står det også eksplisitt at det må arbeides 
systematisk med å legge forholdene til rette slik at mennesker med funk- 
sjonshemninger kan delta på lik linje med andre (Kirkerådet, 2008). De 
fleste fellesskap har ressurser som ikke blir tatt i bruk fordi man tenker 
for tradisjonelt om hva som trengs, eller fordi man rett og slett ikke opp- 
dager de ressursene enkeltpersoner besitter. 

Den kristne kirkes historie har mange eksempler på at noen er blitt 
oppfattet som mennesker med høyere rang enn andre. De rike kunne 
kjøpe seg fordeler, mennesker med funksjonshemminger ble ikke konfir- 
mert fordi de ikke kunne uttrykke kunnskap om troslæren godt nok, og 
så videre. I Tilværelsens gave henviser man også til den tiden da nedsatt 
funksjonsevne ble omtalt som en straff i teologiske tekster og kirkelige 
dokumenter (NKR, 2017, s. 7). Fortsatt i dag finner man menneskesyn 
og holdninger innenfor kirken som rangerer mennesker ut fra ulike ver- 
diskalaer — særlig yteevne og utrustning - og det er fortsatt lang vei å gå 
for at fellesskap skal være åpne for alles deltakelse. 

Det er interessant å sammenlikne mennesker med nedsatt funksjons- 
evne med andre grupper i samfunnet som kan oppleve seg marginalisert. 
I et notat fra Norsk institutt for forskning om oppvekst, velferd og aldring 
(NOVA) fra 2011 er det satt søkelys på modeller for å sikre medbestemmelse 
og medinnflytelse blant utsatte ungdomsgrupper. Forfatterne har gjort et 
stort arbeid for å skaffe seg oversikt over hva som blir gjort, både nasjonalt 
og internasjonalt, og de konkluderer med at det å sikre deltakelse ofte kre- 
ver omfattende ressurser og tilrettelegging (Winslow & Falck, 2011). 

Ikke minst kontinuitet, stabilitet og gode personlige relasjoner blir framhevet som 
viktige hjørnesteiner om de unge skal ha mulighet til innflytelse og medvirkning. 
Oppsøkende arbeid er ofte avgjørende for å nå målgruppen. Dessuten er det et 
behov for samarbeid på tvers mellom ulike etater og organisasjoner. For å fremme 
utsatte unges medinnflytelse og styrke deres rett til å bli hørt, må det legges til 
rette for at deltakelse skal kunne finne sted på flere ulike arenaer. ... Hverdags- 
innflytelse betyr mye for utsatte grupper, større muligheter til å påvirke sin egen 


fremtid gir også en økt mestringsfølelse. (Winslow & Falck, 2011, s. 8) 


Dette synes å være sentrale perspektiver også for å sikre deltakelsen til 
mennesker med nedsatt funksjonsevne. Kirken bør ta ansvar som en 
aktuell og viktig aktør. Samarbeid mellom ulike arenaer synes å være en 
viktig faktor for at samfunnet som helhet skal bli mer inkluderende. 

I den samme rapporten presenteres ulike modeller for deltakelse, og 
det henvises til en modell av oppvekstforskeren Harry Shier som skil- 
ler ut fem kategorier av deltakelse i en type nivågradering. Modellen er 
utviklet i møte med barn og unge, men synes som en modell som kan 
være nyttig også i møte med andre grupper som opplever seg marginali- 
sert. Shier beskriver kategoriene slik (Shier, 2001, s. 107-117): 


e  åblilyttet til, 

e a fa hjelp til å uttrykke sine synspunkt, 

e synspunktene blir tatt hensyn til, 

e atrekkes inn i pågående beslutningsprosesser, 

e adele makt ogansvar for de beslutningene som tas. 


Innenfor offentlige tjenestetilbud snakker man om brukermedvirkning. 
I diakonale sammenhenger, som vi her konsentrerer oss om, finnes det 
også brukere av tjenester samtidig som det anses som viktig at alle skal 
kunne være deltakere og medarbeidere i fellesskapet. Det vil alltid være 
slik at man noen ganger har behov for å være mottaker og bruker, og 
andre ganger er i en situasjon hvor man kan være bidragsyter. Mennesker 
befinner seg i ulike situasjoner gjennom livet, og ofte kan man være både 
giver og mottaker samtidig. Dette gjelder ikke bare for mennesker med 
funksjonsnedsettelser, for livets utfordringer når alle gjennom sykdom, 
alderdom, arbeidsledighet og andre endringer i livet. Alle vil oppleve 

at man i perioder trenger 4 motta mer stotte og omsorg fra fellesskapet 
enn man selv er i stand til a gi. Derfor er det viktig 4 arbeide aktivt med 
modeller som kan bidra til å åpne opp for aktiv deltakelse fra alle grup- 
per, men også å gi rom for at det oppleves greit å være mottaker. 


Diakonale utfordringer 


Diakoni er et kall - å bringe Guds kjærlighet til alle mennesker og alt 
det skapte, virkeliggjort gjennom liv og tjeneste — slik det står i visjonen 
for Plan for diakoni i Den norske kirke. Diakoni er en måte å leve på 
som fremmer likeverd og rettferdighet mellom mennesker. Dette livet må 
læres og utvikles, og i denne sammenhengen er lokalmenigheten en vik- 
tig og sentral faktor. Som det står i Liv i mangfoldig fellesskap: 


I en inkluderende, åpen og støttende menighet vil kallet til diakoni lettere 
fostres hos medlemmene fordi det vil virke naturlig og ikke som et særskilt 
fagområde. Det kan hende at et diakonalt kall er noe som blir fanget opp, 
heller enn at det læres (“caught not taught”), for å bruke et engelsk uttrykk, 
når mennesker er del av et støttende, oppmuntrende miljø. Denne effekten 
kan forsterkes ved å sørge for at alle deler av kirkens virke, som for eksempel 
konfirmantopplæring, legger vekt på diakoni og det å ta del i kristne, sosiale 
handlinger i praksis. Spesielt tilrettelagte programmer kan utvikles på lokal- 
plan for å fremme et diakonalt kall blant unge mennesker. Disse kan viderefø- 
res gjennom initiativ som et «diakonalt år» med tjeneste et annet sted i landet 
eller i utlandet. Men slike initiativ må bygge på en lokal diakonal kultur, for å 
kunne bli noe som integreres i hele livet, og ikke bare et valg knyttet til én viss 
fase. (LVF, 2016, s. 28) 


Diakonien er av mange beskrevet som en virksomhet som bygger broer 
mellom kirken og arenaer utenfor (Collins, 1990; Nordstokke, 2009; Jord- 
heim, 2014). Å være brobygger i en diakonal forståelse av ordet er å bringe 
historiene fra de marginaliserte og utsatte inn i kirken, men også at kir- 
ken går ut på ulike arenaer i samfunnet der hverdagslivet leves, og der de 
politiske beslutningene blir tatt. I Plan for diakoni står det uttalt at det å 
kjempe for rettferdighet også dreier seg om å engasjere seg i samfunnsde- 
batten lokalt når vi ser at menneskeverdet blir krenket. 

Mennesket lever i og er avhengig av samfunnsmessige strukturer. Verdensom- 
spennende systemer er med på å bestemme den enkeltes liv. Det er derfor nød- 
vendig å klargjøre årsakene til menneskelig nød og lidelse, arbeide for å endre 
forhold som opprettholder nødstilstander og skape nye livsmuligheter. Å vise 
solidaritet er å ta opp kampen og arbeide for rettferdighet og fred. (Kirkerådet, 
2008, s. 10) 


Det er en viktig oppgave for diakonien å ha fokus på hvor urettferdighet, 
utnytting og undertrykking skjer. I Liv i mangfoldig fellesskap (LVF, 2016, 
s. 21) understrekes det at diakoniens oppmerksomhet på rettferdighet må 
følge tre hovedlinjer: 


- Sette søkelyset på prioriteringen av mennesker som er marginali- 
sert, eller som på en eller annen måte er underpriviligert. 

- Gjøre alle til deltakere i samfunnet og bidra til at alle kan delta i 
institusjoner og prosesser som preger deres hverdagsliv. Det er dette 
de demokratiske prinsippene dreier seg om. 

- Engasjere seg i påvirkningsarbeid overfor økonomiske og politiske 
myndigheter slik at det ikke etableres strukturer som holder men- 
nesker nede. 


Det er stort samsvar mellom disse hovedlinjene og det som presenteres 
i Tilværelsens gave, hvor prinsippene om prioriteringer, likeverd, mang- 
fold, deltakelse, samhandling og myndiggjøring er fremtredende. Det 
understrekes at kirken har et særlig ansvar for å etablere felleskap hvor 
bidragene fra mennesker som lever med funksjonsnedsettelser, settes pris 
på og inkluderes, for «kirken skal være av alle og for alle». Samtidig er 
det i dokumentet også en klar bevissthet om at det er kontekstavhengig 
hvordan støtte best kan gis. 


Sosioøkonomiske og kulturelle forskjeller kan prege vurderingene av hva sam- 
funnet rundt skal stille opp med. Når det gjelder kirken, kan det imidlertid 
være liten tvil om dens kall, som er å være fellesskap med dets medlemmer med 
nedsatt funksjonsevne, i erkjennelse av gaven hvert medlem har å komme med. 


(NKR, 2017, s. 11) 


123 


KAPITTEL 5 


Men det rettes ogsa oppmerksomhet pa at nar stotte gis ut fra kategoriske 
oppfatninger av behov, kan det fore til atskillelse. Det ma alltid stilles 
kritiske spørsmål til ekskludering og segregering, og kirken må gå foran 
i det å skape rom for mangfoldet for hver og en av medlemmene sine. Det 
forutsetter at man alltid har øynene åpne for individuelle behov, og at det 
må skapes rom for den enkelte (NKR, 2017, s. 11). 

Diakonien skal ha et særlig ansvar overfor mennesker i sårbare og 
utsatte livssituasjoner. Men det er ikke bare et spørsmål om å vise godhet 
og nestekjærlighet. Den strukturelle og institusjonelle siden er avgjørende, 
og derfor må kirkens diakonale aktører heve stemmen og engasjementet i 
forhold til bestemmende myndigheter når det er snakk om rettigheter og 
mulighet for deltakelse. 


De som kjemper for rettighetene sine er ofte ikke komfortable med veldedighet, 
hverken i kirkelig eller annen regi. De ønsker å bli verdsatt for det de har å bidra 
med, heller enn å tas imot som mennesker i nød som skaper muligheter for 


andre til å praktisere sin kristne plikt. (NKR, 2017, s. 20) 


Oppsummering 


Tilværelsenes gave er skrevet i et inkluderende språk for å understreke at 
kirken er et felleskap som består av alle - uavhengig av funksjonsgrad. 
Sammen skal vi lytte til erfaringene til de menneskene med nedsatt funk- 
sjonsevne som er en del av kirken, og vi skal snakke om hvordan vi kan 
leve godt sammen i mangfoldige fellesskap. Kirken snakker om inklude- 
rende fellesskap som et sentralt uttrykk for en diakonal kirke. Kanskje 
skal vi heller snakke om mangfoldige fellesskap. Dette markerer i tydeli- 
gere grad at vi sammen må skape fellesskapene vi skal leve i. Rapporten 
Liv i mangfoldig fellesskap utfordrer til en radikal nytenkning om dia- 
koni. Dr. Musa Panti Filibus, direktør for LVFs avdeling for misjon og 
utvikling, sier i forordet til dokumentet: 


Den gir stemme til mennesker som tvinges til å leve i samfunnets randsoner. 
Disse menneskene blir til ledende aktører i prosessen med å analysere deres 
situasjon og finne langsiktige løsninger. Den stiller spørsmål ved «giver og mot- 


taker» bildet, både som en måte å tjene dem som trenger det på, og som en 

måte å dele ressurser mellom kirkene.... Denne rapporten bekrefter kirkens 
kall til diakoni: fra Gud og fra vår neste. Den inviterer kirkene til å tenke om 
igjen om sine diakonale metoder på en slik måte at de utfordrer strukturell ulik- 
het og urettferdighet. Den oppmuntrer oss til å arbeide for langsiktig endring 
mens vi holder fast på viktigheten av å svare på prekære, grunnleggende behov 
hos mennesker og lokalsamfunn. Diakoni må være forankret på grasrota, der 
hvor effekten av sosiale, politiske og religiøse saker kjennes best og forstås best. 
(Addy, 2014, s. 2) 


Det er dette som er å leve ut evangeliet i handling. 

Når mennesker med funksjonsnedsettelser opplever store mangler i 
livsstandard sammenliknet med andre medlemmer i samfunnet, er det 
urettferdig. Fattigdom og mangel på muligheter kan være enda større i 
land i sør enn her i nord, men det er likevel store ulikheter i vårt eget 
samfunn som utfordrer kirken til solidaritet og kamp for mer rettferdige 
forhold. Dette dreier seg om menneskesyn, likeverd og rettferdighet. 

Diakonien må utfordres av at alle mennesker har rett til å leve et men- 
neskeverdig liv: «Vi kan ikke stille oss likegyldige til mennesker som 
kjemper for livet. I denne kampen må vi stå på rettferdighetens og solida- 
ritetens side sammen» (Kirkerådet 2008, s. 23). 

Vi vet at kirken både lokalt og globalt fortsatt har lang vei å gå før den 
kan hevde å være «kirke av alle og for alle - en kirke hvor bidragene fra 
mennesker som lever med funksjonsnedsettelser, settes pris på, hvor de 
respekteres for den de er og finner støtte i fellesskapet» (NKR, 2017, s. 24). 
Men kirken må gå foran i å «anerkjenne og praktisere alle menneskers 
likeverd og verdighet, i tråd med oppdraget om å leve ut evangeliet, og 
om å vitne om dets budskap i alt den gjør» (s. 24). Kirken må aktivt prak- 
tisere at livet skal leves i mangfoldige fellesskap. 

Sarbarhet, mangfold og 
menneskerettigheter 

VID vitenskapelige høgskole 


Abstract: The article examines recent understandings of vulnerability and 
exposedness, and studies proving that people with disabilities are more exposed 
to violence, discrimination, and various forms of exclusion. Diversity has been ele- 
vated as a value, both in societies and in churches. The UN Convention on the 
Rights of Persons with Disabilities (CRPD) is the only human rights treaty that 
names specific human rights principles, and one of these principles is diversity. 
There are also opposing trends to the enhanced recognition of diversity, summa- 
rized in three points: preservation of status quo; highlighting majority normality; 
and budgetary efficiency are given priority over empowering solutions. The Church 
of Norway, inspired by the World Council of Churches, wants to promote inclusion 
and empowerment, but is itself lagging behind, for instance in providing access to 
enabling technology. 


Keywords: ableism, Ecumenical Disability Advocates Network (EDAN), UN 
Convention on the Rights of Persons with Disabilities, inclusive development 


Innledning 


Dette kapitlet benytter nye perspektiver pa sarbarhet der man gar vekk 
fra å snakke om sårbare grupper av personer og i større grad snakker om 
personer i sårbare situasjoner (Strand & Ikdahl, 2017, s. 126—127; Sand- 
berg, 2015; Lid, 2013a, s. 27; Haugen, 2010, s. 210). Det er holdninger og 
praksiser hos enkeltpersoner og institusjoner som medfører at en person 


Sitering av denne artikkelen: Haugen, H. M. (2020). Sårbarhet, mangfold og menneskerettigheter. I 
I. M. Lid & A. R. Solevåg (Red.), Religiøst medborgerskap: Funksjonshemming, likeverd og menneskesyn 
(Kap. 6, s. 129-151). Oslo: Cappelen Damm Akademisk. https://doi.org/10.23865/noasp.100.ch6 

Lisens: CC BY-NC-ND 4.0. 

med funksjonsnedsettelser (eller en kvinne, en albino eller en homofil) er 
sarbar i noen samfunn, men ikke i andre. 

Et slikt nytt perspektiv pa sarbarhet finnes hos Sturla Stalsett, som 
understreker sarbarheten som «en betingelse for det 4 kunne handle 
etisk. Derfor ma ogsa politikken bygge pa en dypere forstaelse av sar- 
barheten som grunnvilkår og som verdi for menneskelig fellesskap» 
(Stålsett, 2017, s. 260; se også Butler et al., 2016; Fineman, 2008). Denne 
måten å se sårbarhet på innebærer også å se alle mennesker som utlevert 
til hverandre. Dersom vi forsøker å gjøre oss usårbare, vil vi kunne ende 
opp med umenneskelige samfunn. 

Sårbarhet som noe allmennmenneskelig tydeliggjøres i dokumentet 
Tilværelsens gave — opprinnelig utgitt av Kirkenes Verdensråd som The 
Gift of Being (Norges Kristne Råd [NKR], 2017, avsnitt 85; se også Den 
norske kirke, 2016). Også innenfor helseforskning finnes en erkjennelse 
av sårbarhet som avgjørende for å fremme gjensidig avhengighet og rela- 
sjonalitet (Herring, 2016; Malterud & Solvang, 2005). Gitt at vi erkjen- 
ner alle mennesker som sårbare, kan vi bruke begrepet «utsatthet» for å 
beskrive personer eller grupper av personer som lever i spesielt krevende 
situasjoner. 

Problemstillingen som kapitlet søker å bevare, lyder: Hva er kjer- 
nen i nyere forståelser av inkluderende tilrettelegging for personer med 
funksjonsnedsettelser - som også målbåret av Kirkenes Verdensråd - 
og har Den norske kirke på sentralt nivå latt seg inspirere av slike for- 
ståelser? 

Selv om holdningsendringer hos enkeltpersoner og kirkelig språk og 
praksiser på lokalt nivå ikke er en del av problemstillingen, betyr ikke 
dette at slike endringer ikke er relevant. Kapitlet adresserer ikke disse 
spørsmålene, men søker å vise at ved å erkjenne sårbarhet som ressurs, 
vil dette fremme mellommenneskelig samhandling forankret i forstå- 
elsen av vår gjensidige avhengighet. Gjennom en etisk refleksjon rundt 
funksjonsnedsettelser, sårbarhet og mangfold vil jeg vise hvordan men- 
neskerettighetene gir retning for arbeidet med å fremme likeverdig del- 
takelse og mer inkluderende samfunn. Kjersti Skarstad viser hvordan 
moralsk samhandling og nye relasjoner som anerkjenner mangfold, er 
avgjørende for bedre menneskerettighetsbeskyttelse (Skarstad, 2019, 

s. 93-100; 2018a), men dette må suppleres av pavirkningsarbeid overfor 
myndighetene (Lang et al., 2011). Kapitlet er forankret i en maktkritisk 
tilnærming der begrepet «ableisme» betegner forskjellsbehandling eller 
ulik behandling av mennesker på grunn av faktiske eller forestilte funk- 
sjonsnedsettelser. 

Etter en gjennomgang av menneskerettighetene og en kort gjen- 
nomgang av noen av uenighetene mellom norske myndigheter og 
FNs komité for personer med funksjonsnedsettelser vil jeg særlig 
vurdere Den norske kirkes tiltak, med vekt på tilrettelegging for like- 
verdig deltakelse og det å løfte frem mangfold. Det er her relevant å 
peke på at begrepet «rimelig tilrettelegging» defineres i artikkel 2 av 
CRPD som 


[...] nødvendig og hensiktsmessig endring og justering som ikke innebærer en 
uforholdsmessig eller utilbørlig byrde, når det i et bestemt tilfelle er behov for 
det, for å sikre at mennesker med nedsatt funksjonsevne kan nyte eller utø- 
ve alle menneskerettigheter og grunnleggende friheter på lik linje med andre. 
(CRPD, 2014, artikkel 2) 


Rimelig tilrettelegging kan forstås som en individuell rettighet, men 
sikringen av denne rettigheten begrenses av forhold som forstås å 
utgjøre en utilbørlig byrde. Hva som utgjør en utilbørlig byrde, må 
avklares i det enkelte tilfellet, og det er plikthaveren som må vise 
at det konkrete tiltaket utgjør en uforholdsmessig eller utilbørlig 
byrde. 

Et perspektiv som var fremme hos Kirkenes Verdensråd tidligere, 
nemlig begrepet «differently abled» (Kirkenes Verdensråd, 1998) - som 
jeg velger å oversette til «med ulike evner» — vil løftes frem. Jeg vil avslutte 
med noen overordnede perspektiver for å forklare nedlatende holdninger: 
(i) usynliggjøring, (ii) ønsket om «normalitet» og (iii) utestenging, som 
kan lede til selvstigmatisering. Jeg vil ikke drøfte tiltak for å bekjempe 
vold mot mennesker med funksjonsnedsettelser, selv om flere studier 
viser at minst én av ti personer med funksjonsnedsettelser utsettes for 
vold (Olsen et al., 2016, s. 31; Ramm, 2010, s. 62; se også Borg, 2008; Vårt 
Land, 2016). 

Menneskerettigheter 


Jeg vil særlig utvikle videre en menneskerettighetstenkning forankret i 
en forståelse av de sju menneskerettighetsprinsippene. Et menneskeret- 
tighetsprinsipp spesifiseres i FNs såkalte «Common understanding» som 
avledet fra internasjonale menneskerettighetsinstrumenter (se UNICEF, 
2003, punkt. 1). Slike prinsipper skal - sammen med de substansielle ret- 
tighetene — «styre alt samarbeid og prosjektarbeid i alle sektorer og i alle 
faser av prosjektets gjennomføring» (s. 1, min oversettelse). 

For å tydeliggjøre kjernen i menneskerettighetsprinsippene kan vi si at 
disse utgjør grunnleggende hensyn av overordnet karakter som må etter- 
leves i enhver beslutningsprosess, formulert som «obligation of conduct» 
(«fremgangsmåteplikter») (Wolfrum, 2010). Disse pliktene er knyttet til 
«obligations of result» («plikter til å oppfylle»), altså den faktiske realise- 
ringen av substansielle menneskerettigheter. Statene har de folkerettslige 
pliktene, men bred mobilisering av alle med moralske plikter (personer 
og alle samfunnsorganer) er avgjørende for at rettighetene faktisk skal 
realiseres. 

Sju menneskerettighetsprinsipper er løftet frem av FNs organisasjon 
for mat og landbruk (FAO, 2018): menneskeverd, ikke-diskriminering, 
lovbasert atferd, ansvarlighet, åpenhet, deltakelse og myndiggjøring. 
Merk at både ikke-diskriminering og deltakelse er både substansielle 
menneskerettigheter og menneskerettighetsprinsipper. Disse sju prinsip- 
pene har generell anvendelighet. Som forklart nedenfor gjelder de men- 
neskerettighetsprinsippene som spesifiseres i CRPD, kun i relasjon til 
denne konvensjonen. 

De to første prinsippene handler om hvordan myndighetene møter 
den enkelte. Menneskerettighetene er forankret i forståelsen av alle men- 
neskers like menneskeverd, uavhengig av intellektuelle og fysiske evner. 
Ikke-diskriminering handler også om at ulike tilfeller må behandles 
ulikt, og at det er mulig å forskjellsbehandle for å fremme substansiell 
rettferdighet. De tre neste prinsippene handler om overordnede hensyn i 
myndighetsutøvelse, slik at denne blir lovforankret, basert på mest mulig 
åpne prosesser og med mulighet for å holde dem som utøver makt, til 
ansvar for sin maktutøvelse. De to siste prinsippene er nedenfra-perspek- 
tiver som igjen tar utgangspunkt i den enkelte, men da den enkelte som 

medlem av et fellesskap. Myndiggjøring - som ma være målsettingen for 
alle prosesser og vedtak som berører enkeltpersoner - må skje også på 
familie- og lokalsamfunnsnivå. 

Innenfor alle disse sju prinsippene kan vi bruke involvering/ikke- 
involvering eller synliggjøring/usynliggjøring av mennesker med funk- 
sjonsnedsettelser som illustrasjon. CRPD er den eneste internasjonale 
konvensjonen som nedfeller spesifikke menneskerettighetsprinsipper og 
som understreker at disse gjelder «denne konvensjon» (artikkel 3): 


(a) verdighet 

(b) ikke-diskriminering 

(c) deltakelse og inkludering 

(d) respekt for forskjeller og mangfold 

(e) like muligheter 

(f) tilgjengelighet 

(g) likestilling mellom menn og kvinner 

(h) respekt for utviklingsmulighetene til barn med nedsatt funksjons- 
evne 


Vi ser at de tre første er sammenfallende med de generelle menneske- 
rettighetsprinsippene. Jeg vil senere undersøke særlig prinsipp (d) om 
respekt for forskjeller og mangfold og knytte denne diskusjonen til prin- 
sippet om myndiggjøring. Samtidig er det viktig at både de substansielle 
menneskerettighetene og menneskerettighetsprinsippene er udelelige og 
gjensidig avhengige av hverandre. 

Tre tidligere FN-dokumenter er relevante, for det første FN-erklærin- 
gen om personer med psykisk utviklingshemming (norske myndigheter 
bruker nå bare begrepet «utviklingshemming», mens den engelske titte- 
len på erklæringen var «mentally retarded») (De forente nasjoner [FN], 
1971). I tråd med CRPD bruker jeg begrepet «intellektuell funksjonsned- 
settelse» (se også NOU 2016: 17). For det andre FNs erklæring om ret- 
tighetene til mennesker med nedsatt funksjonsevne (FN, 1975). For det 
tredje FNs standardregler for å fremme likestilling for personer med 
funksjonsnedsettelser (FN, 1993; se også Samarbeidsrådet for tros- og 
livssynssamfunn, 2013, $. 11-12), som overvåkes av FNs kommisjon for 
sosial utvikling. 

Likevel representerer CRPD fra 2006 et tidsskille. For det forste er 
den bindende for de 177 statene som har ratifisert den. For det andre 
legges en ny forstaelse til grunn, som av Skarstad (2019, s. 48) er presi- 
sert å omhandle fjerning av samfunnshindre, tilrettelegging og beskyt- 
telse mot krenkelse. Lid (2013b) argumenterer for en relasjonsmodell, 
særlig for universell utforming. Som vi så ovenfor, vektlegger Skarstad 
(2019, s. 93-100; 2018a) også det relasjonelle i menneskerettighetsreali- 
seringen. 

De ulike menneskerettighetskomiteene som overvåker, tydeliggjør 
forpliktelser og gir anbefalinger for gjennomføringen av de ulike kon- 
vensjonene, har presisert menneskerettighetsvernet for personer med 
funksjonsnedsettelser (FNs komité for avskaffelse av diskriminering av 
kvinner, 1991; FNs komité for økonomiske, sosiale og kulturelle rettighe- 
ter, 1994; FNs komité for barns rettigheter, 2006). FNs komité for barns 
rettigheter vektlegger barn med funksjonsnedsettelser sin rett til å bli 
hørt og tatt hensyn til, i tråd med artikkel 12 i barnekonvensjonen (FNs 
komité for barns rettigheter, 2006, avsnitt 33). Tydeligst er imidlertid FNs 
komité for rettighetene for personer med funksjonsnedsettelser (2014, 
avsnitt 3), som i sin første tolkningskommentar understreker at statene 
må endre sin politikk til å gi tilstrekkelig beslutningsstøtte, slik at perso- 
nen - så langt det er mulig - selv kan ta beslutninger. Tilsvarende tilret- 
telegging for deltakelse av personer med ulike funksjonsnedsettelser skal 
skje på alle samfunnsarenaer. 

I FNs bærekraftsmål er personer med funksjonsnedsettelser omtalt 
under målsetting 4.5 (utdanning), 8.5 (anstendig arbeid), 10.2 (ulikhet) 
samt 11.2 og 11.7 (bærekraftige byer). For at målet om avskaffelse av fat- 
tigdom skal kunne nås, kreves langt større innsats for og samarbeid med 
personer med funksjonsnedsettelser (Atlas-alliansen, 2018). 


Om deltakelse og å bli hørt 


Det er nødvendig med en tydeliggjøring av plikten til å legge til rette for 
mest mulig likeverdig deltakelse på alle arenaer av samfunnslivet og for 
å bli hørt. Det generelle prinsippet «ingenting om oss uten oss» er selv- 
skrevet, som understreket av likestillings- og diskrimineringsombudet 

(Ørstavik, 2014). Hun peker pa at FN-komiteen som etterser gjennomfø- 
ringen av CRPD, kun består av medlemmer med funksjonsnedsettelser, 
og fortsetter: «En politikk som er utformet langt fra de den handler om 
blir sjelden eller aldri bra, og en politikk uten involvering er i strid med 
menneskerettighetene» (Ørstavik, 2014). 

To FN-konvensjoner vektlegger direkte deltakelse i beslutningsproses- 
sen: barnekonvensjonens artikkel 12 (om retten til å gi uttrykk for egne 
synspunkter og bli hørt) og CRPD-artiklene 7 («Barn med nedsatt funk- 
sjonsevne»), 12 («Likhet for loven») og 29 («Deltakelse i det politiske og 
offentlige liv»). Det er også relevant at retten til å bli fullt inkludert og 
kunne delta i samfunnet samt retten til deltakelse i kulturlivet anerkjen- 
nes i artiklene 19 og 30 i CRPD. 

Skarstad (2018b) operasjonaliserer særlig rettighetene for personer 
med intellektuell funksjonsnedsettelse til å handle om selvbestem- 
melse. Selvbestemmelse for personer med intellektuell funksjonsned- 
settelse er tydeliggjort i formålsbestemmelsen til kapittel 9 i helse- og 
omsorgstjenesteloven. Selvbestemmelse er også tydeliggjort i formåls- 
bestemmelsen i $ 1 i psykisk helsevernloven, som ble revidert i 2017 ved 
å tilføye «selvbestemmelsesrett». Det er blitt foreslått at psykisk helse- 
vernloven skal erstattes av en ny lov, tvangsbegrensningsloven, der det 
også er foreslått å ta inn tvangsbestemmelser fra andre lover (NOU, 
2019, S. 14). 

Det er uenighet mellom norske myndigheter og komiteen for rettighe- 
tene til mennesker med nedsatt funksjonsevne om hvor langt selvbestem- 
melsesretten faktisk rekker, som uttrykt i Norges tolkningserkleeringer 
til tre bestemmelser avgitt da CRPD ble ratifisert. For det forste anforer 
Norge at artikkel 12 («Likhet for loven») «tillater tilbakekalling av retts- 
lig handleevne ... i tilfeller der slike tiltak er nodvendige...» Den sakalte 
Tolga-saken - der tre brødre ble gitt diagnosen psykisk utviklingshem- 
ming og satt under vergemål uten brødrenes viten og samtykke (Regjerin- 
gen, 2019) — viser hvordan selvbestemmelse er blitt reelt ignorert av flere 
myndighetsorganer. For det andre anfører Norge at artiklene 14 («Frihet 
og personlig sikkerhet») og 25 («Helse») tillater «tvungen omsorg eller 
behandling av personer ... når omstendighetene gjør slik behandling 
nødvendig som en siste utvei» (Regjeringen, 2013; for støtte til regjeringen 

og kritikk av Likestillings- og diskrimineringsombudet, se Syse, 2016, 
s. 466-468, 480). 

Ordlyden i artikkel 12 i CRPD krevde at den norske vergemalsord- 
ningen ble revidert for Norge kunne ratifisere CRPD. Skarstad finner 
at vergene i liten grad bidrar til 4 ivareta rettighetene og interessene 
til personer med intellektuell funksjonsnedsettelse (Skarstad, 2018b). 
Hun kritiserer at det ikke er nasjonale krav til kunnskap om mennes- 
kerettighetene eller stilles andre kompetansekrav til verger, men pape- 
ker at Fylkesmannen i Oslo og Akershus gjennomforer egne kurs for 
verger. 

En inngående rettslig drøfting faller utenfor dette kapitlet, men det er 
verdt å merke seg at vergemålsloven $ 33 er den relevante bestemmelsen 
som skal sikre selvbestemmelse for den som er satt under vergemål. Før- 
ste ledd innledes med at «[vJergen skal så vidt mulig hore den som er satt 
under vergemål» (vergemålsloven, 2013, $ 33, min utheving). Annet ledd 
bruker formuleringen «ikke er i stand til å forstå» for når en beslutning 
kan fattes selv om personen som er satt under vergemål, motsetter seg 
denne. En legeerklæring skal kunne fastslå når slik manglende forståelse 
foreligger. Tredje ledd hjemler klagemulighet til Fylkesmannen og under- 
streker at i prosessen med å avklare hva en person mener, skal ektefelle 
eller samboer få uttale seg. 

For å foreslå forbedringer i behandlingen av mennesker med intel- 
lektuell funksjonsnedsettelse ble det såkalte rettighetsutvalget nedsatt 
(NOU, 2016, s. 17). Åtte såkalte løft identifiseres, der det første handler om 
selvbestemmelse og rettssikkerhet med følgende konkretiseringer (NOU 
2016: 17): 


(i) gratis rettshjelptiltak 

(ii) rett til beslutningsstøtte 

(iii) endrede regler for fratakelse av rettslig handleevne 

(iv) endrede regler om bruk av tvang overfor personer med utviklings- 
hemming 


Som vi har sett ovenfor, ble selvbestemmelse i 2017 tatt inn i formålet til 
psykisk helsevernloven. Det sjuende «løftet», om koordinerte tjenester, 

foreslår en ny bestemmelse i kommuneloven som tydeliggjør kommu- 
nens ansvar (NOU 2016: 17, s. 209). 

Rettighetsutvalget hadde bare ett medlem som representerte organisa- 
sjoner for personer med funksjonsnedsettelser — en styreleder i Autisme- 
foreningen - og ett medlem trakk seg som følge av svak representasjon 
fra disse organisasjonene (Avisa Nordland, 2015; se også Fellesorganisa- 
sjonen [2015] om FOs uttreden fra referansegruppen). Selv om statsråden 
lovet en plassi utvalget for Norsk Forbund for Utviklingshemmede (NFU) 
(NFU, 2016; Barne- og likestillingsdepartementet, 2015), lyktes det bare å 
erstatte det avgåtte medlemmet med en akademikerrepresentant (NOU 
2016: 17, 8. 21). NFU er imidlertid fornøyd med utvalgets innstilling (NFU, 
2016). I juni 2018 fattet Stortinget i alt 14 vedtak, de fleste bestillinger til en 
stortingsmelding om sikring av utviklingshemmedes menneskerettighe- 
ter, deriblant krav om å vurdere erfaringene med vergemålsloven og sikre 
retten til trosutøvelse (Stortinget, 2018). 

Rettighetsutvalget møtte også kritikk for å legge tidligere statlig ansvar 
over på kommunene, konkret at kommunene skal sørge for «tilrettelagt 
arbeid til personer som har ytelsen ung ufør» (Wangen, 2017; NOU 2016: 
17, S. 182, 219-220, 249-253). Dette kan innebære reelle svekkelser i til- 
budet når vi vet hvor ulike forutsetninger ulike kommuner har, og hvor 
mye større vekt som nå legges på hensynet til det kommunale selvstyret 
i forvaltningsloven $ 34, annet ledd (lov om endringar i forvaltningslova 
m.m., 2017). Mange unge uføre kan erfare at de ikke får den nødvendige 
tilretteleggingen, og deres særlige utsatthet vil da vedvare og til og med 
forsterkes. 


Mangfold og positiv forskjellsbehandling 


Inger Marie Lid (2012a) kritiserer Martha Nussbaum, som vektlegger 
evner og egenskaper med tanke på å definere et menneskeliv. Lid har 
også anerkjent Nussbaums bidrag til forskning på personer med funk- 
sjonsnedsettelser (Lid, 2017; se også Lid, 2012b, s. 122-124). Lid bruker 
begrepene «mangfold» og «funksjonsvariasjon», og det sistnevnte bru- 
kes hyppigere i Sverige enn i Norge. I FN er det begrepet mangfold som 
brukes. 

Ett av prinsippene i CRPD handler om respekt for forskjeller og mang- 
fold, eller mer konkret «respekt for forskjeller og aksept av mennesker 
med nedsatt funksjonsevne som en del av det menneskelige mangfold og 
av menneskeheten» (FNs komite for rettighetene for personer med funk- 
sjonsnedsettelser, 2014, s. 9). 

Det er en bred anerkjennelse av mangfold som kommer til uttrykk i 
dette prinsippet, og hele menneskerettighetsideen er basert pa respekt for 
slikt mangfold. Samtidig som mangfold anerkjennes innenfor eksempel- 
vis kultur, seksuell orientering og funksjonsevne - sistnevnte i økende 
grad også i kirkene (se nedenfor) - kan mennesker som tilhører ulike 
minoriteter, oppleve at de reelt sett behandles dårligere enn andre. Som 
nevnt innledningsvis kan prinsippet om ikke-diskriminering også inn- 
befatte positiv forskjellsbehandling dersom dette skjer for å fremme sub- 
stansiell likhet. 

Det går an å skille mellom tre nivåer av likhet: formell likhet, mulig- 
hetslikhet og resultatlikhet. Hver av disse kan knyttes til Nancy Frasers 
tre dimensjoner, det vil si anerkjennelse (den sosiokulturelle sfæren, for- 
mell likhet), deltakelse (den politiske sfæren, mulighetslikhet) og forde- 
ling (den økonomiske sfæren, resultatlikhet) (Fraser, 1996). For personer 
med funksjonsnedsettelse er alle tre høyst relevante. Fraser drøfter om 
generelt økt vekt på identitetspolitikk kan svekke betydningen av forde- 
lingspolitikk, og hun svarer bekreftende på dette. Med tydeligere kopling 
til menneskerettigheter knytter Sandra Fredman disse tre (anerkjen- 
nelse, deltakelse og fordeling) sammen med en fjerde dimensjon - kalt 
forvandling — til resultatlikhet (Fredman, 2016). 

Personer med funksjonsnedsettelser mangler i mange stater et effek- 
tivt rettsvern fordi de i altfor stor grad er usynlige, isolert og kan overses 
i politiske prioriteringskamper. Disse vil derfor ikke ha noe å tape på å 
styrke sin identitet som et fellesskap og øke sin synlighet — for derigjen- 
nom å søke å påvirke fordelingskampen i samfunnet, blant annet ved 
å øke sin deltakelse i ulike beslutningsfattende fora. Rettighetskamper 
er en integrert del av dette. Jeg har vist at ingen samfunn utvikler seg 
sosialt, økonomisk og politisk uten gjennom sosial kamp (Haugen, 2016). 
Konkret skjer dette dersom de med svakere maktposisjon makter å agere 
sammen og stiller krav til dem med makt, som på sin side må innse at de 

vil ha interesse av å apne for at flere far delta i beslutningsprosessene. Når 
flere personer med ulik sosial status blir hort, fremmes bade mangfold 
og inkludering. Dette resulterer i en inkluderende samfunnsutvikling. 
Dersom personene med makt ønsker å bevare status quo, vil samfunnet 
stagnere — og ofte utvikle seg i voldelig retning, siden vold kan bli de mek- 
tiges forsvar og de ekskludertes svar. 

Styrket rettslig status i møte med myndighetene er positivt, men sam- 
funn opprettholdes også av trygghet i de nære familierelasjoner og av økt 
gruppebasert sosial samhandling (Honneth, 2003, s. 138-142). Anerkjen- 
nelse på disse tre nivåene - familie, samfunn og stat — vil skape større 
myndiggjøring for den enkelte, for familien og for samfunnet. Inklude- 
ring av personer med funksjonsnedsettelser skjer i for liten grad, særlig 
når det gjelder barn og unge, og det økte prestasjonspresset løftes frem 
som en forklaring (Tøssebro & Wendelborg, 2014; se også Bufdir, 2018; 
Ramm & Otnes, 2013). Andelen personer med funksjonsnedsettelser som 
variarbeid, var lavere i 2017 enn i 2000 (Statistisk sentralbyrå [SSB], 2018, 
tabell 2; SSB, 2005). 


Nye forståelser også hos sentrale organer i Den 
norske kirke? 


Før vi vurderer hva Den norske kirke har gjort, er det relevant å peke på at 
i Norge ble diskriminering av personer med funksjonsnedsettelser først 
ulovlig gjennom den tidligere diskriminerings- og tilgjengelighetslo- 
ven, som trådte i kraft i 2009 (diskriminerings- og tilgjengelighetsloven, 
2008). Straff for diskriminerende eller hatefulle ytringer mot personer 
med nedsatt funksjonsevne ble først forbudt med den nye straffeloven, 
som trådte i kraft i 2015 (straffeloven, 2008). Utviklingen har altså gått 
langsomt, også innenfor det politiske liv i et land vi liker å tro ligger i 
forkant. 

Vi kan skille mellom tiltak som vedrører forhold internt i Den norske 
kirke, og tiltak der Den norske kirke søker å påvirke offentlige myndig- 
heter. Min antakelse er at det sistnevnte er lettere enn det førstnevnte. 
Jeg gjennomgår relevante vedtak over en viss tidsperiode, også for å vise 
endringer i forståelser. Som eksempel på den tenkningen som preget Den 

norske kirke for ar 2000, skal vi bruke rapporten fra et utvalg nedsatt av 
Bispemøtet som listet opp «fysisk funksjonalitet» og «fysisk helse» som 
kriterier for ansettelse i prestestilling (Utvalg nedsatt av Bispemøtet, 1997, 
s. 24-25). Disse møtte ingen innsigelser da rapporten med kriteriene ble 
vedtatt (Bispemøtet, 1997). 

Kirkenes Verdensråd er det internasjonale kirkeorganet som mest 
tydelig har arbeidet for nye prioriteringer i kirkene i møte med personer 
med funksjonsnedsettelser. I arbeidet frem mot generalforsamlingen i 
1998 ble begrepet «differently abled», altså «med ulike evner», brukt. 
Ifølge Ecumenical Disability Advocates Network (EDAN) ble begre- 
pet brukt frem til CRPD ble vedtatt, men deretter har EDAN brukt 
samme betegnelse som FN, altså «personer med funksjonsnedsettelser» 
(Kilonzo, 2018). 

Det er ikke mulig å finne kirkemøtevedtak fra Den norske kirke før 
2000 som tydeliggjør et særlig ansvar for å tilrettelegge for likeverdig del- 
takelse av personer med funksjonsnedsettelser. Dette betyr naturligvis 
ikke at det ikke har skjedd tilretteleggingsarbeid lokalt. I en overordnet 
bemanningsplan for kirkelige stillinger fra 2001 heter det (etter en under- 
streking av at Den norske kirke skal være en kirke for alle) at «[d]et inklu- 
derer også mennesker med ulike former for funksjonshemninger. Det er 
viktig at en også sentralt i kirken har fagpersoner som ivaretar denne 
gruppens interesser» (Kirkerådet, 2001, s. 74). Begrepet «gruppen» og det 
at «vi» skal ivareta «dem», viser en begrepsbruk vi antakelig ikke ville ha 
sett i dag. 

Kirkemøtet ba i 2006 om at kirkelige arbeidsgivere skal gå lenger i å 
legge til rette for mennesker med funksjonsnedsettelser enn det som føl- 
ger av norsk lov (Kirkemøtet, 2006, vedtak 2). I 2012 brukte Kirkemøtet 
ordene «likeverd, inkludering og tilrettelegging» i tittelen og også beteg- 
nelsen «personer med utviklingshemming» (Kirkemøtet, 2012). Doku- 
mentet Tilværelsens gave understreker at «[e]t bredere perspektiv lar oss 
gjenkjenne gaven i personen som lever med nedsatt funksjonsevne, hel- 
ler enn i funksjonsnedsettelsen som sådan» (NKR, 2017, s. 15). Jeg deler 
denne forståelsen, og begrepet «differently abled» («med ulike evner») får 
enda tydeligere frem de ressursene som personer med funksjonsnedset- 
telser bærer med seg. 

Som konkret hjelp i arbeidet for og med mennesker med intellek- 
tuell funksjonsnedsettelse i kirken publiserte Kirkeradet i 2016 heftet 
Likeverd - inkludering - tilrettelegging (Kirkerådet & HEL, 2016), og to 
artikler ble publisert i Luthersk Kirketidende (Torgauten, 2016a, 2016b). 
Under overskriften «Den egentlige årsak» søker Tor Ivar Torgauten å 
finne svar på hvorfor mennesker med intellektuell funksjonsnedsettelse 
ikke opplever å bli godt inkludert i kirkene — og svaret er de holdningene 
de moter (Torgauten, 2016a). 

Kun i det siste av Den norske kirkes flerårige visjonsdokumenter for 
perioden 2009-2014, 2015-2018, 2019-2021 (Kirkerådet, 2018; Kirkemøtet, 
2008, 2014a) omtales mennesker med funksjonsnedsettelser. I arbeidet 
med visjonsdokumentet for 2019-2021 ble det foreslått fra Kirkerådets 
sekretariat å inkludere punktet «[kjirken forsvarer rettigheter for men- 
nesker med funksjonsnedsettelser» (Kirkerådet, 2018, s. 5). Dette punk- 
tet kom ikke inn i det forslaget som gikk til Kirkemøtet, som derimot 
vedtok - under punktet om dåp og trosopplæring: «Kirken legger til 
rette for mennesker med funksjonsnedsettelser» (Kirkemøtet, 2018). Vi 
så ovenfor at mangfold er ett av prinsippene i CRPD. Mangfold ble tyde- 
lig verdsatt av kirkemøtekomiteen i 2015 i saken om kirke og helse: «Det 
menneskelige mangfoldet må oppvurderes som en motvekt til ensrettin- 
gen av idealer for kropp, utseende og funksjonsevne» (Kirkemøtet, 2015, 
s. 3). En slik oppvurdering må forstås med utgangspunkt i at ensretting av 
idealer oppfattes som en trussel mot det genuint menneskelige. 

Den norske kirkes visjonsdokument for 2009-2014 sier at kjenneteg- 
net på en «åpen» kirke skal operasjonaliseres «ved å utvikle fellesskap 
som verdsetter mangfold og respekterer ulikheter» (Kirkemøtet, 2008, 
s. 2). Å verdsette mangfold rommer en sterk anerkjennelse. I de to siste 
visjonsdokumentene heter det følgende under kjennetegnet «åpen»: «Vi 
er et fellesskap preget av likeverd, deltakelse og respekt for mangfold» 
(Kirkemøtet, 2018, s. 2; 2014a, s. 4). Vi ser altså at uttrykket «verdsette» 
er blitt erstattet av «respekt» i de to siste visjonsdokumentene. Det er 
vanskelig å tolke den nye ordbruken som en svakere anerkjennelse av 
mangfold. 

Hva er realiteten hos Den norske kirke med tanke på å tilrettelegge for 
dette mangfoldet? Ifølge Magne Bjørndal (2018) er ikke tilretteleggingen 

bra. Han peker pa at han som blind prest ikke kan bruke de produk- 
tene som Kirkepartner, hovedleverandøren av IT-tjenester til Den norske 
kirke, tilbyr. I den tidligere diskriminerings- og tilgjengelighetsloven som 
trådte i kraft i 2009, var det i paragraf 11 et krav om universelt utformede 
IT-systemer innen 2021 for eksisterende IT-systemer (diskriminerings- og 
tilgjengelighetsloven, 2008), en bestemmelse som er videreført i paragraf 
41 i likestillings- og diskrimineringsloven som trådte i kraft i 2018. Altså 
har verken Den norske kirke eller norske myndigheter hatt det travelt på 
dette området. Nye IT-systemer skulle ha vært universelt utformet fra 1. 
juli 2011. 

En vurdering av hva Den norske kirke har gjort internt, kan altså 
oppsummeres med at det er en betydelig dreining i omtalen og verdset- 
tingen av personer med funksjonsnedsettelser. Selv om jeg ikke har 
grunnlag for å si noe om universell utforming generelt, er det særlig 
ett område innenfor universell utforming som er kritikkverdig, nemlig 
IT-systemene. 

I arbeidet med å søke å påvirke offentlige myndigheter er det verdt å 
merke seg menneskerettighetssaken på Kirkemøtet i 2014. To av de fire 
«oppfordringene» til norske myndigheter omhandlet mennesker med 
nedsatt funksjonsevne (Kirkemøtet, 2014b, s. 6): 


(i) ratifikasjon av blant annet tilleggsprotokollen til CRPD for å tillate 
individklager 

(ii) økt vekt på å bekjempe diskriminering, blant annet på bakgrunn 
av nedsatt funksjonsevne 


Stortinget valgte å ikke ratifisere noen av de aktuelle tilleggsprotokol- 
lene, og som nevnt ovenfor trådte den nye likestillings- og diskrimine- 
ringsloven i kraft i 2018. Den norske kirke er generelt opptatt av å øke 
deltakelsen til personer med funksjonsnedsettelse på alle samfunns- 
områder. Ungdommens kirkemøte minner om at det i all kommuni- 
kasjon med barn og unge med funksjonsnedsettelser skal tydeliggjøres 
at aktiviteten er tilrettelagt (Ungdommens kirkemøte, 2015, s. 2). I 2016 
advarte Kirkerådet mot at kommuneloven ble formulert slik at den åpner 
for at kommunene kan slå sammen eldreråd og råd for personer med 
funksjonsnedsettelse. Kirkerådet peker på at «eldre, mennesker med 

funksjonsnedsettelser og ungdom er underrepresentert i folkevalgte 
organ» (Kirkerådet, 2016, s. 2). I kommuneloven som ble vedtatt i 2018 
(lov om endringar i kommunelova m.m., 2017), skilles det mellom disse 
to rådene, og et ungdomsråd er også påkrevd i hver kommune. Disse to 
eksemplene mener jeg illustrerer at Den norske kirke krever tiltak fra 
myndighetene for bedre inkludering. 


Avsluttende drøfting 


Den norske kirke er formet av sin tid, også i møtet med personer med 
funksjonsnedsettelser. Lokal tilrettelegging for deltakelse og målrettet 
diakoni, i første rekke for døve, er en del av dette bildet. I dette kapitlet 
er det ikke grunnlag for å hevde at diakonien i møte med personer med 
funksjonsnedsettelser har vært tidlig ute med å vektlegge myndiggjøring, 
men i dag blir det lagt vekt på tilrettelegging for likeverdig deltakelse, 
i alle fall i prinsipielle vedtak. I realiteten hindres slik likeverdig delta- 
kelse, blant annet ved at Den norske kirkes IT-leverandør ikke oppfyller 
norsk lov. 

Diskriminering og ekskludering av personer med funksjonsnedsettel- 
ser er først og fremst et problem for dem som ikke får delta i den grad de 
ønsker, men det er også et problem for samfunnet ved at vi får et råere 
samfunn, og fordi ressurser mange besitter, ikke blir tatt i bruk. På indi- 
vidnivå kan vi skille mellom tre skadelige holdninger: 


(i) Interesse av å bevare status quo, der usynliggjøring kan være et 
effektivt virkemiddel. 

(ii) Ønsket om «normalitet», forstått som dominerende kjennetegn 
ved majoriteten, innebærer at minoriteters kjennetegn vurderes 
som uønsket. 

(iii) Utestenging ved ikke å legge til rette, og ved å prioritere budsjett- 
messig effektivitet fremfor myndiggjørende løsninger. 


Alle disse holdningene, ytringene og manglende tiltakene opprett- 
holder «utsattheten» for dem som rammes. Disse tre forklaringene vil 
drøftes kort nedenfor, med innsikt fra egen forskning på ideologier som 
søker å holde grupper og personer nede og utestengt (Haugen, 1996), 

samt med innsikt i inkluderende kontra ekskluderende identitetsbyg- 
ging (Haugen, 2017) og i hva som fremmer og hemmer stigmatisering 


og selvstigmatisering. 


Status quo og usynliggjøring 

Det at nye grupper søker å øke sin innflytelse i samfunnet, innebærer at 
etablerte makthierarkier vil utfordres. For dem som besitter posisjoner, 
oppleves dette som uønsket. Ut fra en slik forståelse kan krav fra perso- 
ner med funksjonsnedsettelser oppfattes som truende, siden disse ikke 
respekterer samfunnets ordninger og regler. Det å oppleve at ens egen 
stemme og egne krav ikke blir møtt, vil medføre resignasjon eller tilmed 
mindreverdighetskomplekser blant personer og grupper som søker økt 
innflytelse. Utfallet kan bli at disse ikke deltar like aktivt i sivilsamfunnet 
og på politiske arenaer som de ville ha gjort dersom deres deltakelse ikke 
hadde møtt fordommer. I verste fall kan ulike former for selvstigmatise- 
ring bli utfallet, altså at man lettere aksepterer sin situasjon som «gitt» 
eller skjebnebestemt. 


«Normalitet» forstått som majoritetskjennetegn 

Vi ser fremvekst av en identitetsforankret majoritetssjåvinisme, sær- 
lig i møte med innvandrere (Pew Research Center, 2018, s. 23; se også 
Haugen, 2017). Det er funnet at personer med fordommer mot innvan- 
drere også tenderer til å være mer positive til det Botvar omtaler som 
«humor om menneskelig lidelse/lyter» (Botvar, 2019, s. 47). Grad av 
religiøsitet er derimot ikke signifikant korrelert med holdninger til slik 
humor. Negative reaksjoner mot dem som faller utenfor «normalite- 
ten», er både et samfunnsproblem og et problem for dem som rammes. 
31 prosent rapporterer at de er blitt utsatt for hatytringer det siste året, 
slik hatytring er definert av Likestillings- og diskrimineringsombudet 
(Olsen et al., 2016, s. 33; se også s. 17-18). Julia Kristeva understreker 
at det som fremmer frastøting - også i kristendommen - er «truende 
annerledeshet» (Kristeva, 1982, s. 17), som «forstyrrer identitet, sys- 
tem, orden» (s. 4). Kristeva løfter frem Jesus som et radikalt brudd med 

frastoting basert pa ytre trekk, siden han forkynner menneskets indre 
kvaliteter (Matt 15, 18-20) (Kristeva, 1982, s. 113-114). 


Utestenging ved ikke a legge til rette 


Dette kan forstas som den «snilleste» av de tre holdningene, men den kan 
være minst like skadelig for det psykiske velværet til dem som rammes. 
Det å overse hvor utsatte personer kan bli utestengt ved ikke å få den til- 
retteleggingen de har krav på etter både internasjonale menneskerettig- 
heter og norsk rett, er et unnlatelsesovergrep. Dette kan smerte like mye 
som et aktivt overgrep. 


Oppsummering 


Jeg har i dette bidraget identifisert kjernen i nyere forståelser av inklude- 
rende tilrettelegging for personer med funksjonsnedsettelser - som også 
er målbåret av Kirkenes Verdensråd - og hvorvidt Den norske kirke pa 
sentralt nivå har latt seg inspirere av slike forståelser. Svaret er at vi kan 
se spor av endringer, men selv om Den norske kirke uttrykker at den vil 
gå foran, skjer dette i liten grad i praksis. For både statlige og kirkelige 
beslutningstakere må personer som er blitt usynliggjort, holdt nede og 
ekskludert, i større grad få delta og bli hørt på de arenaene hvor goder 
og byrder fordeles. Rimelig tilrettelegging, altså tilrettelegging som ikke 
innebærer en utilbørlig byrde for plikthaveren, skal sikres. Tilretteleg- 
ging for deltakelse er ikke en slik utilbørlig byrde. Ved å fremme delta- 
kelse fra grupper av personer som er svakt representert, fremmes også 
mangfold. Kirkenes Verdensråd og Den norske kirke oppvurderer og 
verdsetter mangfold i teorien - og gradvis vil dette endre status quo. 
Denne måten å avgi makt på bidrar samtidig til en mer inkluderende 
utvikling. 

Funksjonshemming, bioteknologi 
og menneskesyn: Utfordringer 
for kristen etikk 


Gunnar Heiene 
MF vitenskapelig høgskole 


Abstract: The article discusses public attitudes to disabled people in view of recent 
developments within modern biotechnology, including the new technology called 
non-invasive prenatal diagnostics (NIPT) that makes it possible to test human 
fetuses for different genetic disorders. In the critical evaluation of this practice, fem- 
inist ethics is utilized. The article discusses the issue of human rights for disabled 
people and the specific challenges for disability ethics in this context, including the 
issue of “selective” abortion. 


Keywords: abortion, biotechnology, Christian bioethics, disability, feminist ethics, 
human rights, NIPT, prenatal diagnostics 


Innledning 


Synet på mennesker med funksjonsnedsettelser har gjennomgått store 
endringer gjennom historien. Mennesker med funksjonshemminger 
opplever i dag mer støtte og anerkjennelse enn tilfellet var for bare noen 
tiår siden. Mennesker med fysiske eller mentale funksjonsnedsettelser 
blir stadig mer synlige i samfunnet, også ved at de tar aktivt del i sam- 
funnsdebatten. Samtidig har forståelsen av funksjonshemming endret 
seg gradvis fra en situasjon der de medisinske faktorene var i fokus, til en 
mer helhetlig tilnærming der de samfunnsmessige rammebetingelser for 


Sitering av denne artikkelen: Heiene, G. (2020). Funksjonshemming, bioteknologi og menneskesyn: 
Utfordringer for kristen etikk. I I. M. Lid & A. R. Solevåg (Red.), Religiøst medborgerskap: Funksjons- 
hemming, likeverd og menneskesyn (Kap. 7, s. 153-173). Oslo: Cappelen Damm Akademisk. https://doi. 
org/10.23865/noasp.100.ch7 
Lisens: CC BY-NC-ND 4.0. 

den mangfoldige gruppen av mennesker med funksjonsnedsettelser har 
fatt storre oppmerksomhet. 

Selv om det generelle bildet viser at funksjonshemmede i dag har flere 
ressurser og offentlige tilbud til radighet enn tidligere generasjoner, og at 
de er blitt mer akseptert og integrert i samfunnet, er det fortsatt mange 
utfordringer a ta tak i for at samfunnets holdninger til denne gruppen 
i enda sterkere grad skal preges av inkludering og støtte. Fortsatt gjen- 
står mye arbeid for å sikre funksjonshemmedes menneskerettigheter 
og skape et mer inkluderende samfunn der alle er «helt med», slik det 
formuleres i en av de nyere norske bøkene om dette temaet (Dahle & 
Torgauten, 2015). 

Det norske samfunnet i dag er preget av det vi med et litt upresist 
uttrykk kan kalle «den moderne velferdsstaten», der man er opptatt av 
at alle grupper i samfunnet skal få del i de ressursene som er til rådighet. 
Kombinasjonen av ny teknologisk kunnskap, økte materielle ressurser 
og en klar vilje til rettferdig fordeling av disse ressursene har skapt nye 
utfordringer for synet på mennesker med ulike typer funksjonsnedset- 
telser. På den ene siden har de økte ressursene muliggjort mer støtte og 
hjelp til utsatte grupper i samfunnet. På den andre siden har utviklingen 
innenfor moderne bio- og genteknologi skapt økt bekymring for hvordan 
denne teknologien kan brukes og misbrukes, på en måte som kan påvirke 
våre holdninger til funksjonshemmede i negativ retning. 


Tema og problemstillinger 


I dette bidraget vil jeg særlig rette søkelyset mot utviklingen innenfor 
moderne bioteknologi. Mange har et håp om at den økte kunnskapen vi 
i dag har om bio- og genteknologi, kan bidra til et bedre liv for mange 
med nedsatt funksjonsevne. Samtidig ser vi en økende bekymring for 
at de nye teknologiske mulighetene på dette feltet kan føre til negative 
endringer i synet på funksjonshemming og en forsterket jakt på «det per- 
fekte mennesket». Ofte brukes begrepet «sorteringssamfunnet» som en 
kritisk betegnelse på en slik mulig utvikling. 

Jeg vil derfor drøfte hvordan synspunkter fra nyere teologi og etikk, 
ikke minst feministisk etikk, som legger vekt på de relasjonelle aspekter 


154 


FUNKSJONSHEMMING, BIOTEKNOLOGI OG MENNESKESYN 


ved etikken som korrektiv til tradisjonelle etiske paradigmer som plikt- 
og konsekvensetikk, kan bidra til å øke bevisstheten om slike utfordrin- 
ger og sikre grunnleggende rettigheter for alle mennesker, også for dem 
som blir født med alvorlige funksjonsnedsettelser. Hvordan skal vi for- 
holde oss til spørsmålet om prenatal diagnostikk gjennom de avanserte 
genteknologiske metodene som er blitt tilgjengelige i senere år? Dette er 
spørsmål som i dag drøftes i mange land med ulik lovgivning og ulik 
praksis. 
Jeg vil ut fra dette konsentrere meg om følgende to problemstillinger: 


e Hvordan utfordres kristen etikk av moderne bioteknologi i spørs- 
mål som har sammenheng med menneskesynet, og da særlig synet 
på funksjonshemming? 

e Hvordan kan feministisk etikk bidra til å gi svar på disse utfordrin- 
gene som ivaretar menneskeverdet for alle, uansett funksjonsnivå? 


Bioteknologi - nye muligheter, nye utfordringer 


Både i Norge og i en rekke andre land har debatten om fosterdiagnostikk 
aktualisert viktige bioetiske spørsmål om hvordan vi bør forholde oss 
til moderne genteknologiske metoder. I løpet av de senere år er det blitt 
mulig å få detaljert informasjon om fosteret gjennom en såkalt ikke-inva- 
siv prenatal test (non-invasive prenatal test, NIPT) tidlig i svangerskapet, 
i god tid før grensen for selvbestemt abort (tolvte uke). De som gjerne 
vil innføre den nye metoden, har blant annet argumentert med at testen 
er helt ufarlig for fosteret, i motsetning til tradisjonell fosterdiagnostikk 
(fostervannsprøve), der det er en viss risiko (cirka 0,5 prosent) for spon- 
tanabort. Andre har advart mot de langsiktige samfunnsvirkningene 
av den nye teknologien, og noen hevder at vi beveger oss stadig mer i 
retning av «sorteringssamfunnet». Også i det politiske miljøet har bio- 
teknologiske spørsmål skapt debatt, blant annet i forbindelse med regje- 
ringsforhandlingene i vårt land våren 2019. Debatten om NIPT er et godt 
eksempel på hvordan moderne bioteknologi utfordrer oss til fornyet etisk 
gjennomtenkning, der synet på funksjonshemming er et sentralt tema 
(Hofman, 2014; Hofman & Carson, 2018). 

Sporsmalet om fosterdiagnostikk og om hvem som skal fa tilgang til 
NIPT, har vært grundig drøftet i Bioteknologiradet, der jeg selv var med- 
lem i årene 2014-2019. Spørsmålet kan egne seg som ett av flere eksempler 
på hvordan moderne bioteknologi kan påvirke synet på funksjonsned- 
settelse og arvelige sykdommer. Et viktig tema innenfor funksjonshem- 
mingsteologien er nettopp de etiske utfordringene som henger sammen 
med utviklingen innenfor nyere bioteknologi, og som aktualiserer hvilke 
rettigheter mennesker med nedsatt funksjonsevne har i vårt moderne 
teknologiske samfunn (Asch, 2001; Cahill, 2005; Swinton & Brock, 2007). 
Bioetikken trenger åpenbart et funksjonshemmingsperspektiv som kan 
åpne opp for spørsmål som ikke nødvendigvis fanges opp i diskusjonene 
om medisinsk teknologi og nye metoder (Kuczevski, 2001). I debatten om 
prenatal diagnostikk blant representanter for funksjonshemmede er ikke 
temaet først og fremst om abort kan forsvares i seg selv, men om hvilke 
signaler som sendes til samfunnet når abort blir tillatt på bakgrunn av 
bestemte trekk ved fosteret, for eksempel trisomi 21, altså Downs syn- 
drom (Reynolds, 2003; Manninen, 2015). Et liberalt ytterpunkt i debatten 
er Richard Dawkins (2014), som hevder at det er «umoralsk» ikke å abor- 
tere et foster som har Downs syndrom. 

Jeg har også en mer personlig grunn til å velge dette temaet, ettersom 
jeg er far til et barn med alvorlig utviklingshemming. Det er ikke over- 
raskende at mange som er opptatt av funksjonsnedsettelser som aka- 
demisk tema, har erfaringer fra eget liv eller familie- og vennekretsen 
som også har skapt et faglig engasjement på dette området. Vår yngste 
datter, som er født i 1990, fikk tidlig den generelle diagnosen «alvorlig 
psykisk utviklingshemming», men utviklingen innenfor bioteknologisk 
forskning har ført til at hun nå har fått en helt presis diagnose — spontan 
mutasjon i et gen med betegnelsen DDX3X. I august 2015 publiserte et 
anerkjent amerikansk tidsskrift en rapport om at mutasjoner i dette 
genet er en årsak til uforklart kognitiv funksjonsnedsettelse hos jenter 
(Snijders Blok, Madsen, Juusola, Gillisen, Baralle et al., 2015). Metoden 
som ble brukt, kalles «heleksomsekvensering» og har bare vært tilgjen- 
gelig de siste årene. Dette er en undersøkelse der hele «eksomet», det vil 
si de delene av DNA-molekylet som inneholder oppskrifter på protei- 
ner, blir kartlagt. Frem til nå er det oppdaget cirka 300 tilfeller av denne 

mutasjonen, og det er blitt anslått at den er årsak til mellom 1 og 3 prosent 
av alle tilfeller av kognitiv funksjonshemming hos jenter, ofte forbundet 
med ulike fysiske funksjonsnedsettelser. 

Denne informasjonen var av stor betydning for oss foreldre. Vi 
behøvde ikke lenger å spekulere i om utviklingshemmingen kunne ha 
vært forårsaket av en fødselsskade, og vi kunne også utelukke muligheten 
for videreføring gjennom arv hos våre tre øvrige barn. I USA er det for 
øvrig etablert en stiftelse, DDX3X Foundation, som tilbyr veiledning og 
assistanse for familier som er berørt. Vår erfaring er bare ett av mange 
eksempler på at muligheten for gentesting kan ha en positiv betydning for 
mennesker med funksjonsnedsettelse (Wright, 2019). 


Menneskesyn og funksjonshemming 


Vårt syn på hva mennesket er, og hvilken verdi et menneskeliv bør til- 
kjennes, blir aktualisert i møte med alle former for funksjonshemming, 
både fysisk og mentalt. I vår moderne vestlige kultur, som i så stor grad 
idealiserer det friske, harmoniske og vellykkede mennesket, blir dette 
spesielt utfordrende. Et typisk uttrykk for vår tids menneskesyn finner 
vi i Verdens helseorganisasjons (WHO) definisjon av helse som «en til- 
stand av fullstendig fysisk, mentalt og sosialt velvære og ikke bare fra- 
vær av sykdom og lyte» (WHO, Principles). En slik forståelse skaper 
store problemer i møte med alle former for funksjonshemming, både 
på grunn av de utopiske elementene i definisjonen, ikke minst begrepet 
«fullstendig velvære», og fordi det ikke er mulig å finne klare, objektive 
og universelle kriterier for hva som er god helse. Dette fører lett til at 
terskelen for hva som blir sett på som helseproblemer og sykdom blir 
senket, og til at vår evne til å leve med kroniske sykdommer blir svekket 
(Huber et al., 2011). 

I vår tid har forståelsen av funksjonshemming ofte vært preget av en 
medisinsk modell som har sett på funksjonshemminger som mangler 
eller svakheter som kan «fikses» gjennom ulike tiltak for de enkeltindi- 
vider som avviker fra normalen på grunn av spesielle fysiske kognitive, 
eller mentale funksjonsnedsettelser. En slik forståelse har selvsagt hjul- 
pet mange mennesker til å få et bedre liv. Imidlertid har den ensidige 

medisinske tilnærmingen ført til at mennesker med funksjonsnedsettel- 
ser kan oppleve å bli behandlet som objekter som representerer et avvik 
eller en mangel, med oppmerksomhet på problemer som må løses for å 
kunne leve et godt liv. 

Innen funksjonshemmingsstudier er den medisinske modellen ofte 
erstattet av en sosial modell som formidler at den medisinske modellen 
legger for ensidig vekt på enkeltindivider, på bekostning av de sosiale og 
strukturelle problemene som møter mennesker med nedsatt funksjons- 
evne (Oliver, 2013; Campbell & Beckett, 2015). I 2001 publiserte WHO 
et internasjonalt klassifikasjonssystem — det såkalte International Clas- 
sification of Functioning, Disability and Health (ICF) - som la vekt på 
den gjensidige vekselvirkningen mellom individers helsetilstand (for 
eksempel cerebral parese eller Downs syndrom) og ulike former for ytre 
faktorer (negative holdninger, fysiske hindringer og mangel på sam- 
funnsmessig støtte). Dette innebærer at funksjonshemming forstås som 
en universell menneskelig erfaring som alle kan oppleve i noen grad i 
faser av livet. 

Vi kan altså snakke om et paradigmeskifte innenfor dette feltet de 
siste 15—20 årene, der de sosiale og relasjonelle aspektene ved funksjons- 
hemming har fått større oppmerksomhet. Dette har åpnet for å forstå 
funksjonshemmedes situasjon innenfor en større ramme, der både de 
særegne, individuelle aspektene ved funksjonsnedsettelsen og de sosiale 
barrierene og hindringene på makronivå blir relevante (Reindal, 2008). 
I sin doktoravhandling om forståelsen av funksjonshemming hevder Jan 
Grue (2011) at det ikke er sakssvarende å sette den sosiale og den medi- 
sinske modellen opp mot hverandre, men at vi heller må se på forholdet 
mellom dem i lys av begreper som «interaction» og «interdependence». 
Begrepet interseksjonalitet er blitt stadig mer vanlig i nyere teori om 
funksjonshemming (Goethals et al., 2015). Det åpner opp for å kombi- 
nere flere perspektiver i forståelsen av funksjonshemming, for eksem- 
pel sammenhenger med kjønn, rase og etnisitet (James & Wu, 2006). 
Slike endringer i forståelsen av funksjonshemming har hatt stor politisk 
betydning og har bidratt til frigjøring av funksjonshemmede, ettersom 
ansvaret for å fjerne hindringer og byrder plasseres hos samfunnet som 
helhet (Shakespeare, 2010). 

Utviklingen i forståelsen av funksjonshemming gjenspeiler idealer 
fra den moderne velferdsstaten, som gjennom de siste tiårene har bygd 
ut et omfattende system av tiltak for å øke mulighetene for handlings- 
frihet og livsutfoldelse, også for mennesker med nedsatt funksjons- 
evne (Andreassen, 2014; Sørvoll, 2015). Kjersti Skarstad (2018a) har 
drøftet spørsmålet om hvordan vi bedre kan beskytte funksjonshem- 
medes menneskerettigheter. Blant annet retter hun kritikk mot den 
norske vergemålsordningen, som hun mener praktiseres på en måte 
som er problematisk ut fra retten til selvbestemmelse for alle funk- 
sjonshemmede, en rett som er nedfelt i FN-konvensjonen om rettighe- 
tene til personer med nedsatt funksjonsevne (CRPD) (Skarstad, 2017, 
2018b). 

Slike perspektiver bør også inkluderes i en teologisk tilnærming til 
funksjonsnedsettelse. Det er viktig å rette søkelyset mot samfunnets 
holdninger til funksjonshemmede, og mot de problemer som skapes på 
grunn av fordommer og negative reaksjoner i ulike sosiale sammenhen- 
ger. Utviklingen innenfor moderne bio- og genteknologi gjør det påkrevd 
å ta disse utfordringene på alvor, slik flere feministiske etikere har bidratt 
til, både innenfor funksjonshemmingsstudier generelt, som hos Rosema- 
rie Garland-Thomson (2002, 2005), og i møte med moderne bioetikk, med 
Jackie Leach Scully (2003, 2008, 2018) som en av flere sentrale bidrags- 
ytere til feltet «disability bioethics». Et viktig norsk bidrag er Inger Marie 
Lids doktoravhandling, Likeverdig tilgjengelighet (Lid, 2012), som drøfter 
menneskesyn og funksjonshemming med vekt på etiske problemstillin- 
ger knyttet til «universell utforming, mangfold og deltakelse». Hennes 
konklusjon er følgende: 


Et menneskesyn som vektlegger mennesket som mottakende og anerkjen- 
ner kroppslig sårbarhet som allment universelt vilkår, er et godt utgangs- 
punkt for å diskutere inkludering allment sett. Paulus’ radikale nytolkning 
av menneskets kroppslige sårbarhet viser en aksept av de torner i kroppen 
mennesket lever med, og som tilhører livets grunnvilkår. Hans fortolkning 
og refleksjon over sårbarheten er viktig for vår tid, som et korrektiv til ide- 
ologisering av en perfekt, sterk og veltrent kropp, uten grenser. (Lid, 2012, 
s. 250) 

Teologisk bioetikk 


Innenfor kristen etikk og teologi har man de siste tiårene vært nødt til å 
reflektere over utfordringene fra moderne bioteknologi, og det har vært 
publisert mange bøker og artikler innenfor dette feltet som viser stor 
bredde, både i synet på konkrete bioetiske spørsmål og i forståelsen av 
hva som kjennetegner kristen bioetikk. 

Den kjente kristne bioetikeren H. Tristham Engelhardt Jr., mangeårig 
redaktør av tidsskriftet Christian Bioethics, skrev for noen år siden en kri- 
tisk artikkel der han gikk til frontalangrep på store deler av den kristne 
bioetikken de siste 50-60 årene (Engelhardt Jr., 2014). Han rettet sterk 
kritikk mot pionerer som Paul Ramsey og Richard McCormick, som 
begge spilte viktige roller i diskusjoner om bioteknologi og helsespørsmål 
i USA fra 1960-tallet. Engelhardt Jr. hevdet at deres bidrag førte til en 
utvanning av det kristne grunnlaget for bioetikken på grunn av ønsket 
om å argumentere allment, uten eksplisitte henvisninger til kristne per- 
spektiver. Han støttet seg særlig til den kjente teologen og etikeren Stan- 
ley Hauerwas, som allerede i det første nummeret av Christian Bioethics 
gikk til angrep på denne tradisjonen, som han mente sviktet når det 
gjaldt å utforme en autentisk kristen bioetikk (Hauerwas, 1995). Hauer- 
was representerer en tradisjon i kristen etikk der man ikke er opptatt 
av å argumentere ut fra en felles allmennmoralsk erkjennelse, eller av å 
utforme etiske synspunkter som kan danne grunnlaget for samfunnets 
politikk og lovgivning. Her målbærer han en annen oppfatning enn den 
som har preget norsk teologi og etikk de siste tiårene, der kirkens og den 
kristne etikkens positive bidrag til samfunnsdebatten, også i bioetiske 
spørsmål, har vært understreket, med en åpenhet for å kombinere all- 
menne og spesifikt kristne argumenter. 

En viktig bidragsyter til teologisk bioetikk er katolikken Lisa Sowle 
Cahill, både gjennom boken Theological Bioethics (Cahill, 2005) og 
andre sentrale bidrag (Cahill, 2003, 2014). Hennes hovedanliggende er 
at kristen bioetikk må fremme rettferdighet og lik tilgang til helse- og 
omsorgsressurser, også i et globalt perspektiv. Hun understreker at bio- 
etikk i det 21. århundre ikke bare handler om individuelle moralske valg, 
men først og fremst må forstås som sosialetikk, ikke bare i teorien, men 
også i praktisk engasjement. Hun henter støtte for en slik oppfatning i 

både frigjøringsteologien og katolsk sosiallære (Cahill, 2005, s. 4-5). I en 
kulturell situasjon der sekulariseringen har ført til at religionens rolle er 
svekket, både i den akademiske verdenen og i media, må teologisk bio- 
etikk aktivt inn i samfunnsdebatten, hevder hun (s. 51). Et viktig norsk 
bidrag i senere år er boken Menneskeverd i klinikk og politikk. Bioetikk i 
lys av kristen tro (Magelssen, 2013). 


Sorteringssamfunnet 


En av grunnene til at mange kristne etikere og kirkesamfunn i senere 
år har engasjert seg i bioetiske spørsmål, er de åpenbare utfordringene 
som kommer til syne når det gjelder oppfatningen av mennesker med 
funksjonsnedsettelser. De færreste går så langt som filosofen Peter Singer, 
som har hevdet at det å ta livet av et nyfødt barn med «defekter» i mange 
tilfeller ikke er moralsk galt i det hele tatt (Singer, 2011, s. 167). Men det 
er likevel grunn til å være på vakt mot en utvikling i retning av min- 
dre vern for enkelte grupper av mennesker, begrunnet ut fra et «lavere» 
funksjonsnivå. 

Både i Norge og en rekke andre land har kristne teologer og etikere 
engasjert seg i kampen mot «sorteringssamfunnet», forstått som et 
samfunn der moderne bioteknologi blir utnyttet til i størst mulig grad 
å unngå at det fødes barn med nedsatt funksjonsevne. I boken Uønsket 
har politikeren Erik Lunde (2017, s. 29) i tilslutning til medisineren Mor- 
ten Magelssen (2013, s. 66) gitt følgende definisjon av dette begrepet: «Et 
samfunn som tillater tilsiktet og systematisk sortering av mennesker med 
bestemte egenskaper, kan vi kalle et sorteringssamfunn.» Lunde trekker 
blant annet frem Richard Dawkins’ påstand om at det kan være umoralsk 
å bære frem et barn med Downs syndrom, og han hevder at en slik opp- 
fatning bygger på en klassisk utilitaristisk logikk. Han viser også til føl- 
gende sitat av Aksel Braanen Sterri: «De som har Downs, vil aldri kunne 
leve fullverdige liv, uansett hvor mye vi som samfunn legger til rette for 
det» (Lunde, s. 233; jf. Sterri, 2014). 

I denne debatten er det viktig at vi ikke bare retter søkelyset mot den 
enkelte kvinnes eller families valg, men også mot de rammebetingelsene 
som finnes for familier med funksjonshemmede barn (Lein, 2018). Et 

eksempel pa dette er et innlegg av Anne Holt (2018) i debatten om sorte- 
ringssamfunnet, der hun blant annet skriver følgende: 


Selvsagt ønsker ikke tilhengerne av dagens abortlov noe sorteringssamfunn. 
Dessverre er et slikt samfunn imidlertid allerede her, om enn ganske så post-na- 
talt. Nærmest ukentlig, året rundt, leser og hører vi vitnesbyrd om hvilken al- 
vorlig byrde sterkt funksjonshemmede barn er for sine foreldre og søsken. Vi 
erfarer at de ikke får den hjelpen de trenger, det skjæres og kuttes i bevillinger 
og budsjetter på en måte som definitivt bidrar til å sortere ut enkeltfamilier til 
langt dårligere livsvilkår enn oss andre. Familier går i stykker, søsken lider, og 
særlig kvinners karrierer går i vasken for livet. Dette er sortering, slik det også 
sorteres på en rekke andre områder. Sorteringssamfunnet har vi hatt siden tide- 


nes morgen, og vi er alle ansvarlige. 


Spørsmålet om etiske vurderinger av reproduktive valg står sentralt i 
dagens bioetiske debatt, men dette er ikke det eneste temaet når vi arbei- 
der med forholdet mellom funksjonshemming og bioetikk. Det blir sterkt 
understreket av Jackie Leach Scully, som tar til orde for et utvidet per- 
spektiv basert på endringene i forståelsen av funksjonshemming. Hun 
hevder at funksjonshemmingsstudier må ha et perspektiv som går ut over 
(selv om de ikke utelukker) den biomedisinske forståelsen av funksjons- 
hemming. Scully refererer til en formulering av Simi Linton, en pioner 
innenfor dette fagfeltet. Ifølge Linton tilfører funksjonshemmingsstudier 
en kritisk dimensjon til tenkningen om spørsmål som autonomi, kom- 
petanse, helhet, avhengighet og uavhengighet, helse, fysisk fremtreden, 
estetikk, fellesskap og ideer om fremskritt og fullkommengjøring, altså 
spørsmål som berører alle sider ved våre liv, og som også angår bioetik- 
ken (Scully 2008, s. 3; Linton 1998, s. 218). 

Scully skiller videre mellom to ulike måter å tematisere funksjons- 
hemming i etikken på - «ethics of disability» og «disability ethics» 
(Scully, 2008, s. 9). Mens det første begrepet dreier seg om den syste- 
matiske refleksjonen over moralsk akseptable måter å forholde seg til 
funksjonshemmede mennesker på, handler det andre om de bestemte 
moralske forståelsene som genereres gjennom erfaring av funksjons- 
hemming. Begge disse tilnærmingene er nødvendige for å få en helhet- 
lig forståelse. 

Feministisk bioetikk 


Jackie Leach Scully har ikke bare tematisert behovet for en etikk om 
funksjonshemming. Hun har også understreket feminismens betydning 
for bioetikken. Hun hevder at det foreligger en erkjennelsesmessig urett- 
ferdighet («epistemic injustice») som består i at kunnskap hos utsatte 
grupper, for eksempel funksjonshemmede, ikke blir inkludert i våre kol- 
lektive erkjennelsesmessige ressurser (Scully, 2018, s. 106). 

Scully er ikke det eneste eksemplet på feministiske etikere som har lagt 
spesiell vekt på utfordringene innenfor spenningsfeltet bioteknologi og 
funksjonshemming gjennom de siste 10-15 år. Også Garland-Thomson 
har berørt dette temaet i flere sammenhenger (Garland-Thomson, 
2002, 2005). Et annet eksempel er den finske feministiske etikeren 
Eeva Nyrövaara (2011), som retter et kritisk søkelys mot moderne 
stamcelleforskning. Hun legger vekt på at en feministisk oppfatning 
av autonomi og handling bryter med oppfatningen om det fullstendig 
autonome subjektet, og hun understreker at menneskets individuali- 
tet blir definert ved relasjonalitet, altså at vi er forbundet med andre. 
Derfor blir våre valg i stor grad formet av den samfunnsmessige kon- 
teksten og kulturelle verdier: Våre moralske handlinger blir formet i et 
nettverk av «oppression, subordination, and power» (Nyrövaara, 2011, 
s. 213). Utgangspunktet i det kontekstuelle fører til at bioetikken må 
unngå en for sterk betoning av det autonome, uavhengige subjektet. I 
stedet mener Nyrövaara at vi må vektlegge «connectivity», vår forbin- 
delse med andre mennesker, som det grunnleggende perspektivet på 
mennesket. 

Selv om Nyrövaara ikke primært er opptatt av temaet funksjons- 
hemming, peker hennes feministiske antropologi i samme retning som 
mange nyere bidrag innenfor funksjonshemmingsstudier. Dette gjel- 
der blant annet Barbara E. Gibsons artikkel «Disability, connectivity 
and transgressing the autonomous body» (2006). Her blir sammen- 
hengene mellom funksjonshemming, teknologi og miljø tematisert, 
og vestlige oppfatninger av det uavhengige, autonome subjektet blir 
kritisert. Vår tids diskurs om uavhengighet blir anklaget for å bidra til 
å marginalisere kropper som stemples som funksjonshemmet. Alter- 
nativt kan funksjonshemming oppfattes som en mulighet til å utvide 

forstaelsen av subjektivitet og lede i retning av en radikalt ny etikk 
som ikke bare er basert pa individuelle rettigheter, hevder Gibson. 
Mye taler for at feministisk etikk, med sin vekt pa betydningen av 
relasjoner og kontekst, er bedre egnet enn tradisjonell vestlig etikk av 
typen plikt- eller konsekvensetikk nar vi drofter vanskelige bioetiske 
sporsmal. 


Menneskerettigheter for personer med 
funksjonsnedsettelse 


Temaet funksjonshemming og bioetikk aktualiserer viktige sporsmal om 
funksjonshemmedes menneskerettigheter, blant annet nar det gjelder 
spørsmål om liv og død, helse, behandling og autonomi. Bakgrunnen for 
at slike spørsmål er blitt satt på dagsordenen i tiden etter andre verdens- 
krig, er blant annet de mange overgrepene mot funksjonshemmede som 
fant sted i Nazi-Tyskland før og under krigen. Dette har ført til at enkelte 
også har brukt begrepet «eugenikk» om de nye mulighetene innenfor 
moderne bioteknologi, som preimplantasjonsdiagnostikk (pre-implanta- 
tion genetic diagnosis, PGD) og prenatal diagnostikk (Wilkinson, 2009). 
Men det finnes også mange eksempler fra både USA og andre land på at 
personer med funksjonsnedsettelser og andre sårbare grupper har vært 
utnyttet i medisinsk forskning uten at de har hatt anledning til å gi infor- 
mert samtykke. 

En av dem som har engasjert seg mest i dette temaet, er Adrienne 
Asch (1946-2013), som selv var blind, og som har publisert en rekke 
bøker og artikler om menneskerettslige utfordringer ved moderne 
bioetikk. Hun har pekt på likhetstrekk mellom viktige anliggender i 
bioetikken og i vår tids internasjonale bevegelse for funksjonshemme- 
des menneskerettigheter, særlig slik de kommer til uttrykk i sosiale og 
minoritetsbaserte modeller (Asch, 2001). Det dreier seg ikke bare om 
enkeltindividers valg, men om hvordan ny forskning har frembrakt 
hittil ukjente muligheter som vi må ta stilling til ut fra etiske normer. 
Spørsmålet er ikke lenger bare om et menneskeliv kan reddes, men om 
det bør reddes. Definisjoner av «helse», «normalitet», «funksjonshem- 
ming» og «livskvalitet» skaper ofte kontroverser fordi det ikke finnes 

klare, objektive og universelle definisjoner av slike begreper. Ikke minst 
har helse vært definert på mange ulike måter. 

En ensidig medisinsk forståelse av funksjonshemming kan gi grunn- 
lag for misoppfatninger som henger sammen med at funksjonshemming 
betraktes isolert, som en nødvendig konsekvens av biologiske begrens- 
ninger. Når en person med funksjonsnedsettelse erfarer isolasjon, mak- 
tesløshet, fattigdom, arbeidsløshet eller lav sosial status, blir dette forstått 
som uunngåelige følger av biologiske begrensninger. Det fører til at vik- 
tige perspektiver blir utelatt fra synsfeltet, ikke minst samfunnets man- 
glende evne til å tilpasse seg ulike evner og måter å fremtre på i verden. 
Det å leve med funksjonshemming er ikke nødvendigvis en tragedie, slik 
det ofte fremstilles i medisinsk og bioetisk litteratur. Problemet ligger 
heller i den sosiale, institusjonelle og fysiske verdenen, som ikke er tilpas- 
set funksjonshemmedes behov. 

Som alternativ til en slik stereotyp forståelse av funksjonshemming 
peker Asch på muligheten for å akseptere at «disability is a fact of human 
life», og at vi er tjent med at samfunnet legger til rette for at alle mennes- 
ker, uansett funksjonsnivå, kan delta meningsfylt i den sosiale og fysiske 
verdenen med de evner og muligheter de besitter (Asch, 2001, s. 64; jf. 
Asch, Jeffries & Taylor, 2008). 


Prenatal diagnostikk - etiske utfordringer 


Asch ser alvorlige etiske problemer forbundet med vår tids fokus på prena- 
tal diagnostikk, og hun har publisert flere viktige bidrag om dette temaet 
ut fra et funksjonshemmingsperspektiv, både alene og sammen med Erik 
Parens. Ikke minst er hun opptatt av å få frem forskjellen mellom medi- 
sinske og sosiale paradigmer for funksjonshemming. Hun peker på at det 
ikke finnes klare, objektive og universelle definisjoner av begreper som 
«helse», «normalitet» og «funksjonshemming». Særlig retter hun kritikk 
mot den «medisinske» modellen, som hun hevder bygger på feilaktige 
antakelser med alvorlige konsekvenser, nemlig forestillingen om at livet 
er ødelagt («disrupted») for alltid for en person med kronisk sykdom eller 
funksjonsnedsettelser, mens det å brekke en fot eller å få lungebetennelse 
kan utløse en midlertidig krise som normalt vil gå over. I virkeligheten, 

hevder hun, er situasjonen den at de fleste mennesker med tilstander som 
spina bifida, akondroplasi (kortvoksthet), Downs syndrom og mange 
andre funksjonsnedsettelser, oppfatter seg selv som friske, ikke syke, og 
beskriver sine tilstander som gitte storrelser i livet («the equipment with 
which they meet the world») (Asch, 1999, s. 1651). 

I boken Prenatal Testing and Disability Rights (Parens & Asch, 2000), 
blir kritikken mot fosterdiagnostikk fra forskere som ogsa har erfaring 
med funksjonsnedsettelse, formulert av Marsha Saxton (2000) gjennom 
folgende sporsmal: 


e Hvorfor reagerer så mange funksjonshemmede aktivister så nega- 
tivt på prenatal diagnosikk og selektiv abort, når den samme grup- 
pen som regel er for fri abort? 

e Sender prenatal diagnostikk et budskap til mennesker med funk- 
sjonsnedsettelser (og til offentligheten generelt) som forsterker 
eller opprettholder diskriminering? 

e Hyva blir egentlig kommunisert gjennom tilgangen til prena- 
tal diagnostikk og selektiv abort av dem som skriver ut fra et 
rettighetsperspektiv? 


Den australske bioetikeren Lynn Gillam (1999) har levert en nyansert 
drøfting av disse spørsmålene. Hennes utgangspunkt er kritikken som 
går ut på at prenatal diagnostikk for å avdekke genetiske eller andre typer 
unormale tilstander hos fosteret, er en form for diskriminering. Her tar 
hun utgangspunkt i en formulering fra en britisk talskvinne for funk- 
sjonshemmedes rettigheter, Alison Davis, som sa: «In the specific case of 
women with disabilities, and the rights of handicapped people as a whole, 
it is becoming ever more obvious that the ‘right’ to abortion is denying us 
our very right to exist» (1987, s. 276). Davis hevder ogsa at de nye gentek- 
nologiske metodene, inkludert prenatal diagnostikk, i bunn og grunn er 
en teknologi for undertrykkelse og kontroll som devaluerer livene til dem 
som identifiseres seg som funksjonshemmet. 

Gillams bidrag er verdifullt fordi det bygger bro mellom de to tradisjo- 
nelle floyene i denne debatten. Hun avviser en ensidig medisinsk modell 
for 4 forsta funksjonshemming og hevder at funksjonshemming i en viss 

utstrekning er sosialt konstruert. Dette innebærer at både fysiske og kog- 
nitive funksjonsnedsettelser blir forsterket gjennom den måten samfun- 
net påvirker den enkelte på. Imidlertid avviser hun en rendyrket sosial 
modell, ettersom det finnes både genetiske og andre betingelser som vil 
føre til begrensning og lidelse uansett sosial setting. 

En mulig konsekvens av økt tilgang til prenatal diagnostikk kan være 
at antallet mennesker som lever med funksjonsnedsettelser, vil bli bety- 
delig redusert. Det foreligger klare indikasjoner på at det store flertallet 
kvinner vil velge å avbryte et svangerskap som svar på tilstander som 
trisomi 13, 18 eller 21, Tay-Sachs og andre mer eller mindre alvorlige 
diagnoser hos fosteret (Gillam, 1999; jf. Wertz & Fletcher, 1999). I mange 
vestlige land har utbredelsen av negative og diskriminerende holdnin- 
ger til mennesker med funksjonsnedsettelser avtatt i betydelig grad de 
siste tiårene, og funksjonshemmedes rett til å delta i samfunnet på lik 
linje med andre borgere har gradvis blitt mer selvsagt. Når prenatal diag- 
nostikk og selektiv abort blir rutine, kan det ifølge Gillam øke risikoen 
for at samfunnets holdninger til denne gruppen endrer seg. Før prena- 
tal diagnostikk ble vanlig, var det å få et barn med funksjonsnedsettelse 
uforutsigbart og uunngåelig. Med de nye teknologiske mulighetene blir 
det i stadig større grad et bevisst valg fra foreldrenes side som avgjør om 
barnet skal bæres frem eller aborteres. Foreldre som ikke vil avbryte 
svangerskapet eller gå igjennom prenatal testing, kan da bli sett på som 
uansvarlige eller hensynsløse. Slike holdningsendringer kan i sin tur føre 
til økt diskriminering av mennesker med funksjonsnedsettelser, fordi de 
kan bli oppfattet som en byrde for samfunnet og stå i fare for å bli sosi- 
alt marginalisert. En videre konsekvens kan være nedgang i offentlige 
støtteordninger og utvikling av fiendtlige samfunnsmessige holdninger. 
Slike utviklingstrekk vil også kunne sende klare meldinger til dem som 
i dag lever med funksjonsnedsettelser, om at andre ser på deres liv som 
ulykkelig, uproduktivt og uønsket. 

Gillam understreker at dette ikke nødvendigvis betyr at de som tilbyr 
prenatal diagnostikkeller benytter seg av tilbudet, selv star for eller ønsker 
å kommunisere slike holdninger. Derfor er det ikke nok å argumentere 
med at prenatal diagnostikk bare gir foreldrene mulighet til å velge, og 
at det ikke innebærer noen negativ oppfatning om funksjonshemming. 

Det er ingen tvil om at dersom terminering blir standardsvaret nar man 
oppdager noe unormalt hos et foster, vil mennesker med funksjonsned- 
settelser tolke det som en indikasjon pa at bade legene og samfunnet 
som helhet mener at det ville være bedre om funksjonshemmede barn 
ikke ble født. Et slikt budskap vil virke demoraliserende for dem som 
lever med funksjonsnedsettelser. Gillam siterer Deborah Kaplan (1989), 
en kjent talskvinne for personer med funksjonsnedsettelser, som hevder 
at det må være mulig å snakke om forsterdiagnostikk uten å forutsette 
at funksjonshemming alltid og for alle mennesker er tragisk, smertefullt 
og byrdefullt. (Gillam, 1999, s. 166). For at prenatal diagnostikk ikke skal 
bidra til å forsterke negative holdninger til funksjonshemmede, trengs 
tiltak for å bedre samfunnets holdninger til funksjonshemmede og 
øke støtten til denne gruppen. Men hun legger ikke skjul på at dette er 
krevende: 


So whilst it is in theory correct to say that prenatal diagnosis and selective abor- 
tion will not inevitably lead to increased intolerance of people with disabilities, 
there are dangers of negative social outcomes, which needs to be recognized 


and combated. (s. 166-7) 


Gillam drøfter også et annet argument i denne debatten, som ikke tar 
utgangspunkt i empiriske data om konsekvenser for synet på funksjons- 
hemmede, men som beveger seg på begrepsnivå og hevder at selektiv 
abort som begrep i seg selv fører til diskriminering av funksjonshem- 
mede. Ofte blir abort forsvart som en mulig løsning der fosteret tilkjen- 
nes lav moralsk status, ut fra følgende argumenter: (1) til beste for det 
kommende barnet (2) sammenlikning med et fremtidig barn uten funk- 
sjonsnedsettelser og (3) til beste for den blivende mor (s. 167). 

Gillams anliggende er ikke å drøfte selektiv abort som etisk tema i og 
for seg, men hvorvidt argumentene som brukes for å forsvare selektiv 
abort, innebærer diskriminering av funksjonshemmede. På den ene siden 
mener hun at en konstatering av lav livskvalitet ikke i seg selv innebærer 
en moralsk vurdering eller diskriminering. På den andre siden peker hun 
på at det vanligste, når vi konstaterer at mennesker har lav livskvalitet, er 
å svare med å gi hjelp og støtte, slik for eksempel medisinsk personell gjør 
i behandling av syke og lidende pasienter. Derfor må vi skjelne mellom 

moralsk nøytrale oppfatninger om livskvalitet og moralske dommer som 
potensielt kan være diskriminerende (s. 169). 

Det viktigste spørsmålet er ikke hvordan vi oppfatter livskvaliteten til 
funksjonshemmede, men hva vi bruker denne oppfatningen til. Argu- 
menter ut fra et syn som gir fosteret lavere moralsk status enn en person 
som er født, og argumenter ut fra livskvalitet som gir adgang til å ta livet 
av fostre med indikasjoner for medisinske diagnoser eller genetiske varia- 
sjoner, kan ikke brukes til å diskriminere mennesker med funksjonsned- 
settelser. Imidlertid vil mennesker med funksjonsnedsettelser berøres av 
at mennesker rundt dem vurderer deres situasjon og livskvalitet, og ofte 
vil de oppleve at andre har en mye mer negativ oppfatning av dem enn 
de selv har. Det verste eksemplet på dette er ifølge Gillam når argumentet 
om at det er til det beste for det kommende barnet brukes til å forsvare 
selektiv abort, ut fra tanken om at barnet ville være «better off dead than 
disabled» (s. 170). 

Gillam konkluderer med at diskriminering av mennesker med funk- 
sjonsnedsettelser verken er en følge av eller en nødvendig, integrert del 
av prenatal diagnostikk. Men hun medgir at prenatal diagnostikk har et 
potensial for signifikante negative virkninger for mennesker med funk- 
sjonsnedsettelser, og at disse sidene ved den nye teknologien må tas på 
alvor ut fra en sterk etisk bevissthet. Dette standpunktet er uttrykk for 
en vanskelig, men nødvendig balansegang mellom en ukritisk optimisme 
eller en ensidig pessimisme i synet på moderne medisinsk teknologi. 


Oppsummering 


Moderne bioteknologi påvirker uten tvil vår måte å forstå funksjons- 
hemming på og våre valg innenfor områder som reproduksjon, abort 
og medisinsk behandling. Dette er en utfordring som møter oss når vi 
beveger oss innenfor dette feltet, og som aktualiserer hvilken påvirkning 
vårt menneskesyn har for våre etiske valg. I debatter om «sorterings- 
samfunnet» er det viktig å gjennomtenke argumentasjonen for de ulike 
standpunktene. Nærkontakt med mennesker som har funksjonsnedset- 
telser, vil på den ene siden kunne gi forståelse for ønsket om å sikre størst 
mulig sjanse for at alle skal kunne leve et meningsfylt og menneskeverdig 


169 


KAPITTEL 7 


liv, uansett funksjonsniva og egenskaper. Pa den andre siden kan alle de 
vansker og utfordringer som moter mennesker med nedsatt funksjons- 
niva i vart samfunn, forklare hvorfor mange er opptatt av 4 fa vite om 
et kommende barn er friskt eller har en funksjonsnedsettelse. I en slik 
situasjon er det viktig at noen er talspersoner for det ufødte liv, uansett 
funksjonsnivå, og at samfunnet legger til rette for at mennesker med ned- 
satt funksjonsevne kan få leve fullverdige liv med gode rammebetingelser 
og tilstrekkelig omsorg og bistand. Feministisk etikk kan bidra til å gi oss 
et menneskesyn og en forståelse av funksjonshemming som fremhever 
betydningen av å beskytte det sårbare og skjøre livet, som er utsatt for 
mange trusler i vårt moderne, teknologiske samfunn. Vi blir alle utfor- 
dret til å bidra til et samfunn der det ukrenkelige menneskeverdet dan- 
ner grunnlaget for et fellesskap der alle er regnet med (Heiene, 2015). Det 
er en utfordring til oss alle, uavhengig av om vi er personlig berørt av 
funksjonshemming eller ikke. Kampen for det ufødte liv har stått sterkt 
i kristne miljøer i Norge, men det er også viktig at vi engasjerer oss for 
dem som lever liv som er litt annerledes på grunn av fysiske eller kog- 
nitive funksjonsnedsettelser. Vi trenger en politikk og en samfunnsut- 
vikling som gjør det mulig — og synlig - at alle kan få et godt liv, uansett 
funksjonsnivå. 

A fortelje eller bli fortalt: 
Ein analyse av Olaug Nilssens 
Tung tids tale (2017) 


Nora Simonhjell 
Universitetet i Agder 


Abstract: This article focuses on the Norwegian author Olaug Nilssens’ novel, Tung 
tids tale (2017). The novel is based on her experiences with her son who gradually 
grew autistic from the age of three. Until then he was an active communicating 
young boy, but gradually his ability to speak and communicate diminished. On a 
background of theories concerning the use of literature, and vulnerability theory, 
the literary close reading focuses on the narrative as well as the ethical dilemmas 
Nilssen and the first-person narrator find herself in. In this moment of crisis, she is 
crying out to the healthcare system and institutions for more help for herself, her 
son and the rest of the family. By focusing on both the affective, intimate and struc- 
tural side of their situation, Nilssen's novel is highly political. 


Keywords: autism, the use of literature, vulnerability, ethics 


Innleiing" 
Kva kan ein roman fortelje oss om synet på menneskeverd, funksjons- 


variasjon og likeverd? Tung tids tale (Nilssen, 2017) er ein roman som 


handlar om ei mors kamp for ein autistisk son. Olaug Nilssen skriv om 


1 Eg vil takke masterstudentane på emnet «NO 403 Sår og sårbarheter» ved Universitetet i Agder 
hausten 2018. Diskusjonane med dei har hatt stor tyding for korleis eg tenkjer kring romanen. 

gruppa Profesjonelle relasjoner i velferdsyrker, begge ved Universitetet i Stavanger, for høvet til 
å dra på eit skriveopphald under arbeidet med denne artikkelen. 


Sitering av denne artikkelen: Simonhjell, N. (2020). Å fortelje eller bli fortalt: Ein analyse av Olaug 
Nilssens Tung tids tale (2017). I I. M. Lid & A. R. Solevåg (Red.), Religiøst medborgerskap: Funksjons- 
hemming, likeverd og menneskesyn (Kap. 8, s. 175-192). Oslo: Cappelen Damm Akademisk. https://doi. 
org/10.23865/noasp.100.ch8 

smerta og frustrasjonen som dette fører med seg. Ho skriv om kampen ho 
dagleg kjempar for at sonen skal kunne ha det så bra som det er mogleg - 
at han skal kunne få leve i omgjevnader som passar til den måten han er i 
verda på, og at han skal få respekt for kven han er. Dette er ein kamp som 
på den eine sida går føre seg i det praktiske kvardagslivet, og på den andre 
sida ein kamp ho må føre på eit strukturelt og institusjonelt nivå. Sonen 
krev ekstra oppfølging også utanfor heimen, med spesialundervisning og 
særlege tilrettelagde omsorgs- og pleieressursar. 

Personane Olaug og Daniel finst både innanfor og utanfor det litterære 
verket: «Eg heiter Olaug. Eg er ei stor dame på førti år.» og «Du heiter 
Daniel. Du er ein sterk gut på ni år» (s. 9). Vekslinga mellom å vende seg til 
Daniel vekselvis med namn og vekselvis som «du» går att i heile roman- 
en. Dette viser korleis Nilssen balanserer portrettet av han og samspelet 
dei i mellom, med ulike gradar av nærleik og distanse. «Du»-omtalen blir 
særleg nytta i dei passasjane av romanen der Olaug ikkje heilt forstår kva, 
korleis eller kvifor Daniel gjer som han gjer, eller når ho tenkjer attende 
til korleis han var før han byrja endre seg i to-treårsalderen. Ho fortel om 
han, vel vitande om at han høgst truleg aldri vil kunne kome til å lese det 
ho har skrive om han, kommentere det eller gi sin versjon av det ho for- 
tel om samspelet dei imellom. For Daniel brukar ikkje språket slik som 
andre gjer. Han kommuniserer på sin eigen måte og er i verda på sin heilt 
eigen måte. Daniel er Daniel. 

Filosofen Martha A. Fineman (2013) sine tankar om sårbarheit og Rita 
Felski sitt syn på skjønnlitteraturens særlege plass i samfunnslivet ligg til 
grunn for korleis eg les Tung tids tale. Fineman utfordrar omgrepet «sår- 
bare grupper». Ho meiner at alle menneske i utgangspunktet må bli sett 
som sårbare. Dette er eit vesentleg aspekt ved det generelle menneskever- 
det. Felski blir nytta for å syne korleis ein kan bruke skjønnlitteratur til å 
kome nær på hendingar, situasjonar og lagnadar som elles er lite kjende. 
Skjønnlitteraturen kan vere ei form for laboratorium for etisk refleksjon, 
seier ho. Gjennom skjønnlitterære framstillingar kan ein vise korleis 
ulike lagnadar og synspunkt gnissar mot kvarandre. Analysen min legg 
særleg vekt på korleis Nilssen balanserer portrettet av Daniel, og korleis 
ho plasserer eg-forteljaren Olaug i ein narrativ spagat som utforskar gren- 
sene mellom det å fortelje og det å bli fortalt om. I måten romanen er 

strukturert og fortalt pa, ligg bade estetiske og etiske vurderingar. Metodisk 
nyttar eg meg av litteraturvitskaplege nærlesingsstrategiar. Den narra- 
tive og estetiske forma har mykje å seie for korleis lesaren blir ført inn i 
tematikken, og for forståinga av han. Sidan dette er ein roman som så tett 
byggjer på forfattaren sin eigen livssituasjon, vil eg skrive «Nilssen» når 
eg meiner forfattaren av romanen, og «Olaug» når eg meiner den tekstin- 
terne forteljaren i verket. Det er naudsynt å undersøkje dei formelle og 
forteljetekniske sidene av romanen for å forstå kompleksiteten i han. Tung 
tids tale har ikkje nokon uttalt religiøs tematikk, men reiser grunnleg- 
gjande etiske spørsmål om funksjonsvariasjon, menneskesyn og likeverd. 


Sårbarheit 


I Tung tids tale møter vi menneske i sårbare situasjonar. Ein av dei domi- 
nante tendensane innanfor norsk samtidstidslitteratur har det siste tiåret 
vore at forfattarar har teke utgangspunkt i eigne liv og familiar i roman- 
ane sine. Dette blir gjerne omtala som verkelegheitslitteratur. Karl Ove 
Knausgård sitt monumentalverk Min kamp 1-6 (2009-11) er å rekne for 
høgdepunktet, men det førte også til store debattar både innanfor og 
utanfor det litterære miljøet om i kva grad ein skal setje same krav til 
personvern og etiske vurderingar innanfor litterære framstillingar av 
personar og hendingar, som til sakprosa eller avisreportasjar (Egeland, 
2015a, 2015b). Eg skal ikkje gå vidare inn i denne debatten. Det særlege 
utgangspunktet for Nilssens roman er at ho skriv om ein gut som ho veit 
ikkje har språk til å kunne forsvare seg eller ta til motmæle. «Eg trur det 
er meir skadeleg å ikkje vise fram verkelegheita slik ho er — bade for han, 
for meg og for andre som har liknande situasjonar i heimane sine», seier 
Nilssen til Bergens Tidende. «Det meste er dokumentarisk sant. Noko er 
skrive saman, eg diktar og lyg litt her og der og har bytte om på personar. 
Men i botnen ligg ei stor kjerne av eiga erfaring» (Sørensen, 2017). Dette 
er ein viktig uttale, sidan forfattaren her kommenterer sine eigne etiske 
vurderingar med tanke på det å skrive så tett på eige og andre sitt liv. Å 
fortelje i romanform byggjer på ei estetisk fortolking av røyndomen. Ein 
estetisk og litterær representasjon av eit liv og ein lagnad er noko anna 
enn ein dokumentasjon av det same livet. Fiksjonen forstørrar noko, 

utelet andre ting, stiller skarpt og ser forbi. Gjennom desse medvitne vala 
blir det skapt eit verk som nettopp skapar gnissingar og friksjon mellom 
liv og tekst, etikk og estetikk, sidan den estetiske fortolkinga også alltid 
har ei etisk side. Å fortelje og å bli fortalt om er ikkje det same, og det 
sårbare ligg i korleis dette blir gjort. 

Å peike ut nokre menneske eller grupper av menneske som særlege 
sårbare grupper, slik som det ofte blir gjort innanfor politiske diskursar, 
er, for å støtte meg på det filosofen Martha A. Fineman seier, ei proble- 
matiserande redusering. Hovudpoenget hennar er at «Vulnerability is ... 
the characteristic that positions us in relation to each other as human 
beings, as well as forming the basis for a claim that the state must be more 
responsive to that vulnerability» (Fineman, 2013, s. 13). For at menneske 
skal bli oppfatta som like, må alle individ bli behandla på same måten. 
Dette gjer at same kva dei individuelle forskjellane botnar i, og korleis 
dei viser seg i kvardagen, det vere seg når det gjeld alt frå alder, klasse, 
funksjon, seksualitet og så bortetter, så skal alle bli møtte likt og ha lik 
tilgang til dei same rettane. Utfordringa ligg i dei som ikkje passar heilt 
inn. Fineman spør om kva det er som skjer med dei som ikkje passar inn 
dei vande systema og dei kjende kategoriane (2013, s. 16). Å peike på desse 
gruppene som «særleg sårbare grupper» blir feil, seier ho. Sårbarheit må 
bli forstått på ein meir kompleks måte. Målet hennar er å føre forståinga 
av det sårbare tilbake til ein diskusjon kring kva det eigentleg vil seie å 
vere eit menneske: «The vulnerable subject is the embodiment of the rea- 
lization that vulnerability is a universal and constant aspect of the human 
condition. Dependency and vulnerability are not deviate, but natural and 
inevitable» (Fineman, 2013, s. 17). Sarbarheit er altså noko fundamentalt 
menneskeleg, og ikkje berre noko som kan bli knytt til szerleg utsette 
grupper. Ein ma sja enkeltmenneska som eit og eit menneske, og ikkje 
som grupper av serleg utpeika diagnosar. 

Nilssen viser oss korleis bade Olaug og Daniel er sarbare, og korleis dei 
er sårbare på ulike måtar. På eit tidleg tidspunkt i livet er alle menneske 
avhengige av omsorg frå andre. Det er stor sjanse for at vi og seinare vil 
kome til å trengje det att. Å vere avhengig av andre må derfor bli oppfatta 
som ein uunngåeleg del av det å vere menneske, seier Fineman. Sjølv om 
nokre er meir eller mindre avhengige av hjelp og omsorg frå andre, så blir 

det å omtale nokon som særleg sårbare, mest å forstå som ei utskiljing av 
dei frå dei hine. Denne språkbuken kan føre til ytterlegare stigmatisering 
og ei ekstra belastning, seier filosofen. Ein må altså utvide synet på kva 
det vil seie å vere sårbar. Slik vil Fineman etablere ei universell forståing 
av det sårbare, der det universelle og det partikulære (individuelle) blir 
forstått på same nivå. Dette gjer forståinga av sårbarheiter kompleks og 
opnar opp for ein aksept av korleis det sårbare manifesterer seg i mange 
ulike former. Desse manifesteringane er på den eine sida knytt til både 
fysiske forskjellar og mentale, intellektuelle og andre variasjonar av det 
kroppsleggjorde subjektet. Den andre forma er like viktig. Ho er knytt 
til den sosiale konstruksjonen av sårbarheita. Denne er knytt til at alle 
menneske er situert ulikt og inngår i ulike overlappande og samansette 
økonomiske, sosiale og økonomiske mønster. Det Fineman understrekar, 
er at variasjonane av «human embodiement» aldri er nøytrale og alltid 
er individuelle. Det særmerkte med Nilssens roman er at ho set ord på 
både Olaug og Daniel sine komplekse sårbarheiter — og viser korleis desse 
er vevd inn i kvarandre. Daniel kan innimellom vere svært krevjande. 
Ingen veit vel heilt korleis ein skal kommunisere med han. Olaug er frus- 
trert, utsliten og redd. Sjølv om ho til dømes veit korleis ho skal kommu- 
nisere med helsebyråkratiet, slit ho med det. Romanen viser korleis dei 
begge er bundne fast av både personlege og ytre strukturelle, synlege og 
usynlege politiske trådar. Det dreier seg om kven som kjem til orde, kva 
som blir fortalt, kven som får fortelje, kven som kan fortelje - og korleis. 
For at skjønnlitteraturen skal kunne virke på denne måten, må dei som 
les, kunne leve seg inn i det dei les om. 


Krafta i skjønnlitteraturen 


I Uses of Literature seier Rita Felski at det å lese er både ei etisk og poli- 
tisk handling: «[t]he act of reading enacts an ethics and a politics of its 
own right, rather than being a displacement of something more essen- 
tial that taking place elsewhere» (Felski, 2008, s. 20). Evna til å vise fram 
ulike menneskelege erfaringar som skapar empati («empathic experi- 
ences»), ligg som ei moglegheit i kunsten. Særleg kan dette skje ved å 
appellere til dei lesarane som på ulike måtar kjenner seg att. For Felski 

er «recognition» — attkjenning - noko som gjer at lesing av skjønnlitte- 
ratur kan opne opp for vidare etisk refleksjon: «Ethics means accepting 
the mysteriousness of the other, its resistance to conceptual schemes; it 
means learning to relinquish our own desire to know» (Felski, 2008, s. 
26). Korleis kan ein litterær tekst opne opp for det mystiske ved ein annan? 

Tekstar kan ikkje tenkje, føle eller handle (Felski, 2008, s. 32), men dei 
kan vise fram menneske som tenkjer, handlar og føler. Dersom dei litte- 
rære personane skal ha noko som helst tyding i den omkringliggjande 
verda, skjer dette ved at dei verkar på dei som les. Forstått på denne måten 
kan skjønnlitteraturen fungere som eit ideelt laboratorium («ideal labo- 
ratory» (s. 32)). Dei estetiske erfaringane skapar ei særleg form for merk- 
semd som krystalliserer eit medvit om at ein er del av ein større fellesskap 
(Felski, 2008, s. 33). Skjønnlitteratur kan såleis skape merksemd og gi 
stemme til dei som elles ikkje blir gitt ein talarstol. Ved å vise fram Dani- 
els og familiens liv får Nilssen sin roman ei aktivistisk side. 

I Tung tids tale blir det fortalt om ein gut som sjølv ikkje kan samle 
erfaringane sine i eit samanhengande narrativ eller bruke verbalspråket 
til å kommunisere med. Gjennom romanen får vi eit sjeldan innblikk 
i korleis det kanskje er å vere som han. Å framstille noko som kunne 
hende, framheva Aristoteles som det fremste målet med diktekunsten. 
Felski byggjer på denne tradisjonen. Ved å vise fram noko og nokon som 
vi kan kjenne oss att i, eller ved å vise fram situasjonar som er meir eller 
mindre kjende og ukjende for lesarane, fører romanen til merksemd og 
kunnskapsutveksling. Det er særleg i friksjonen mellom det som er kjend 
og ukjend, at skjønnlitteraturen har det største potensialet, meiner Felski. 
Nilssen opnar døra til kvardagslivet til eit barn med særskilde behov, og 
viser korleis dette påverkar familen sitt liv som heilskap, og heng saman 
med det generelle samfunnslivet. Slik tilbyr kunsten oss eit nytt perspek- 
tiv og gjenkjenninga knytt til det vi veit, men også til grensene for kva det 
er mogleg å forstå: «the limits of knowing and knowability» (Felski, 2008, 
s. 49). Dermed blir det mogleg for oss å sjå fleire av nyansane i «the messy 
and mundane world of human action» (s. 49). Kanskje kan vi oppdage 
nye nyansar i det vi møter. Lest slik blir det synleggjeringsprosjektet som 
ligg bak Tung tids tale, ekstra viktig. Ved å gå så tett på både si eiga og 
sonens sårbarheit, ved å gå inn i det komplekse og rotete og ved å presse 

pa grensene for bade attkjenning og kunnskapsutveksling blir romanen 
politisk. Han viser oss kollisjonspunkta mellom det personlege og det 
institusjonelle, det strukturelle og det private, og korleis dette alltid er eit 
spørsmål om kven sine forteljingar og erfaringar som kjem til orde - og 
korleis. For å sjå nyansane i dette må vi gå tett på verket. 


Synleggjering 

I løpet av den tida som har gått sidan romanen kom ut, har han sett tyde- 
lege spor. Romanen fekk jamt gode kritikkar (sjå t.d. Bentzrud, 2017; 
Ellefsen, 2017; Hverven, 2017; Granlund, 2017; Nilsen, 2017; Økland, 2017; 
Hoel, 2017) og har selt i over 40 000 eksemplar. Nilssen har fått både 
Brageprisen og Nynorsk litteraturpris for han. At romanen var innstilt 
til Ungdommens kritikerpris og Bokbloggerprisen og var på listene over 
årets beste bok 2017 i Bergens Tidende, Dagbladet, Dagens Næringsliv, 
Klassekampen og VG, seier noko om gjennomslagskrafta tematikken har. 
Romanen er omarbeidd for teaterscenen (Riksteateret, 2018b). Både roma- 
nen og teaterstykket har vekt merksemd innanfor den norske litterære, 
kulturelle og sosialpolitiske sfæren. Statsminister Solberg (Riksteateret, 
2018a) har uttalt at «[j]eg tror boka kan bidra til å gjøre noe med hvordan 
vi behandler pårørende» (2018b, s. 26). 

Tung tids tale er ei lita, lysgrøn, tynn bok med permar av hard papp. 
Tittelen er trykt direkte på pappen. Sidan boka manglar det mest obliga- 
toriske glansa smussomslaget, verkar boka mest naken og avkledd. Dette 
er ei bok som også i den fysiske utforminga toler ein støyt. I fleire av frag- 
menta blir det fortalt om korleis Olaug ryddar unna ting slik at Daniel 
ikkje skal øydeleggje eller kome til å skade seg på dei. Utforminga av boka, 
den paratekstuelle sida av ho, kan bli oppfatta som ei form for opning mot 
Daniel. Sjølv om han ikkje kan lese henne, skal han kunne ta imot boka 
utan å bli uroa, trass i at sjølv dei minste endringar kan føre til at han blir 
uroleg. Det nakne og avkledde kan nyttast som en metaforisk inngang 
til forståinga av den livssituasjonen Nilssen opnar opp for lesarane sine. 
Ho fører oss lenger og lenger inn i dei samansette dilemma ho, som mor 
til guten, står i. Korleis ho skal kunne fortelje om sonen, er berre eitt av 
desse. Når Nilssen går så tett inn i dei relasjonane og hendingane som 

eksisterer utanfor romanteksten, innanfor dei strukturerande rammene 
som romansjangeren gir, er det ein måte å synleggjere dei pa. Romantit- 
telen er ein intertekstuell referanse til eit dikt av Halldis Moren Vesaas. 
Ved a bruke denne tittelen skriv ho seg ogsa medvite inn i dialog med eit 
av dei dikta som i norsk samanheng kanskje tydelegast har vorte lese som 
ein forsvarstale for menneske med særskilde behov. Diktet manar til sam- 
hald, til 4 halde ut og til fellesskapskjensle og solidaritet. Skjebnefelles- 
skapen mellom to som for alltid er knytt saman, er grunntanken i diktet 
romantittelen stottar seg pa. Dei forste verselinene lyder slik: «Det heiter 
ikkje: eg - no lenger. Heretter heiter det: vi» (Vesaas, 1945). Den svenske 
utgåva av romanen har fått tittelen Till Daniel (2019), noko som i større 
grad understrekar den relasjonelle og ikkje den estetiske sida av verket. 

Olaug kjempar for sonen, og ho kjempar med sonen. Korkje forfattaren 
utanfor eller forteljaren i teksten legg skjul på at livet med Daniel er ein 
situasjon som krev alt av henne, både emosjonelt og mentalt. Dette gjeld i 
rolla som mor for Daniel og to andre søner. I romanen er dei hine familie- 
medlemmane berre glimtvis med i plottet. Forholdet til Daniel styrer det 
heile. Dette er eit krevjande forhold på alle måtar, også fysisk, for Daniel 
kan lugge, klype og slå. «Dette er inga heltehistorie. Det er ei kjærleikshis- 
torie» står det bak på romanen, og i teksten står det: 


Lenge visste eg ikkje kva eg skulle gjere når du slo meg og beit meg. Du slo meg. 
Eg sa nei og flytta handa di roleg tilbake. Du slo meg. Eg sa nei og flytta handa di 
roleg tilbake. Du slo meg. Eg sa nei og flytta handa di roleg tilbake. Du slo meg. 
Eg sa nei og flytta hand di roleg tilbake. Du slo meg. Eg sa nei og flytta handa 
di roleg tilbake. Du slo meg, eg brølte. Du beit meg, eg banka i veggen. (s. 107) 


For ein av kritikarane var det episodane av vald som utgjorde romanens 
mest «sentrale og radikale passasjer» (Økland, 2017). Korleis kan ein 
finne eit språk for denne opplevinga? Her fører Olaug oss rett inn i det 
etiske dilemmaet romanen heile tida krinsar rundt. Korleis kan ho gå så 
tett på eit menneske som ikkje sjølv har noko moglegheit til å fortelje sin 
versjon av det som hende? Kva var Daniel si oppleving av denne situasjo- 
nen? Kva var det som gjorde at han slo og beit? Kva var det han ville kom- 
munisere? Kva er det eigentleg valden uttrykkjer? Det kan aldri Olaug få 
tilgang til. Ho kan berre fortelje om situasjonen ut frå perspektivet sitt. 

Pa den måten far også lesaren innblikk i korleis det å fortelje om noko 
som faktisk lever utanfor romanpermane, alltid er knytt til både etiske og 
estetiske val. Slik blir Tung tids tale eit eksempel på skjønnlitteraturens 
viktige synleggjeringsfunksjon, men også her finst det blinde flekkar. Det 
blir fortalt om Daniel, men han sjølv får inga stemme i romanen. Ei heller 
har han lenger moglegheit til å bruke språket til å ytre perspektivet sitt 
utanfor det fiktive universet, slik som Olaug gjer. Olaug fortel. Daniel 
blir fortalt om. Dette kan bli sett på som eit paradoks, sidan jo nettopp 
fiksjonen gir ein forfattar moglegheiter til å flytte perspektivet akkurat 
kvar han eller ho helst vil. Tung tids tale er Olaugs forteljing om livet med 
Daniel. Kommunikasjonsvanskane hans blir ekstra synlege i forteljinga 
hennar, sidan han manglar nettopp det språket som Nilssen har. 


Form og fragmentert tekst 


Reint formelt liknar Tung tids tale på ei lita dagbok med tydeleg markerte 
temporale nedskrivingspunkt. Det blir ikkje nytta kapitteloverskrifter, 
men teksten er delt opp i fem bolkar: «Siste måndag i november» (s. 11-30), 
«Andre måndag og tysdag i advent» (s. 31-80), «Siste måndag og tysdag 
før jul» (s. 81-126), «Første måndag i februar» (s. 127-152) og «Tredje tors- 
dag i mai» (s. 152—156). I alt følgjer vi Olaug og Daniel i eit halvt års tid. Frå 
notidssituasjonen får vi stadige tilbakeblikk på tida før og etter Daniel 
vart fødd. Særleg vender forteljaren tankane tilbake til kven og korleis 
Daniel var før han byrja å endre seg i to-treårsalderen. Tankane hennar 
kvernar rundt dette. Ho greier aldri å gjere seg ferdig med dette, ei heller 
forsone seg med at det er noko som truleg er tapt for alltid. På mobilen 
har ho ein video av Daniel som ho stadig sjeldnare viser til helsepersonel- 
let (sjå t.d. s. 45, 56, 77): «Vi har ein video av at han et yoghurt med skei, 
heilt roleg og utan søl, seier mannen min. Han tar den ikkje fram. Ingen 
ber om han heller» (s. 79). I minna til dei som kjende han, finst Daniel slik 
han var - ein gløgg, nyfiken og kunnskapsrik gut. 


Du lærte tidleg å snakke. Du kunne mange ord og sette dei tidleg saman til 
grammatisk korrekte setningar. Du sa dei til oss. Du stilte spørsmål til oss. Den 
gongen visste eg ikkje at det var dette som var viktig, men det veit eg i dag. Vi 


snakka saman. (s. 40) 

«Eg ma nesten knipe meg i armen, men dette er ikkje logn. Det var slik» 
(s. 43). Men sa skjedde det noko. Utviklinga hans stoppa opp, og han 
greidde aldri a slutte med bleie. Dette faktumet er noko dei mange helse- 
byrakratane Olaug moter, stadig vender tilbake til i ulike utgreiingspro- 
sessar (s. 78). Det er som om denne eine tingen skuggar over alt det han 
elles kunne. Lett desperat provar foreldra 4 vise telefonfilmsnuttane for 
a stotte opp under det som Daniel var til dei uvitande. Dei ser han mest 
berre som ein utagerande, krevjande, autistisk gut med stadig fleire sosi- 
ale og kommunikative utfordringar. 

Dagbokstrukturen er med pa a forsterke opplevinga av det krevjande 
i kvardagen. Dei ulike delane er bygd opp av laust samanhengande frag- 
ment. Desse varierer fra berre ei line som star åleine på ei side - som «Ein 
blir meir glad i barna som er annleis» (s. 112), der kursiveringa markerer at 
dette er ei utsegn frå nokon - til nokre tekstar på to-tre sider som grip tak 
i konkrete situasjonar, eller der vi får innblikk i Olaug sine indre tankerek- 
kjer. I eit fragment er Olaug og Daniel ute og går tur. Dei møter ein far som 
byrjar å skryte av den to år gamle dottera si. Dette blir ei ekstra sår påmin- 
ning for Olaug om kva som har vorte borte for Daniel og henne. «Du var 
slik som henne, eg var slik som han» (s. 40). Fragment- og dagboksforma 
gjer dessutan at lesaren får pusterom frå dei heseblesande situasjonane 
som Olaug står i. Vekslinga mellom dei korte og dei litt lengre tekstane gjer 
at fleire av sidene berre har nokre få liner og elles står tomme. Denne store, 
opne «kvitheita» dei uutskrivne boksidene skapar, gjer at den same naken- 
heita som pregar omslaget til boka, også er eit element i sjølve forteljemåten 
og den indre komposisjonen av verket. Kontrastane som gjev den faktiske 
lesaren moglegheiter til å ta pausar i boka, fungerer som ei tydeleggjering 
av tematikken, og er av dei estetiske grepa som gjer framstillinga av dei 
personlege lagnadane om til kunst. Eksistensielt alvor og utfordringar ved 
å skilje seg ut er elles ikkje ein framand tematikk i forfattarskapen hennar 
(Nilssen, 1998, 2002, 2005a, 2005b, 2012). 


Krysspress 


Tung tids tale har to motto som er med på å slå an den kjenslestyrte tonen. 
Det første er henta frå Lars Amund Vaages essaysamling Sorg og song 

(2016, s. 5): «Eg er autist, det er sant. Det er sant pa ein annan mate enn at 
eg ikkje er det. Me er alle autistar, og ingen er det». Vaage, som sjølv har 
ei autistisk dotter, skreiv romanen Syngja (2012) tett på sine eigne livser- 
faringar. Ei liknande samanstilling av seg sjølv om den autistiske sonen 
nyttar Nilssen seg og av: «Vi to. Autistane» (s. 90). Nilssen har skrive eit 
kritisk svar til Vaages litterære prosjekt. Der reflekterer ho også over sin 
eigen forfattarskap og litterære metode: «Autismen har blitt overbyg- 
ninga for meg. Kva slags forfattarskap kan det då bli? Skal alt eg skriv vere 
til ‘andre i same situasjon’? Har du no forvandla din forfattarskap til eit 
talerør for oss i ‘same situasjon”? Eg veit ikkje» (Nilssen, 2016, s. 20). Den 
aktivistiske posisjonen er ei rolle ho vegrar seg mot, men som ho likevel 
gårinni. I kronikken «Raseriet treng også eit språk» (Nilssen, 2017) løftar 
ho fram andre skjønnlitterære bøker og kjempande mødrer (Rusten, 1979; 
Ørjasæter, 1976, 2017) og finn trøyst og støtte i ein større litterær lagnads- 
fellesskap. Men Tung tids tale er noko meir og annleis enn debattinnlegga 
ho har skrive på bakgrunn av same situasjon. Eg-forteljaren reflekter over 
Olaug sin kamp som mor, og som skrivande og kjempande kvinne. Ho er 
sliten mellom det å skulle ta opp kampen og den indre motstanden mot 
å vere einstydande med saka ho kjempar for. Ho har vore inne på same 
tematikken i dramaet Stort og stygt (2013), men til skilnad frå romanen 
nyttar ho til dømes ikkje dei røynlege namna her. 

Det andre mottoet i Tung tids tale er henta frå Ingrid Nielsens dikt- 
samling Hemmelig, men aldri som en tyv. Der heier det «[E]ndelig kan 
jeg slippe forsøket på et abstrakt liv» (2016, s. 6). For Olaug er dilemmaet: 


Eg orkar ikkje tale vår sak. 

Men så orkar eg det likevel, ikkje berre orkar, eg må, eg lar det velte ut som 
ei høg hakkende sirene. UTAGERING SJØLVSKADING AVFØRING alltid 
upassande bresteferdig, alltid uartikulert. TIMEVIS MED LYDAR NATT SOM 
DAG. Vennene mine rømmer unna, ALT I MUNNEN, GIFT, SIGARETTSNEI- 
PAR, STEIN dei skvett redde inni lukka ansikt ALLE TING BLIR ØYDELAGDE 
og kjem ikkje ut. (s. 26) 


Bruken av versalane tydeleggjer. Det er som om forteljaren skrik ut 
mot oss frå romansidene. Den affektive krafta og dei store vekslingane i 
kjenslene er eit narrativt grep Nilssen nyttar medvite. Eg-forteljaren fører 

oss direkte inn i kjensla av krysspress. Olaug er heilt utsliten. Motvillig 
må ho erkjenne for seg sjølv at familien ikkje lenger greier å ta hand om 
Daniel. Dei treng meir hjelp frå det offentlege. Olaug er sterkt bekymra 
for korleis det skal gå med sonen etter kvart som han blir større. «Han blir 
jo sterkare, vi merkar at han blir sterkare, atletisk, etter all aktiviteten. 
Her og no kan eg berre kjenne det, med heile meg, einsemda i å begynne 
å tenkje tanken, tanken på at eg ikkje kan vere åleine med deg» (8. 91). 
Situasjonen er prekær. 


Eg skreiv søknad om meir hjelp om avlastning på institusjon, samstundes som 
det sto lesarinnlegg i avisene om at det beste for det funksjonshemma barnet 
er å få hjelp i heimen, slik at det kan få kjærleik og samhald med foreldre og 
søsken. ... Eg søkte om femti døgn i halvåret. Femti døgn i halvåret på ein in- 
stitusjon. Femti døgn i halvåret vil seie 100 døgn i året. 100 døgn er 27,4 % av 


årets døgn. På institusjon. (s. 16) 


Lesarinnlegga, som ho jo stiller seg generelt sympatisk til, viser fram ein 
norm som ikkje passar til den livssituasjonen som ho sjølv, Daniel og 
resten av familien er i. Å erkjenne at ein delvis plass på institusjon er det 
beste for dei alle, er ikkje noko ho gjer med lett hjarte. Reint retorisk ser vi 
korleis Nilssen nyttar gjentakingar for å tydeleggjere kor smertepunktet 
i det ho skriv, er. Når tidsanslaget blir gjentatt tre gongar, får lesaren god 
tid til å reflektere over kor mange dagar femti dagar eigentleg er. Denne 
kvantitative tydeleggjeringa skjer også i sjølve teksten, sidan repetisjo- 
nane vidare blir multiplisert og utrekna i korrekt prosent. Søknaden og 
korleis dei ulike offentlege institusjonar svarar på han, er også eit struk- 
turerande element i romanen, sidan fleire av tekstfragmenta handlar om 
den seindrektige sakshandsaminga. 

Liknande repetisjonsmønster finn vi fleire stader i romanen. Eit 
eksempel er knytt til det Daniel kunne. Formuleringa «Daniel kunne» (s. 
54-55) blir nytta heile sju gongar på åtte liner. Repetisjonane synleggjer 
tapet og sorga over det han lenger ikkje kan. Når Olaug prøver å aksep- 
tere det fagpersonane seier, ser ein ei tilsvarande repetering av formu- 
leringane «det er rimeleg» (s. 58-61) og «du føler deg krenkt» (s. 67-68). 
Olaug viser oss kor utmattande det er å forsøke å kommunisere med 
Daniel i ein mest omkvedliknande passasje, teke opp att fire gongar: 

«Ta pa deg støvelen. (...)» (s. 108). Her viser den tomme parentesen den 
manglande reaksjonen frå Daniel. Endeleg blir den for Olaug høgst pro- 
voserande formuleringa «stå i det» gjentatt heile elleve gongar på to-tre 
sider (s. 113-115). For korleis kan ein «stå i det» når eit «barn slår og bit? 
Nei, ho visste ikkje, «dette er veldig tøffe erfaringer» (s. 114). Målt opp 
mot dette blir den fysiske valden, som også sårar og skader, enklare å 
forhalde seg til - noko som ein kan finne måtar å «stå i» på. Alle dei vel- 
meinande formuleringane om å «stå i det» er ei munnleg og tom retorisk 
vending utanforståande lett kan ty til. I romanen ser vi korleis Nilssen, 
gjennom si konstaterande og repeterande utforsking av formuleringa, 
avkler utsegna som ein tom frase. 

Store delar av romanen handlar nettopp om korleis Olaug strevar som 
mor, og om korleis ho strevar med språket. Ho søkjer anerkjenning for 
den krevjande situasjonen. Forteljarstemma er personleg, nær og intens. 
Ved å bruke den retoriske og emosjonelle krafta som ligg i det å byggje 
opp ein eg-forteljar så tett på eigne erfaringar, skapar romanen eit sterk 
emosjonelt trykk mellom tekst og lesar. I eit intervju med Bergens Tidene, 
med den talande tittelen «Det er grunnleggjande brutalt å la andre ta 
så mykje av omsorga for barnet ditt» (Sørensen, 2017), seier Nilssen at 
«[flørst og fremst ville eg teikne eit bilde av verkelegheita vi ikkje ser 
skildra så ofte. Kjenslene våre er underkommunisert. Det ligg eit slags 
lok over situasjonen vår, som gjer det vanskeleg å faktisk å uttrykkje kor 
alvorleg utfordringane kan vere». Romanen snakkar om livet bak dei 
lukka dørene. Slik blir portrettet av ein krevjande livssituasjon ei tyde- 
leggjering av menneskeleg ulikskap og eit sterkt argument for likeverd. 
Nilssen viser korleis ein kan lykkast i å skrive om eigne autistiske barn og 
samtidig klare å bevare integriteten deira, for «Tung tids tale er først og 
fremst en roman fylt med følelser. Sterkest inntrykk gjør lengselen etter 
kontakt som ligger på og mellom linjene» (Nilsen 2017). Det er denne 
lengta etter kontakt som viser fram Olaug si sårbarheit, det sårbare ved 
Daniel sin posisjon og den felles sårbarheita deira i møte med ytre struk- 
turar i samfunnet eller andre menneske si tankeløyse. Den fysiske valden, 
som også sårar og skader, kan vere enklare å «stå i» enn dei velmeinande 
eller overberande blikka frå menneske som ikkje eigentleg har innblikk 
i korleis ein kvardag med Daniel kan arte seg. Frasen «stå i det», som eg 

lofta fram tidlegare, viser kor innhaldslaus og tomt det medkjenslestyrte 
munnhellet kan arte seg for ein som står i det. 

Helsevesenets behov for å setje klare diagnosar blir også utfordra i 
romanen. Han byrjar med ein prolog utforma som eit hjartesukk over 
behovet for å måtte setje diagnosar på det som bryt med ein gitt normalitet. 


Diagnosesamfunnet, må alt liksom heite noko? Kva skjedde med god, gamal- 
dags maur i beina og makk i ræva, kvifor får ein ikkje berre vere det ein er, utan 


at det på død og liv må heite noko? 


Du spring rundt med impulsane dine, dei kviler aldri i sitt jag etter inntrykk. Eg 
spring framfor deg og ryddar inntrykka dine bort, eg spring etter deg og ryddar 


i ruinane kvar gong eg blir for sein. 


Det heiter ADHA. Det heiter «annen disintegrativ forstyrrelse i barndommen». 
Det heiter autisme. Det heiter subklinisk epileptisk aktivitet. Legane seier det er 


sant, sjølv om eg prøver å nekte. 


Du heiter Daniel. Du er ein sterk gut på ni år. 


Eg heiter Olaug. Eg er ei stor dame på snart førti. (s. 9) 


Motstanden mot det å setje for bastante diagnosar slik at ein ikkje ser varia- 
sjonen i enkeltmennesket, er eit av dei tydelegaste plottdrivande elementa 
i verket. Gjentatte gongar lar forteljaren oss følgje Olaug inn i møte med 
ulike byråkratar, psykologar eller andre namnlause forvaltarar - eller ho 
lar oss vente saman med seg i tallause telefonar som går i svarlause loo- 
par. Fagpersonane blir konsekvent omtala gjennom dei funksjonane dei 
har, eksempelvis «barnepsykologen», «spesialpsykologen» og «fastlegen». 
Bruken av yrkestitlane er enno ei tydeleggjering av den strukturelle makta 
som ligg i møtepunkta mellom dei kjempande foreldra og forvaltninga. 
Med dei språklege og diagnostiske kategoriane fagfolka nyttar i omtalen 
av Daniel, får dei etter kvart rolla som «sannhetsforvaltere», og som der- 
med gradvis får «et overtak på hvordan Daniel skal forstås» (Nilsen, 2017). 
Vi følgjer Olaug frå konstateringa «Din son er autistisk» (s. 66), via «Eg 
orkar ikkje meir av dette. Hjernen min går i spinn av å tenkje på utgreiiing- 
ane» (s. 70) til kapitulasjonen — «Det er det same kva det heiter» (s. 149). 
Diagnosane sine namn gir tilgang til ressursar på ein meir utførleg måte 

enn personnamnet. Opposisjonen mot kategoriane viser korleis sprakbruk 
styrer, sarar og gjer sarbar. Ved a vere meir enn eit personleg lagnadsdrama 
reiser romanen ein etisk og politisk debatt rundt velferdsstatens ordningar, 
organisering og prioriteringar som elles ofte er kjende for enkeltpersonar 
sine personlege kampar innanfor heimens fire veggar. 


Tankeløyse og talande ting 


La oss gå inn midt i dette kvardagsdramaet ein gong til. Olaug strevar 
med å halde familien saman, med å gje sonen den omsorga og merk- 
semda han krev, og ho strevar, som vi har sett, med å få nok hjelp og 
avlastning frå det offentlege. Daniel er sterk og aktiv, og av og til kan han 
altså slå og rope høgt. Det sårbare viser seg også i ordbruken og i Nils- 
sens utkrystalliserande narrative metode. Ho stiller skarpt på ting som 
på mikroplan får fram korleis Daniels kvardag og livserfaringar skil seg 
frå andre barns. La oss leggje turen om barnerommet: 


No har du berre skåp, seng og sofa på rommet ditt, senga har høge gjerde og 
gummimadrass, sofaen er den gamle senga di, den du hadde før vi skjønte at du 
måtte ha spesialseng. Eg nøler når eg skal vise rommet til andre, det er som eit 
institusjonsrom, eit lagerrom, det må forklarast, og når eg tenkjer på det, tenkjer 
eg alltid på sakshandsamaren frå Forvaltningen som besøkte oss og stod taus 
der inne, med stivt blikk og ansikt, meg sjølv som blei meir og meir krakilsk 


orsakande i forklaringa av at rommet ditt var stygt, ho sa ikkje eit ord. (s. 42) 


Like tydeleg som sakshandsamaren manglar ord, blir Nilssens skildring 
av Olaug sin krakilske tale. «Skjebnen er ikke bare fordelt mellom person- 
ene, den hersker i samme grad mellom tingene», sier den tyske filosofen 
Walter Benjamin (1994, s. 136). Vi får ikkje vite kva det er Olaug seier her. 
Det er heller ikkje det vesentlegaste. Som lesarar får vi innblikk i den 
desperasjonen ho som mor føler i denne heilt spesielle situasjonen. Kor 
tomt rommet er, fråværet av hygge og kos, bamsar og leikar, og alt det 
rotet som elles pregar eit barnerom, blir ekstra tydeleg for oss gjennom 
eg-forteljaren si kliniske registrering av dei få tinga som fyller rommet. 
Fråværet av ting gjer desperasjonen og det prekære i situasjonen ekstra 
tydeleg for oss. Spenninga mellom registreringa av det som er der, og det 

som etter konvensjonane manglar, skapar det affektive trykket i teksten. 
Fraveret av barneromsrekvisittane viser kven Daniel er vorten. Dette er 
krevjande liv. Krevjande litteratur. 

I denne scenen er det nettopp dei tinga som manglar, og konvensjonane 
om kva som gjerne skal finnast pa eit barnerom, som i sa tydeleg grad sig- 
naliserer for oss som lesarar at det er noko spesielt med Daniel, og at livs- 
situasjonen krev ekstra mykje av foreldra og omgjevnadane hans. Gjennom 
det litterære språket viser Nilssen oss det usynlege — og det er det usynlege 
som gjer den underliggjande konflikten ekstra tydeleg. «Det er lett å få auge 
på oss. Vi har ikkje gardiner. Det er lett å sjå meg. Eg har ikkje filter. Det er 
lett å gjennomskode meg. Eg dreiv ønsketenking» (s. 48). Men mot denne 
konstateringa finst framleis draumen. Kva er det ho drøymer om? 


Å kjøpe blomar og setje dei midt på bordet i stova. Å sjå korleis lyset frå vindauget 
fell på blomane. Sitje i ro og sjå på dette. Hugse å gøyme blomane bak kjøkken- 
maskina før du kjem heim. Ringe gifttelefonen viss eg gløymer det. (s. 87) 


Olaug drøymer om ein form for normalitet og ein kvardag utan heile tida 
å liggje to steg føre i konsekvenstenking. Blomstervasen som skapar kos 
og hygge i heimen, kan skape uro og fare for sonen. Uroa for Daniel kilar 
seg alltid inn i alt. 

I tillegg til raseriet som veks i Olaug i dei mange Kafka-liknande møte- 
punkta med helse- og omsorgsbyråkratiet, ligg sorga over å ha mista 
Daniel slik han var som liten gut. Romanen er driven av ein lengt etter å 
prøve å forstå sonen slik han er vorten, og korleis verda ser ut frå perspek- 
tivet hans. Eg-forteljaren prøvar å akseptere det mystiske ved Daniel, og å 
skrive fram eit portrett av han som ytar han rettferd slik han er. Gjennom 
dei episodiske tilbakeblikka får vi kjennskap til Daniel slik han ein gong 
var. Olaug fortel om korleis guten hennar forsvann, korleis språket hans 
vart borte, og korleis den han var, gradvis blir plassert inn i diagnostiske 
kategoriar som foreldra strevar med å akseptere. For dei er han meir enn 
ein autist, meir enn diagnosen psykisk utviklingshemma. Han er Daniel. 
Ved å motsetje seg diagnostiseringa viser ho kampen for gutens indivi- 
dualitet og menneskeverd. Romanen balanserer på grensa mellom det 
kjende og det ukjende, og den rører derfor ved det Felski markerer som 
grensene for kva ein kan fortelje. (s. 49). 

Konklusjon 


Tung tids tale kan lesast som eit forsvarsskrift for Daniel og andre men- 
neske i liknande situasjonar som han. Romanen løftar fram einskild- 
mennesket og kvardagane bak diagnosane. Olaug viser at trass den 
sårbare situasjonen han er i, så er Daniel eit individ på lik line med 
andre. Nilssen viser korleis sårbarheit ikkje berre er knytt til personlege 
erfaringar og situasjonar, men at det å vere sårbar er ei grunnleggjande 
menneskeleg erfaring. Den etiske utfordringa ligg i å gi eit så sannferdig 
og nyansert portrett som mogleg — vel vitande om at Daniel ikkje har 
språk for å korrigere henne eller fortelje si eiga forteljing om seg sjølv. Slik 
blir både han og Olaug sårbare, sidan forteljaren si sårbarheit er knytt til 
i kva grad prosjektet blir vellukka. 

Det er ikkje gitt korleis skjønnlitteratur kan gi kunnskap, seier Felski, 
og understrekar korleis dette heng saman med «how we define the act of 
knowing» (2008, s. 83). Det er gjennom potensialet for å føre oss inn i ei 
verd vi ikkje kjenner til — eller har lite kunnskap om - at litteraturen kan 
utvide, forstørre og omorganisere forståainga vår av korleis ting er (s. 83). 
Respekten for menneskeverdet og dei mange variantane av det sårbare 
ligg til grunn for utforminga av og nyansane i utforskinga av det narrative. 
Tung tids tale er, som denne analysen har vist, ein roman som på mange 
måtar fungerer som eit laboratorium. Gjennom estetiske verkemiddel 
kan fiksjonen forstørre og tydeleggjere ei menneskeleg erfaring og syne 
oss korleis han blir møtt på både individuelt, samfunnsmessig, institusjon- 
elt og politisk nivå. Å skrive ut dette opnar for etiske refleksjonar i og 
utanfor det litterære verket. Tung tids tale er derfor ein av dei tydelegaste 
politiske samtidsromanane som er skrivne i Noreg til no. 

Infertilitet som sosial og kulturell 
funksjonshemming: Et perspektiv 
fra Kamerun 


Terese Bue Kessel 
VID vitenskapelige høgskole 


Abstract: This chapter discusses how infertility is experienced as a social and cul- 
tural disability in the context of Cameroon, Africa. Extensive research material 
from sub-Saharan countries shows that infertile women are facing serious and 
painful social and psychological challenges. A qualitative research material on the 
movement Women for Christ in the Evangelical Lutheran Church in Cameroon 
includes one particular story of infertility experiences. The discussion reveals that 
the movement’s pastoral care practices in the community include infertile women. 
This movement, in collaboration with the church, provides a space for women who 
have to cope with infertility to redefine their identity. In this caring community, 
they develop renewed dignity and status in a context where they are otherwise stig- 
matized. The church has the potential to further develop this space to also include 
husbands, so couples can withstand the stigmatization that usually follows the infer- 
tile family. 


Keywords: Evangelical Lutheran Church in Cameroon, infertility, cultural and 
social disability, care in community, diakonia 


Innledning 


I flere afrikanske kontekster er erfaring med infertilitet en betydelig 


belastning for dem som blir berort. Tilstanden forer ofte til alvorlige sosi- 


ale og psykologiske utfordringer som stigmatisering, verbale og fysiske 


overgrep (Ofovwe & Agbontaen-Eghafona, 2009; Anokye, Acheampong, 

Mpra, Opre & Barivure, 2017). Infertilitet er et stort helseproblem pa det 
afrikanske kontinentet, ikke minst i land sor for Sahara. Det forer med 
seg omfattende negative sosiale konsekvenser, særlig for kvinner (Hollos, 
Larsen, Obono & Whitehouse, 2009). En kvantitativ studie fra Ghana om 
psykososiale virkninger av barnløshet for par, avdekker at 40 prosent av 
respondentene opplevde at livet var satt på vent. 56 prosent trodde at infer- 
tilitet hadde ført til sosial ekskludering (Anokye et al., 2017, s. 3.) Kvinner 
opplever sorg over ikke å kunne oppfylle forventningene omgivelsene har 
til dem (Dyer, Abrahams, Hoffman & van der Spuy, 2002; Baloyi, 2009, 
2017; Amakwe, 2013). Etnografiske undersøkelser av infertilitet i en rekke 
land i Sentral-Afrika understreker hvor sentralt barnefødsel og moder- 
skap er for kvinners identitet og sosiale velferd (Lori, 2002, s. 195). Mange 
kvinner som erfarer infertilitet, opplever å bli tvunget til medisinsk, kul- 
turell og sosial intervensjon for å oppnå graviditet og fullføre morsrollen 
(Oduyoye, 1999). 

Med feministbevegelsen og flere kvinner i akademia de siste 40-50 
årene har den menneskelige reproduksjon fått økt oppmerksomhet i 
forskning (Inhorn & van Balen, 2002, s. 3). En større studie, Infertility 
around the globe: New thinking on childlessness, gender, and reproductive 
technologies (Inhorn & van Balen, 2002), undersøker hvordan barnløshet 
blir forstått og erfart i en rekke land, blant annet i land sør for Sahara, 
som Kamerun. Reproduktive system undersøkes fra perspektiver som 
helse og medisin, teknologi og kjønn, politikk og økonomi. Det spør- 
res etter hvordan sosiale og kulturelle praksiser påvirker erfaringen av 
barnløshet på lokalt nivå. Studien kritiseres for å skildre infertile kvin- 
ners elendighet uten å vise til eksempler på aktørskap og myndiggjøring 
(Richards, 2003, s. 516-517). Selv om det finnes forskning på infertili- 
tet i afrikanske kontekster, er det behov for mer kunnskap om hvordan 
kvinnene selv finner veier til å skape mening i tilværelsen når det ikke er 
mulig å forandre tilstanden som barnløs. 

Jeg har i et tidligere forskningsarbeid i Kamerun intervjuet kvinner 
om deres aktive deltakelse i en kirkelig kvinnebevegelse (Kessel, 2014). 
Da jeg ville vite hva dette engasjementet betydde for dem, fortalte de 
om erfaringer i kirken, med livet i hjemmet som bakteppe. Et tema som 
stadig dukket opp, var egne og andre kvinners erfaringer med vold og 

undertrykkelse i familie og nær slekt (Kessel, 2014, s. 61-82). Særlig en 
fortelling inneholdt erfaringen med infertilitet og opplevelsen av ikke å 
ha fullført sin plikt overfor ektefellen. Verdens helseorganisasjon define- 
rer infertilitet som fysisk avvik og funksjonshemming. Når infertilitet i 
mange afrikanske kontekster påfører en person sosiale stigma som frem- 
bringer ekskluderende prosesser, må dette forstås som kulturell og sosial 
funksjonshemming. 

Dette kapitlet undersøker relasjonen mellom infertilitet som del av en 
erfaring i hjemmet, og omsorgsfellesskap som del av en erfaring i kirken 
utenfor hjemmet. Helt konkret forsøker jeg å besvare følgende spørsmål: 
Hvordan skaper kvinner i en afrikansk kontekst en ny fortelling om egne liv 
med infertilitetserfaring som sosial funksjonshemming? Jeg vil belyse dette 
ut fra ett case i mitt datamateriale fra Kamerun. Med dette ønsker jeg å 
bidra til mer kunnskap om hvordan kvinner selv skaper mening i tilvæ- 
relsen i en svært krevende kulturell og sosial situasjon. Hvilke nettverk 
knytter informanten seg til, som kan gi nye handlingsrom, slik at det er 
mulig å fortelle en ny fortelling om seg selv og oppnå fornyet verdighet? 
Samtidig vil denne studien fra en afrikansk kontekst være et viktig bidrag 
i en norsk flerkulturell kontekst der tverrkulturell kompetanse blir stadig 
mer etterspurt, både i offentlig og ideell sektor. 


Infertilitet som sosial og kulturell 
funksjonshemming 


Tradisjonelt har funksjonshemming blitt forstått som en enkeltpersons 
synlige og kroppslige egenskaper som hindrer livsutfoldelse. Ifølge Inter- 
nasjonal klassifikasjon av funksjon, funksjonshemming og helse (ICF) 
forstås avvik som «slike som man kan legge merke til ved direkte 


1 http://www.who.int/reproductivehealth/topics/infertility/definitions/en/ (hentet 10.10.2018). 

2 International Classification of Functioning, Disability and Health (ICF) er et helsefaglig klassifi- 
kasjonssystem utgitt av WHO som definerer hva som kan forstås som funksjonshemming, se 
paragraf 4.1, side 11. http://www.who.int/classifications/icf/en/ (hentet 10.10.2018). 

observasjon, eller som kan avledes av det man iakttar direkte» Denne 
biologisk-medisinske forståelsen av funksjonshemming, som fysisk 
avvik, er blitt sterkt utfordret fordi et menneske må ses i lys også av den 
konteksten vedkommende samhandler med. Det kan like gjerne være 
samfunnet som er funksjonshemmet. Mangel på fysisk tilrettelegging og 
sosiale stigma kan føre til sosial funksjonshemming som hindrer en per- 
sons deltakelse i samfunnet. Dette perspektivet på funksjonshemming 
reiser spørsmålet om infertilitet kan forstås som en funksjonshemming 
som i noen kontekster kan hemme deltakelse i samfunnet. 

Det finnes ulike definisjoner på infertilitet - kliniske, demografiske 
og epidemiologiske. Verdens helseorganisasjon (World Health Organi- 
zation, WHO) viser til en klinisk definisjon: «a disease of the reprodu- 
ctive system defined by the failure to achieve a clinical pregnancy after 
12 months or more of regular unprotected sexual intercourse».* Videre 
fastslår WHO at infertilitet er den femte største alvorlige globale funk- 
sjonshemmingen. Over 34 millioner kvinner er rammet, og de fleste 
kommer fra utviklingsland. 

Tøssebro (2010) drøfter ulike definisjoner på funksjonshemming. 
Den sosiale modellen vurderer inkludering av mennesket i samfunnet i 
lys av omgivelsenes evne til å tilpasse seg mennesket uavhengig av funk- 
sjonsevne. Dette er en reaksjon mot den medisinske modellen, som ana- 
lyserer kroppen ut fra et mekanisk perspektiv med tanke på å reparere 
kroppen slik at den kan tilpasses samfunnets normative normaladferd 
(Tøssebro, 2010, s. 15-27). Den sosiale modellen identifiserer i stedet 
samfunnets negative holdninger som systemiske hindre som hemmer 
inkludering. 

Ifølge Khetarpal og Sing (2012) inkluderer alle definisjoner av infertilitet 
også dysfunksjon og anomali i de reproduktive og endokrine systemene. 
I artikkelen «Infertility: Why can't we classify this inability as disability?» 
argumenterer de for at infertilitet er knyttet til sosiale stigma og tabuer 
og bør forstås i lys av den sosiale modellen (Khetarpal & Singh, 2012, s. 1). 
Infertilitet belyst med den sosiale modellen for funksjonshemming kan 


3 — http://www.who.int/classifications/icf/en/https://ehelse.no/Documents/Helsefaglig%2okode- 
verk/ICF fullversjon-%201S-0354.pdf (hentet 10.10.2018). 
4 — http://www.who.int/reproductivehealth/topics/infertility/definitions/en/ (hentet 10.10.2018). 

bidra til å identifisere negative holdninger som hemmer deltakelse i sam- 
funnet på ulike individnivåer. 

Infertilitet blir også forstått som sosial funksjonshemming på den 
måten at den infertile trenger bistand til på ulike vis å leve verdige liv, 
også uten egenfødte barn, som for eksempel gjennom adopsjon (Sande- 
lowski & de Lacey, 2002, s. 39—40). I dette kapitlet forstås infertilitet i lys 
av den sosiale modellen (Tøssebro, 2010, s. 17-21), altså som en form for 
funksjonshemming som blir påført enkeltpersoner på bakgrunn av hold- 
ninger og stigma i kulturen, og som like gjerne kunne ha blitt betegnet 
som kulturell funksjonshemming. 


Infertilitet i afrikansk kontekst 


Fra 1978 til 1985 gjennomførte WHO en verdensvid epidemiologisk studie 
som dokumenterte at infeksjoner ved seksuelt overførbare sykdommer, 
fødsel eller abort, var hovedårsaken til barnløshet i alle land sør for Sahara 
(Cates, 1985). I dette området er forekomsten av infertilitet eksepsjonelt 
høy og berører cirka 20-30 prosent av kvinnene (Larsen, 2000). Paral- 
lelt med befolkningsvekst i land sør for Sahara øker også forekomsten 
av infertilitet. Kamerun inngår i Sentral-Afrikas «infertility belt» med 
lav frukbarhet (Lori, 2002, s. 194). Med sine mer enn 250 ulike etniske 
grupper er det store variasjoner i folkegruppenes fruktbarhet. Bamileke- 
folket utgjør nær 25 prosent av befolkningen og har høyere fruktbarhet 
enn andre folkegrupper. Mens bamilekefolket har 26 prosent kombinert 
infertilitet, er tallet 43,9 prosent for resten av Kameruns befolkning, ifølge 
demografene ved forskningsinstituttet Institut de formation et de recher- 
che démographiques (IFORD) (Feldman-Savelsberg, 2002, s. 216). Usikre 
data og upålitelige kilder gjør det umulig å fastslå med sikkerhet årsakene 
til variasjoner i fruktbarhet. Noe av grunnen til økt infertilitet tillegges 
seksuelt overførbare infeksjoner og lav seksuell debutalder (Richards, 
2002, 8. 86-87). 

En undersøkelse i Vest-Kamerun viser at mens søkelyset på nasjonalt 
plan har vært rettet mot familieplanlegging, er det på lokalt nivå stor 
bekymring for ikke å kunne få barn (Richards, 2002, s. 85). Selv om bami- 
lekekvinnene er mer fertile enn kvinner i andre folkegrupper i Kamerun, 

frykter også de barnløshet pa grunn av sosiale og psykologiske konse- 
kvenser som hindrer tilgang til landområder og materielle ressurser 
(Feldman-Savelsberg, 2002, s. 216). De kan møte krav om skilsmisse samt 
motstand fra familien, som må tilbakebetale brudeavgiften for en infertil 
kone (Feldman-Savelsberg, 1995). Funksjonshemming er et sammensatt 
fenomen og inkluderer både kroppslige funksjoner og samfunnets struk- 
turer som hemmer livsutfoldelse. I tillegg kommer samfunnets holdnin- 
ger. Når en enkeltperson på grunn av barnløshet fratas land, materielle 
ressurser, trygge rammer og forutsigbarhet i familien, er det ut fra den 
sosiale modellen for funksjonshemming grunn til å kalle den infertiles 
tilstand for sosial og kulturell funksjonshemming. 

I mange afrikanske kontekster er den førstefødte en viktig begivenhet 
som bidrar til å stabilisere ekteskapet, fordi barn forener slektene på begge 
sider (Radcliffe-Brown, 1950, s. 49). Barn gir liv til ekteskap, og barnløse 
par har ifølge mange kilder små sjanser for å overleve (Baloyi, 2017, s. 1). 
Mbiti sier det slik: «if there is not yet a child in the marriage there is no 
guarantee that the marriage will endure» (Mbiti, 1991, s. 41). Barnløshet er 
tradisjonelt blitt tillagt kvinnen. Det er ikke uvanlig at ektefellen tar kone 
nummer to uten å innhente medisinske bevis på at det ikke er han som er 
steril (Baloyi, 2017, s. 1). I mange afrikanske kontekster er infertilitet ikke 
bare uakseptabelt. Det regnes også som en skam og en unormal tilstand 
(Baloyi, 2017, s. 2). Utstøtelsesprosessene er komplekse, som dette sitatet 
viser: «A married African woman who has no child is living on borrowed 
time. The first threat in most cases is outright divorce, non-negotiable. 
She is someone because she is married, but she will be nobody outside 
marriage» (Amakwe, 2013, 8. 90). 


Kontekst og metode 


I forbindelse med forskningsprosjekt på Kvinner for Kristus gjorde jeg 
i 2010 og 2011 feltarbeid i byen Ngaoundéré i Kamerun. Kvinnebevegel- 
sen har røtter i norsk misjonshistorie og kamerunsk kirkehistorie (Lode, 
1990). Det Norske Misjonsselskap (NMS) startet arbeid i Nord-Kame- 
run i 1925, og tidlig ble misjonærkvinnene opptatt av de lokale kvinne- 
nes situasjon. De satte i gang leseopplæring og undervisning i hygiene 

og barnestell. Et omfattende kvinnearbeid ble i 1975 systematisert under 
bevegelsen Femmes pour Christ (Kvinner for Kristus). Noen ar tidligere, 
i 1961, hadde norsk og amerikansk misjon bidratt til å grunnlegge Den 
evangelisk-lutherske kirken i Kamerun (Lode, 1990). Kvinnebevegelsen 
skulle få en sentral plass i denne kirken. 

Bevegelsens visjon har vært og er å gi kvinner verdighet og utruste 
dem til å være aktive og bevisste aktører i kirke og samfunn (Kessel, 2014, 
s. 3-7, 184-189) i en patriarkalsk kontekst som ofte marginaliserer kvin- 
ner, og som ikke gir dem samme mulighet til utdanning og økonomisk 
utvikling som menn (Holtedahl, 1993). I dag er dette blitt en dynamisk 
bevegelse. De cirka 25 000 medlemmene er organisert i mindre grupper 
og er tilknyttet en lokal menighet i Den evangelisk-lutherske kirken. 

Jeg intervjuet 17 aktive medlemmer i Kvinner for Kristus om deres erfa- 
ringer i kvinnebevegelsen, med den hensikt å undersøke hvilke prosesser 
som var i spill med tanke på myndiggjøring og transformasjon i et diako- 
nalt perspektiv. Kirkens biskop ga godkjenning til forskningen innenfor 
rammen av kirkens aktivitet i Ngaoundéré. Alle lederne i bevegelsen er 
kvinner. Den øverste lederen samt lokale ledere inviterte meg til å delta 
på ulike kvinnemøter slik at jeg fikk fortelle om forskningsprosjektet. De 
lokale lederne bisto med å orientere om at jeg trengte informanter som 
kunne fortelle om sitt engasjement i Kvinner for Kristus, og om hva det 
betydde for dem. I mindre samlinger fikk de som meldte sin interesse for å 
være informanter, mer informasjon om prosjektet. Jeg orienterte dem om 
prinsipper for anonymitet og om deres rett til å trekke seg fra prosjektet 
når som helst (Kessel, 2014, s. 30-33). Da dette er en muntlig basert kul- 
tur, ble samtykke innhentet muntlig. I konteksten ville skriftlig samtykke 
ha vært et fremmed element som kunne ha skapt unødvendig avstand 
mellom informant og forsker og ha styrket en allerede eksisterende ujevn 
maktbalanse. Det var om å gjøre å være kultursensitiv og ikke bidra til å 
skape unødvendig avstand. Jeg er født og oppvokst i Kamerun og har bodd 
mange år i Ngaoundéré. Det var en stor ressurs å kjenne konteksten jeg 
skulle arbeide i. Intervjuene foregikk hjemme hos informantene, og flere 
av dem bidro til å skaffe nye informanter, såkalt snøballmetode (Yin, 2011, 
s. 89). På grunn av de mange etniske gruppene som snakker ulike språk, 
var et av kriteriene for å bli med i prosjektet at de kunne kommunisere på 

fransk. Jeg har oversatt fra fransk alle sitat som brukes i kapitlet. Av hensyn 
til anonymitet brukes fiktive navn pa informantene. 

Alle informantene er pa intervjutidspunktet aktive i kvinnebevegelsen 
i ulike menigheter og bydeler i Ngaoundéré. De er semirurale. Det vil 
si at de bor i nærheten av en større by med tilgang til helse og utdan- 
ning og delvis fungerende infrastruktur som vann, elektrisitet og veinett. 
Samtidig livneerer de seg i stor grad av jordbruk, som om de bodde pa 
landsbygda. De lever av en improvisasjonsøkonomi og forsørger fami- 
lien uten faste og forutsigbare inntekter. Mens mange dyrker egne åkrer 
og selger grønnsaker og frukt på det lokale markedet, identifiserer andre 
seg som «bayam-sellam», et «Pidgin English»-begrep utledet av «to buy 
and to sell». Det viser til de som ikke har egen avling men i stedet kjøper 
jordbruksvarer for så å selge med litt fortjeneste (Kessel, 2014, s. 66-69). 
Informantene hadde i vestlig forstand kort skolegang, primært grunn- 
skole. Noen hadde gått litt på ungdomsskole og eventuelt videregående 
skole, før de giftet seg i tenårene. Informantenes fortellinger handlet mye 
om ansvaret de hadde for mange barn, med tungt kroppslig arbeid for å 
livnære alle, om oppdragelse, om barnas helse, skolegang og utdanning. 
Datamaterialet inneholder en fortelling om barnløshet, som er caset jeg 
drøfter i dette kapitlet. Caset reflekterer hvordan kvinner i en afrikansk 
kontekst forholder seg til den sosiale og kulturelle funksjonshemmingen 
som infertilitet innebærer, og hvordan det er mulig å gjenskape ny ver- 
dighet og en ny fortelling om seg selv. 


Erfaring med infertilitet i Kamerun 


Infertilitet og mor-barn-relasjonen var ikke min sentral i forskning på 
kvinnebevegelsen. Men for å forstå kvinnebevegelsens betydning for 
informantene, måtte deres erfaringer i kirken tolkes kontekstuelt i lys av 
ulike familierelasjoner til barn, ektefelle og storfamilien. Alle informan- 
tene hadde ansvar for barn, enten de var enslige eller gift, og enten de 
hadde gjennomgått svangerskap og fødsel eller ikke. I konteksten eksis- 
terer det ingen hjem uten barn. Denne situasjonen må forstås fra ulike 
perspektiver. Mange barn trenger et hjem fordi de er foreldreløse, ofte på 
grunn av hiv/AIDS (Kessel, 2014, s. 124). Fra et voksenperspektiv gir barn 

sosial status og sikrer omsorg i alderdommen (Calves & Meekers, 1999). 
For barnløse kan morsrollen bli oppfylt gjennom ansvar for andres barn 
(Boloyi, 2017, s. 2). 

Infertilitet som tematikk lå implisitt i flere av fortellingene i mitt data- 
materiale, men det er Sasemi som snakker eksplisitt om den personlige 
erfaringen: 


Vi vil leve godt, men barna overgår oss. Når du snakker til dem, ser de på deg 
som om du ikke var deres foreldre. Jeg vil at vi skal leve i fred i dette huset og 
overalt der vi er. Vi må leve i fred, men barna hører ikke på oss. Jeg kan si at her 
jeg er, så har ikke Gud gitt meg noen, men jeg har oppdratt og forsørget mer 
enn ti barn. ... Nei, de er ikke mine egne barn, Gud har ikke gitt meg noen - de 
er av min manns familie. Barna kommer til oss. De vokser til. De reiser ut og 
gifter seg. Mens jeg er her. Mange av disse barna er foreldreløse. Det er mange 
foreldreløse her. Hos meg. Og jeg har forsørget dem, men barna forstår meg 
ikke. De ser på meg som om jeg ikke betydde noe for dem. De er alt blitt voksne, 
ser du? (Sasemi, 5. februar 2010) 


Sasemi har hatt ansvar for å livnære og oppdra ti barn, men hun har ikke 
født noen av dem. I relasjonen til dem opplever hun at de vurderer henne 
som nærmest ikke-eksisterende. Til tross for mange års forsørgeransvar 
erfarer hun sosialt stigma og at hun ikke blir verdsatt. De identifiserer 
henne ikke som forelder og mor, noe som er et tap når det gjelder en 
kvinnes identitet i en afrikansk kontekst (Oduyoye, 1999). Identitet og 
selvforståelse er knyttet til fruktbarhet som kroppsliggjør kvinnelighet 
og styrke (Steady, 2005, s. 326). Det er mulig at Sasemi også har en under- 
liggende frykt for at barna ikke vil komme til å forsørge henne i alder- 
dommen (Calves & Meekers, 1999). 

Sasemi ser ut til å forhandle med sin identitet for å håndtere sorgen 
over ikke å ha født egne barn. Gjentatte ganger sier hun: «Gud har ikke 
gitt meg noen.» I et holistisk samfunn er den åndelige og den materielle 
verdenen sammenvevd. En tydelig gudsforståelse og erfaring av guds- 
nærvær inngår i verdensbildet og virkelighetsfortolkningen. Sasemi leg- 
ger ansvaret for barnløsheten over på en høyere, spirituell makt i håp om 
at byrden hun bærer skal lettes, og at gudsansvaret skal redusere hennes 
sosiale stigma. 

Infertilitet fremkaller utfordringer i relasjon til den yngre generasjon 
og ikke minst i forholdet til ektefellen: 


De har allerede operert meg én gang, og nar jeg drar til sykehuset, sier de at de 
ikke vet hva de kan gjore. De vet ikke hva de skal si til meg, og de vet ikke hva 
som skjer. Endatil at den tingen min [egglederne] er apen, vet de ikke hvor- 
for. ... Men jeg onsker bare at bekymringene skal forsvinne fra hjertet mitt. 
Fordi - jeg kan legge til noe. For problemet mitt i hjemmet mitt har å gjøre med 
mannen min. Når du ikke har barn, er det virkelig et stort problem, men det er 
Gud som gir. Jeg er gift, vi har vært gift i 15 år, men når mannen min går ut og 
kommer hjem igjen, skjeller han meg ut og sier stygge ting til meg. Det er Gud 


som gir barn. (Sasemi, 5. februar 2010) 


År med gjentatte undersøkelser og behandlinger på sykehus har endt i 
skuffelser. Selv om egglederne ikke er blokkert, oppnås ikke graviditet, 
og det skaper furore på hjemmebane. Tilstanden som infertil og mannens 
irettesettelser medfører både fysiske og psykiske plager: 


Du vet, mennene nå for tiden. ... Jeg sier deg at alt her hos oss, kvinner lider på 
grunn av det. ... Når det gjelder de som bor rundt omkring her, så vet ikke jeg 
hvilke problem den har med mannen sin, eller den har med mannen sin. Men 
noen har barn. Gud har gitt dem barn, likevel jager de konene. Selv om kona i 
huset har barn. Og det er derfor jeg har sagt mange ganger. ... Du gir barn, og 
likevel skal du lide? Det er ikke bra. (Sasemi, 5. februar 2010) 


Den infertile tilstanden legitimerer psykisk vold. Et vanlig uttrykk som 
brukes i konteksten for å omtale barnefødsel, er «tu donnes des enfants». 
Direkte oversatt fra fransk betyr det «du gir barn». Sasemi peker på 
kvinners orienteringspunkt, nemlig å gi barn. Hun reflekterer over hvor- 
dan barnefødsler kan forhindre sosial og kulturell funksjonshemming. 
Samtidig understreker hun at reproduksjon ikke er noen garanti mot 
vold og undertrykking i familien. Det fungerer ikke nødvendigvis som 
beskyttelse. 

Både nåværende nasjonale leder i Kvinner for Kristus og hennes for- 
gjenger er kamerunere. Maina Ada Jeanette, leder for Kvinner for Kristus 
2009-2018, er ordinert prest, har en doktorgrad og har gitt sitt samtykke 
til å bli identifisert. I intervju 2010 beskrev hun kvinnenes sosiokulturelle 

kontekst som et underordningsregime der kvinner ma akseptere og 
underordne seg urett uten reell mulighet til 4 kunne motsi ektefellen: 
«Tu subit» [fransk ord] betyr at du er forpliktet til 4 underkaste deg. En 
form for tvunget underkastelse. ... Du har ikke noe valg». Det patriar- 
kalske miljøet som her beskrives er komplekst. En høyt utdannet kvinne 
beretter om kontinuerlige utstøtelsesmekanismer som kvinnene hun var 
leder for, erfarte jevnlig. Lederen bodde i samme område som dem hun 
omtalte, men utdanning har gitt henne lederposisjon og et annet rom å 
handle innenfor. 

I november 2019 fikk jeg tillatelse av nåværende biskop i Den evan- 
gelisk-lutherske kirken til å intervjue noen ledere i kirken for å få mer 
kunnskap om hvordan kirken generelt og kvinnebevegelsen spesielt for- 
holder seg til infertilitet som tema. Intervjuene og flere uformelle sam- 
taler med venner og lekfolk bekrefter forestillingen om at det er barna 
som konstituerer ekteskapet og gir det stabilitet og likevekt, som tidligere 
nevnt. De fortalte om menn som tok seg kone nummer to når den første 
kona ikke fikk barn, og om svigerfamilier som sto sammen med sine søn- 
ner i disse valgene. 

Interseksjonalitet er et begrep som viser til kompleksitet og sammen- 
filtring av flere sosiale kategorier — det «rotete tilblivelsesrom» (Staunæs 
& Søndergaard, 2006). Her reises spørsmål om hva kategorier som kjønn, 
rase, ulike praksiser og kulturell forståelse betyr for en enkeltperson med 
hensyn til makt og maktrelasjoner (Gullikstad, 2013). De siste 20 årene 
har begrepet fått stor oppmerksomhet innen kjønnsforskning (McCall, 
2005). Gullikstad argumenterer for at det åpner for nye måter å gjøre 
feministiske analyser på, forhindrer forenkling og understreker kom- 
pleksitet. Bildet av «et rotete tilblivelsesrom» kan forstås som en kontekst 
der det meste er mulig, og der det må gjøres flerdimensjonale analyser. 
Rommet kan skape undertrykking og på samme tid nye identitets- og 
handlingsmuligheter. Det kan utvikle seg underkastelsesstrategier, men 
også motstandsstrategier (Gullikstad, 2013). 

Sasemi handler innenfor et «rotete tilblivelsesrom». Patriarkalske ver- 
dier bidrar til institusjonalisert mannsdominans og ekskluderende prak- 
siser overfor semirurale kvinner. De har ikke, som menn, samme tilgang 
til makt, verken i hjemmet eller i viktige samfunnsinstitusjoner (Lerner, 

1986, s. 239). Samtidig baner høy utdanning vei til lederskap og posisjon, 
som tilfellet er for den tidligere lederen av kvinnebevegelsen hvis stemme 
etterspørres i internasjonale økumeniske fora. Informantene reflekterer 
bevisst omkring nødvendigheten av barnas utdanning, fordi de ser på 
dette som et mulighetsrom de selv ikke har fått. I denne sammenhengen 
har en av lederne i kvinnebevegelsen vært en inspirator og rollemodell. 
Mens konteksten rangerer kvinner ulikt med bakgrunn i om de er i stand 
til å føde barn, gir noen rom i kirken kvinner mer makt og posisjon enn 
for noen tiår tilbake. 

Samtidig er kirken farget av den patriarkalske konteksten den virker 
i, og den bidrar til både marginaliseringsmekanismer på den ene siden 
og rom for nye identitets- og handlingsmuligheter på den andre siden. 
Kvinner er ikke, som menn, bredt inkludert i rådsstrukturen i kirken. 
De mangler reell innflytelse i kirkens beslutningsorganer. Underkastel- 


sesmønstre og motstandsstrategier lever side om side. 


En ny fortelling 


Kirken har åpnet nye mulighetsrom der kvinner kan delta i kirkelige 
praksiser som tidligere var forbeholdt menn. Ledelsen i Kvinner for Kris- 
tus henvendte seg i 1999 til generalsynoden i kirken med spørsmål om å 
la de lokale kvinnegruppene få lede gudstjenestene i alle kirkens menig- 
heter én gang i året. Dette ble tatt til følge og er siden blitt implementert 
på morsdagen i mai: 


Kvinnene har fått en dato for når de kan arbeide. ... De taler i kirkene. På syke- 
husene, de taler overalt, til og med på landsbygda. ... Kvinnene taler. De gjør alt 
i kirken. Og jeg er der. Jeg er leder.... Vi må ha liturgien, alt. Det er slik det er. 
Og dette året, dersom Gud tar vare på meg, er det jeg som skal gjøre dette. Lede 
kirken. Lede liturgien. Ser du bildet på veggen der? ... De tok bilde av meg. ... 
Familien er glad. Når du arbeider i kirken, er familien glad. (Sasemi, 5. februar 
2010) 


Sasemi forteller med stolthet om en arena i kirken som har gitt henne 
en ny status. Fortellingen om mannen som trakasserer henne hjemme, 
er byttet ut med familiens stolthet over henne. Hun er ikke lenger bare 

den barnløse. Hun er mer enn det. Hun er liturg og gudstjenesteleder pa 
en religiøs arena som nyter stor respekt i konteksten. I kirken har hun 
knyttet seg til et rom som gir henne muligheten til ny identitetsdannelse. 
Bildet i stuen markerer hennes nye status i relasjonen til familien: «Når 
du arbeider i kirken, er familien glad.» Hennes bevisste valg om å enga- 
sjere seg i kvinnebevegelsen har gitt henne tilgang til et rom der kvinner 
til en viss grad blir inkludert på like vilkår som menn. Sasemi har skapt 
en ny fortelling om sitt liv. 

Fellesskapet i kvinnebevegelsen utrykkes tydeligst gjennom et omfat- 
tende diakonalt omsorgsfellesskap i forbindelse med sykdom og død. 
Når en kvinne uteblir fra gruppesamlinger på grunn av sykdom, blir det 
organisert sykebesøk med samtale, bønn, sang og en liten gave i form 
av penger eller mat. Besøkstjenesten gjenspeiler tradisjonelle kollektive 
praksiser fra landsbygda, basert på verdier som «care in community», 
omsorg i fellesskap (Kimilike, 2008). Kvinnemøtene brukes også til for- 
bønn for hverandre der også barnløshet og de påfølgende utfordringene 
blir løftet frem som bønneemne> Omsorgspraksiser og sjelesorg skjer i 
det kollektive rom (Kessel, 2016). Denne formen for sjelesorg inkluderer 
også kvinner som erfarer sosial funksjonshemming. 

Flere afrikanske teologer har tatt et oppgjør med vestlig individuelt 
basert sjelesorg som er importert til kontinentet ved misjonsvirksomhet 
og ved at lokale prester har fått sin utdanning i rammen av vestlig aka- 
demisk teologi (Kimilike, 2008, s. 24). Sjelesorg i Afrika må reflektere 
konteksten den skal utøves i, og den må være sensitiv overfor verdier som 
gjensidighet og ansvar for hverandre. «Reciprocity», eller gjensidighet, 
er et sosialt relasjonssystem som baserer seg på en form for utveksling av 
tjenester blant dem som tilhører en gitt kontekst eller et bestemt lokal- 
samfunn (Lansley, 1990). En landsby i en afrikansk kontekst kan bare 
overleve dersom den bygger sin struktur og samhandling på gjensidighet. 
Derfor kan ikke sjelesorg i Afrika praktiseres som i Vesten. I vestlig kon- 
tekst foregår sjelesorgssamtalen primært mellom to personer i et lukket 
rom. I afrikansk kontekst lider hele landsbyen om noen lider. Det er gjen- 
nom landsbyens fellesskap at en person kan heles. Samtidig viser en rekke 


5 Leder av kvinnebevegelsen i Ngaoundéré, 11. november 2019. 

studier og mitt case tydelig at det i forbindelse med infertilitet er andre 
verdier enn gjensidighet som styrer handlingene. Det som var «care in 
the community» blir til «curse of the community» (Baloyi, 2009, s. 3). 
Infertilitet endrer stottende felleskap til utstotende fellesskap. 

Fra et sorafrikansk perspektiv spor Baloyi hvordan kirken kan bidra tila 
gjenreise barnlose kvinners verdighet: «If people are rejected for their infer- 
tility status, in which way can pastoral care play a role to help them regain 
their dignity in African context?» (Baloyi, 2009, s. 1). Vahakangas under- 
søker hvordan kristne par lever med barnløshet i to kontekster i Tanzania, 
og hvordan både enkeltindivider og kollektive fellesskap rammes av lidelse 
i forbindelse med barnløshet (Våhåkangas, 2009). 

En prest i den lutherske kirken i Ngaoundéré påpeker at barnløshet 
som tema er tabubelagt i konteksten. Han møter det stadig i sjelesorgens 
rom, men i hans mangeårige tjeneste som prest kan han ikke huske at 
kirken offisielt har løftet frem behovet for undervisning og holdningsska- 
pende arbeid når det gjelder barnløshet. «Kvinnene er overlatt til seg selv 
med sin smerte», sier han.* Kvinner fyller kirkene, men kirken ser ikke ut 
til å ta et oppgjør med en kulturell tradisjon som stigmatiserer infertile 
kvinner. «Folk gifter seg for å få barn», sier nåværende nasjonal leder i 
kvinnebevegelsen, «men når det ikke skjer, blir de gjort narr av og kastet 
ut av svigerfamilien.” Hun møter mange i kvinnebevegelsen som ikke 
har egenfødte barn. Noen ganger forsøkes dette løst ved adopsjon, men 
det befrir dem ikke fra stigmaet. 

Når forestillingene om den afrikanske landsbyen som et kollektivt 
og gjensidig fellesskap går i oppløsning i møte med infertilitet, er det 
behov for mer forskning på både kirkens sjelesorgsspraksis og kirkens 
rolle i møte med infertilitet som samfunnsproblem. Kirken forvalter et 
mulighetsrom til å løfte frem verdien omsorg i fellesskap når infertili- 
tet rammer enkeltpersoner og lokalsamfunn. Sosialt stigma knyttet til 
infertilitet vil ikke kunne endres dersom menn ikke deltar i et radikalt 
oppgjør med intoleranse overfor barnløse kvinner. Menn trenger et nytt 
handlingsrom med mulighet til å agere motsatt av hva som forventes av 


6 Prest i Ngaoundéré, 12. november 2019. 
7 Nasjonal leder av kvinnebevegelsen i Ngaoundéré, 11. november 2019. 


206 


INFERTILITET SOM SOSIAL OG KULTURELL FUNKSJONSHEMMING 


dem nar ekteskapet ikke medforer graviditet. Kirken har ressursene til 
a bidra til 4 gjenreise bade kvinners og menns verdighet i ekteskap uten 
barn. 

Svakheten i denne studien er at det bare er ett case som drøftes. Sam- 
tidig er fortellingen understøttet av flere studier om infertilitet i land sør 
for Sahara, samt intervju med ulike personer i den lutherske kirken i 
Kamerun, som bekrefter det hun sier. I lys av funksjonshemmingsstudier 
i en nordisk sammenheng med søkelys på sosial inkludering, bekrefter 
casestudien at sosial funksjonshemming knyttet til infertilitet i afrikan- 
ske kontekster bør bli gjenstand for ytterligere forskning. Drøftingen 
inviterer til videre undersøkelser av hvordan kirken kan bidra til at infer- 
tile kvinner kan skape en ny fortelling om sitt liv. 


Oppsummering 


Dette kapitlet drøfter hvordan infertilitet erfares som sosial og kulturell 
funksjonshemming i afrikanske kontekster, med søkelys på ett case fra 
Nord-Kamerun. Jeg har vist til et bredt forskningsmateriale som bekref- 
ter at barnløse kvinner i Afrika sør for Sahara blir stigmatisert og utstøtt 
fra sin sosiale sammenheng. Casestudien fra forskning på bevegelsen 
Kvinner for Kristus peker på at Den evangelisk-lutherske kirken legger 
til rette for inkluderende prosesser av alle kvinner, uavhengig av deres 
sosiale anseelse i familierelasjoner. I det multikulturelle Norge stilles det 
stadig større krav til tverrkulturell kompetanse på alle nivåer. Kunnskap 
om hvordan infertilitet håndteres i afrikanske kontekster, er av verdi for 
mennesker som arbeider tverrkulturelt, i offentlig og ideell sektor. 
Gjennom kvinnebevegelsen i Kamerun får marginaliserte kvinner 
del i kjønnsinkluderende handlingsrom i gudstjenesten, der de utvikler 
ny identitet og opplever ny respekt fra omgivelsene. Samtidig er kirkens 
rolle overfor infertile kvinner uklar. Kirken adresserer ikke den urett, 
skam og stigma som påføres dem av ektefelle og svigerfamilie når gravi- 
ditet uteblir. Slik overlates de til seg selv. I lys av interseksjonalitetsper- 
spektivet fremstår både konteksten og kirken som komplekse og «rotete 
tilblivelsesrom». Kirken bidrar til oppreisning av kvinner samtidig som 
den bekrefter status quo ved ikke å stille kritiske spørsmål til kulturelle 

infertilitetsstigmaer og sosial ekskludering. Holdningsskapende arbeid 
overfor begge kjonn har potensial til a skape nye handlingsmonstre, slik 
at par sammen kan mote og motsta den stigmatiseringen av familien som 
infertilitet medforer. 

Kvinnebevegelsens omsorgs- og sjelesorgspraksiser i det kollektive 
rom reflekterer gjensidigheten, som er en identitetsmarkør i den afri- 
kanske landsbyen. Samtidig fører erfaring med infertilitet til at landsby- 
ens støttende felleskap endrer karakter og blir til utstøtende fellesskap. 
Kvinnebevegelsen bidrar til å gi kvinner som lever med infertilitet som 
sosial funksjonshemming ny verdighet i det kollektive kirkelige rom, slik 
at de kan skape en ny fortelling om sitt liv. 

Døve, blinde og lamme i Guds 
rike? Helse og frelse i Det nye 
testamentet 


Anna Rebecca Solevåg 
VID vitenskapelige høgskole 


Abstract: This chapter investigates the relationships between health, healing and 
salvation in the New Testament. First, I introduce disability studies as a lens for 
biblical interpretation and show how biblical scholars engage with disability studies 
theories and concepts. Second, I discuss some New Testament texts to draw out the 
relations among health, healing and salvation. The healing narratives in the Gos- 
pels create an assumption that healing presupposes faith or that salvation somehow 
should follow from healing. Moreover, a common interpretation of the healing sto- 
ries is that they signal that all bodies will be healed in the resurrection. I argue that 
other narratives in the Gospels, as well as Paul's letters, present a somewhat different 
understanding. Not all non-normative bodies are healed in the Gospels, and the 
parable of the Great Feast gives people with disabilities a privileged place in the 
Kingdom of God. Likewise, Paul’s own experiences of disability are expressed in a 
revaluation of weakness as strength. 


Keywords: biblical interpretation, New Testament, disability history, healing, salva- 
tion, disability theology, intersectionality, normate, resurrection 


Innledning 


«Din tro har frelst deg, datter», sier Jesus til en kvinne han har helbre- 
det, «du skal veere frisk og kvitt plagen din» (Mark 5, 24). Hva er egent- 
lig sammenhengen mellom tro, helse og frelse i Det nye testamentet? Er 
det slik at Jesu forkynnelse og undergjerninger skaper en forestilling om 


Sitering av denne artikkelen: Solevag, A. R. (2020). Dove, blinde og lamme i Guds rike? Helse og frelse i 
Det nye testamentet. I I. M. Lid & A. R. Solevåg (Red.), Religiøst medborgerskap: Funksjonshemming, like- 
verd og menneskesyn (Kap. 10, s. 213-230). Oslo: Cappelen Damm Akademisk. https://doi.org/10.23865/ 
noasp.100.ch10 

Guds rike som et rike befolket av perfekte kropper? Eller finnes det andre 
måter å forstå de nytestamentlige tekstene på? I dette kapitlet vil jeg først 
introdusere tverrfaglige funksjonshemmingsstudier som et perspektiv 
for bibelfortolkning. Så vil jeg drøfte problemstillingen jeg har skissert 
over. Her vil jeg peke på flere ulike fortolkningstradisjoner og løfte fram 
bredden i det nytestamentlige materialet når det gjelder forholdet mellom 
kropp og frelse. 


Del 1: Funksjonshemming som perspektiv 
på Bibelen 


Tre innfallsvinkler 

I innledningen til denne boken skisseres funksjonshemming som et kri- 
tisk perspektiv som finnes innenfor en rekke fag og forskningstradisjo- 
ner. Dette perspektivet har også fått innpass innenfor bibelvitenskapen. 
De siste 10—15 årene har det kommet flere antologier (Avalos, Melcher & 
Schipper, 2007; Moss & Schipper, 2011) og monografier som anvender 
dette perspektivet på enten Det gamle testamentet (Olyan, 2008; Rap- 
hael, 2009; Schipper, 2006, 2011) eller Det nye testamentet (Gosbell, 2018; 
Lawrence, 2013, 2018; Solevåg, 2018). Nylig utkom også den første bibel- 
kommentaren som anlegger et funksjonshemmingsperspektiv, The Bible 
and Disability: A Commentary (Melcher, Parsons & Yong, 2017). 

Hva vil det si a bruke funksjonshemming som et kritisk perspektiv pa 
en bibeltekst? For min del betyr det at jeg bruker innsikter fra tverrfaglige 
studier pa funksjonshemming og drar veksler pa det begrepsapparatet 
og de teoriene som er utviklet innenfor det feltet. For eksempel tar jeg 
utgangspunkt i de ulike funksjonshemmingsmodellene som er beskrevet 
i innledningskapitlet til denne boken. Jeg baserer min forståelse av funk- 
sjonshemming særlig pa den kulturelle modellen, med vekt på hvordan 
forestillinger om funksjonshemming kan variere i ulike kulturer og histo- 
riske settinger. Jeg er inspirert av Rosemarie Garland-Thomson, som har 
vist hvordan moderne kultur konstruerer mennesker med funksjonsned- 
settelser som annerledes og i motsats til «(personen uten funksjonsnedset- 
telser», eller «the normate» som hun kaller det. Hun mener at dette er en 

falsk dikotomi som tjener til å opprettholde makt og projisere sårbarhet 
bort fra seg selv (Thomson, 1997, s. 6-8). Jeg bruker også David Mitchell 
og Sharon Snyder, som har vist at måten funksjonshemming blir brukt 
på i litteraturen gjennom historien, har noen typiske trekk (Mitchell & 
Snyder, 2001). Deres teori er at funksjonshemming brukes som en «pro- 
tese» for å forklare et hendelsesforløp eller en karakters personlighet. 
Denne teorien kaller de «narrative prosthesis», og den blir brukt av flere 
bibelforskere som fortolker Bibelen fra et funksjonshemmingsperspektiv 
(Lawrence, 2013; Raphael, 2009; Schipper, 2006). 

Hvordan går man så fram som bibelforsker når man skal tolke en tekst 
fra et funksjonshemmingsperspektiv? Det finnes forskjellige måter å 
gjøre dette på, men jeg vil peke på tre trender som vi kan se blant bibelfor- 
skere som er inspirert av tverrfaglige funksjonshemmingsstudier. Innen 
den første trenden brukes funksjonshemmingsperspektivet som en ny 
tilgang til å si noe om tekstene i deres historiske kontekst. Ved å rette 
søkelyset mot funksjonshemming kan en stille nye spørsmål av historisk 
og litterær art, for eksempel: Hvor finner vi beskrivelser av funksjons- 
hemming eller mennesker med funksjonsnedsettelser i Bibelen? Hvordan 
framstilles disse i tekstene? Hvilke kategorier og begreper brukes? Er det 
stigma knyttet til ulike kategorier? På hvilken måte skiller kategoriene og 
stigmaene seg ut fra kategorier og stigmaer i vår egen samtid? Når vi stil- 
ler slike spørsmål til tekstene, oppdager vi nye aspekter ved dem. Rebecca 
Raphael har for eksempel vist at infertilitet er den viktigste funksjons- 
hemmingen for kvinner i den såkalte fedrehistorien (fortellingene om 
Abraham, Isak og Jakob), og at disse fortellingene om infertilitet driver 
narrativet framover (Raphael, 2009, s. 58). Amos Yong har påpekt at Pau- 
lus i sine brev fremstiller seg selv som en mann med nedsatt funksjons- 
evne (Yong, 2011, s. 82-117). Innenfor denne historiske trenden brukes 
funksjonshemmingsperspektivet med tanke på å få ny historisk kunn- 
skap om synet på funksjonshemming i kulturen der de bibelske tekstene 
ble til, og den føyer seg dermed inn i feltet «disability history» det vil si 
funksjonshemmingshistorie. 

Innenfor den neste trenden ser vi en kritikk av bibelske funksjons- 
hemmingsmodeller og også en kritikk av tidligere forskning som har 
vært «funksjonssjåvinistisk» (ableistisk). Denne tilnærmingen retter 


215 


KAPITTEL 10 


oppmerksomheten mot problematiske aspekter ved Bibelens forståelse av 
funksjonsnedsettelse og sykdom. For eksempel påpekes det at Gud fram- 
stilles som lytefri i Salmenes bok, mens avgudene betegnes som døve og 
blinde (Koosed, 2017, s. 195). Med andre ord er funksjonsnedsettelse noe 
negativt som avviker fra gudsbildet og assosieres med feil tro (avguderi). 
At Gud assosieres med det lytefrie, er også et poeng for James Metzger, 
som mener at Gud framstilles som en «ableist deity» - en funksjons- 
sjåvinistisk guddom - i lignelsen om det store gjestebudet (Luk 14, 15-24). 
Han påpeker at i denne lignelsen inviteres de fattige, blinde og lamme 
først etter at de opprinnelige gjestene har takket nei (Metzger, 2010, s. 7). 

Videre har man innen denne trenden påpekt at Bibelen opererer med 
problematiske og ekskluderende kategorier knyttet til helse, som har skapt 
varige stigma. Her trekkes blant annet renhetsforskriftene i Det gamle 
testamentet fram som tekster som ekskluderer mennesker med diverse 
«lyter» fra presteskapet (Olyan, 2008, s. 27-31). Når det gjelder Det nye 
testamentet, er kategoriene «spedalsk» og «demonbesatt» eksempler på 
stigmatiserende merkelapper knyttet til sykdom og funksjonsnedsettelse 
(Lawrence, 2013, s. 76-87). Spedalskhet var forbundet med kultisk uren- 
het, som førte til sosial ekskludering på Jesu tid, mens stigmaet rundt 
demonbesettelse nok var litt mer diffust. Innenfor den kritiske trenden 
vil jeg også plassere kritikk av hvordan tidligere fortolkere har manglet 
refleksjon rundt funksjonshemming. Denne kritikken gjelder både den 
teologiske tradisjonen gjennom historien og bibelforskere i nyere tid, 
som gjennom ureflekterte eller fordomsfulle lesninger har fremmet funk- 
sjonssjåvinistiske holdninger og problematiske teologiske forståelser av 
funksjonsnedsettelse. Louise Lawrence har for eksempel påpekt at det 
er en lang fortolkningstradisjon for å forstå blinde bibelske karakterer 
som metaforer for mangel på innsikt eller tro (Lawrence, 2013, s. 32-36). 
Denne tolkningen har kommet til uttrykk i forkynnelsen i kirkene og har 
spredd en gjengs kristen forståelse av funksjonsnedsettelse som et utslag 
av svak tro, eller som en prøvelse fra Gud (Eiesland, 1994, s. 70-75). 

En annen kritikk som ofte målbæres innen denne trenden, er rettet 
mot forsøk på å stille moderne medisinske diagnoser på grunnlag av 
bibelske tekster. Eksempler på dette er forsøk på å bestemme hva slags 
psykisk lidelse kong Saul hadde (1 Sam 16,14-25), å anta at alle referanser 

til hudsykdommen saarat (hebraisk) og lepros (gresk) betegner spe- 
dalskhet (lepra), eller å omdefinere demonbesettelse som epilepsi eller 
kognitive funksjonsnedsettelser (Marx-Wolf & Upson-Saia, 2015, s. 267; 
Schipper, 2017, s. 107). Motargumentet er at dette ikke lar seg ikke gjøre, 
siden vi må forstå beskrivelsene av kropper og symptomer ut fra tekstenes 
egne sykdoms- og funksjonshemmingskategorier. En slik «retrospektiv 
diagnostisering», som overfører vår egen tids biomedisinske sykdoms- 
forståelse på fortiden, blir anakronistisk og forkludrer heller enn å gi ny 
innsikt om tekstene (Graumann, 2013). 

Den tredje trenden retter søkelyset mot å omfortolke bibelske tekster for 
å bruke dem konstruktivt inn mot en funksjonshemmingsteologi. Eksem- 
pler på dette er Mikeal Parsons sin fortolkning av Lukasevangeliet, der han 
argumenterer for at Lukas sin visjon av «Guds rike» var et inkluderende 
fellesskap av ikke bare syndere og folk fra samfunnets skyggeside, men 
også mennesker med funksjonsnedsettelser (Parsons, 2006, s. 15). Et annet 
eksempel er Amos Yong sin lesning av Paulus for en radikal inkludering av 
mennesker med kognitive funksjonsnedsettelser som «de mest sentrale og 
ærefulle lemmene på Kristi kropp» (Yong, 2011, s. 105). 

I denne beskrivelsen har jeg tatt løselig utgangspunkt i en inndeling 
som bibelforskeren Hector Avalos har gjort, der han beskriver tren- 
dene som «historicist,» «rejectionist» og «redemptionist» (Avalos, 2007). 
Avalos mener at disse tre trendene er vidt forskjellige i både hensikt og 
metode, og han er selv svært kritisk til en «redemptionist»-tilnærming, 
altså det jeg kaller «konstruktiv omfortolkning». Jeg mener at alle tren- 
dene har noe for seg, og at de også overlapper mer enn Avalos vil ha det til. 
Selv forsøker jeg å kombinere en historisk-kritisk tilnærming med både 
kritiske og konstruktive perspektiver (Solevåg, 2018, s. 158-160), og det 
samme gjør blant andre Lawrence (2013). Selv om disse innfallsvinklene 
kombineres, må utgangspunktet være en forståelse av den historiske kon- 
teksten. Det vil jeg gå nærmere inn på i de to neste avsnittene. 


Historiske studier av funksjonshemming 


Funksjonshemmingshistorie er et voksende felt innenfor historieforsk- 
ningen. En viktig innsikt fra dette feltet er at begrepene og kategoriene 

som de historiske tekstene opererer med, ofte er svært forskjellige fra 
våre egne. Man skal også være klar over at den forståelsen av kropp, helse 
og sykdom som ligger bak de ulike begrepene, er svært forskjellig fra 
moderne medisin. Historikere som er interessert i funksjonshemming, 
har diskutert om det i det hele tatt går an å snakke om funksjonshem- 
ming som et historisk fenomen. Dersom en historisk epoke opererer 
med helt andre begreper og kategorier enn oss, og ikke har et eget ord 
for «funksjonshemming», blir det ikke da anakronistisk å stille slike 
spørsmål med utgangspunkt i moderne forestillinger? Jeg mener at det 
er mulig. Historiske spørsmål stilles alltid med utgangspunkt i moderne 
forestillinger, og andre kategorier, som kjønn og religion, er blitt utfor- 
sket i antikken, selv om gresk og latin ikke har ord som tilsvarer disse 
moderne begrepene nøyaktig. Derfor mener jeg at vi kan bruke begreper 
som «funksjonshemmet» eller «person med nedsatt funksjonsevne» på 
en åpen og tentativ måte om mennesker som kan ha opplevd begrens- 
ninger i sine muligheter til å utføre dagligdagse aktiviteter på grunn av 
skade, sykdom, medfødte lidelser eller aldring, og også om folk med et 
utseende som gjorde at de ble assosiert med samtidens forestillinger om 
ikke-normative kropper (Turner, 2012, s. 11).' 

Siden Bibelen er en samling tekster som er 2000-3000 år gamle, må 
utgangspunktet for å utforske funksjonshemming i Bibelen være å se 
tekstene i deres historiske kontekst. Kontekstene varierer, siden tekstene 
er blitt til på ulike tider og forskjellige steder og også i forskjellige språk- 
lige sammenhenger. Mens Det gamle testamentet er skrevet på hebraisk 
og er blitt til over en periode på omtrent sju hundre år (ca. 1000-300 fvt.) 
innenfor kulturer i det nære Østen, har Det nye testamentet en snevrere 
tids- og kulturhorisont. Her er alle tekstene blitt til i det første eller tid- 
lig i det andre århundret innenfor rammen av det gresktalende, østlige 
Romerriket. Siden Det nye testamentet er det sentrale i dette kapitlet, 
skal jeg si litt mer om denne historiske konteksten knyttet til funksjons- 


hemming. 


1 — Originalsitat: «[...] potentially may have faced restrictions on their ability to carry out every- 
day activities through injury, disease, congenital malformation, aging or chronic illness, or 
whose appearance made them liable to be characterized by contemporary ideas associated with 
non-standard bodies.» 

Litt forenklet kan vi si at det fantes to ulike paradigmer for hvordan 
folk i middelhavsområdet på Jesu tid forsto sykdom og funksjonshem- 
ming. På den ene siden fantes det en folkelig oppfatning. Den hadde sitt 
utgangspunkt i forestillingen om at kroppen kunne invaderes av ånder, 
som dermed forårsaket mange slags sykdommer. Daimonia er det greske 
ordet for laverestående gudevesener. Innenfor de polyteistiske religio- 
nene i middelhavsområdet hadde en forestillinger om demonbesettelse, 
men ikke som noe entydig negativt. Tenkt for eksempel på oraklet i Delfi, 
som kunne spå. Dette er et eksempel på en positiv «demonbesettelse» 
der den besatte fikk en gudelik evne, nemlig evnen til å se inn i framti- 
den. Men i jødiske og kristne kilder, altså de monoteistiske religionene, er 
demonbesettelse noe entydig negativt som forårsaker sykdom og smerte. 
Her knyttes demonbesettelse til det onde (Satan), som står i opposisjon 
til det gode (Gud). 

Det andre paradigmet, som var en mer lærd tilnærming, baserte seg 
på den greske medisinske forståelsen av at god helse betydde en kropp i 
balanse. Den hippokratiske legekunsten, oppkalt etter den legendariske 
legen Hippokrates, vokste fram i Hellas i århundrene før vår tidsregning. 
Dette var både en vitenskap og en praksis. Leger som til daglig behand- 
let syke, skrev samtidig bøker der de prøvde å forklare og systematisere 
det de observerte. Den hippokratiske grunnideen var at kroppen er frisk 
dersom det er likevekt mellom de fire kroppsvæskene (blod, flegma, sort 
galle og gul galle), som i sin tur er avhengig av likevekt mellom varmt 
og kaldt, tørt og fuktig (Nutton, 2004, s. 72-86). Hvordan man skulle 
behandle den syke, hang tett sammen med årsaksforståelsen. Dersom 
«diagnosen» ble oppfattet som demonbesettelse, var kuren eksorsisme; 
den onde ånden måtte kastes ut med makt og autoritet. Dersom man til- 
hørte det hippokratiske paradigmet, var målet å gi behandling og pleie 
som gjenopprettet balansen i kroppen. Slik behandling dreide seg mye 
om diett, lett trening og regulering av søvn, men også i noen tilfeller om 
inntak av medisiner, årelating, kopping eller kirurgiske inngrep. Disse to 
paradigmene levde side om side og ville i dagliglivet krysse hverandre og 
flyte over i hverandre, men vi kan merke oss at Jesus sine helbredelser lik- 
net mest på den folkelige tenkningen om sykdom og funksjonshemming 
som invasjon av demoner. 

Det finnes ikke ord for funksjonshemming pa gresk eller latin, de to 
hovedsprakene i Romerriket. I Det nye testamente, som er skrevet pa 
gresk, dukker av og til variasjoner av sammenstillingen «dove, blinde og 
lamme» opp. For eksempel står det i Luk 14, 13: «Nei, når du skal holde 
selskap, så innby fattige og uføre, lamme og blinde». Matteus forteller om 
dem Jesus helbredet på denne måten: «Store folkemengder kom til ham, 
og de hadde med seg lamme, uføre, blinde, stumme og mange andre» 
(Matt 15, 30). Blant de spesifikke helbredelsene evangeliene forteller om, 
er det mange døve, blinde og lamme. Bibelforskeren Rebecca Raphael har 
kalt denne sammenstillingen, som også finnes i Det gamle testamentet, 
for «den bibelske funksjonshemmingstrilogien». Hun mener at sammen- 
stillingen viser at man hadde en forestilling om funksjonshemming som 
en overordnet kategori, selv om hebraisk ikke hadde et eget ord for det 
(Raphael, 2009, s. 13-15). «Døve, blinde og lamme» fungerer på tilsva- 
rende måte i evangeliene, som en samlebetegnelse for ulike funksjons- 
nedsettelser. 

Det finnes også to andre greske ord — noson og astheneia - som beteg- 
ner sykdom generelt. Noson, som kan bety sykdom eller lidelse, brukes 
av og til som en samlebetegnelse for alle Jesus helbredet, og inkluderer 
dermed funksjonsnedsettelse: «Han helbredet mange som led av forskjel- 
lige sykdommer [nosois]» (Mark 1, 34). Substantivet astheneia betegner 
svakhet, men brukes ofte om sykdom og funksjonsnedsettelse i antikke 
greske tekster. I fortellingen om den syke ved Betesda brukes ordet som 
en samlebetegnelse for den gruppen av mennesker med ulike funksjons- 
nedsettelser som var samlet der: «Der lå det mange syke [asthenountön], 
blinde, lamme og uføre» (Joh 5, 3). 


Interseksjonalitet - funksjonshemming 

handler om mer enn helse 

Den medisinske modellen som preger vår kultur og kontekst, har skapt 
en forestilling om at funksjonshemming er en helserelatert kategori (se 
innledningskapitlet). Etter min mening er denne forestillingen for snever 
dersom vi skal få en forståelse av hvordan det var å leve med en funk- 
sjonsnedsettelse i førmoderne tid. Erfaringer av funksjonshemming 

henger sammen med og påvirkes av en persons kjønn, klasse, alder, etni- 
sitet, religion og så videre. Her drar jeg veksler på innsikter fra teorier om 
interseksjonalitet (de los Reyes & Mulinari, 2005; Kartzow, 2012). Enkelt 
sagt handler interseksjonalitet om å være bevisst på at ulike identitetska- 
tegorier overlapper og krysser hverandre, og på at maktstrukturer der- 
med ofte er svært komplekse. For eksempel ville det å være lam på Jesus 
sin tid bety noe helt annet for en rik mann, som kunne få slavene sine til å 
bære seg, enn det ville bety for en slave, som dermed mistet sin verdi som 
arbeidskraft. Slaver med funksjonsnedsettelse som eierne ville kvitte seg 
med, ble ofte satt igjen i templene til legeguden Asklepis (Gosbell, 2018, 
s. 289). 

En annen faktor er kjønn. Det gresk-romerske mannsidealet var veldig 
rettet mot styrke og mot, og den ideelle mannen skulle ha en sterk, frisk 
og veltrent kropp. Som nevnt betegner det greske ordet astheneia både 
sykdom og svakhet. Siden svakhet ble forbundet med den kvinnelige 
natur, ble sykdom og funksjonshemming forbundet med det feminine 
heller enn det maskuline. Religion er enda en faktor. En kronisk sykdom 
som hadde religiøse konnotasjoner i en jødisk kontekst, for eksempel 
blødninger eller hudsykdommer, og som her ville føre til stigma og sosial 
eksklusjon, kunne være helt uproblematisk i en annen religiøs kontekst, 
som for eksempel den romerske. 


Del 2: Henger helse og frelse sammen 
i Det nye testamentet? 


Helbredelsesfortellingene 

Når jeg i denne delen skal se på hva slags sammenkoplinger som finnes 
mellom helse og frelse i Det nye testamentet, er det naturlig å begynne 
med helbredelsesfortellingene fordi disse er så velkjent. Helbredelse 
fra sykdom og funksjonsnedsettelse er en viktig del av Jesu virke i alle 
evangeliene. Slik oppsummerer Matteus hva Jesus gjorde: «Siden dro 
Jesus omkring i hele Galilea; han underviste i synagogene deres, for- 
kynte evangeliet om riket og helbredet all sykdom og plage hos folket» 
(Matt 4, 23). I de synoptiske evangeliene (Matteus, Markus og Lukas) 

signaliserer helbredelsene at Guds rike er nær. Disse evangelistene for- 
teller til sammen nærmere femti helbredelsesfortellinger. Hos Johannes 
er det færre helbredelsesfortellinger, men de har større symbolsk tyngde. 
De tre han gjengir (embetsmannens sønn [Joh 4, 46-54], den syke ved 
Betesda [Joh 5, 1-15] og mannen som var født blind [Joh 9, 1-41]), er blant 
de sju «tegnene» som peker på Jesu guddommelige opphav i Johannese- 
vangeliet (Anderson, 2011, s. 31-32). 

I noen helbredelsesfortellinger er det overlapp mellom helbredelse 
og oppstandelse, for eksempel i fortellingene om Jairus’ datter (Mark 5, 
21-43), embedsmannens sønn (Joh 4, 46-54) og Lasarus (Joh 11, 17-44). 
Allerede i de første århundrene av kristendommens historie ble det 
vanlig å tolke Jesu helbredelses- og oppstandelsesundere som en for- 
smak på Jesu makt til å oppreise troende til evig liv etter døden (Moss, 
2011). 

I flere av helbredelsesfortellingene ser det ut til å være en slags sam- 
menheng mellom helbredelse og frelse. «Din tro har frelst deg», sier Jesus 
som nevnt til kvinnen med blødninger (Luk 8, 48), og «det skal bli som 
dere tror» til de to blinde mennene som har bekjent sin tro på Jesus sine 
helbredende evner (Matt 9, 29). Tro og frelse tematiseres også i flere andre 
helbredelsesfortellinger. Offiseren i Kapernaum (Luk 7, 6-19) og faren til 
en gutt med en ånd som gjør ham stum (Mark 9, 24) bekjenner begge 
sin tro. Faktisk er det oftest familienes og hjelperes tro som framheves i 
disse fortellingene, mens svært få retter oppmerksomheten mot den hel- 
bredede sin egen tro. Men ofte blir faktisk ikke tro tematisert i det hele 
tatt (se f.eks. Matt 8, 14-15; Mark 5, 1-17; Luk 14, 1-5) 

Også synd er en tematikk som kommer opp i helbredelsesfortellin- 
gene. Men også her er det vanskelig å se en entydig sammenheng mellom 
synd og sykdom eller funksjonshemming. I fortellingen om den lamme 
mannen med fire hjelpere tilgir Jesus den lamme mannen for hans synder 
(Mark 2, 5). Den syke ved Betesda sendes av gårde med en advarsel: «Nå er 
du blitt frisk. Synd ikke mer, for at ikke noe verre skal hende deg» (Joh 5, 
14). Begge disse fortellingene antyder at funksjonshemmingen kan være 
forårsaket av synd. Et annet sted i Johannesevangeliet, i fortellingen om 
mannen som var født blind, avviser likevel Jesus at funksjonshemming 
er straff for synd: 

Da Jesus kom gående, så han en mann som var født blind. Disiplene spurte da: 
«Rabbi, hvem er det som har syndet, han selv eller hans foreldre, siden han ble 
født blind?» Jesus svarte: «Verken han eller hans foreldre har syndet. Men nå 


kan Guds gjerninger bli åpenbart på ham.» (Joh 9, 1-3) 


I denne teksten løfter Jesus fram åpenbaringsaspektet ved helbredelsene. 
Gjennom å helbrede mannen kan Jesus vise at han er sendt fra Gud. Fra 
et funksjonshemmingsperspektiv kan det virke vel så problematisk at en 
person har vært blind hele livet bare for at Jesus skulle få sjansen til å 
helbrede ham og dermed vise at han er Guds sønn, som at funksjons- 
nedsettelse skulle være forårsaket av synd (Carter, 2011; Hull, 2001, s. 49). 
Funksjonshemmingsteologen Nancy Eiesland avviser begge deler, men 
understreker at dette har vært vanlige tolkninger av helbredelsesfortellin- 
gene (Eiesland, 1994, s. 70-75). På grunn av denne fortolkningstradisjo- 
nen snakker funksjonshemmingsteologen Sharon Betcher om «the terror 
of the miracle tradition». Disse tekstene er blitt brukt til å objektivere 
mennesker som lever med funksjonsnedsettelse, og de er derfor «terror- 
tekster» for dem (Betcher, 2013, s. 165). Hun mener ikke at tekstene der- 
med må forkastes, men at de kan leses i et annet lys. Funksjonsnedsettelse 
som en annerledeshet som krever utvisking, er en moderne lesning av 
tekstene, mener hun. Disse fortellingene ble til i en tid da det å være døv, 
blind eller lam ble forbundet med fattigdom, slaveri og andre stigmati- 
serte grupper i samfunnet. I en slik kontekst er fortellingene om døve 
som hører og lamme som går en protest mot krefter som undertrykker, 
og en bekreftelse på at Gud er på de utsatte sin side. Dersom fortellingene 
tolkes slik, kan de like gjerne fortelles av en som halter, eller av en som 
ikke lenger ser, uten at budskapet undergraves (Betcher, 2013, s. 173). 


Andre aspekter i evangeliene 

Jeg vil nå peke på noen andre tekster fra evangeliene og Apostlenes 
gjerninger som kan være interessante for temaer knyttet til funksjons- 
hemming, tro og frelse. I Jesus sine lignelser og taler brukes noen ganger 
sykdom og funksjonshemming som bilder eller eksempler. For eksempel 
finnes det utsagn der Jesus omtaler seg selv som lege. Som svar på kritikk 
fra de skriftlærde om at Jesus er gjest hos tollere og syndere, svarer han: 


223 


KAPITTEL 10 


«Det er ikke de friske som trenger lege, men de syke.... Jeg er ikke kom- 
met for a kalle rettferdige, men syndere» (Mark 2, 17 // Matt 9, 12-13). I 
dette utsagnet etableres en metaforisk sammenheng mellom det å være 
syk og det å være synder. På samme måte som syke trenger lege, trenger 
syndere frelsen gjennom Jesus. Selv om ikke utsagnet forbinder sykdom 
direkte med synd, har koblingen fått vidtrekkende konsekvenser gjen- 
nom måten den er blitt brukt på i kirkehistorien, som en kjernemetafor 
for frelse og omvendelse (Eiesland, 1994, s. 71-72). Utsagnet er ofte blitt 
koplet sammen med en tolkning av helbredelsesfortellingene som for- 
smak eller tegn på Jesu makt til å frelse de troende i oppstandelsen. 

På samme måte som legekunst og helbredelse er blitt tolket som posi- 
tive metaforer for omvendelse og frelse, dukker funksjonsnedsettelse og 
sykdom opp som negativt ladde bilder, som i dette Jesus-ordet: 


Øyet er kroppens lampe. Om øyet ditt er klart, er det fordi kroppen er fylt av lys. 
Men om øyet ditt er sykt, er det fordi kroppen er fylt av mørke. Er nå lyset i deg 
mørke, hvor dypt blir ikke da mørket! (Matt 6, 22-23) 


I et annet Jesus-ord finner vi en litt annen kobling mellom synd og 
kroppslig tilstand: 


Om hånden din lokker deg til fall, så hugg den av! Det er bedre for deg å gå 
lemlestet inn til livet enn å ha begge hender og komme til helvete, til ilden som 
aldri slukner, der marken som eter dem, ikke dør og ilden ikke slukner. Og om 
foten din lokker deg til fall, så hugg den av! Det er bedre for deg å gå halt inn til 
livet enn å ha begge føtter og bli kastet i helvete, der marken som eter dem, ikke 
dør og ilden ikke slukner. Og om øyet ditt lokker deg til fall, så riv det ut! Det er 
bedre for deg å gå enøyd inn i Guds rike enn å ha begge øyne og bli kastet i hel- 
vete, der marken som eter dem, ikke dor og ilden ikke slukner. (Mark 9, 43-48) 


I dette utsagnet holdes kroppslig integritet og perfeksjon opp som en min- 
dre verdi enn det evige livet i Guds rike. Candida Moss, en bibelforsker 
som bruker funksjonshemming som perspektiv, argumenterer for at denne 
teksten står i kontrast til helbredelsesfortellingene og den underliggende 
analogien mellom helse i dette livet og frelse i det neste, som kan leses ut av 
dem (Moss, 2017, s. 291-294). I dette utsagnet vendes funksjonshemming 
fra noe negativt til noe positivt. I stedet for å representere konsekvensen av 

synd er funksjonshemming her beskyttelse mot synd. Å kunne se fram- 
stilles derimot som en mulig årsak til synd (Moss, 2017, s. 294). 

Også i lignelsen om det store gjestebudet i Lukasevangeliet gis funk- 
sjonshemmede en framtredende plass i Guds rike. I lignelsen fortelles det 
om en mann som skulle holde gjestebud og innbød vennene sine, men 
alle avslo. Mannen beordret da tjeneren sin: «Gå straks ut på byens gater 
og torg og hent inn de fattige og uføre og blinde og lamme» (Luk 14, 21). 
Det har vært vanlig å forstå referansen til «fattige og uføre og blinde og 
lamme» i denne lignelsen allegorisk, som en henvisning til inkluderingen 
av ikke-jøder i det troende fellesskapet. Ut fra et funksjonshemmingsper- 
spektiv argumenterer Louise Gosbell for at lignelsen heller skal forstås 
som en radikal inkludering av mennesker med funksjonsnedsettelser 
(Gosbell, 2018, s. 227-228). Hun henviser til Jesu råd til tilhørerne like før 
han forteller lignelsen, der han oppfordrer dem til å innby fattige, uføre, 
blinde og lamme når de holder selskap (Luk 14, 14). Gosbell mener at 
Lukas her tydeliggjør forskjellen mellom vanlig gresk-romersk festprak- 
sis, der bare de mest prominente borgerne ble invitert, og Jesus-bevegel- 
sens inkluderende praksis, der man innbød samfunnets utstøtte. Denne 
praksisen skulle speile inkluderingen av mennesker med funksjonsned- 
settelser i det framtidige gudsriket (Gosbell, 2018, s. 228). 

Vi skal heller ikke glemme at ikke alle med annerledes kropper hel- 
bredes. Fortellingene om kortvokste Sakkeus (Luk 19, 1-10) og den etio- 
piske evnukken (Apg 8, 24-40) er eksempler på fortellinger om personer 
med kroppslige stigmaer som blir inkludert i trosfellesskapet slik som 
de er (Solevåg, 2013, 2020). Et annet eksempel på «ikke-helbredelse» er 
måten Jesu kropp beskrives på etter at han er stått opp fra de døde. Både 
Johannes og Lukas omtaler Jesus sine sårmerker etter korsfestelsen (Luk 
24, 39-40; Joh 20, 27). Den kroppen Jesus har etter oppstandelsen, fram- 
står som annerledes. Maria får ikke berøre ham (Joh 20, 17), og han kan 
bevege seg gjennom lukkede dører og forsvinne foran øynene på disi- 
plene (Luk 24, 31). Men kroppen hans er likevel merket, og dette blir et 
tegn på identitet og kontinuitet. Sharon Betcher mener at Jesu sårmer- 
kede oppstandelseskropp er en viktig bibelsk motstemme mot den driven 
mot utvisking av annerledeshet som finnes i helbredelsesfortellingene. 
På samme måte som evangeliene husker Jesu sår som en integrert del av 

hans identitet, er de forskjellene som merkes som «funksjonsnedsettelse», 
en integrert del av identiteten til dem som lever med dem, mener Betcher 
(Betcher, 2013, s. 180-181). 


Paulus lest i et funksjonshemmingsperspektiv 


Dersom vi skal danne oss et bilde av hva Det nye testamente har a si om 
relasjonen mellom helse og frelse, ma vi ogsa se pa brevene til Paulus. Selv 
om Apostlenes gjerninger forteller at Paulus ble helbredet fra midlertidig 
blindhet i forbindelse med sin omvendelse (Apg 9, 1-19), nevner Paulus 
aldri denne episoden i brevene sine. Mange regner dermed dette som en 
legendarisk heller enn en historisk episode. Men i brevene forteller Paulus 
flere ganger om egne erfaringer med dårlig helse og kroppslig svakhet. I 
brevet til galaterne sier han at han kom til Galatia første gang «på grunn 
av en sykdom [astheneia]» (Gal 4, 13), og han minnes at galaterne ikke 
møtte ham med forakt, men at de «ville ha revet ut øynene deres og gitt 
dem til meg, om det var mulig» (Gal 4, 15). I første korinterbrev gir han 
en liknende beskrivelse av seg selv, der han fremhever sin svakhet: «Svak 
[astheneia], redd og skjelvende opptrådte jeg hos dere. Jeg forkynte ikke 
mitt budskap med overtalende visdomsord» (1 Kor 2, 3-4). I andre korin- 
terbrev forteller han at han er blitt utsatt for piskeslag, har sittet i fengsel 
og har lidd for evangeliets skyld (2 Kor 11, 23-26), og han beretter om en 
«torn i kroppen» som Gud har gitt ham. Denne lidelsen tryglet han Gud 
om å ta bort, men fikk som svar at «[m]in nåde er nok for deg, for kraften 
fullendes i svakhet» (2 Kor 12, 8). 

Det finnes altså mange hint i Paulus sine brev omat han hadde personlige 
erfaringer med sykdom, smerte og svakhet og en kropp som ikke svarte til 
den forventede standarden. Han klarte ikke å leve opp til forventningene 
om at menn som ville være ledere, måtte være veltalende og utstråle kraft 
og styrke. Han siterer hva han hadde hørt motstanderne si om ham: «’Bre- 
vene er myndige og sterke”, sier noen, 'men når han kommer selv er han 
spak [asthenés], og det han sier, er lite å bry seg om» (2 Kor 10, 10). Funk- 
sjonshemmingsteologen Amos Yong har antydet at Paulus kanskje var den 
første funksjonshemmede teologen (Yong, 2011, s. 83-85). Selv om mange 
har spekulert i hva denne «tornen i kroppen» kan ha vært — nedsatt syn, 


226 


DØVE, BLINDE OG LAMME I GUDS RIKE? 


epilepsi, talevansker, psykiske lidelser — sier ikke brevene nok til at vi kan 
trekke konklusjoner (Solevåg, 2018, s. 111-112). Det er kanskje heller ikke 
det viktigste. Det som er interessant, er om denne kroppslige erfaringen 
har preget hans tro og teologi. Både i første og andre korinterbrev argu- 
menterer Paulus for en positiv forståelse av svakhet og uforstand som snur 
opp ned på datidens kulturelle forestillinger. Som konklusjon på fortel- 
lingen om tornen sier han: «Og derfor er jeg fylt av glede når jeg for Kristi 
skyld er svak, blir mishandlet, er i nød, i forfølgelser og i angst. For når jeg 
er svak, da er jeg sterk» (2 Kor 12, 10). Også visdom anses som en negativ 
verdi som byttes ut med dårskap, altså dumhet (1 Kor 1, 18-31), vanvidd og 
uforstand (2 Kor 11, 16-23). For Paulus er budskapet om frelse gjennom Jesu 
død på korset et budskap som har snudd alt på hodet. Det er et tegn på at 
Gud foretrekker det svake framfor det sterke og det det dumme framfor 
det vise: «[...] det som i verdens øyne er dårskap, det utvalgte Gud for å 
gjøre de vise til skamme, og det som i verdens øyne er svakt, det utvalgte 
Gud for å gjøre det sterke til skamme (1 Kor 1, 27). Yong bruker Paulus til å 
formulere en inkluderende kirkeforståelse der mennesker med funksjons- 
nedsettelser må forstås som kjernen i Guds folk (Yong, 2011, s. 95). 


Oppsummering 


I dette kapitlet har jeg vist hvordan funksjonshemming kan brukes som 
et perspektiv for å tolke Bibelen. Jeg har utforsket relasjonen mellom 
helse og frelse i noen utvalgte tekster i Det nye testamentet, og jeg har 
drøftet disse ut fra et funksjonshemmingsperspektiv. Tekstene berører 
spørsmål om hvorvidt helbredelse krever tro, og i så fall fra hvem, og 
om nedsatt funksjonsevne er et resultat av synd eller ikke. Videre reiser 
tekstene spørsmålet om funksjonsnedsettelse er noe som skal bli visket 
ut i det evige livet, eller om kroppen vil framstå med visse merker etter 
oppstandelsen. 

Ingen av disse spørsmålene gir Det nye testamentet entydige svar på. 
Jeg har forsøkt å vise at det ikke bare er underfortellingene i evangeliene 
som berører spørsmål knyttet til funksjonshemming, men at også andre 
tekster er relevante, for eksempel referansene til Jesu oppstandelseskropp 
og Paulus sine tanker om verdien av den svake kroppen. I det mangfoldet 

av tekster som finnes i Bibelen, kan vi hore forskjellige stemmer som gir 
ulike innspill til en funksjonshemmingsteologi. En betegnelse jeg har 
brukt pa dette mangfoldet, er polyfoni — flerstemthet (Solevåg, 2018, s. 
153-154). Med det mener jeg at tekstene til sammen løfter fram ulike per- 
spektiver og aspekter, som alle er viktige. Og kanskje er det nettopp i 
dette mangfoldet verdien ligger, fordi det speiler mangfoldige livserfarin- 
ger og mangfoldige kropper. 

Helbredelsesforkynnelse og 
kristen tro 


Knut Alfsvag 
VID vitenskapelige høgskole 


Abstract: From the second half of the 19" century, some Christians have main- 
tained that by adeptly manipulating the relevant spiritual laws, one may liberate 
oneself entirely from physical illness. This article is an investigation of the doctrinal 
context and anthropological implications of this way of understanding the Chris- 
tian message. The method of the investigation is textual analyses of the writings of 
some of the main representatives of this movement, like Essek Kenyon and Kenneth 
Hagin. The context is found to be an anti-elitist kind of modernity interpreted by 
means of the Wesleyan understanding of Christian perfection, and the implication 
is a kind of ableism with a one-sided emphasis on the well-being of the strong and 
physically healthy. The worldview is a type of mind—matter duality, where liberation 
from the limits of materiality is an important goal. One rejects the idea of the spiri- 
tual value of trials and tribulations and does not seem to have a message of hope for 
those who struggle with chronic illness. 


Keywords: healing prophets, faith movement, ableism, Essek W. Kenyon, Fred 
Bosworth, William Branham, Kenneth Hagin 


Innledning 


I dette kapitlet skal jeg drofte menneskesyn og virkelighetsforstaelse i 
kristen helbredelsesforkynnelse. Fra og med andre halvdel av 1800-tallet 
opptrer en rekke helbredelsespredikanter som legger stor vekt pa under- 
fulle helbredelser som middel til 4 lose menneskers helseproblemer. Det 
innebærer at man forstår den perfekte kroppen som norm, og alle avvik 


Sitering av denne artikkelen: Alfsvåg, K. (2020). Helbredelsesforkynnelse og kristen tro. I I. M. Lid & 
A. R. Solevåg (Red.), Religiøst medborgerskap: Funksjonshemming, likeverd og menneskesyn (Kap. 11, 
s. 231-247). Oslo: Cappelen Damm Akademisk. https://doi.org/10.23865/noasp.100.ch11 

fra denne normen ses pa som et problem som trenger en losning. Hvor- 
dan skal vi forsta tilblivelsen av en slik forkynnelsestradisjon, og hvordan 
skal den vurderes i lys av aktuell funksjonshemmingsteologi? Det er disse 
sporsmalene jeg vil prove a svare pa. 


Helbredelsesforkynnelse som teologisk problem 


Innenfor den kristne kirke har man alltid ment at det er en sammenheng 
mellom tro og helse (Porterfield, 2005). Bade Jesus og apostlene drev en til 
dels oppsiktsvekkende helbredelsespraksis, og omsorg for syke ble helt fra 
starten av oppfattet som en viktig del av det diakonale oppdraget. Likevel 
har frigjøring fra somatisk sykdom ikke vært oppfattet som kjernen i det 
budskapet Jesus har gitt sin kirke. Det handler om seier over døden, ikke 
utsettelse av den. De oppdragsformuleringene alle evangeliene avsluttes 
med, retter derfor søkelyset mot dåp, opplæring og frelse fra synd, og 
tanken om kroppslig helbredelse spiller en forholdsvis perifer rolle i den 
utfoldelsen av Jesus-historiens betydning som gis i brevlitteraturen i Det 
nye testamente (NT). Nådegaver til å helbrede omtales i 1 Kor 12, men 
det refereres ellers ikke til noen slik tjeneste i menighetene. Jesus avviser 
eksplisitt at det skulle være noen entydig sammenheng mellom synd og 
sykdom. Det er heller slik at lidelsen gis en positiv funksjon som ramme 
rundt åpenbaring av Guds frelsende makt (Joh 9, 3). I NT har altså både 
lidelse og helbredelse en positiv funksjon. Det har derfor vært en kon- 
stant utfordring å skulle balansere disse elementene på en god måte, slik 
at man ivaretar den nytestamentlige forståelsen av sentrum og periferi i 
det kristne budskap. 

Reformasjonen er et eksempel på hvordan man forsøkte å ivareta 
denne balansen. Da reagerte man med skepsis på den plass troen på 
underfulle helbredelser hadde fått i folkefromheten, hvor den var knyttet 
til både helgendyrkelsen og en tro på nattverdelementenes undergjørende 
effekt. Mest avvisende var Calvin, som mente at underfulle helbredelser 
var noe som bare forekom hos Jesus og apostlene. Dette kalles gjerne for 
«cessationism» («cessation» betyr «opphør») (Porterfield, 2005, s. 95); se 
også Mayhue (2003) og Grudem (1996). Luther var ikke så dogmatisk på 
dette punktet. Hos ham hadde forbønn for syke og en tro på (underfulle?) 

helbredelser fremdeles sin plass (Collver II, 2012). Begge ønsket imidler- 
tid å befri de troende fra jakten på helbredelser som en form for gjernings- 
rettferdighet, og å flytte oppmerksomheten tilbake på det de oppfattet 
som kjernen i det nytestamentlige evangelium, nemlig budskapet om 
Guds ubetingede benådning uavhengig av sosial status, helsetilstand og 
sosial og moralsk yteevne. Betydningen av kirkens diakonale tjeneste 
ønsket de imidlertid å fastholde (Oftestad, 2011, s. 61-162). 

Denne skepsisen til tanken om underfulle helbredelser blir imidlertid 
kraftig utfordret i løpet av det nittende århundre. Da får vi i flere miljøer 
en tro på at mennesker, enten ved såkalt positiv tenkning eller ved Guds 
underfulle inngrep, kan befris fra sykdommer som både gryende medi- 
sinsk ekspertise og tradisjonell folkelig visdom står hjelpeløse overfor. 
New Thought, Christian Science og romersk-katolsk valfart til Lourdes 
og andre helligsteder er eksempler på dette. Både Baer (2001, s. 737) og 
Porterfield (2005, s. 174-184) peker på dette som et allment trekk i denne 
perioden. Også teologer som oppfattet seg selv som relativt liberale, kunne 
viseinteresse for underfulle helbredelser (Mullin, 1989). I enkelte kristne 
vekkelsesmiljøer utfoldes dette som et budskap om at full legemlig hel- 
bredelse fra sykdom er en rettighet som står til de troendes disposisjon. 
Sykdom blir da en konsekvens av manglende tro. Slik helbredelsesforkyn- 
nelse finnes i både USA og Europa forut for og uavhengig av pinsevekkel- 
sen, samtidig som den har en sterk og tydelig påvirkning på den. (En god 
oversikt på norsk foreligger i Lie, 2011b; opprinnelig publisert i Refleks, 
2002). Den grundigste dokumentasjon av helbredelsesbevegelsens histo- 
rie fram til 1930 har vi i trebindsverket av Robinson (2011-2014). I tiden 
etter andre verdenskrig har troshelbredelsesforkynnelsen igjen fatt okt 
betydning (Harrell Jr., 1975; McConnell, 1988), og den er i dag et markant 
trekk i den pinsekarismatiske bevegelse i mange deler av verden (Porter- 
field, 2005, s. 172-174). En nyere bevegelse med likhetstrekk med det som 
her skildres, er New Apostolic Reformation (Snow, 2016). Ifelge Holmas 
(2018) har denne bevegelsen na betydelig innflytelse i norske karismatiske 
miljer. Dette er ogsa sentralt trekk ved trosforstaelsen i karismatiske mil- 
joer i Norge (Lie, 20110). Troen pa underfulle helbredelser har på denne 
måten blitt en viktig del av både norske trospraksiser og den globale kir- 
kes trosuttrykk på en måte vi tidligere ikke har sett. 

Dette reiser flere viktige og interessante sporsmal. Nar kristne gjen- 
nom historien har veert tilbakeholdne med konkrete lofter om helbre- 
delse, henger det sammen med et bestemt syn pa forholdet mellom Gud 
og menneske. Det er et troens privilegium å kunne legge fritt fram for 
Gud det som ligger en på hjertet. Det er ikke nødvendigvis en del av 
det samme privilegiet å holde seg med svært bestemte oppfatninger av 
hvordan Gud skal svare. Å knytte helbredelsen til menneskets evne til 
å innkassere det Gud alt har gjort ferdig, stiller også svært store krav 
til menneskets trosevne. Er dette en form for gjerningsrettferdighet? 
Hva med dem som ikke makter å prestere en slik tro, og som til og 
med får sin manglende trosevne demonstrert ved at de må kjempe med 
kroniske lidelser? Forutsetter helbredelsesforkynnelsen det som i dag 
gjerne omtales som ableisme, altså en forståelse av det funksjonsfriske 
mennesket som en antropologisk og sosial norm? Campbell definerer 
ableisme slik: «[A] belief that impairment or disability ... is inherently 
negative and should the opportunity present itself, be ameliorated, 
cured or indeed eliminated.... Disability then is cast as a diminished 
state of being human» (2009, s. 5). Er det et slikt menneskesyn helbre- 
delsesforkynnelsen formidler? Og hva med det problemet at døden så 
langt har nådd alle, inkludert troshelbredelsesbevegelsens fremste for- 
kjempere? Har det problemet en troverdig løsning på troshelbredelsens 
premisser? Lavik (2015) gir en interessant drøfting av et konkret eksem- 
pel på å leve med utfordringen fra helbredelsesforkynnelsen i møte med 
alvorlig sykdom. 

For å komme nærmere et svar på disse spørsmålene skal jeg på de 
følgende sidene utfolde troshelbredelsesforkynnelsens læremessige inn- 
hold, forutsetninger og implikasjoner noe mer i detalj. Jeg holder meg da 
først og fremst til dem som normalt regnes som denne retningens vik- 
tigste ideologer, nemlig Essek W. Kenyon (1867-1948) (Lie, 2003), Fred 
Bosworth (1877-1958) (som i motsetning til Kenyon var virksom innen 
pinsebevegelsen), William Branham (1909-1965) (Weaver, 1987) og Ken- 
neth Hagin (1917-2003) (Sannes, 2005; Hejzlar, 2010). Dette er autorite- 
ter som vises til også i norske sammenhenger. Ifølge Lie (2011a, s. 485) 
ble en artikkel av Hagin første gang trykt i en norsk sammenheng i Aril 
Edvardsens blad Troens bevis i 1963. Kenyon er særlig viktig, ettersom 

han er bevegelsens grunnleggende ideolog som alle senere refererer til. 
Aril Edvardsen introduserte også Kenyon i Norge, blant annet etter en 
personlig helbredelsesopplevelse tidlig på 1960-tallet (Lie, 2011a, s. 487). 
Aril Edvardsen og arbeidet i Sarons dal var svært sentralt når det gjaldt 
å formidle den karismatiske fornyelsesbevegelsen til Norge (Lie, 2011a, 
s. 490-492). Fra 1980 ble det etablert selvstendige karismatiske menig- 
heter i Norge(Lie, 2011a, s. 501). På 1980-tallet ble Åge Åleskjær viktig for 
formidlingen av Hagins tanker (Lie,2011a, s. 511-513). Ifølge McConnell 
(1988) siterer Hagin lange avsnitt fra Kenyons bøker uten kildeangivelse. 
Branham har en gruppe norske tilhengere med en egen webside, www. 
vekkelsen.no. Jeg legger mer vekt på å få fram det som er felles for disse og 
andre ledende representanter for bevegelsen, enn å analysere eventuelle 
forskjeller mellom dem. 


Helbredelsens tilgjengelighet 


Ifølge helbredelsesbevegelsens ideologer har troende krav på å bli befridd 
fra sykdom og fattigdom. Sykdom er derfor et tegn på ulydighet som det 
er mulig å unngå, sier Bosworth (1924, s. 57-58). Med henvisning til Salme 
103, 3 sier Hagin at Gud har lovet å helbrede alle våre sykdommer, ikke 
bare noen av dem (Hagin, 1979, s. 19). Det avvises at sykdom og lidelse 
kan ha en positiv funksjon. Bosworth kaller en slik tanke for absurd. Hvis 
man virkelig mente det, burde man jo avvikle alle sykehus, mener han 
(Bosworth, 1924, s. 54-57). Dette er ikke ment som et angrep på helse- 
vesenet, for både Bosworth og Hagin er takknemlige for det som skjer 
der, men de mener at det er en sekundærløsning for dem som ikke har 
nok tro (Sannes, 2005, s. 42-43). For troende er derfor sykehus egentlig 
unødvendig. 

Dette er forankret i en bestemt oppfatning av Gud, Satan og mennes- 
ket og forholdet dem imellom. Skapelsen av mennesket framstilles hos 
Kenyon som en konsekvens av Guds lengsel etter noen han kunne ha 
fellesskap med — han ønsket sønner og døtre (Kenyon, 19642, $. 23, Opp- 
rinnelig publisert i 1916). Gudsbildet har altså svært menneskelige trekk. 
Den nære gudsrelasjonen ga Adam en innsikt som gjorde at han — i mot- 
setning til Eva — forsto syndefallets konsekvenser. Han prioriterte bevisst 

sin kone framfor Gud, noe som i Guds øyne framtrer som et forræderi 
(s. 36). Han mistet derfor sin delaktighet i Gud og fikk djevelen som sin 
åndelige far (s. 38-41). Dermed ble hans kropp underlagt sykdom og død, 
og dette ble arvet av hans etterkommere (s. 42). Samtidig gikk det herre- 
dømmet over verden som Adam utøvde på Guds vegne, over til hans nye 
mester. Satan er dermed «denne verdens gud» (jf. 2 Kor 4, 4). Bundet av 
sin rettferdighet må Gud etter Kenyons oppfatning vedstå seg den kon- 
trakten han inngikk med Adam, om å la ham herske over verden også når 
Adam gir denne retten videre til sin nye herre. Gud kan derfor ikke bruke 
sin allmakt til å bekjempe Satan direkte (Kenyon, 1964a, s. 38; se også 
Lie, 2003, s. 40). Dette er også et svært sentralt poeng hos Hagin (Sannes, 
2005, 8. 66-68). 

Inkarnasjonen oppfatter Kenyon som forutsetningen for den indi- 
rekte løsningen som Gud da måtte velge. Fordi Kristus er både Gud og 
et menneske som er unnfanget uten manns medvirkning, unngår han å 
bli et menneske som tjener Satan, slik Adams etterkommere gjør. Han 
kunne derfor leve et liv etter Guds vilje (Lie, 2003, s. 42). Det viktigste 
han gjorde, var imidlertid å ta på seg straffen for Adams synd ved selv å 
dø åndelig og overta den falne menneskenatur under Satans herredømme 
(s. 43). Dette er den såkalte JDS-læren, eller «Jesus died spiritually», som 
har vært gjenstand for mye diskusjon. Hagin følger Kenyon også her; se 
Hejzlar (2010, s. 75-77) og Atkinson (2007). Da Satan tok Kristus med 
seg til helvete, maktet imidlertid Kristus å beseire ham, og Kristus tok 
dermed tilbake den retten til å herske over verden som Adam hadde før 
syndefallet. Jesus er derfor den første som er gjenfødt (Hagin, 1983, s. 30). 
På denne måten blir Kristi seier over Satan forbilledlig for den seieren 
enhver troende skal vinne. Gud aksepterte dessuten Kristi død som et 
offer for menneskenes synder (Sannes, 2005, s. 95-96). Forsoningen er 
dermed fullbrakt, og forutsetningen er til stede for at alle mennesker skal 
få oppleve det gudsfellesskapet Adam hadde før syndefallet, noe som 
etter Kenyons oppfatning innebærer frelse fra både synd og sykdom (Lie, 
2003, S. 44). 

Dette foreligger imidlertid bare som en rettighet. Det gjenstår at ret- 
tighetshaverne gjør krav på sin rett. Å tilegne seg frelsens mulighet er 
altså til sjuende og sist menneskets eget ansvar. I kraft av forsoningen 

er menneskets natur fornyet, slik at mennesket igjen er delaktig i Guds 
andelighet. Hagin kan omtale dette som en parallell til inkarnasjonen 
i Kristus (Sannes, 2005, s. 89-90). Den verdenen vi lever i, er imidler- 
tid fremdeles underlagt Satans herredømme, og fordi menneskenes sinn 
gjennom deres fysiske sanser og det de oppfatter, fremdeles er sterkt preget 
av verden, gjenstår det en kamp for at menneskets guddommelige natur 
skal gjennomtrenge dets sinn. Dette kaller Kenyon helliggjørelse (Lie, 
2003, S. 45). Mennesket seirer i denne kampen ved at det aktivt tar i bruk 
den retten til frihet fra synd og sykdom som foreligger, i og med Kristi 
seier over Satan. Med bønn i Jesu navn kan man binde Satan og hans 
tjenere slik Jesus gjorde, og dermed frigjøres fra deres makt. Retten til å 
bruke Jesu navn oppfattes som en fullmakt med omfattende rettigheter. 
Dette er et hovedpoeng i Hagin (1983; se også Sannes, 2005, s. 77-79). 
Ifølge Branham betyr dette at også dåp skal forrettes i Jesu navn, ikke i 
den treenige Guds navn (Branham, u.å.b). Angende Branhams forhold 
til den skalte Oneness Pentecostalism, se Alfsvag, 2014, s. 41-42. Retten 
ble første gang tatt i bruk pinsedag, selv om det er Kenyons oppfatning 
at det var Paulus som først forsto fullt ut hva dette innebar. Dette er et 
hovedpoeng i Kenyon (1964b; opprinnelig utgitt i 1945). Denne preferan- 
sen for Paulus innebærer at evangeliene, inkludert Fadervår og Bergpre- 
kenen, gjelder troende under den gamle pakten, og at de ikke uten videre 
kan anvendes av kristne. Da Åge Åleskjær gjorde slike tanker gjeldende 
i sin bok Fullstendig frihet (Åleskjær, 2004), ble han kritisert for ikke å ta 
lovens krav på alvor, og det ble atskillig strid om dette innenfor den nor- 
ske trosbevegelsen (Lie, 2011a, s. 517-518). For Hagin innebærer de troen- 
des fullmakt også makt over døden, i den forstand at de troende selv kan 
bestemme sin livslengde (Sannes, 2005, s. 121). 

Gjennomgående oppfattes dette slik at man må tro på den åndelige 
naturs seier til tross for sansenes vitnesbyrd om sykdom og Satans makt. 
Bosworth setter dette på spissen og hevder at Gud har gjort vår tro til en 
betingelse for å oppfylle sine løfter (Hejzlar, 2010, s. 98). Hagin understre- 
ker det samme og hevder at vi her må ha Gud som forbilde (Sannes, 2005, 
s. 103-105). Hagin bygger dette blant annet pa sin fortolkning av Mark 
11, 22, som han ikke forstår som en oppfordring til å tro på Gud, men til 
å ha samme tro som Gud. Da han skapte verden, trodde Gud at det han 

sa, ville skje, og slik gikk det. Pa samme mate ma troende i dag tro at de 
maktordene de uttaler i Jesu navn, bringer den virkeligheten de utsier. 
Det innebærer at man må overse de symptomene på sykdom som sansene 
vitner om, og handle som om de ikke er der (Hejzlar, 2010, s. 99-100; San- 
nes, 2005, S. 106-107). De som ikke makter dette, er under Satans herre- 
dømme, og det er ingen annen hjelp å gi dem enn å bringe dem budskapet 
om Kristi fullstendige og forbilledlige seier over synd og sykdom. 


Helbredelsesforkynnelsens teologiske og 
ideologiske forutsetninger 


Helbredelsesforkynnelsen hos Kenyon og hans etterfølgere bygger altså 
på en tydelig dualistisk virkelighetsforståelse. Den fysiske verdenen vi nå 
lever i, er av det onde — den er underlagt Satans herredømme. Fornyel- 
sens mulighet er imidlertid gitt i og med Jesu seier over synd og sykdom. 
Realiseringen av denne seieren består da i en kamp for å la de åndelige 
realiteter, altså makten i Jesu navn som i prinsippet er gitt alle troende, 
beseire den verdenen som er fanget av synd og sykdom som sansene tar 
inn. Antropologien blir da tredelt; den i prinsippet frigjorte natur, krop- 
pen merket av synd og sykdom samt menneskets sinn eller ånd, hvor 
kampen mellom de to står. 

Det er lett å se parallellene til bevegelser som Christian Science og 
New Thought, som legger stor vekt på tenkningens betydning for men- 
neskets helse. McConnell fremhever denne tilknytningen som en nøk- 
kel til å forklare Kenyons tenkning (McConnell, 1988). Lie er skeptisk 
til McConnells analyse, og mener at han legger for lite vekt på Kenyons 
kritikk av New Thought (Lie, 2003, s. 64-66). Det både McConnell og 
Lie etter min oppfatning legger for lite vekt på, er parallellen mellom hel- 
bredelsesforkynnelsen og den allment utbredte virkelighetsforståelsen i 
moderniteten. Dette er generelt en tid som er sterkt preget av troen på 
menneskeåndens evne til å underlegge seg naturen og gjøre seg nytte 
av den. Ny teknologi ble tatt i bruk og åpnet muligheter ingen tidli- 
gere hadde tenkt på. Det sterke og friske mennesket blir norm og ideal, 
jf. Newell (2010, s. 173). Parallelt med dette får vi den spede begynnelsen 
av moderne, vitenskapsbasert medisin. Enn så lenge var det imidlertid en 

tilnærming som gjorde at man kunne ane muligheter den enda var langt 
unna å realisere. Troen på at det fantes andre livslover som lot seg utnytte 
via en annen metode enn den som ble utforsket i laboratoriene, var da lett 
å gripe til. Baer (2001, s. 760-762) legger stor vekt på helbredelsesforkyn- 
nelsen som alternativ virkelighetsforståelse. Helbredelsesforkynnelsens 
ledere var alle overbevist om de underfulle helbredelsenes realitet, og om 
den akademiske vitenskapen ikke kunne forklare dem, var det nærlig- 
gende å lete etter andre modeller. Kravet om erfarbar entydighet består 
imidlertid som et tydelig fellestrekk mellom helbredelsesforkynnelsen 
og moderniteten og lar helbredelsesforkynnelsen, til tross for dens preg 
av antielitisme, fremstå som en tydelig moderne bevegelse som gjør det 
sterke menneskets uhemmede utfoldelse til norm, og som tror at dette 
er noe som lar seg realisere. Det antielitistiske er enda tydeligere i New 
Apostolic Reformation, som tolker kampen for det åndelige herredøm- 
met i politiske kategorier i mye større grad enn helbredelsesbevegelsen 
(se Snow, 2016). 

Helbredelsesbevegelsen trengte altså en teologisk modell som på en 
adekvat måte kunne fortolke det man oppfattet som Åndens entydige 
manifestasjoner i form av underfulle helbredelser. Denne modellen fant 
helbredelsespredikantene i tradisjonen etter John Wesley (1703-1791), 
opphavsmann til den metodistiske vekkelsesbevegelsen. Dette er en sam- 
menheng som vektlegges av flere, blant andre Baer (2001, s. 735-736) og 
Robinson (2011, kap. 3 og 4). Ifølge Wesley kan kristne gjennom sin kamp 
for helliggjørelse bekjempe synden, og ved Åndens ledelse kan de nå fram 
til fullkommenhet («perfection»), noe som ble en viktig del av det teolo- 
giske grunnlaget for pinsebevegelsens åndsdåpsteologi (Maddox, 1999). 
Wesley selv later ikke til å ha vært spesielt opptatt av helbredelse, selv om 
han nok så det som en mulighet (Porterfield, 2005, s. 167). Han er imidler- 
tid sterk tilhenger av å fremstille Åndens nærvær i den troendes liv som 
en erfarbar realitet. Selv om han primært oppfattet dette i moralske kate- 
gorier som seier over synd, var det en nærliggende modell å gripe til når 
man sto overfor utfordringen med å skulle gi en teologisk fortolkning av 
de underfulle helbredelser man opplevde. Wesleys helliggjørelsesteologi 
ble da omtolket til en lære om Åndens seier, ikke bare over synden, men 
også over ondskapens manifestasjon i form av legemlig sykdom. 

Helbredelsesforkynnelsen fremmer altså en dualisme som fortolker 
helbredelser som uttrykk for Åndens entydig erfarbare nærvær. Bevegel- 
sen fremstår som moderne, både ved at den vektlegger en erfarbar enty- 
dighet som lar seg forstå og bearbeide av dem som kjenner livslovene, 
og ved at den forstår det funksjonsfriske mennesket som antropologisk 
norm. Samtidig er den alternativ og vitenskapskritisk ved å fremheve 
bønn i Jesu navn som den sakssvarende metoden for å oppnå de positive 
effektene den er ute etter å fremme. 


Helbredelsesforkynnelsens bibelforståelse 
og gudsbilde 


Helbredelsesforkynnerne ønsker å ta de bibelske løftene om bønn på 
alvor. «Be, så skal dere få» er en viktig bibeltekst (Matt 7, 7), og helbre- 
delsesforkynnerne ønsker å ta Jesus på ordet. Denne viljen til konkret 
og bokstavelig bibeltolkning fastholdes uten innskrenkning i møte med 
de bibelske løftene om frelse fra både sykdom og synd. Både Salme 103,3 
(«han leger alle dine sykdommer») og Jes 53, 4 («våre sykdommer tok 
han») forstås da som utsagn om frelse fra somatisk sykdom, selv om Det 
nye testamente forstår disse tekstene annerledes (Kartveit, 2000). 

Hvordan skal vi forstå referansen for de bibelske metaforene for gud- 
dommelige inngrep til frelse? I den oldkirkelige læren om theosis var det 
viktig å fastholde tanken om Guds reelle, frelsende nærvær uten å hevde 
at det på en enkel og entydig måte kunne knyttes til bestemte fenomener 
eller opplevelser (Wittung & Christensen, 2007). Det er moderniteten, 
altså den allment utbredte virkelighetsforståelsen fra og med opplys- 
ningstiden, som stiller det kravet at Guds nærvær må være konkret og 
entydig for å være reelt. Kristen teologi stilles da overfor dilemmaet med 
at den må velge mellom å identifisere Gud med konkrete erfaringer, eller 
å benekte at Gud på modernitetens premisser i det hele tatt kan være nær- 
værende. Nyere protestantisk teologi har strevd mye med dette problemet 
(Alfsvåg, 2016b, s. 206—207). 

1700-tallets vekkelsesbevegelser - pietisme og metodisme — svarer på 
utfordringen ved å knytte gudsnærværet til entydige erfaringer av hel- 
liggjørelse. Dette kan kombineres med en forståelse av den tradisjonelle 

teologiens tilbakeholdenhet overfor det konkret verifiserbare som en 
tilbaketogsstrategi. Nar tradisjonell teologi avviser å identifisere Gud 
med verifiserbare observasjoner av det skapte, er det fordi man ikke tør 
ta de bibelske formuleringene på alvor. Helbredelsesbevegelsen tar dette 
et viktig skritt videre ved å fortolke erfaringer av helbredelser som kon- 
krete eksempler på guddommelig nærvær, og dermed som en bokstavelig 
oppfyllelse av de bibelske løftene om frelse fra sykdom. Dette er en radi- 
kalisering av den wesleyanske helliggjørelseslæren, hvor anvendelsen er 
medisinsk, ikke moralsk. 

Når man slik insisterer på at referansene for de bibelske beskrivelsene 
av Guds nærvær og Guds gjerninger skal forstås så konkret som mulig, 
blir resultatet et gudsbilde med tydelig antropomorfe (menneskelig- 
nende) trekk. Riktignok kan Gud til en viss grad tenkes som allmektig 
(Sannes, 2005, s. 71), men han er ikke allestedsnærværende (s. 125). Han 
skaper mennesket som en konsekvens av sin lengsel etter fellesskap, og 
han inngår kontrakter og er bundet av avtaler og de generelle livslovene i 
den åndelige verden. 

Her skiller helbredelsesforkynnelsen seg markant fra førmoderne 
teologi, som legger til grunn at det prinsipielle skillet mellom Gud og 
den skapte verdenen som er Bibelens grunnleggende utgangspunkt (jf. 1 
Mos 1, 1), innebærer at gudspredikater hentet fra menneskers erfaring 
(og av gode grunner er det ikke noe annet sted å hente dem fra), aldri 
kan anvendes direkte på Gud. Utsagn med Gud som referanse er derfor 
alltid i en viss forstand billedtale. Det bibelske forbudet mot å gjøre seg 
noe bilde av Gud (2 Mos 20, 4) oppfattes på disse premissene også som et 
forbud mot å oppfatte språklige gudsbildene som noe annet og noe mer 
enn antydninger som ikke må forveksles med den realiteten de prøver å 
peke mot. 

For eksempel vil bibelske utsagn om «Guds trone» normalt bli oppfat- 
tet som uttrykk uten konkret referanse, fordi Guds trone er overalt hvor 
han gjør sin makt gjeldende, det vil si i hele skaperverket. Hagins her- 
meneutiske og virkelighetsteoretiske forutsetninger gjør at han må forstå 
«Guds trone» som et lokaliserbart sted (Hagin, 1983, s. 37). Dette min- 
ner om Calvins kristologi, som benekter Jesu allestedsnærvær etter hans 
menneskelige natur (Hågglund, 1975, s. 242), men Hagin går lenger enn 

dette. Nar gudsutsagn far en konkret referanse, blir Gud altsa et vesen 
som er lokaliserbart og underlagt de lover som gjelder for all virkelighet. 
Riktignok tenkes han a ha en slags andelig eksistens, men han er like fullt 
en del av den virkeligheten som omfatter alt som fins. Dette kan formu- 
leres som en generell pastand: Nar man insisterer pa de bibelske meta- 
forenes konkrete, erfarbare betydning, blir resultatet antropomorfisme 
i gudsforstaelsen og dualisme i virkelighetsforstaelsen, mens formoderne 
teologi, som forstar Gud som forskjellig fra, men dermed ogsa som neer- 
værende i, all virkelighet, verken er dualistisk, antropomorf eller entydig. 
For eksempel er en typisk førmoderne teolog som Marti Luther ambiva- 
lent overfor den naturlige gudserkjennelse (Alfsvåg, 2016a). Det vil alltid 
hefte en ambivalens ved forståelsen av den evige som nærværende i tid 
og rom, og av Gud som Herre over en verden rammet av syndens konse- 
kvenser. Dette er et vesentlig poeng i Bibelens klagesalmer. Til gjengjeld 
har man da muligheten for å forstå Gud som nærværende i alt som skjer, 
også når det onde ikke oppleves som overvunnet og beseiret. 
Betydningen av det som her er anført, ligger blant annet i at det styrer 
forståelsen av hva det er som skjer når vi ber. Etter helbredelsesforkyn- 
nelsens oppfatning består bønn i å manipulere allmenngyldige livslover 
som også Gud er underlagt, i den hensikt å bekjempe det gode og fremme 
det onde. Gud blir da en tjener for det mennesket som har så god innsikt 
i de åndelige lover at vedkommende makter å gjøre seg nytte av dem. Her 
er det relevant å peke på Hagins utsagn om å få Gud til å arbeide for seg 
(Sannes, 2005, s. 125). Også Kartveit (2000, s. 257—258) påpeker hvordan 
Hagins forståelse av bønn avviker fra den nytestamentlige. Men om refe- 
ransen for ordet «Gud» — i samsvar med førmoderne teologi — oppfattes 
som noe som står utenfor verden og ikke er underlagt tidens og rommets 
begrensninger, endres bønn fra å være et middel til manipulering til å 
bli et middel for å innrette seg selv etter de rammer Gud har satt for livet 
og virkeligheten. Bønn opphever da ikke verdens ambivalens, men lærer 
en å leve med den. Det utelukker ikke muligheten for å legge fram for 
Gud de problemer en selv og andre strever med, inkludert somatisk og 
psykisk sykdom, og det utelukker heller ikke muligheten for at man kan 
forvente at problemene kan ha en løsning. Men det utelukker muligheten 
for å foreskrive for Gud hva han kan og bør gjøre for å realisere idealet 

om det funksjonsfriske, problemfrie mennesket. Jesu bonn i Getsemane, 
«ikke som jeg vil, men som du vil» (Matt 26, 39), blir da det definerende 
kjennetegnet pa rett kristen bonn, og bonnen blir et middel til alltid a 
oppfatte det man opplever som et uttrykk for Guds gode vilje, ikke som et 
middel til å manipulere de åndelige lover slik at de gir de resultatene man 
synes man har krav på. Når det gjelder Hagins forståelse av Matt 26,39, se 
Sannes (2005, 8. 109). 

Helbredelsesforkynnelsen er opptatt av det kompetente, sterke og friske 
mennesket. Målet er å ha en slik innsikt i - og en slik evne til å manipu- 
lere — de åndelige livslovene at man kan heve seg over fysiske begrens- 
ninger knyttet til sykdom og helse, og realisere det frie liv ubundet av 
slike hindringer. Dette svarer godt til den definisjon av ableisme som jeg 
allerede har gitt med referanse til Campbell (2009). Flere har pekt på at 
dette er et menneskesyn som avviker sterkt fra det vi finner i Det nye tes- 
tamente, hvor vekten legges på å skape et fellesskap som inkluderer alle, 
på tross av både åndelige og fysiske mangler (Eiesland, 1994; Yong, 2015; 
Gaventa, 2018). Overfor dette idealet kommer helbredelsesforkynnelsen 
helt klart til kort. 

Noen vil overfor en slik kritisk konklusjon innvende at helbredelses- 
forkynnelsen har gitt håp, oppreisning og legemlig sunnhet til mennesker 
som ellers måtte ha klart seg uten. Det er to ting å si til et slikt argument. 
For det første er det motsatte utvilsomt også riktig. Helbredelsesforkyn- 
nelsens fokus på menneskets ansvar for sin egen helbredelse har helt klart 
medført store belastninger for mennesker som strever med kronisk syk- 
dom. Det har blant annet vært en del oppmerksomhet rundt barn som dør 
av medisinske tilstander som kan behandles, fordi foreldrene insisterer 
på troshelbredelse (Guzder, 2009). Helbredelsespredikantenes budskap er 
derfor ikke bare teologisk, men også moralsk uholdbart. For det andre er 
det slik at om det skulle skimtes et element av genuin bibelsk håpsforkyn- 
nelse også gjennom helbredelsespredikantenes virksomhet, så skyldes det 
at de også formidler deler av et bibelsk evangelium de ellers ikke har for- 
stått eller tilegnet seg. Budskapet om den tomme grav innebærer ifølge 
Det nye testamente et håp om utfrielse fra både synd, sykdom og død. Å 
formidle dette på en måte som gir et helende livsperspektiv for mennes- 
ker som strever, er utvilsomt en av den kristne kirkens viktigste oppgaver, 

og det er heller ingen tvil om at dette har positiv betydning for mange. 
Dette er et vesentlig poeng i Poerterfield (2005). Men det innebærer ingen 
fullmakt til 4 sette Gud i arbeid pa premisser mennesker har avdekket, og 
det innebærer heller ingen rett til å problematisere at vi ikke fullt ut far 
oppleve evangeliets helende potensiale på denne siden av døden. 


Konklusjon 


Helbredelsesforkynnelsen fremstår altså som en bevegelse med nær til- 
knytning til modernitetens preferanse for det konkrete og det erfarbare, 
men med en alternativ forståelse av de lovene som virkeligheten på disse 
premisser tenkes å være underlagt. Det alternative kan settes i søkelyset i 
så stor grad at de naturlovene vitenskapelig forskning avdekker, kan opp- 
fattes som uttrykk for Satans verdensherredømme, og derfor ikke som 
en del av Guds opprinnelige skaperverk (Sannes, 2005, s. 69). Den norske 
helbredelsespredikanten Svein-Magne Pedersen demoniserer ikke viten- 
skapelig medisin, men er tydelig på forståelsen av «de åndelige lovene» 
som et parallelt alternativ (Pedersen, u.å.). 

Helbredelsesforkynnelsen er likevel en moderne bevegelse i den for- 
stand at den legger stor vekt på å kunne manipulere virkeligheten ved 
å formulere entydige utsagn om hvordan den henger sammen. Ut fra 
den vekten som en slik virkelighetsforståelse generelt har i vår tid, er det 
nærliggende å se på helbredelsesforkynnelsen som en form for kontek- 
stualisering. Det blir imidlertid en kontekstualisering hvor konteksten 
dominerer i den grad at budskapet blir borte. Den bibelske tilliten til 
Guds inkluderende kjærlighet som frelsesgrunn og livsideal erstattes av 
et krav om at vår tids troende må kunne manipulere de åndelige livslover 
til sin egen fordel. 

Helbredelsesforkynnelsen har imidlertid ikke dekning for påstanden 
om at konsekvensen av Jesu død og oppstandelse er at alle troende kan 
innkassere oppstandelsens frukter i form av et liv fritt for somatisk syk- 
dom. Verken apostlene eller kirkens klassiske tenkere forstår det slik. 
Helbredelsesforkynnelsens forståelse forutsetter derfor en systematisk 
omtolkning av alle bærende elementer i den virkelighetsforståelsen som i 
NT og tradisjonell kristendom er ramme for fortolkning av Jesu liv, død 

og oppstandelse. Konsekvensen er en ekstrem arminianisme (viljefrihets- 
lære), hvor hele vekten ligger på menneskets evne til å skaffe seg innsikt i 
de livslovene som ligger til grunn for den bibelske fortelling, og hvor Jesu 
evne til å gjøre seg nytte av disse livslovene til eget og andres beste oppfat- 
tes som forbilledlig. At prøvelser etter NTs oppfatning kan formidle både 
tålmodighet og håp (Rom 5, 3-4), er et perspektiv som faller helt utenfor. 
I stedet formidles det et budskap om de krav og forventninger mennesker 
må tilfredsstille for å kunne leve et liv som fullt ut utnytter de overleverte 
muligheter for innsikt i og manipulasjon av de åndelige livslover. Dette 
er imidlertid ikke å kontekstualisere det kristne evangelium - det er å 
erstatte det med et annet budskap. 

Den desentrerte kirke: Et bidrag til 
disability-ekklesiologien 


Gyrid Gunnes 
VID vitenskapelige høgskole 


Abstract: The chapter addresses the relationship between church/ecclesial practices 
and disability. Traditionally, disability ecclesiology focuses on how and in what way 
ecclesial practices contribute to the exclusion or inclusion of people living with var- 
ious kinds of disability. The chapter takes as its starting point new trends in eccle- 
siological research by asking in what way non-ecclesial practice can be understood 
to be of relevance to ecclesiology. The example is Marte Wexelsen Goksoyr’s per- 
formance of the poem “Voggesang for ein bytting” at the National Theatre in Oslo. 
This performance can be understood as the embodiment of a physical altar piece 
depicting Mary and Jesus with Down syndrome. I argue that this expression can be 
understood as a disability-sensitive decentred church. 


Keywords: empirical ecclesiology, Marte Wexelsen Goksoyr, decentered church, 
disability, ecclesiology, inclusion 


Innledning 


Det finnes rikholdig teologisk refleksjon rundt kirken og dens praksiser — 
ekklesiologi - og funksjonsnedsettelser (Eisland, 1994; Lid, 2016; Rey- 
nolds, 2008; Edøy, 2000; Njå, 2017). Sentrale spørsmål i disability-ekkle- 
siologien er hvordan kirkelige praksiser har bidratt til diskriminering og 
utestenging av mennesker med nedsatt funksjonsevne, og hvordan dette 
kan endres. Hvilke bibelske metaforer bygger forestillinger om kirken på 
(eksempelvis kirken som «kropp»)? Hvordan forholder slike metaforer 
seg til det menneskelige mangfoldet som finnes blant levende kropper? 


Sitering av denne artikkelen: Gunnes, G. (2020). Den desentrerte kirke: Et bidrag til disability-ekklesiolo- 
gien. I I. M. Lid & A. R. Solevåg (Red.), Religiøst medborgerskap: Funksjonshemming, likeverd og menneske- 
syn (Kap. 12, s. 249-267). Oslo: Cappelen Damm Akademisk. https://doi.org/10.23865/noasp.100.ch12 
Lisens: CC BY-NC-ND 4.0. 

Er kirkelige autoritetsposisjoner, eksempelvis presteembetet, tilgjengelig 
for mennesker med funksjonsnedsettelser? 

Dette kapitlet er et bidrag til disability-ekklesiologien. Men det begynner 
ikke i disability-ekklesiologiens tradisjonelle sporsmal, slik de er skissert 
i avsnittet ovenfor. I stedet vil jeg begynne med sporsmalet: Er det gitt at 
disability-ekklesiologiens objekt er møtet mellom mennesker med funk- 
sjonsnedsettelser og de empiriske fenomenene som kalles «kirkelige», som 
kirkelige handlinger, bibelske metaforer og teologisk refleksjon? Kan man 
tenke på mennesker med funksjonsnedsettelsers handlinger i ikke-religiøse, 
sekulære rom — eksempelvis en teaterscene — som selvstendige bidrag til disa- 
bility-ekklesiologien? Kapitlet vil derfor ta utgangspunkt i Trygve Wyllers 
utvikling av ideen om «den desentrerte kirke» (2017; Wyller & Heimbrock 
2019). Den desentrerte kirke er ifølge Wyller ikke den synlige kirken (det 
vil si den man gjennom samfunnsvitenskapelige metoder kaller «kirken»), 
men den usynlige kirkens empiriske manifestasjoner i verden. Dette per- 
spektivet gjør ikke-kirkelige praksiser relevante for ekklesiologien. A legge 
teorien om den desentrerte kirke til grunn for en disabiliy-ekklesiologisk 
utforsking åpner for en funksjonshemmingssensitiv desentrert kirke. En slik 
refleksjon synliggjør andre empiriske fenomener som relevante, enn dem 
som disability-ekklesiologien tradisjonelt har engasjert seg i. En disability- 
sensitiv desentrert ekklesiologisk refleksjon gjør at handlingene til men- 
nesker med funksjonsnedsettelser utenfor kirkerommet utfordrer disabi- 
lity-ekklesiologien og tilfører den et større tilfang av erfaringer. Jeg spør om 
Marte Wexelsen Goksøyrs fremføring av «Voggesang for ein bytting» på 
Nationaltheatret kan leses som et eksempel på en disability-sensitiv desen- 
trert kirke. En slik tolkning leser Goksøyr som en iscenesettelse av Maria og 
Jesusbarnet hvor Maria er en kvinne med Downs syndrom. Fremføringen 
kan da leses som et stykke kontekstuell funksjonshemmingsteologi, hvor 
ulike aspekter ved spørsmålet om forholdet mellom funksjonsnivå og men- 
neskeverd vises frem gjennom performativ handling. 

I andre del av kapitlet drøfter jeg en disability-sensitiv desentrert kirke 
i lys av to aspekter ved tradisjonell disability-ekklesiologi, nemlig synet 
på inkludering og synet på autonomi i liturgi hos mennesker med kogni- 
tive funksjonsnedsettelser, særlig slik dette kommer til uttrykk i en artik- 
kel av teologen Ådne Njå (2017). 

Kirken som desentrert 


Innenfor ekklesiologien — læren om kirken - har det de siste to tiårene fore- 
gått en metodologisk vending mot å studere kirken som empirisk obser- 
verbare konkrete praksiser (Ward, 2012; Scharen, 2011; Ideström, 2015). En 
av dem som har problematisert den empiriske ekklesiologien, er Trygve 
Wyller (2017, 2019). Wyller hevder at den empiriske ekklesiologien blir så 
opptatt av spørsmål om metode at den - paradoksalt nok - glemmer ekkle- 
siologien (Wyller & Heimbrock, 2019). Men kan man samfunnvitenskapelig 
sett peke på den empiriske kirken og si «der er kirken»? Samfunnvitenska- 
pelig kan man si at man må studere disse menneskene og disse stedene for 
å vite hva kirken og troende bedriver og mener. Men denne avgrensningen 
holder ikke i luthersk teologi. Ifølge CA VIT er kirken der hvor det skjer en 
praksis, nemlig at evangeliet blir forkynt og sakramentene blir delt. Denne 
praksisen er aldri identisk med institusjonen, og den innebærer at kirkens 
medlemmer aldri er begrenset til de kontekstene som tradisjonelt identifi- 
seres som «kirkelige». I empirisk ekklesiologi er derfor spørsmålet om epis- 
temologi vel så viktig som spørsmålet om metode. Spørsmålet om hva som 
gjør et utsnitt av verden som relevant for empirisk feltstudier av den empi- 
risk orienterte ekklesiologi-forskeren, er på ingen måte gitt. Konstruksjo- 
nen av et empirisk felt som relevant for empirisk ekklesiologi må i aller 
høyeste grad underlegges en ekklesiologisk refleksjon. En slik refleksjon vil 
hindre at empirisk ekklesiologi blir en blir vulgærekkesiologi hvor sam- 
funnsvitenskapens forståelse av hva som er kirke og hvor den kan finnes 
empirisk, fortrenger teologiens nyansering av hva som regnes som kirke 
(eksempelvis fokus på praksis kontra institusjon i CA VII). Den usynlige 
kirken er en like virkelig og sann kirke selv om den ikke kan telles, måles 
eller beskrives gjennom et rent samfunnsvitenskapelig begrepsapparat. 
Den samfunnsvitenskapelige forståelsen av hva som er relevante data for å 
si noe om kirken, er ikke nødvendigvis overlappende med hva som er teo- 
logisk relevant. Metodespørsmål er med andre ord underordnet spørsmålet 
om epistemologi. 


1 Se Den augsburgske bekjennelse (Confessio Augustana, CA), artikkel 7. 

Wyller tar skrittet fra vitenskapsteoretisk kritikk til konstruktive for- 
slag for å forsøke å artikulere den usynlige kirkens manifestasjon i ver- 
den. Dette skjer gjennom en «re-ekklesiolofisering» av den empiriske 
ekklesiologien (Wyller, 2019). Dette forslaget kan kalles en «empirisk 
ekklesiologisk ekklesiologi» fordi den - etter Wyllers oppfatning — legger 
til grunn en teologisk forståelse av hvilke data som er relevante for å vite 
hva og hvor kirken rent empirisk sett er. Så hvor kan man finne den usyn- 
lige kirken som empirisk væren i verden? Ifølge Confessio Augustana er 
ikke kirken et spørsmål om medlemmenes beskaffenhet (enten de er 
«synlige» eller «usynlige» i menigheten eller i medlemsregisteret) men en 
performativ handling; kirken er der hvor evangeliets frigjøring og trans- 
formasjon forkynnes og sakramentene deles. En vektlegging av kirken 
som hendelse åpner for å anlegge et ekklesiologisk perspektiv på — poten- 
sielt - enhver mulig menneskelig praksis hvor evangeliets transformasjon 
og frigjøring skjer, uavhengig av om denne praksisen identifiseres av del- 
takerne selv eller av omverdenen som «kristen» eller «kirkelig». Wyller 
kaller en slik ekklesiologisk lesning av verden for «den desentrerte kirke». 
Den desenterte kirke er en empirisk synlig kirke, men denne synligheten 
blir bare synlig dersom forskeren legger til grunn en ekklesiologisk for- 
ståelse av hva som regnes som et relevant utsnitt av verden. Som tidligere 
beskrevet er ekklesiologisk synlighet for Wyller ikke primært et metodo- 
logisk spørsmål, men et spørsmål om hvilket hermeneutisk perspektiv 
forskeren anlegger. Forholdet mellom den empiriske kirkens synlighet 
som empirisk virkelighet og den usynlige kirkens empiriske manifesta- 
sjoner er heller ikke nødvendigvis konsentrisk eller overlappende. Med 
andre ord er ikke den usynlige empiriske kirke nødvendigvis en del av 
den synlige kirkens empiriske manifestasjon. Den kan like gjerne finnes 
helt andre steder og gjerne i direkte motsetning til kirken som organisa- 
sjon og institusjon. 


Eksempel på en disability-sensitiv 
desentrert kirke 


Hvis man anlegger et disabiliy-perspektiv på den empiriske ekklesiolo- 
gien slik den fremtrer i tradisjonell empirisk ekklesiologi, finnes to typer 

feltarbeid som lett vil fremsta som selvfolgelige og forstaelige for den kva- 
litativt orienterte ekklesiologisk forskeren. Den ene typen feltarbeid vil 
vere knyttet til hvordan kirkelige praksiser som menigheter og kristne 
organisasjoner inkluderer eller ikke inkluderer mennesker med funk- 
sjonsnedsettelser i sine praksiser. Et eksempel pa en slik studie er Mary 
McClintock Fulkersons studie (2007) av den amerikanske metodistme- 
nigheten Good Samaritan. Et annet eksempel er Ådne Njås teologiske 
lesning av deltakelsen til mennesker med kognitive funksjonsnedsettel- 
ser i gudstjenester (Nja, 2017). En annet type feltarbeid kan vere kirkelige 
praksiser som er bygd opp rundt onsket om 4 fremme inkludering av 
mennesker med kognitive funksjonsnedsettelser. Eksempler pa slike are- 
naer for empirisk feltarbeid kunne vere Mariahuset i Oslo eller LArche 
i Frankrike. Inger Marie Lid og Leonora Onarheim Bergsjos studie av 
Tomaskirken hos stiftelsen Signo (tidligere Hjemmet for dove) er et 
eksempel pa en slik studie (Lid & Bergsjø, 2017). 

Slike studier er viktige for den akademiske refleksjonen rundt funk- 
sjonsnedsettelse som kontekst for ekklesiologisk refleksjon. Wyllers 
kritikk av empirisk ekklesiologi er ikke en kritikk av praksiser som 
Mariahuset, L'Arche eller Good Samaritan. Kritikken beveger seg pa et 
erkjennelsesteoretisk nivå: det den kritiserer er faren i empirisk orien- 
terte ekklesiologien for å kollapse det empiriske og det teologiske nivået 
med hverandre. Kritikken er derfor rettet mot den empiriske ekklesiolo- 
giske forskningen, inkludert disability-ekklesiologiske studier. Når den 
ekklesiologiske forskeren overtar allmennhetens forstillinger om hvilke 
steder som umiddelbart forstås som kirkelige, overses og undergraves det 
kreative potensialet ved teologien. For kanskje oppstår kirken, teologisk 
sett, helt andre steder enn der man allment kaller den for «kirke», også i 
disabilty-ekklesiologien? 

Hvis man anlegger et disabiliy-perspektiv på Wyllers kritikk av tradi- 
sjonell empirisk ekklesiologi, innebærer dette at en empirisk tilnærming 
til ekklesiologisk refleksjon ikke bare vil orienteres mot menigheter og 
steder som Mariahuset og LArche. Det å lete etter den desenterte kir- 
ken i et disability-perspektiv vil innebære å vende forskerblikket mot alle 
steder i samfunnet hvor livskrefter og aktørskap fremmes. Disability- 
ekklesiologiens usynlige kirke - en disability-sensitiv desentrert 

kirke — er derfor, rent empirisk, alle steder hvor mennesker som lever 
med funksjonsnedsettelser, fremstår som subjekter med egne stemmer 
og kropper. Et forslag til en identifikasjon av Wyllers desentrerte kirke i 
et disability-perspektiv kan være Marte Wexelsen Goksøyrs opptreden 
på Nationaltheatret, der Goksøyr med et barn i armene fremfører diktet 
«Voggesang for ein bytting» av Halldis Moren Vesaas. 


Bysse bysse stort stygt barn. 
Troll blir du kalla med rette. 
Digraste gryta må hengast i jarn 
om du skal få din mette. 
Vogge du ligg i er snart for trang, 
du kavar og skrik og vil op i mit fang. 
Tung er du, tung - og natta er lang 


for den som må bysse ein bytting. 


Du er ikkje barnet mit, 
men eitt som er på meg tvinga. 
Mit barn var lite og vent og blidt 
og vermde så mjukt mot bringa. 
Alla som ser deg, gir meg det råd 
at eg burde plaga deg, lugge og slå, 
så vart du vel henta, så kunne eg få 


tilbake det barnet eg miste. 


Bysse bytting stor og stygg 
- sjå ikkje såleis på meg. 
Eg skal ikkje slå deg, ver du trygg, 
og ingen ska ta deg frå meg. 
Den andre er kvarmanns gull der han er, 
men du, du er hata av alle her, 
så trengst det da vist at eg har deg kjær. 


- No trur eg du endeleg sovnar. 


Gjennom å lese diktet med et barn i armene gestalter skuespilleren et 
av kristendommens mest kjente visuelle og fromhetsmessige moti- 
ver, nemlig Maria med barnet. Maria med barnet inngår tradisjonelt i 

en inkarnasjonsteologisk fortelling hvor Jesusbarnet og Maria danner 
en kroppslig og relasjonell ramme rundt den kristne gudens mennes- 
kekropp. Altertavler, statuer og malerier av Maria med barnet snak- 
ker ikke bare verbalt om Guds menneskebliven, men gjør performativt 
Guds menneskebliven i en form som er direkte overførbar til allmenne 
menneskelige erfaringer: Slik alle mennesker blir født av en kvinne, ble 
Gud født av en kvinne. Slik alle mennesker har en mor, hadde Gud en 
mor. Slik alle mennesker en gang har vært barn, var Gud et barn. 

Når Goksøyr leser diktet på Nationaltheatrets scene, sammenstilles to 
elementer: 


I) Diktet, skrevet i første person entall, fremføres av et menneske som 
lever med Downs syndrom. Det skjer slik en performativ sam- 
menstilling mellom personen i diktet og personen som fremstiller 
diktet. 

2) Denne performative kroppen spiller en morskropp ved at Goksøyr 
bærer en dukke i favnen. Fremføringen kan leses som en gestalt- 
ning i kropp og ord av en «Jomfru Maria med Downs syndrom» 
som bærer «Jesusbarnet med Downs syndrom» i armene sine. 


Men Goksøyr («Maria») synger ingen lovsang hvor Gud takkes, slik vi 
finner hos Lukas (Luk 1, 47-55), men en alternativ og menneskelig vogge- 
sang - diktet «Voggesang for ein bytting». 

Goksøyrs fremstilling destabiliserer den inkarnasjonsteologiske 
og folkelige fromhetsmessige narrative og visuelle koblingen mellom 
generelle menneskelige mødre og Gudsmoderen, menneskelige barn og 
Jesusbarnet. For det barnet som trer frem i gestaltningen, er ikke et uni- 
verselt barn eller et barn som formidler en presumptiv universell glede 
over moderskapet. Diktet «Voggesang for ein bytting» er en vond tekst. 
Barnet som beskrives i diktet, bryter med forståelsen av hvordan et barn 
skal være og oppføre seg. Prisen som betales for bruddet med normalite- 
ten, er at barnet av omgivelsene (og av moren selv) omtales som «stygt», 
«troll», «du kavar og skrik». Ja, bruddet er så radikalt at selve relasjo- 
nen står på spill, ettersom det eksisterende barnet ifølge diktet ikke er 
morens sanne barn, men «eitt som er på meg tvinga». Forestillingen om 

det «sanne» barnet er hos diktets jeg-person konstituert av alt det som det 
eksisterende barnet ikke er, nemlig «lite og vent og blidt». Ifølge morens 
stemme i diktet er summen av disse karakteristikkene at barnet ikke er 
menneskelig, men «en bytting», det vil si at det tilhører de underjordiske. 
Umenneskeliggjøringen av barnet legitimerer omgivelsenes fysiske vold 
mot det annerledes barnet: «Alla som ser deg, gir meg det råd at eg burde 
plaga deg, lugge og slå». Jeg-personen i diktet går så langt som å omtale 
barnet som bryter med normaliteten, som «hata av alle her», og i siste vers 
gjentar hun trusselen om fysisk vold, selv om den ledsages av en forsik- 
ring fra moren («ver du trygg») om at den ikke (i hvert fall i kveld) skal 
bli til virkelighet. 

I Goksøyrs fremføring blir barnets uforståelighet som «vanlig» barn 
performativt forvandlet fra å handle om generell nattevåk og kolikk til 
å handle om fortidens og samtidens diskriminering og avhumanisering 
av mennesker som lever med Downs syndrom. Bruddet med forventnin- 
gen om normalitet er derfor ikke knyttet til moderskapets allmenne slit. 
Noen mennesker — både fødte og ufødte - rammes særlig og på en spesi- 
fikk måte av at de bryter med samfunnets forestillinger om normalitet. 
Det å kalle noen et «barn» tilsier ikke at vedkommende hører inn under 
en naturgitt, universell kategori, men er et resultat av en diskursiv for- 
handling om hva som skal kunne kalles et barn. Diktet er et in medias 
res innblikk i forhandlingene om barnets menneskestatus, sett gjennom 
diktets ulike stemmer (morens og morens gjengivelse av omgivelsene). 
Slik viser diktet at det barnet som er annerledes — eksempelvis ved å ha 
Downs syndrom - i vår kultur står fare i for å bli umenneskliggjort og bli 
et legitimt objekt for vold. «Skuespiller», «alle», moderen» eller «barnet» 
er diskursive kategorier, ikke statiske. Bak og i forkant av disse tilsynela- 
tende nøytrale begrepene finnes det seleksjonsmekanismer som allerede 
har avgjort hvem som passer inn i kategoriene «skuespiller» og «barnet». 
Et avgjørende forhold for disse seleksjonskriteriene er i hvilken grad de 
ulike karakterene makter å innordne seg i en forestilling om normalitet, 
eksempelvis kognitivt funksjonsnivå. Goksøyr — forstått som en alter- 
tavle som viser Maria med Jesusbarnet - kan leses som en avsløring av 
«moderskapet» og «barnet» som begreper som på ingen måte kan sies å 
utgjøre nøytrale, naturlige eller universelle kategorier. 

Goksøyr sin fremføring er i seg selv et sterkt uttrykk for hvordan men- 
nesker som lever med Downs syndrom, kan være kunstnere. Uttrykket 
trenger selvsagt ingen ekklesiologisk tolkning - det hviler på sin egen 
kunstneriske integritet. Men som ethvert annet menneskelig uttrykk er 
det dypest sett hermeneutisk åpent og derfor tilgjengelig for tolkninger 
som går på utsiden av og overskrider avsenderens opprinnelige intensjon, 
kontekst og horisont. En ekklesiologisk tolkning av Goksøyrs uttrykk — 
altså som en iscenesettelse av Maria med Jesusbarnet - tilfører uttrykket 
en idéhistorisk dimensjon der den vestlige kulturens kanskje mest kjente 
uttrykk for mor-barn-kjærligheten (Maria og Jesusbarnet) forskyves fra 
å være en representasjon av generelle menneskelige erfaringer til å bli 
en avsløring av at det «allmenne» og barnet som noe «naturlig» ikke er 
nettopp det. En ikke-diskursiv forståelse av «barn» og det «allmenne» er 
uttrykk for en privilegert posisjon hvor menneskelig mangfold er begren- 
set til ikke å inkludere erfaringen av potensiell umenneskeliggjøring, det 
vil si det å ende opp i kategorien «bytting». I stedet for å godta en slik 
avgrensning av hva menneskelig mangfold kan romme, insisterer uttryk- 
ket på at hvis Maria skal representere det allmennmenneskelige, så må 
denne forståelsen også romme dem hvis menneskelighet blir trukket i tvil 
av omgivelsene. Goksøyr gestaltet som Maria kan leses som en forhand- 
ling av hvem som kan tilhøre kategorien «menneske». Denne forhand- 
lingen skjer gjennom bruken av et av den empiriske kirkens mest kjente 
motiver for religiøs (visuell og narrativ) representasjonen av moderskap, 
å være barn og menneskelighet (Maria med barnet). Bruddet med denne 
representasjonen skjer ved at morens kjærlighet til barnet er vaklende, og 
barnets status som «barn» er utvetydig. Slik skjer det et brudd med den 
tradisjonelle Maria-skikkelsen (som en udelt kjærlig mor) og Jesus (som 
utvetydig identifieres som «menneskebarnet»). Bruddet synliggjør at bak — 
eller i forkant av — etableringen av «alle», «barn», «moren» og «Messias» 
som nøytrale og naturlige kategorier, foregår det en seleksjon av hvem som 
kan tilhøre disse kategoriene, og hvem som er «bytting» eller «barn». 

Dette bruddet inviterer til videre hermeneutisk refleksjon som fort- 
setter inn i de bibelske tekstene, som en disability-kritisk hermeneutikk: 
Hvis Goksøyr er moder Maria, hvilken sønn (Sønn) trer da frem i lesnin- 
gen av tekstene om Jesus? Jesu Messias-identitet er da ikke kun gjenstand 

for en forhandling mellom hans tilhengere (i evangeliene kalt «disiplene») 
og motstandere («fariseere») og alle midt imellom («folkemengden»). 
Forhandlingen om hvilken sønn (Sønn) Jesus er, er diskursivt formet av 
allerede fastlagte kulturelle kategorier. Hvis Guds menneskeliggjøring 
gjennom inkarnasjonen virkelig skal speile menneskelig mangfold, må 
Jesusbarnet dele kår som har blitt mennesker med kognitive funksjons- 
nedsettelser til del, nemlig en risiko for å ikke å bli gjenkjent som det de 
har potensiale for. Hvis et disability-kritisk perspektiv brukes for å spørre 
hva som står på spill i spørsmålet om Jesus blir gjenkjent som «Gud sønn» 
eller en «omreisende predikant som hevder å være Guds sønn», åpnes det 
opp et større og mer risikabelt landskap enn det som vanlige skisseres i 
kristologien. Det som står på spill, er ikke valget mellom å bli gjenkjent 
som «Guds sønn» eller «omreisende predikant som hevder å være Guds 
sønn», men mellom å være menneske eller ikke-menneske, det vil si en 
«bytting». Hvis påstanden i Nikenum om at Jesus er fullt menneske og 
Gud på samme tid, er sann, må Jesu menneskelighet også romme mulig- 
heten for å bli — lik barnet i «Voggesang for en bytting» - utpekt som 
ikke-menneske. Skal kristologiens forståelse av menneskelighet romme 
menneskelig mangfold, handler det som står på spill i spørsmålet om 
Jesu to naturer, ikke bare om frykten for at Jesu menneskelighet skal bli 
«sugd» opp i hans guddommelighet, slik kirker med en monofysittisk 
kristologi lærer.” Det som står på spill i tonaturlæren, er like mye at Jesu 
menneskelighet også innebærer en sårbarhet for at denne menneskelighe- 
ten diskursivt blir konvertert til umenneskelighet, fordi hans måte å være 
menneske på ikke samsvarer med den personen som trer frem som et for- 
ståelig menneske. Forhandlingen i bibeltekstene (og videre kristologiske 
diskusjoner) er derfor ikke bare om Jesu guddommelighet kontra hans 
menneskelighet, men om hans menneskelighet kontra umenneskelighet. 
Lest med Goksøyr («Maria») som hermeneutisk linse kan Jesu offentlige 
virke, slik evangeliene beskriver det, forstås som en forhandling mellom 
det å være forstått som en Guds sønn eller som en bytting, det vil si en 


2 Dette ble avvist av vestkirken på konsilet i Kalkedon i år 451. 

som settes utenfor menneskefellesskapet. Korsfestelsesscenen er i dette 
perspektivet en utlosning av den volden som inntreffer nar grensen for 
hva normaliteten kan romme, krysses. Jesus gar i lopet av sitt tre ar lange 
offentlige virke fra å være «barn» til å bli «bytting». Han er sønnen (til 
Maria) som hevder å være Sønnen (til Gud), som ender opp som ikke- 
sønn («Korfest ham! Korsfest ham!»). Men i motsetning til i diktet av 
Moren Vesaas skjer det i påskens fortelling ingen tilbakeholdelse av trus- 
selen om volden som denne endringen av sosial kategori legitimerer. På 
Golgata fullbyrder Jesu omgivelser (fariseerne og de skriftlærde) rådene 
de ifølge kulturen er blitt gitt om hvordan byttinger skal behandles: «eg 
burde plaga deg, lugge og slå». 


Disability-ekklesiologien og den 
desentrerte kirke 


Som nevnt innledningsvis er en disability-teologi rik på ekklesiologiske 
refleksjoner. Utviklingen av en disability-sensitiv desentrert kirke skjer 
ikke i et ekklesiologisk vakuum. Jeg skal i det følgende velge ut to aspekter 
ved disability-ekklesiologien og drøfte lesningen av Goksøyr som et eksem- 
pel på desentrert disability-ekklesiologi opp mot disse. Disse to aspektene 
er for det første integrering som mål for disability-ekklesiologien og for det 
andre syn på liturgisk autonomi hos mennesker med funksjonsnedsettelser. 
Hensikten med lesningen er å vise hvordan en utvidelse av forståelsen av 
hva som anses som egnede empiriske felt for disability-ekklesiologien, kan 
bidra til teoretisk nyskapning. En destabilisering av vante forestillinger om 
hvordan man innenfor empirisk orienterte disability-ekklesiologier leter 
når man ser etter steder som egner seg for feltstudier for empirisk ekkle- 
siologi, kan bidra til å utvide hvilke menneskelige erfaringer som legges til 
grunn i disability-ekklesiologien. 


Inkludering 


Sentralt i ulike disability-ekklesiologier star tanken om den mennes- 
kerettslige og teologiske nodvendigheten av integrering av mennesker 
med ulike former for kognitiv funksjonsnedsettelse i menigheten. Ulike 

teologer legger vekten ulike steder. Hos Inger Marie Lid (Lid, 2017, 2016)? 
er integrering skrevet frem forst og fremst som et menneskerettslig per- 
spektiv. Ved a plassere mennesker med funksjonsnedsettelse pa fysiske 
steder utenfor storsamfunnets arenaer blir tilrettelegging av rom uttrykk 
for i hvilken grad medborgerskap skal vere knyttet til et spesifikt funk- 
sjonsniva. Som Lid skriver: «For 40 ar siden var det sjelden å se en rampe 
og et toalett for rullestolbrukere, i dag er disse konkrete uttrykkene for til- 
gjengelighet en del av fellesrommene og signaliserer inkludering og like- 
verd» (Lid, 2017, s. 52). Hvis kirken vil være en folkekirke, så må kirkens 
folk også inkludere mennesker med funksjonsnedsettelser (Lid, 2016). 
Kirkerommet blir i dette perspektivet et eksempel på slike fellesrom som 
må være reelt tilgjengelige for hele folket. En empirisk analyse av hva som 
må til for at inkludering skal kunne skje, er beskrevet i Torill Edøys En 
kirke for alle - Funksjonshemmede i kirken (2000), basert på Edøys inter- 
vjuer med mennesker som både har et aktivt forhold til kirken og kristne 
organisasjoner, og som lever med ulike former for funksjonsnedsettelser. 

I Thomas Reynolds” (2008) og Nancy Eieslands (1994) ekklesiologiske 
refleksjoner står også integrering og inkludering i sentrum, sett fra bibel- 
faglige perspektiver. Reynolds argumenterer bibelteologisk for hvorfor 
kirkelige praksiser må tilrettelegges for alle funksjonsnivåer. Hvis kirken 
(ifølge Paulus) er en kropp (1. Kor 12) som trenger alle sine deler for å 
fungere, så betyr dette at «excluding one member of the body of Christ 
mars its image» (Reynolds, 2018s, s. 237). Den enheten som inkludering 
av mennesker med ulike funksjonsnivåer i kirkelige praksiser uttrykker, 
gjenfinnes i kroppen som bibelsk kjernemetafor for hva kirken er. Hos 
Eiesland finnes liknende begrunnelser, også med henvisning til 1. Kor 12. 
Hun betoner sterkere enn Reynolds den kontinuerlige omvendelsen til 
å tro på Gud som en funksjonshemmet Gud. Dette er ikke kun en opp- 
gave for mennesker som selv lever med funkjonsnedsettelse for å skape en 


3 — Inger Marie Lids ulike arbeider har ulike fokus. Det er derfor ikke rettferdig mot mangfoldet i 
hennes arbeid å plassere henne utelukkende innenfor et menneskerettighetsperspektiv på inklu- 
dering. I doktorgradsarbeidet fra 2012 arbeider hun også med en systematisk-teologisk drøfting 
av funksjonsnedsettelse (se særlig Lid, 2012, s. 172-156). Dette er utdypet i Lid (2017) «Livets 
mangfold som gave og oppgave» (i Holte, Jensen & Mjaaland (Red.) (2017), Skapelsesnåde - 
festskrift til Svein Aage Christoffersen. Oslo: Novus forlag). 

symbolsk kontekstuell representasjon, men en kollektiv oppgave for alle 
kirkens medlemmer. 

Integrering i storsamfunnets rom, symboler og praksiser som en stra- 
tegi for 4 skape rettferdighet for mennesker som lever funksjonsnedset- 
telser, er uten tvil en svært effektiv og viktig metode for å skape endring. 
Dette er også en strategi man kan gjenkjenne fra mange andre grupper 
som har erfart ekskludering, som skeive eller kvinnelige teologers kamp 
for ordinasjon. Lids, Reynolds’ og Eieslands ekklesiologiske arbeider er 
derfor metoder for å skape rettferdighet i praksis. I lys av dette kapitlets 
forsøk på å skrive frem en desentert disability-ekklesiologi blir det der- 
for et spørsmål hva forholdet er mellom et disability-perspektiv på den 
desentrerte kirken og integrering som tema i disability-ekklesiologien. 

En forskjell er at det skjer en destabilisering av hvilke menneskelige 
erfaringer som gjøres relevante for ekklesiologisk forskning. Mens tra- 
disjonell disability-ekkesiologi tar utgangspunkt i kirken som empirisk 
størrelse, og vurderer i hvilken grad slike steder er åsteder for inkludering 
eller ekskludering av mennesker med funksjonsnedsettelser, gjør en disa- 
bility-sensitiv desentrert ekklesiologi prinsipielt hele verden relevant for 
ekklesiologisk forskning. Denne utvidelsen av det epistemologiske grunn- 
laget for disability-ekklesiologien har både styrker og svakheter som er 
tett sammenknyttet. Utvidelsen av hvilke livserfaringer og praksiser som 
er relevante for disability-ekklesiologi, avstår fra å forstå spørsmålet om 
rettferdighet bare som et spørsmål om å oppnå deltakelse i de kirkelige 
praksisens som rent empirisk finnes En desentert disability-ekklesiologi 
tolker spørsmålet om integrering i et utopisk perspektiv; forskeren kan 
aldri vite hvor kirken er. Kirken blir til - også rent empirisk - gjennom 
en tolkning av det allmenne i et ekklesiologisk perspektiv. En desentert 
ekklesiologisk tenkning tilfører derfor tradisjonell disability-ekklesiologi 
et kirkekritisk perspektiv og åpner for en ekklesiologisk refleksjon, også 
i møte med de menneskene og de praksisene som ikke rommes av det 
som empirisk sett kalles kirke. Denne kirkekritikken handler ikke bare 
om kritikk av manglende rullestolramper eller ableistiske metaforer, men 
også om hvilke livserfaringer og praksiser som regnes som relevante for 
det «kirkelige». Integrering handler i den desentrerte disability-ekklesio- 
logien om å integrere andre livserfaringer i ekklesiologien, ikke bare om 

å integrere mennesker med nedsatte funksjonsevner i den synlige empi- 
riske kirken. Teologisk innebærer utvidelsen av ekklesiologiens epis- 
temologiske grunnlag et krav om å gjøre første trosartikkel - Gud har 
skapt verden - til ekklesiologiens utgangspunkt. Verden er ekklesiologi- 
ens subjekt. Disability-ekklesiologiens engasjement for rettferdighet tar 
derfor utgangspunkt i alle måter mennesker med nedsatte funksjonsevne 
finnes i verden på, ikke kun de måtene som sammenfaller med eksis- 
terende kirkelige uttrykk. 

En svakhet ved utvidelsen av disability-ekklesiologien ligger tett opptil 
dens styrker. Det er grunn til å spørre om en teologisk tolkning av feno- 
mener som anses seg som rent sekulære, kan føre til at denne tolkningen 
oppleves som kolonialistisk. Det er en hårfin balanse mellom hermeneu- 
tisk appropriasjon og inkludering, fordi en intensjon og måten den lan- 
der hos mottaker på, aldri er overlappende. Det å forsvare en desentert 
ekklesiologisk tenkning innebærer å være forankret i en forståelse av at 
teologisk arbeid er et spørsmål om hermeneutikk, ikke ontologi (Tanner, 
1997). Man må fastholde: Goksøyr har stått på Nationaltheatrets scene 
og fremført et dikt. Tolkningen av hendelsen som en ekklesiologisk hen- 
delse, er forskerens, ikke hennes. Denne tolkningen endrer ikke det rent 
sekulære særpreget ved hendelsen; den er ikke ekklesiologisk interessant 
fordi den nesten er en kirke. En fremføring på Nasjonalteateret er ikke 
kirke. Det ikke-kirkelige og sekulære særpreget ved hendelsen må fast- 
holdes: Uten dette vil verdens integritet krenkes ved at den kristeliggjø- 
res. Når dette skjer, gis den andre trosartikkelen (Om Jesus Kristus) en 
epistemologisk forrang foran de to andre trosartiklene. Det er nettopp 
fordi hendelsen ikke er en del av den synlige empirisk kirken at hendelsen 
er ekklesiologisk interessant. Det å tolke noe som ekklesiologisk er ikke 
det samme som å si at hendelsen «egentlig» er en kirke, men at dette er 
en av de potensielt uendelige måtene å tolke den gudsskapte verdenen på. 


Syn på autonomi hos mennesker med 
kognitiv funksjonsnedsettelse 


Det er imidlertid et punkt hvor en disability-sensitiv desentert kirke og 
en disability-tenkning om kirkelige praksiser utfordrer hverandre på mer 

direkte vis. Dette handler om synet på autonomi, særlig når det er koblet 
til deltakelse i kirkelige praksiser. Teologen og presten Ådne Njå har gjen- 
nom flere år feiret gudstjeneste sammen med en speidergruppe bestående 
av voksne med kognitiv funksjonsnedsettelse, hvor speiderne har fungert 
som ministranter (Njå, 2017). 

Til grunn for Njås fortolkning av speidernes rolle ligger en vilje til å 
skape en teologi som også kan romme mennesker med radikale kognitive 
funksjonsnedsettelser. En slik teologi kan ikke forutsette eller praktisere 
et syn på menneskene som handlende og vurderende, men må fastholde 
mennesket som mottakende. En måte å praktisere dette menneskesynet 
på i liturgien er å nedtone betydningen av enkeltpersonen (ministrant, 
prest) som selvstendig aktør; det å være menneske er å være mottaker av 
Guds nåde, verd, ord og gester formidlet gjennom en tradisjon. 

Det er all grunn til å være enig med Njå i at vestlig filosofisk tenkning 
har gjort det autonome subjektet til et udiskutabelt sentrum. Han har 
uten tvil rett i at dette menneskesynet er problematisk for mennesker 
med både uten, med eller med radikalt nedsatt funksjonsnedsettelse. 
Sårbarhet - i alle former - er en allmenn erfaring. Likevel er det proble- 
matisk når de praktiske konsekvensene av en teologi som vil inkludere 
mennesker med funksjonsnedsettelse, paradoksalt nok blir en måte å 
minimere det kreative og selvstendige bidraget til mennesker med kog- 
nitive funksjonsnedsettelser på. For Njå er det viktig at speidergruppens 
liturgiske deltakelse på ingen måte skal være «presterende og selvutfol- 
dende» (s. 15). Det er svært viktig at speiderne har de samme oppgavene 
hver gang, slik at «ingenting fremsto som prestasjoner», og at man «ned- 
toner det personlige, selvvalgte og kreative» (s. 15). Njå observerer at spei- 
derne selv er opptatt av egen fremtreden i liturgien, noe som kommer til 
syne i form av spørsmålene «Var det bra? Var jeg bra?» (s. 8). Njå tolker 
slike spørsmål som behov for «selvbekreftelse, som de fleste i vår huma- 
nistiske kultur er dominert av» (s. 8). Selv om Njå anerkjenner at slike 
behov for tilbakemelding egentlig er uttrykk for «behovet for aksept og 
kjærlighet (s. 8)», så er det viktig for ham å veilede dem til en forståelse 
av at deltakelse handler om en «mer dyptgripende personbekreftelse» 
(s. 8) som «betyr å miste seg selv inn i aksepterende og nådefulle relasjo- 
ner» (s. 8). 

I mote med de praktisk-liturgiske konsekvensene av Njas teologi er 
det grunn til å spørre hvorfor oppgjøret med en problematisk arv skal 
plasseres hos dem som er blitt rammet av den. For dem som på grunn av 
kjønn eller klassetilhørighet historisk sett aldri har hatt muligheten til å 
stå frem i verden som handlende subjekter, er en forståelse av mennes- 
ket som primært mottakere - enten av Guds nåde eller av samfunnets 
diskurser - ikke nødvendigvis frigjørende (Benhabib, 1992, s. 214). Innenfor 
feministteologien formulerer Valerie Saiving presist hvordan menneskets 
samfunnsmessige vilkår i verden og teologiens syn på mennesket må ses 
i sammenheng. Saiving viser i den klassiske feministteologiske artikkelen 
«The human situation: a feminine view» (1960) at diskusjonen om hvilken 
posisjon mennesket gis i gudstjenesten, ikke kan ses uavhengig av hvilken 
posisjon disse menneskene har i samfunnet for øvrig. Saivings perspektiv 
er feministteologisk. Hun viser at synd som aktiv handling betyr ulike 
ting fordi kvinner og menn historisk sett har blitt tillagt ulike muligheter 
for handling i verdenen utenfor liturgien. Sa lenge kvinner ikke primært 
blir oppfordret til å være handlende subjekter, kan kvinners synd ikke pri- 
mært forstås som handling, men heller som unnlatelse av handling. 

En applikasjon av dette perspektivet på Njå tvinger frem et spørsmål 
om hvem som har tilgang til å handle kreativt, selvvalgt og individuelt 
både i og utenfor liturgien. Når tilgangen på synlighet og subjekt-status 
utenfor liturgien er så ulik for presten og mennesker med nedsatt kog- 
nitivt funksjonsnivå, kan man da stille det samme kravet til at liturgisk 
deltakelse skal være «ikke-presterende», «ikke-kreativ», «ikke-selv valgt»? 
Njås liturgiske disability-praksis står i fare for å gjøre funksjonshemme- 
des deltakelse i kirkelige praksiser til «edle syndebukker» som gjennom 
ikke-prestasjonsorientert og «forsvinnende» nærvær skal gjøre opp for 
hundre år med vestlig autonomisentrert filosofi. I denne tenkningen 
tar den ikke-funksjonshemmede presten på seg byrden av å være guds- 
tjenestens leder, som i praksis er synlig, individuell og representativ i kraft 
av å være prest og predikant. Innenfor en liturgisk tenkning rundt del- 
takelsen til mennesker med kognitiv funksjonsnedsettelse må man ta 
inn over seg at liturgi aldri feires i et maktmessig, synlighetsmessig eller 
representativt vakuum, men er et sted der makt utfordres eller fasthol- 
des. Uten denne innsikten kan en slik liturgisk tenkning stå i fare for i 

praksis a befeste og viderefore den asymmetrien mellom mennesker med 
og uten kognitiv funksjonsnedsettelse som Nja gjennom sin liturgiske 
praksis ønsker å øve motstand mot. Er den kirkelig ansatte uten funk- 
sjonsnedsettelse sin tiltro til egen udiskutable rett til å avfeie personer 
med funksjonsnedsettelse sine behov for tilbakemelding som et utslag for 
«selvbekreftelse» et uttrykk for at noen mennesker anses som «B-men- 
nesker», som trenger tolkning av sitt eget nærvær og deltakelse for å delta 
i gudstjenesten på «rett måte»? 

Det er derfor en direkte motsetning mellom Njås perspektiv og den 
ekklesiologiske lesningen jeg har gjort av Goksøyr. Goksøyr deltar i kraft 
av å være profesjonelt utdannet skuespiller. Hun «forsvinner» ikke, men 
fremstår heller som et kreativt individ som kommer med et unikt bidrag 
som ikke kan reduseres til noe hun har blitt fortalt at hun skal gjøre, 
enten av en liturgisk tradisjon, en prest eller noen andre. Å stå på Nati- 
onaltheatrets scene er i aller høyeste grad en prestasjon. Svært mange 
mennesker som lever uten kognitiv funksjonsnedsettelse ville ikke ha 
de profesjonelle eller eksistensielle forutsetningene for å gjennomføre en 
slik kunstnerisk prestasjon. Hvorfor skal ikke en ekklesiologisk tenkning 
om funksjonsnedsettelse også kunne romme denne type aktørskap og 
oppvisning av autonomi? Hvorfor skal søkningen etter aktørskap være 
et mindre filosofisk (og etisk) legitimt prosjekt for mennesker som lever 
med kognitiv funksjonsnedsettelse, all den tid mennesker med ikke- 
kognitive funksjonsnedsettelser har tilgang til svært mange statsinitierte 
plattformer (utdanning) eller sivilsamfunnsmessige plattformer (littera- 
tur, kunst, aktivisme, sosiale medier) for å skape og fremme menneskers 
autonomi og kreativitet? Å forstå vektlegging av behovet for aktørskap og 
autonomi som kun en videreføring en filosofisk arv som i for stor grad 
vektlegger subjektivitet, overser de sosiale og politiske maktmessige kon- 
tekstene som kirkelige praksiser skjer i. I stedet kan man snu på forholdet 
mellom arv og funksjonsnivå, og hevde at en disability-sensitiv lesning av 
kirkelige praksiser må ha et særlig blikk for — og legge til rette for — det 
kreative, selvstendige bidraget til mennesker med kognitive funksjons- 
nedsettelser. En måte å gjøre dette på er å lage slike muligheter i liturgien. 
En annen måte er å utvikle teologiske perspektiver - eksempelvis ideen 
om kirken som desentrert - som gjør de kreative uttrykkene til mennesker 

med kognitive funksjonsnedsettelser (som Goksøyr på Nathonaltheatret) 
relevante for ekklesiologien som helhet. 


Oppsummering 


Dette kapitlet er et bidrag til disability-ekklesiologien. Bidragets hensikt 
er ikke å beskrive hvordan arenaer som menigheter eller øvrige kirkelige 
praksiser inkluderer eller ekskluderer mennesker med funksjonsnedset- 
telser. Slike studier er i seg selv verdifulle og fører uten tvil til økt bevissthet 
og endring, slik at kirkelige praksiser kan bli arenaer for reell inkludering 
av mennesker som lever med ulike former for funksjonsnedsettelse. 

Dette kapitlets hensikt har vært å vise at disability-ekklesiologien er 
i samsvar med teoretisk og metodisk ekklesiologisk nyskapende arbeid, 
Trygve Wyllers desentrerte kirke. Dette grepet åpner opp for å tolke seku- 
lære praksiser — som en teaterforestilling - som relevante for ekklesiolo- 
gisk teoridannelse. Jeg har løftet frem et eksempel på en slik hendelse som 
kan forstås som en desentrert kirke, nemlig Marte Wexelsens Goksøyrs 
fremføring av «Voggesang for ein bytting» på Nationaltheatrets scene. 
En tolkning av Goksøyr som Maria med Jesusbarnet kan berike disabi- 
lity-ekklesiologien gjennom både å bekrefte og utvide mer tradisjonelle 
bidrag. 

Imago Dei og kroppsliggjort væren: 
En funksjonshemmingsteologi 
i lys av Thomas Aquinas 


Therese Marie Ignacio Bjørnaas 
Dronning Mauds Minne Høgskole 


Abstract: Theologians and philosophers have historically privileged the faculty 
of rationality in their exegesis of what it means to be created in the image of God. 
They have argued that we were made in God's image when we were endowed with 
a rational soul. This argument is contested by contemporary disability theologians. 
They argue that by equating the imago Dei with the faculty of rationality Christian 
theology effectively strips people with cognitive disabilities of their human rights. 
It justifies elevating the cognitively able over the cognitively disabled in the same 
way that it justifies elevating the human species over other species. In this article, 
I will first show that the contemporary Western conviction that ability and inde- 
pendence are normal while disability and dependence are deviant owes much to 
definitions of the human first proposed by Augustine of Hippo, Thomas Aquinas, 
and Immanuel Kant. I will then propose that Aquinas himself offers us a way out 
of these destructive binarisms. He defines the imago Dei as an embodied soul, 
an imperfectly intelligent substance that can fulfill its destiny only if it receives 
the support of society and the intervention of God's grace. Aquinas's theology 
of embodiment does not merely expose false assumptions about ability and dis- 
ability; it compels us to appreciate the radical dependency and vulnerability of 
human nature. 


Keywords: theological anthropology, Thomas Aquinas, disability theology, intelle- 
ctual disability, rationality, imago Dei, embodiment 

Innledning 


Eugenikken - eller rasehygienen - altså studiet av hvordan mennesket 
kan forbedres gjennom seleksjon, oppsto på slutten av 1800-tallet, men de 
moralske spørsmålene som den reiser, er fortsatt relevante. Forestillingen 
om at visse menneskelige trekk eller egenskaper gjør individer mindre 
verdt, er aktuelle blant flere forskere i dag. Etikeren Peter Singer hevder 
for eksempel at mennesker som mangler evnen til selvbevissthet og selv- 
kontroll, ikke er fullverdige mennesker (Singer, 1995, s. 20—22). Den medi- 
sinske etikeren John Harris hevder at siden det er i samfunnets interesse 
å opprettholde en produktiv arbeidsstyrke, vil det være galt å sette barn 
med funksjonsnedsettelse til verden (Harris, 1992). James Watson, med- 
oppdager av DNA-molekylet, har uttalt at «[v]i aksepterer at folk flest 
ikke ønsker et barn med Downs syndrom. Du må nesten være gal for å si 
at du ønsker et slikt barn, siden et slikt barn ikke har noen fremtid» (sitert 
i Kafer, 2013, s. 3).! 

Spørsmålet om genetisk informasjon er høyst aktuelt i en tid der pre- 
natal testing kan påvise så å si enhver funksjonsnedsettelse eller sykdom, 
slik at et økende antall mennesker må forholde seg til det etiske dilemmaet 
som følger med abort. John Swinton påpeker at mens vestlige samfunn 
har vist økende bekymring for mangelen på sosial rettferdighet som tilbys 
mennesker med funksjonsnedsettelse, så er det fortsatt «en underlig taus- 
het omkring implikasjonene som vitenskap og forskning om genetikk kan 
ha for mennesker med funksjonshemming» (Swinton, 2007, s. 1-2). Mange 
mennesker med funksjonsnedsettelse er dypt bekymret med tanke på 
økende genetisk testing. Slik testing, skriver Linda Ward, «sender sterke 
signaler om mennesker med funksjonsnedsettelse sin grunnleggende rett 
til liv» (Ward, 2002, s. 187-200). Tobin Siebers hevder at dagens samfunn 
ser på mennesker med funksjonsnedsettelse som mindre verdt enn andre. 
Han påpeker at «verdien av et menneskeliv først blir et tema når et men- 
neske har en funksjonshemming», og han konkluderer med at funksjons- 
evne eller prestasjonsevne som ideologi kan få oss til å tenke at «det er 
bedre å være død enn funksjonshemmet» (Siebers, 2010, s. 274). 


1 Alle oversettelser fra engelsk til norsk i denne teksten er mine. 

Det overordnede spørsmålet synes å være følgende: Omfatter retten til 
liv ethvert menneske, eller reduseres denne retten proporsjonalt med at 
evnene våre minker? I vestlig filosofi er det lang tradisjon for å knytte det 
egentlige menneskelige til rasjonalitet. Vestlige samfunn synes å verd- 
sette egenskaper vi kan assosiere med rasjonalitet, slik som autonomi og 
selvstendighet. I vårt vestlige tankesett er det å være menneske ofte defi- 
nert av det som Giorgio Agamben (2013) kaller en «operativ ontologi», 
altså at menneskets væren og eksistens er fullstendig slått sammen med 
aktivitet. Den moderne forestillingen om eksistens dikterer at fullver- 
dige mennesker er «operative» og «effektive» nok til å forholde seg til 
den moderne verdenens direktiver. Denne oppfatningen av «det normale 
mennesket» som et rasjonelt, uavhengig og selvtilstrekkelig vesen som 
kan bidra til samfunnet, er bakgrunnen for det ubehaget funksjonsned- 
settelse — og da særlig kognitiv funksjonsnedsettelse - er forbundet med 
i vestlige samfunn. 

I denne artikkelen drøfter jeg hvorvidt definisjonen av et normalt 
menneske som et rasjonelt menneske er påvirket og formet av den teo- 
logiske doktrinen om mennesket skapt i Guds bilde, den såkalte imago 
Dei-doktrinen. I den første delen oppsummerer jeg tolkninger av denne 
doktrinen. Her vil jeg presentere menneskesynet til Augustin av Hippo, 
Thomas Aquinas og Immanuel Kant for å vise hvordan disse tre filoso- 
fene har bidratt til den moderne forståelsen av mennesket. I den andre 
delen anvender jeg middelalderteologen Thomas Aquinas sin kropps- 
liggjorte teologi for å bryte med forestillingen om normalitet som noe 
rasjonelt. Ved hjelp av Aquinas’ teologi vil jeg argumentere for et syn der 
mennesket blir forstått som relasjonelt og avhengig - og derfor har et 
grunnleggende behov for Guds nåde. 


Del 1: Det rasjonelle gudsbildet 


Tradisjonelt trekker kristen teologi følgende sentrale konklusjoner om 
imago Dei: 


1) Siden mennesket er den eneste arten som ble skapt i Guds bilde, så er 
vi den eneste arten med egenskaper som representerer dette bildet. 

2) Ivestlig kristen teologi har tendensen vert a tolke vare rasjonelle og 
kognitive evner som gudbilledlighetens viktigste markør. 

3) Rasjonalitet er knyttet utelukkende til tanken/sinnet, og dermed 
oppfattes den som noe immaterielt - den ikke-kroppslige sjelen. 

4) Sjelen vår er imago Dei og forholder seg til Gud som en rent åndelig 
substans. 


Det menneskelige ligger i den rasjonelle sjelen - en sjel som er eller 
burde være frikoplet fra kroppslige følelser og ha evnen til å se objektivt 
på den eksterne verdenen gjennom universelle egenskaper som er gud- 
gitte for alle mennesker. Målet med en slik forståelse er å etablere et ega- 
litært samfunn gjennom rasjonell visshet. Vår rasjonelle evne, som alle 
har til felles, leder oss frem til et korpus av objektiv, feilfri kunnskap og 
dermed til den ultimate sannheten, som er sannheten om Gud. Dette er 
saligheten og derfor målet med livet. For å se nærmere på denne forstå- 
elsen vil jeg gjøre rede for hvordan Augustin, Aquinas og Kant vurderer 
det menneskelige. 


Augustin av Hippo 

Kirkelæreren Augustin (d. 430) betrakter menneskelig liv i form av kropp 
og sjel, men ser kroppen som en lavere og mindreverdig enhet. I hans 
verk De libero arbitrio, der han drøfter menneskets frie vilje, ser vi at han 
er tydelig påvirket av Platon. Platon hevdet at siden den fysiske verdenen 
er i konstant endring, kan det ikke finnes noen eviggyldig kunnskap om 
den. Den eneste eviggyldige kunnskapen kommer fra den uforanderlige 
verdenen av ideer. Augustin forestiller seg en kontrast mellom den ten- 
kende sjelen og den sansende kroppen. Den materielle verdenen vi sanser, 
består av flyktige og foranderlige sannheter, mens den immaterielle ver- 
denen, som er fornuftbasert, er permanent og inneholder evige realiteter 
(Augustin, 1993, bd. II, s. 6-7). 

Når han anvender dette på den menneskelige natur, hevder Augustin 
at mennesker hører til mellom den immaterielle og den materielle verde- 
nen. Vi har en rasjonell sjel som er en immateriell, udødelig og fullkom- 
men enhet, og som har tilhold i en materiell, dødelig og ufullkommen 

kropp. Sjelens fremste evne - intellektet - kan fundere over den evige 
sannhet, og derfor er det kun den rasjonelle sjelen som kan kvalifisere 
som imago Dei: «Mennesket ble skapt i bildet av Ham som skapte ham, 
ikke gjennom legemet, men gjennom den rasjonelle sjelen, der sannheten 
om Gud eksisterer» (Augustin, 2002, 12.7.12). Her ser vi Platons innfly- 
telse på Augustin. Platon mente at fordi vi har materielle kropper, er vi 
delvis dyr, og fordi vi har en immateriell sjel, er vi delvis guddommelige. 
Målet er å bli kvitt vår kroppslige natur, for da blir vi som Gud, vårt ulti- 
mate mål (Platon, 1970, s. 189-190). Augustin anvender Platons teori og 
ser på mennesket som sammensatt av en fullkommen rasjonell sjel hvor 
evig sannhet finnes, og med en ufullkommen følelsesmessige kropp som 
hindrer mennesket å finne denne sannheten. Målet for mennesket er der- 
for å avsverge det kroppslige. 

I De Trinitate, der han skriver om Gud som treenig, utvikler Augustin 
sin forståelse av imago Dei. Han skiller mellom kroppen, som er «det 
ytre mennesket», og sjelen, som er «det indre mennesket». Det indre 
mennesket kjennetegnes som rasjonelt og intellektuelt. Intellektet kjen- 
ner universelle ideer, men er ikke i stand til å favne dem fordi kroppen 
forvrenger dem. Augustin hevder at det er vår plikt som mennesker å 
omfavne et intellektuelt liv (Augustin, 1993, bd. II, s. 8-9). For ham ligger 
vårt forhold til Gud fremfor alt i den rasjonelle sjelen eller vårt intellekt, 
og derfor sies det at vi kun er i gudsbildet når vi erkjenner Gud (Augustin, 
2002, 12.3.3). I Augustins teori må mennesket, for å erkjenne, gå fra det 
ytre til det indre, fra et lavere nivå til et høyere, hvor kroppen gir et lavere 
nivå av kunnskap og sjelen gi et høyere nivå. Først når vi kommer til 
sjelens «indre menneske», møter vi gudsbildet, ifølge hans teologi. Dette 
tilsier at den viktigste veien til Gud er i oss selv. Ifølge Augustin oppdager 
vi Gud ved hjelp av en «innoverreise». 

Augustins forståelse av imago Dei som det ulegemliggjorte intellektet 
finner vi igjen i ideologien om moderne individualisme. Feministteolo- 
gen Catherine LaCugna har påpekt denne sammenhengen. Hun mener 
at ideen om at veien til Gud ligger i det innovervendte selvet, har styr- 
ket den moderne individualismen på bekostning av sosial samvittighet. 
Siden vestlig tradisjon har vektlagt introspeksjon og refleksjon om selvet, 
er det vanskelig for oss å se det i menneskets vesen som er sosialt, felles og 


273 


KAPITTEL 13 


«vendt mot hverandre» (LaCugna, 1991, s. 274). Ved a hevde at egen eksis- 
tens er den første sannheten et menneske kjenner, etablerer Augustin 
førstepersonssynspunktet som grunnlaget for søken etter sannhet. Det 
innovervendte i selvbevisstheten som Augustin identifiserer som imago 
Dei, står i kontrast til den verdens utovervendthet som denne selvbevisst- 
heten er avhengig av for sin eksistens. 

For Augustin er målet vårt som imago Dei å bruke våre universelle 
evner til å være autonome og uavhengige aktører i den sosiale ordenen. 
Dette involverer å skille seg fra det kroppslige, fordi målet er å få vår 
immaterielle enhet — vårt imago Dei — til å skinne klart. Med andre ord, 
mens vi i nåtid er en enhet av kropp og sjel, er vårt imago Dei en ule- 
gemliggjort sjel som vi bør strebe mot. På grunn av denne innovervendte 
veien mot Gud og sannhet hevder teologen Colin E. Gunton at Augus- 
tins identifisering av imago Dei står «i kjernen av de problemer» som er 
typiske for moderne individualisme (Gunton, 1997, s. 92). 


Thomas Aquinas 


I middelalderen overtok Thomas Aquinas (1225-1274) Augustins defi- 
nisjon av imago Dei som grunnleggende. Aquinas var teolog og filo- 
sof innenfor dominikanerordenen. I sitt hovedverk Summa Theologiae 
(1265-1274) hevder Aquinas at mens alle skapninger bærer «en slags likhet 
med Gud», er det «bare mennesker som rasjonelle skapninger som likner 
Gud i sin natur» (1946, bd. I, Spørsmål (Q) 93, Artikkel (a) 6). Et sentralt 
element i skolastisk antropologi er en definisjon av sjelen som setter den 
instrumentelle fornuftsevnen over alt annet. Aquinas er slik sett elev av 
Aristoteles heller enn av Platon. Han hevder ikke, slik Augustin gjør, at 
man kan få kunnskap gjennom introspeksjon. Aquinas mener at man 
tilegner seg kunnskap, inkludert kunnskap om Gud, først og fremst fra 
sanseinntrykk. Likevel definerer Aquinas gudsbildet, altså sjelen, som 
«en individuell substans med intellektuell natur» (Aquinas, 1946, III.Q.16, 
a.12). Han oppfatter imago Dei som sjelens høyeste evne, den immateri- 
elle substansen som mennesket erkjenner gjennom: «Det er nødvendig 
å si at det som all intellektuell virksomhet springer ut av, det vi kaller 
menneskets sjel, både er immaterielt og består i seg selv» (Aquinas, 1951, 

Artikkel (a) 9, Argument (a) 19). Siden intellektet er en substans som 
består i seg selv, er menneskets erkjennende intellekt uforgjengelig. 

Det er sjelen som vinner kunnskap om Gud og leder til Gud, skriver 
Aquinas: «Sjelen er selv et bilde av Gud og leder direkte til ham» (Aquinas, 
bd. I, Distinksjon (d) 3, Spørsmål (Q) 4, Artikkel (a) 4, sitert i Merriell, 
1990). Siden det å være i gudsbildet er «selve sjelens natur, som er felles 
for alle mennesker», er de som bærer gudsbildet, intellektuelle vesener 
som aktivt forstår og elsker Gud, for ved å gjøre dette etterlikner de Gud 
i Guds egen evne til å forstå seg selv (Aquinas, 1946, I.Q.93, a.4). Aquinas 
hevder uttrykkelig at det er gjennom gudsbildet i oss vi har et helt spesielt 
forhold til Gud, som er vårt endelige mål. Den rasjonelle sjel er skapt i 
Guds bilde på den måten at den kan anvende fornuft for å forstå Gud som 
sitt formål (1946, I.Q.93, a.7). Han forklarer: «Gudsbildet finnes i sjelen 
når sjelen vender seg mot Gud, eller har en natur som tillater sjelen å 
vende seg mot Gud» (1946, I.Q.93, a.8). 

Likeens hevder Aquinas i De Veritate at når et menneske erkjenner 
Gud, blir hun mer lik Gud: «Når tanken erkjenner Gud, blir den formet 
av Gud, slik enhver som erkjenner, tar del i det som blir erkjent» (Aquinas, 
1953, Spørsmål (Q) 10, Artikkel (a) 7). Vi er i Guds bilde når vi aktivt 
tar del i Guds bilde, og denne delaktigheten finner sted når mennesket 
erkjenner. For Aquinas har derfor mennesket en naturlig evne til å hånd- 
tere alt det rasjonelle, og denne medfødte evnen gjør oss til intelligente 
vesener med en uendelig kunnskapstørst. Vår naturlige drift mot kunn- 
skap faller ikke til ro før vi har erkjent den ytterste sannhet, som er Gud. 
Derfor er en intelligent skapnings endelige mål å skue Guds vesen, kjent 
som saligheten. 

Aquinas sin teologi er blitt møtt med sterke motforestillinger innenfor 
fagfeltet «tverrfaglig funksjonshemmingsforskning» nettopp for sin ori- 
entering mot menneskene som intelligente vesener. For eksempel hevder 
filosofen Peter Byrne at Aquinas sin fremstilling av menneskets mål som 
så sterkt knyttet til en rasjonell erkjennelse av Gud, underforstått leder til 
en forståelse av at mennesker som har manglende intellekt, er ute av stand 
til å nå frelse. Byrne konkluderer med at Aquinas” teologi dermed er «skre- 
vet som om det ikke finnes mennesker med kognitiv funksjonsnedset- 
telse, eller som om de ikke er fullverdige mennesker» (Byrne, 2000, s. 147). 

Andre funksjonshemmingsteologer har papekt noe av det samme. Hans 
S. Reinders er skarp i sin kritikk: «Han [Aquinas] spor om gudsbildet bare 
finnes i intellektet, eller om det er andre egenskaper eller kvaliteter der 
gudsbildet kunne ha tilhold. Men han besvarer dette sporsmalet negativt; 
vesener uten rasjonell evne kan ikke reflektere dette bildet» (Reinders, 
1999, s. 228-9). Molly Haslam fastslår at det ifølge Aquinas er kun intel- 
lektuelle skapninger som besitter gudsbildet på en korrekt eller fullsten- 
dig måte (Haslam, 2012, s. 97). Både Byrne, Reinders og Haslam hevder 
at i Aquinas” teologi må mennesker med kognitiv funksjonsnedsettelse 
mangle eller delvis mangle imago Dei, siden rasjonelle evner er gudsbil- 
dets essensielle markør. Dette tilsier at Aquinas er en utfordrende tenker å 
bruke når man vil argumentere for at mennesker med kognitiv funksjons- 
nedsettelse er fullverdige mennesker. I andre del av kapitlet vil jeg likevel 
våge å tolke noen av hans teologiske teser om den kroppsliggjorte sjelen, 
og foreslå en annen lesning enn Byrne, Reinders og Haslam gjør. 


Immanuel Kant 


I opplysningstiden fant ideen om «menneskelig verdighet basert på for- 
nuftsevne» sin fullstendige form. Immanuel Kant (1724-1804) hevder at 
vår fornuftsevne gir oss en enestående status i kosmos. Som Augustin 
definerer han kroppen som en upålitelig kilde til ren forstandsmessig 
kunnskap. For ham er det vårt intellekt, og da spesielt vår fornuftsevne, 
som definerer oss som mennesker, fordi fornuften er grunnlaget for den 
objektive moralloven. Denne moralloven bestemmes uavhengig av mate- 
rielle forhold, og ikke minst er den uavhengig av menneskers identitet 
som empiriske subjekt. Kant anser fornuftsevnen som grunnlaget for hva 
det betyr å være menneske (Kant, 1964, s. 98-99). 

Kant konstruerer sin antropologi på grunnlag av menneskets objektive 
rasjonelle evner. Det er a priori et system i vår tenkning som leder oss 
mot en universell og objektiv sannhet, der mennesket, i kraft av å være et 
fornuftsvesen, besitter evnen til å handle i samsvar med den universelle 
loven. Det er det fornuftige mennesket som er grunnlaget for tanken om 
det kategoriske imperativet (prinsippet for moralsk handling), det vil si at 
mennesket er både skapere og tilhengere av den universelle moralloven. 

Vi handler etter lover som vi har pålagt oss selv, noe som gjør oss til auto- 
nome vesener. Derfor er det å være autonom utelukkende knyttet til det å 
være et fornuftsvesen. Som «selvlovgivere» skiller vi oss fra dyrene, som 
ikke stiller spørsmål ved sine handlinger. Evnen til autonomi er derfor 
grunnlaget for menneskelig verdighet. Det er denne evnen som løfter oss 
over alle andre skapninger. Kant sier at «[m]enneskets verdighet består 
nettopp i evnen til å lage universelle lover, selv om dette bare er på betin- 
gelse av at mennesket også er underlagt de lovene det lager» (Kant, 1964, 
s. 107). 

For Kant blir mennesket kilden til sannhet: «En annen kan ikke til- 
føre visshet til et menneske, det kommer av mennesket selv» (Kant, 1978, 
s. 95). Hans filosofi fremholder individualisme som kjernen i hva det betyr 
å være menneske. Moralske lover er selvpålagt og beskytter individuell 
autonomi. Når vi søker sannhet, er vi kun avhengig av vår egen fornuft. 
Minimumskravet for en handling er at handlingen er i samsvar med vår 
egen fornuft og dermed er moralloven noe som skal kunne universali- 
seres, det vil si være lik for alle mennesker. Derfor står det individuelle 
subjektet alltid i sentrum. Kant oppsummerer det skarpt: 


Opplysning er når mennesket kommer ut av sin selvpålagte umodenhet. Umoden- 
het er mangel på evne til å bruke egen forståelse uten å bli ledet av andre. Denne 
umodenheten er selvpålagt dersom årsaken ikke er mangel på forståelse, men 
mangel på beslutningskraft og mot til å bruke den uten veiledning av en annen. 


(Kant, 2009, s. 1) 


Rasjonell tenkning har sin plass i individuell bevissthet. Derfor er sann- 
het, den universelle moralloven, grunngitt i den absolutte verdien til alle 
mennesker som intelligente vesener. For Kant er vi derfor likeverdige 
mennesker kun i kraft av å være fornuftsvesener. 


Oppsummering: konstruksjonen av det 
normale mennesket 


Forståelsen av mennesket som et rasjonelt vesen går altså tilbake til Platon 
og Aristoteles, via senantikken og middelalderen til opplysningstidens 
individualisme og videre til modernismen. Forskere innenfor tverrfaglig 

funksjonshemingsforskning poengterer at funksjonshemming er kon- 
struert som en unormal tilstand fordi godene som det moderne liberale 
samfunn verdsetter, er goder som mennesker med funksjonsnedsettelse 
ser ut tila mangle. Rosemarie Garland-Thomson definerer funksjonshem- 
ming som «ethvert avvik fra en ubestemt fysisk og funksjonell norm» hvor 
«normen blir nøytral i samfunn som er opprettet for å imøtekomme den» 
(Garland-Thomson, 1997, s. 24). Ifølge henne konstrueres funksjonsned- 
settelse som en avvikende tilstand fordi det påstås at den hemmer de 
egenskapene som vestlige samfunn setter høyest, det vil si selvmestring 
og autonom handling. Hun mener at mennesker med funksjonsnedset- 
telse oppfattes som mindreverdige og unormale nettopp fordi de ikke 
når opp til «forestillingen som mennesker i et liberalt samfunn forstår 
og organiserer sine identiteter rundt» (s. 47). For henne er ikke funk- 
sjonshemming en tilstand i seg selv, men en fordom som kommer fra 
det å «sammenlikne individuelle kropper med usagte, men avgjørende 
normer» (s. 7). Konstruksjonen av funksjonshemming som en tilstand av 
avhengighet og uselvstendighet korresponderer med en tilsvarende kon- 
struksjon av det å være funksjonsfrisk som en tilstand av uavhengighet 
og selvkontroll. I dette paradigmet tildeler man full moralsk status til 
mennesker kun dersom de besitter slike evner, og man blir forledet til å se 
på mennesker som mangler (eller tilsynelatende mangler) disse evnene, 
som mindreverdige. 

I Vesten i dag er mennesket ofte definert ut fra kognitive egenskaper. 
Dette reduserer verdien av og verdigheten til en person med kognitiv 
funksjonshemming (Yong, 2007, s. 173). Slike personer er ifølge Thomas 
E. Reynolds eksempler på mennesker «som reduserer rasjonell objektivi- 
tet» (Reynolds, 2008, s. 85). Når vi definerer normalitet med begrepene 
autonomi og selvkontroll, står vi i fare for å definere mennesker med kog- 
nitiv funksjonsnedsettelse som unormale. For å håndtere sine liv trenger 
mennesker med kognitiv funksjonsnedsettelse i større grad assistanse fra 
et støttende nettverk av familie, venner og profesjonelle omsorgspersoner. 
Noen mennesker med kognitiv funksjonsnedsettelse trenger hjelp til å 
kle på seg, spise, vaske seg eller gå på toalettet. Dermed kan disse men- 
neskenes virkelighet være fullstendig i strid med idealet om det moderne 
selvstyrte selvet. Av den grunn, hevder Nancy Eiesland, blir mennesker 

med funksjonsnedsettelse ofte i sin alminnelighet oppfattet som «mindre 
intelligente, mindre i stand til å ta de Tette” avgjørelsene, mindre ’rea- 
listiske’, mindre logiske og mindre egenstyrte enn de som ikke er funk- 
sjonshemmet» (Eiesland, 1994, s. 25). 

For å utvikle en teologisk antropologi som også anser mennesker med 
kognitiv funksjonshemming som fullverdige uttrykk for Guds bilde, må 
vi bryte med definisjonen av normalitet i form av egenskaper som rasjo- 
nalitet, uavhengighet og selvstendighet. 


Del 2: Aquinas' kroppsliggjorte teologi 


Som vi har sett, avviser ikke Aquinas sin teologi rasjonelle egenskaper 
som et avgjørende særtrekk ved menneskenaturen. Tvert imot kjenne- 
tegnes mennesket som art nettopp av intellektet. I likhet med Aristoteles 
mener Aquinas at det som utgjør menneskers særegne natur, er tenkeev- 
nen, den funksjonen eller evnen som utgjør det man kaller menneskets 
rasjonelle sjel. Denne forståelsen av mennesket kan antyde at besittelsen 
av intellektuelle evner er det som definerer mennesket. Jeg hevder likevel 
at Aquinas ikke går så langt. Han avviker fra denne forestillingen fordi 
hans erkjennelsesteoretiske grunnsyn er at ingenting finnes i intellektet 
som ikke først var i sansene. Aquinas bryter med det dualistiske grunn- 
synet til Platon og erklærer menneskene som «fornuftige dyr». Følgelig 
inkorporerer Aquinas’ teologi noe som vestlige subjektivitetsteorier (for 
eksempel Kant sin) stort sett ignorerer, nemlig den materielle kroppen. 
Aquinas forklarer skapelsens grunnleggende gudsavhengighet ved 
hjelp av den neoplatonske ideen exitus-reditus, altså at alt kommer fra 
Gud når det blir født, og returnerer til Gud når det dør. Intet i univer- 
set eksisterer selvstendig; alt eksisterer ved å ta del i Guds væren. Aqui- 
nas hevder at mennesker tar del i både en guddommelig og en animalsk 
eksistens (Aquinas, 2001, Leksjon (L) 2, Nummer (N) 70). Gud er den før- 
ste beveger og årsak til alt som eksisterer, og derfor «har alt som eksiste- 
rer, med unntak av Gud, ikke egen væren, men finner sin væren gjennom 
deltakelse i Gud» (Aquinas, 1946, I.Q.44, a.1). Det å ta del i Guds natur er 
ikke å være identisk med Gud, men å delta i Gud på en ufullstendig måte. 
Således mener Aquinas at mennesket har potensial til å bli forent med 

Gud - å bli ett med Gud. Dette potensialet, som er iboende i alle mennes- 
ker, er vårt mål (telos) som bærere av imago Dei. 

Aquinas henter en metode fra den protovitenskapelige metodologien 
hos Aristoteles, som er mer orientert mot det empiriske — det som kan 
oppfattes med sansene. Dette søkelyset på det sansbare lar ham betrakte 
menneskets kroppslige natur med større nysgjerrighet og alvor. Mens 
Aristoteles postulerer at objektet for vår erfaring er en sammensetning 
av stoff og form, anser Aquinas form som årsaken til stoff. Anvendt på 
menneskets væren er den substansielle formen den rasjonelle sjel. Ikke 
desto mindre må en form ha stoff for å eksistere. I menneskets tilfelle er 
stoffet kroppen (Aquinas, 1951, a.1.a.18). Aquinas konkluderer derfor med 
at sjelen er kroppens form, og at sjelen dermed realiserer seg gjennom den 
kroppen den gir form til (1946, I.Q.75, a.1). Således ser Aquinas mennes- 
ket som en sammensatt enhet av eksisterende immaterielle og forgjenge- 
lige materielle egenskaper - en åndelig eller spirituell sjel og et animalsk 
eller dyrisk legeme. Slik Aquinas-forskeren Eleonore Stump forklarer 
det, ser han sjelen som en «konfigurert konfigurator». Den er konfigurert 
på grunn av sin eksisterende form og sine immaterielle egenskaper, som 
intellekt og vilje, og den er konfigurator fordi den konfigurerer stoff, altså 
nettopp det som utgjør det hele mennesket (Stump, 2003, s. 201-2). Aqui- 
nas hevder at den rasjonale sjelen alltid er forent med kroppen, av samme 
årsak som at form alltid er forent med materie. Den rasjonale sjelen både 
mottar og produserer kunnskap sammen med kroppen. 

Ifølge Gloria Schaab «forsøker Aquinas å løse kropp-sjel-dualismen ved 
å foreslå at sjelen er formen og substansen til kroppen og løfter kroppen 
til en spirituell væren» (Schaab, 2012, s. 40). For å være nøyaktig bekref- 
ter Aquinas at imago Dei er den rasjonale sjel, men at den menneske- 
lige væren ikke ligger utelukkende i sjelen, fordi menneskelig væren er 
en forent enhet av kropp og sjel. I denne tankegangen unngår Aquinas å 
stille intellektet opp mot sansene i en kappestrid om menneskelig kunn- 
skap og forståelse. «Intellektets virkemåte», bemerker han fyndig, «har 
sin opprinnelse i de kroppslige sansene» (Aquinas, 1946, I.Q.78, a.4). Ved 
syndefallet ble vårt rene intellekt omformet til det som Aquinas kaller et 
«simpelt intellekt», og med det mener han at intellektet trenger kroppen 
for i det hele tatt å fungere slik et intellekt skal. 

Aquinas legger vekt pa at kroppslige folelser og sanser setter i gang 
var tenkning om og forståelse av sannhet. Sansekunnskap fungerer som 
materie, som intellektet former til intellektuell kunnskap. For Aquinas er 
det derfor slik at vi ikke trenger å bryte med vår animalske tilstand for å 
nå vårt menneskelige telos, vårt mål. Vi er tvert imot avhengige av den. 
Rasjonell aktivitet er dermed en kroppsliggjort aktivitet, og derfor kan vi 
konkludere med at vårt imago Dei ikke tilbakelegger veien til kunnskap 
i retning av Gud utelukkende langs en innadvendt og intellektuell vei; 
rasjonelle evner konstitueres av og foregår i de fysiske kroppene og i kon- 
krete sosiale forhold. Den sannheten vi er ment å skulle oppdage, gjelder 
verdenen rundt oss så vel som verdenen inne i oss. Vårt indre gudsbilde 
er derfor skapt og formet av vårt samfunn. Rasjonalitet er en relasjo- 
nell egenskap; på egen hånd kan vi verken oppdage den guddommelige 
sannheten eller bildet av Gud i oss med tilstrekkelig ærbødighet. Enhver 
handling sjelen instruerer kroppen om å gjøre, er samhandling med våre 
omgivelser og potensielt med andre mennesker. Dermed er vi rasjonelle 
bare ved hjelp av kroppen vår og andre kropper. Mark D. Jordan sier at 
det for Aquinas er slik at «kroppsliggjorte sjeler lærer gjennom kropper 
og av andre kropper» (Jordan, 2017, s. 15). 


Aquinas og det rasjonelle 

Som vi har sett, finner vestlige intellektuelle som Watson, Singer og 
Rachels at mennesker med kognitive funksjonsnedsettelse mangler 
muligheten til å leve et «normalt liv», hvilket vil si et liv med autonomi 
og selvmestring. Vestlig ideologi betrakter ofte mennesker med kognitive 
funksjonsnedsettelse som avvikende, i den grad de kan være ute av stand 
til - eller oppfattes som ute av stand til — å tilfredsstille minimumsstan- 
darden til en slik kompetanse. Men disse tenkerne overser at rasjonell 
tanke aldri er uavhengig av relasjoner og kropp. Som psykologen Kenneth 
J. Gergen presiserer: 


Rasjonell tanke, intensjoner, erfaring, hukommelse og kreativitet kommer ikke 
før relasjonelt liv, men skapes i forhold med andre. De er ikke i sinnet — atskilt 
fra verden og fra menneskelige forhold - men kroppsliggjorte handlinger som 


er formet og vedvares innenfor disse relasjonene. (2009, s. 95) 

Marianne Hedlund peker pa noe av det samme nar hun sier at vi ma forsta 
rasjonell tenkning som en i hovedsak relasjonell aktivitet. Da ma vi forsta 
at en funksjonshemmet persons evne til rasjonell tenkning «[...] kan kreve 
andre premisser enn dem som ligger i nåværende sosiale forventninger og 
de aktuelle dominerende sosiale normer» (Hedlund, 2009, s. 12). Å være 
avhengig av noe eller noen vil for øvrig kun øke vår bevissthet om vår 
virkelige menneskelige natur som bærere av Guds bilde, og om hvor sam- 
menknyttet alt liv er. Som Aquinas anfører: «Det hører til sjelens essens å 
være knyttet til en kropp» (Aquinas, 1946, I.Q.76, a.1). Det faktum at vi er 
kroppsliggjorte vesener, gjør at enhver menneskelig handling alltid er en 
samhandling, ikke en isolert handling. For Aquinas synes vår menneske- 
lige essens å være relasjonell og avhengig. 

Aquinas’ antropologi avslører derfor at rasjonalitet og autonomi kun 
er illusjoner. Intet menneskelig vesen når opp til standarden som settes 
til det ideelle rasjonelle selvet. Som kroppsliggjort kan intet menneske til- 
fredsstille noe enhetlig ideal for menneskelig intelligens. Teologen Mary 
J. Iozzio fastslår at «intet menneske har oppnådd det som synes å være, 
og som vanligvis kalles uavhengighet, uten først å ha vært avhengig av 
andre» (Iozzio, 2005, s. 58). Vi blir jo alle født som hjelpeløse spedbarn. 
Relasjoner er grunnleggende viktige for prosessen som alle, uansett til- 
stand, avhenger av for å bli hele mennesker. Iozzio konkluderer med at 
«[gljensidig avhengighet og forhold til andre er nødvendig for menneske- 
lig blomstring, og for å ta vare på de grunnleggende fysiske, intellektu- 
elle, emosjonelle, sosiale og åndelige behovene for vekst og utvikling som 
absolutt alle mennesker har» (s. 58). Reynolds formulerer det enkelt: «Jeg 
er fordi vi er» (Reynolds, 2008, s. 14). 

Siden Aquinas betrakter rasjonalitet som en evne som stammer fra 
sansene, og som kun fungerer innen en kroppslig og interaktiv sosial 
kontekst, kan vi hevde i tråd med hans tenkning at mennesker med kog- 
nitive funksjonshemminger ikke er anormale, ettersom intet individ er 
fullstendig rasjonelt i og av seg selv. Aquinas påpeker at vi bærer guds- 
bildet i ufullkommenhet: «Dersom det eksisterte et perfekt bilde av Gud 
i våre sjeler, slik bildet av Sønnen er et perfekt bilde av Faderen, så ville 
vårt sinn straks kjenne Gud. Men bildet i vårt sinn er ufullkomment» 
(Aquinas, 1946, 1.Q.88, a.3). 

Imago Dei og Guds nade 


Aquinas argumenterer for at mennesket er fullstendig avhengig av Gud 
og verden rundt seg for a realisere imago Dei. Dette bringer oss til et 
avgjørende aspekt av Aquinas’ teologi; hans dialektiske tilnærming til 
kroppen. Mens vår rasjonelle sjel er forent med kroppen og dessuten 
totalt avhengig av den, så fungerer kroppen som et hinder på veien mot 
vårt endelige mål. Så lenge sjelen har bolig i en kropp, vil mennesket aldri 
kunne kjenne Gud slik Gud er, fordi Gud og endelig sannhet er noe rent 
spirituelt. Det vil si at vi aldri vil kjenne oss ordentlig hjemme før vi, som 
Gud og englene, kan erkjenne tingenes immaterielle essens. Sjelen bærer 
potensialet for å erkjenne sannheten, men fordi sjelen er en kroppslig- 
gjort sjel, er vi totalt avhengige av Guds nåde for å realisere vårt iboende 
potensial. Aquinas sier videre at «[p]å grunn av det faktum at den [sje- 
len] er skapt i Guds bilde, er den mottakelig for nåde» (Aquinas, 1946, 
I-II.Q.113, a.10). 

For Aquinas er Guds nåde villet og nødvendig for å føre mennesket 
til den oversanselige ordenen det ble skapt for. Gud rettferdiggjør oss og 
frelser oss fra synd ved å fylle oss med Guds helliggjørende ånd direkte i 
våre sjeler, gjennom Jesus Kristus. For Aquinas er nåde noe som kommer 
utenfra, og som når den først er blitt fylt i vår sjel av Gud, vil føre oss til 
vårt oversanselige mål. Fordi vår natur ble brakt i uorden av syndefal- 
let, kan vi ikke realisere vår iboende godhet ved hjelp av våre iboende 
rasjonelle evner. Uten Guds nåde er vårt naturlige ønske om og evne til å 
kjenne Gud utilstrekkelig. Vi er fullstendig avhengig av Gud for å fullføre 
intensjonen i vår rasjonelle sjel. 

Det er også en indre forbindelse mellom vårt naturlige gudsbilde 
og vårt nådegjorte eller fullkomne gudsbilde, ettersom nåde for Aqui- 
nas «bygger videre på naturen» (Schaab, 2012, s. 269). Michael Lapierre 
beskriver det siste som «et overordnet prinsipp som ligger inne i oss, 
og som løfter oss slik at vi kan utføre de gjerninger og handlinger som 
leder oss til vårt endelige mål, visjonen av Gud» (sitert i Schaab, 2012, 
s. 269). Enkelte teologer, spesielt John E. Sullivan og Karl Rahner, har 
hevdet at for Aquinas er vår naturlige tilstand allerede i nåden. Rahner 
fremholder at for Aquinas er alt det skapte allerede og alltid i nåde og 
forløst av Gud (Rahner, 1961). Dette minner meg om det paradoksale 

utsagnet fra Aquinas: «Nåde gjør naturen perfekt; den ødelegger den ikke» 
(Aquinas, 1946, bd. I.Q.1, a.9). Alt dette har betydning for et nytt perspek- 
tiv på menneskelig verdighet og den funksjonshemmede kroppen. Fra 
begynnelsen av «adopterte» Gud oss som sine barn, slik at Gud kunne gi 
oss evig liv (Aquinas, 1990, III.d.10.Q.2, a.1). Dermed synes det for Aquinas 
å være slik at det eneste nødvendige kravet til menneskelig realisering er 
å forbli i Guds nåde. 

For Aquinas «er det Gud, ikke vår egen fortjeneste som frelser oss, 
og Guds godhet, ikke vår egen, som leger og helbreder», forklarer Paul 
Wadell (1992, s. 136). Vi er alle imago Dei, nettopp på grunn av vår evne 
til å nå vårt mål i Gud, gjennom nåden. Ifølge Aquinas kan ikke mennes- 
ket «oppnå det gode som er naturlig for [det]» (Aquinas, 1946, IL.II.Q.109, 
a.2), selv om mennesket som imago Dei har en naturgitt evne til å kjenne 
Gud. Wadell tar tak i paradokset når han sier at for Aquinas «er nettopp 
det som er mest nødvendig for oss, også helt umulig for oss å oppnå» 
(Wadell, 2010, s. 435). Derfor kan ingen være mindre i Guds bilde eller 
mindre menneske på grunn av mangel på evner eller egenskaper. Trass 
i synspunktene fra Reinders, Byrne og Haslam vil jeg hevde at Aquinas 
ikke baserer sin forståelse av imago Dei utelukkende på rasjonell tenk- 
ning, men på vår relasjonelle kroppslighet og iboende mottakelighet for 
Guds nåde. Det er bare via Guds nåde at vår menneskelige natur kan bli 
fullkommen. 


Konklusjon 


For Aquinas er vi er alle ufullkomne mennesker som er fullstendig avhen- 
gige av Gud og andre rundt oss. Det er kun gjennom nåden at vi er imago 
Dei, og det er kun gjennom nåden at vi kan nå vårt menneskelige mål — å 
bli forent med Gud. Aquinas sin kroppsliggjorte teologi viser at mennes- 
ker er relasjonelle, sårbare og avhengige skapninger, noe som avslører at 
det moderne menneskesynet kun er en illusjon. Intet menneskelig vesen 
når opp til standarden som settes til det ideelle rasjonelle selv. Derfor 
kan ingen være mindre i Guds bilde eller mindre menneske på grunn av 
mangel på evner eller egenskaper. Aquinas utfordrer dermed den binære 
motsetningen som samfunnet konstruerer mellom funksjonshemmet og 

ikke-funksjonshemmet, og hans teologi kan imøtegå den modernistiske 
oppfatningen av menneskene som autonome og selvstyrte agenter med 
evne og forpliktelse til å handle ut fra en slik standard. 

